
Είμαστε μετανάστες και μετανάστριες... 

...με τη φωνή των από εκεί 

Ανοικτή επιστολή στον Βάργκας Λιόσα 

Γεωγραφίες των αντιστάσεων 

Η αυτονομία απέναντι στους κύκλους του κεφαλαίου 
Τα μέτωπα των από κάτω 

Το συνέδριο των λαών: η Κολομβία από κάτω 
και αριστερά 

Οι ζαπατίστας 17 χρόνια μετά 
Βραζιλία: Βπρεάεε ΡορυΙεΓβε 
Μια καλειδοσκοπική ματιά στο σημερινό Μεξικό 

π αυλή των θαυμάτων 

Το Παγκάκι 

Πολιτικά τοπία 

Βενεζουέλα: βουλευτικές εκλογές 

Αϊτή: σεισμός, χολέρα και κατοχή από ξένες δυνάμεις 

ΒΟΡΕ: μισθοφόροι στην Αϊτή 

Βραζιλία: μια αποτίμηση των προεδρικών εκλογών 

Μεξικό: η στρατιωτικοποίηση της πολιτικής 

Παραγουάη: στρατιωτικοποίηση, 
καταπίεση και πολιτική αβεβαιότητα 

Το βολιβιανό «βενζινάσο» 

Ένας κόσμος ανάποδα 

Μάρας: οι συμμορίες του Ελ Σαλβαδόρ 

Η ανώτατη εκπαίδευση στις χώρες 
της Λατινικής Αμερικής 

Διακόσια χρόνια αμερικάνικα έθνη 
Ουστϋ! ΟΝςυίΙε, μια όχι και τόσο αθώα 

Όσα δεν παίρνει ο άνεμος 

Γ κράφιτι 

Το τριανταφυλλί δελφίνι 
Περι-διαβάζοντας 
Ο&Γίοε ίθπΚθΓδάοιΙ 





μπανάνα 



















Είμαστε μετανάστες 
και μετανάστριες από όλη 

την Ελλάδα. Ήρθαμε εδώ διωγμένοι από τη φτώχια, 
την ανεργία, τους πολέμους, τις δικτατορίες. 

Οι πολυεθνικές της Δύσης και οι πολιτικοί υπηρέτες τους 
στις πατρίδες μας, δεν μας άφησαν άλλη επιλογή από το 
να ρισκάρουμε τις ζωές μας δέκα φορές για να έρθουμε 
μέχρι την πόρτα της Ευρώπης. Η Δύση που καταληστεύει 
τον τόπο μας, με το απείρως καλύτερο βιοτικό επίπεδο 
από εκεί, είναι για μας η μοναδική ελπίδα να ζήσουμε 
σαν άνθρωποι. Ήρθαμε (με κανονική ή όχι είσοδο) 
στην Ελλάδα και δουλεύουμε για να ζήσουμε εμείς και τα 
παιδιά μας. Βρισκόμαστε στην αναξιοπρέπεια και στο 
σκοτάδι της παρανομίας για να ωφελούνται οι εργοδότες 
και οι υπηρεσίες του κράτους από την άγρια 
εκμετάλλευση της εργασίας μας. Ζούμε από τον ιδρώτα 
μας και με το όνειρο κάποια στιγή να αποκτήσουμε ίσα 
δικαιώματα με τους έλληνες συναδέλφους. 

Τον τελευταίο καιρό τα πράγματα έχουν γίνει πολύ 
δύσκολα για εμάς. Όσο κόβονται οι μισθοί και 
οι συντάξεις, όσο ακριβαίνουν τα πάντα, τόσο ο μετανάστης 
παρουσιάζεται ως φταίχτης, ως ο υπαίτιος για την εξαθλίωση 
και την άγρια εκμετάλλευση των ελλήνων εργαζομένων και 
μικροεπιχειρηματιών. Η προπαγάνδα φασιστικών και ρατσιστικών 
κομμάτων και οργανώσεων έχει πλέον γίνει η επίσημη γλώσσα του 
κράτους για το μεταναστευτικό. Η φρασεολογία τους 
αναπαράγεται πλέον αυτούσια από τα ΜΜΕ όταν μιλάνε για εμάς. 
Οι «προτάσεις» τους πλέον εξαγγέλλονται ως κυβερνητικές 
πολιτικές. Τείχος στον Έβρο, πλωτά στρατόπεδα και 
ευρωστρατός στο Αιγαίο, πογκρόμ και τάγματα εφόδου 
στις πόλεις, μαζικές απελάσεις. Πάνε να πείσουν τους έλληνες 


εργαζόμενους, πως συνιστούμε ξαφνικά απειλή για αυτούς, 
πως εμείς φταίμε για την πρωτοφανή επίθεση που δέχονται 
από τις ίδιες τους τις κυβερνήσεις. [...] 

Δεν έχουμε άλλο τρόπο για να ακουστεί η φωνή μας, 
για να μάθετε το δίκιο μας. Τριακόσιοι από εμάς ξεκινάμε 
Πανελλαδική Απεργία Πείνας σε Αθήνα και Θεσσαλονίκη, 
στις 25 του Γ ενάρη. Βάζουμε την ζωή μας σε κίνδυνο, γιατί 
έτσι κι αλλιώς δεν είναι ζωή αυτή για ένα αξιοπρεπή άνθρωπο. 
Προτιμούμε να πεθάνουμε εδώ, παρά τα παιδιά μας να ζήσουν 
αυτά που περάσαμε εμείς. 

Ιανουάριος 2011 
Η Συνέλευση των μεταναστών απεργών πείνας 



...στις Αμερικές των κινημάτων 


Τριμηνιαία έκδοση 

Τηλέφωνα επικοινωνίας: 210 9589 022 και 210 7522 248 
β.3.1&η8.@£ιη9.ΐ1.οοπι, Μΐρ:/ /ρβΓΐοάϊΙίΟΒ,Ιειηει.'όΙοβδροΙ.σοπι/ 
Κεντρική διάθεση: Συνεταιρισμός Ο Σπόρος (Σπ. Τρικούπη 21) 

Σε αυτή την «αλάνα» συναντήθηκαν οι: Μιχάλης Ανιτσάκης,Κων¬ 
σταντίνα ΓαΒαλά, Στέλιος ΓαΒριηλίδης, Τσέμι Εσπινόσα, Κρίτων Ηλιόπουλος, 
Νίκος ΝΚοκκάλας, Εύη Κώτσου, Ευγενία Μιχαλοπούλου, Λευτέρης Μπέκος, 
Ματούλα Παπαδημητρίου, Κώστας Παπαθωμόπουλος, Κρίστυ Πετροπούλου, 
Νίκος Πρατσίνης, Λούσια Σκρομόφ, Δήμητρα Σούλιου, Σταύρος Σταυρίδης, 
Αγγελική Στουπάκη, Τασούλα Χεπάκη. 

ΣΗΜΕΙΑ ΔΙΑΚΙΝΗΣΗΣ 

ΑΘΗΝΑ: Αόοηίοο (Κολοκοτρώνη 12), Αμόνι (Δεινοχάρους 1 και Ανταίου 2, πλατεία Μερκού- 
ρη, Πετράλωνα), Απρόβλεπτο (Ρ. Φεραίου 25, Ηλιούπολη), Αυτόνομο Στέκι (Ζ. Πηγής & 
Ισαύρων), Βαβέλ (Λόντου 1 & Ζ. Πηγής), Ελεύθερος Τύπος (Βαλτετσίου 53), ΕΙ Μυηόο (Λε- 
ωφ. Συγγρού 9), Εναλλακτικό Βιβλιοπωλείο (Θεμιστοκλέους 37), Ενδελέχεια (Κιάφας 3), 


Ευριπίδης στη στοά (Α. Παπανδρέου 11, Χαλάνδρι), ΚΨΜ (Ζ. Πηγής 54), Λέσχη Ανατολικός 
Ανεμος (Δερβενίων 50 και Μπενάκη), Μιγκέλ ντε θερβάντες (Καποδιστρίου 2), Ναυτίλος 
(Χαρ. Τρικούπη 28), Πολιτεία (Ασκληπιού 22), Στέκι Μεταναστών (Τσαμαδού 13), Συνεταιρι¬ 
σμός 0 Σπόρος (Σπ. Τρικούπη 21), Χάρτης (Γράμμου 40, Βριλήσσια) και στα περίπτερα της 
πλατείας Εξαρχείων και Κάνιγγος. 

ΑΓΡΙΝΙΟ: «Ξενόγλωσσο Βιβλιοπωλείο» (Καζαντζή 12), καφέ «Αλβεδόν» (Πλ. Παναγοπούλου), 
Δίσκοι «Πολύτιμος» (Πλατεία Σουλίου), ΒΕΡΟΙΑ: Βιβλιοπωλείο «ΣΥΝ-είδηση» & Κρίστη Πε¬ 
τροπούλου 23310-25875, ΒΟΛΟΣ: Σπύρος Φούκης 24210 37740, ΔΡΑΜΑ: Αγγελος Νουσδίλης 
25210-21795, ΖΑΚΥΝΘΟΣ: Βιβλιοπωλείο «Θεωρία», (Τερτσέτη 32), ΗΡΑΚΛΕΙΟ: «Πολιτιστικός Σύλ¬ 
λογος Ηρακλείου» (Αναλήψεως 19, 2810-341060), Αριστείδης Παπαδάκης 2810-242451, 
ΘΕΣΣΑΛΟΝΙΚΗ: καφέ «Ανδρομέδα» (Αποστόλου Παύλου 3), «Κοινωνικό Κέντρο-Στέκι Μετανα¬ 
στών» (Ερμού 23), Κέντρο Βιβλίου (Λασάνη 3), Λέσχη «Αντίπερα Όχθη» (Ιουστινιανού 11 & 
Βενιζέλου), Νίκος Νούλας 6974479243, ΚΑΛΑΜΑΤΑ: Φώτης Ξεπαπαδέας 6945568697, 
ΚΟΖΑΝΗ: Συνεταιριστικό Βιβλιοπωλείο (Ρήγα Φεραίου 10), ΛΑΡΙΣΑ: Νέστορας Αντωνίου 6973 
207441, ΝΑΟΥΣΑ: «Βιβλιοπωλείο της Ρένας» 6972876606, ΠΑΤΡΑ: Στέκι Αναηΐι (Ερεσσού 10 
& Ηφαίστου), ΠΡΕΒΕΖΑ: Διονύσης Παπανίκος 6936684864, ΣΠΑΡΤΗ: «Ιδιομορφή» (Ορέστη 7, 
27310-82203), ΤΡΙΠΟΛΗ: Κατερίνα Ρέβελα 6972155463, ΧΑΝΙΑ: «Στέκι Μεταναστών» (Χατζη- 
μιχάλη Νταλιάνη 5), Βιβλιοπωλεία: «Πολύεδρο» (Μπονιάλη 26), «Σχήμα» (Δημοκρατίας 38) 

Συνδρομή: 16 ευρώ για 4 τεύχη 

Αρ. Λογαριασμού: Αγροτική Τράπεζα, 003 ΟΙ 011287 45 
Επιτρέπεται και προωθείται η αναδημοσίευση τμημάτων ή ολόκληρων κειμένων. Αν το θυμηθείτε, αναφέρετε την πηγή. 














. με τη φωνή των από εκεί 



Ανοιχτή επιστολή του Ούγκο Μπλάνκο 

στον Μάριο Βάργκας Λιόσα 

του Ούγκο Μπλάνκο 1 

Περιοδικό ί.υο/73 /πόίρβπβ, 27/11/2010 

Πολλά γράφτηκαν με αφορμή την απονομή του βραβείου Νόμπελ στον Μάριο Βάργκας Λιόσα. 
Πιατί ο «αριστερός» στα νιάτα του Λιόσα δεν είναι μόνο ένας από τους μεγαλύτερους λατινοαμερικανούς 
λογοτέχνες (αν και έχει αποποιηθεί την ιθαγένειά του μετά την ήπα του από τον Φουχιμόρι στις 
προεδρικές εκλογές του Περού το 1990)· είναι και «αποφασισμένος προπαγανδιστής 
της νεοφιλελεύθερης πίστης, ένας επαγγελματίας του νεοφιλελευθερισμού», όπως γράφει και ο Ραμονέ 2 . 
Ήρωές του στην πραγματική ζωή, η Θάτσερ, ο Ρέιγκαν, ο Αθνάρ, ο Σαρκοζί, ο Μπερλουσκόνι, ο Μπους 
(ιδίως για τον πόλεμο στο Ιράκ), και αντιήρωες οι «φτωχοί», «αναλφάβητοι» και «αχάριστοι» 
δεν τον ψήφισαν) πρώην συμπατριώτες του. Προφανώς, όπως σχολίασε και ο ίδιος, έλαβε το βραβείο τόσο 
για τα συγγραφικά του χαρίσματα όσο και για τις ιδέες του. Άλλωστε, όπως πάλι έχει πει ο ίδιος, 
«υπάρχουν πολλοί άνθρωποι ανάξιοι θαυμασμού, οι οποίοι, παρ’ όλα αυτά, είναι εξαίρετοι συγγραφείς». 


ΒΒΑΖΟ 



μ ς λ ο Μ ν ι β 


(αφού 


Κύριε Μάριο Βάργκας Λιόσα, 

Το βραβείο Νόμπελ που σας απονεμήθηκε αποτελεί άλλο ένα χτύπημα 
του νεοφιλελευθερισμού στους ιθαγενείς λαούς, μιας και δύσκολα μπο¬ 
ρεί να βρει κανείς μεγαλύτερο εχθρό τους από εσάς. 

Οι επιθέσεις του παγκόσμιου συστήματος των μεγάλων πολυεθνι¬ 
κών εταιρειών ενάντια σε όλους αυτούς τους λαούς είναι καθημερινές, 
και συνίστανται στη λεηλασία της φύσης στις περιοχές όπου ζουν, κάτι 
που συνεπάγεται τον θάνατό τους. [...] Εσείς, περισσότερες από μία φο¬ 
ρές, υπερασπιστήκατε τις εταιρείες ενάντια στους ιθαγενείς λαούς. Ας 
δούμε μόνο δύο παραδείγματα: 


Περιβάλλον 



Η κυβέρνηση του Άλαν Γκαρσία επέλεξε την 5η Ιουνίου 2009, Παγκόσμια 
Ημέρα Περιβάλλοντος, για να σφαγιάσει περισσότερους από 200 ιθαγε¬ 
νείς (και όχι 10, δηλαδή την επίσημη εκδοχή που και εσείς επαναλαμβά¬ 
νετε), οι οποίοι υπερασπίζονταν τη ζούγκλα του Αμαζόνιου, τον πνεύμο¬ 
να του πλανήτη. Αυτή η σφαγή, οι φυλακίσεις και οι δικαστικές διώξεις 
πολλών θυμάτων της επίθεσης προκάλεσαν πολυπληθείς διαμαρτυρίες 
στην πρωτεύουσα και σε άλλες πόλεις του Περού. Φωνές διαμαρτυρίας 
υψώθηκαν και σε πολλά μέρη του κόσμου (φυσικά, η δική σας δεν ήταν 
μία από αυτές). Τα αδέρφια του Αμαζόνιου δεν παραδόθηκαν. 

Η κυβέρνηση υποχρεώθηκε να υποχωρήσει και ανακλήθηκαν δύο 
από τα πιο απάνθρωπα προεδρικά διατάγματα (τα οποία ήταν και πα¬ 
ράνομα, δεδομένου ότι αντίκεινται στο δικαιωμάτων ιθαγενών λαών στη 
διαβούλευση για οποιοδήποτε ζήτημα σχετίζεται με τα εδάφη τους, 
σύμφωνα με τη Σύμβαση 169 της Διεθνούς Οργάνωσης Εργασίας, που 
αποτελεί νόμο του Περού). 

Ποια ήταν η δική σας στάση; Αντίθετα με την πλειοψηφία του περου- 
βιάνικου λαού, εκφράσατε τη δυσαρέσκειά σας για την ανάκληση και 
αναφερθήκατε σε «πύρρεια νίκη», δηλώνοντας ότι οι μελλοντικές κυβερ¬ 
νήσεις δεν θα τολμήσουν «να ξαναβάλουν χέρι στην Αμαζονία προκειμέ- 
νου να ενθαρρύνουν τις ιδιωτικές επενδύσεις και την οικονομική ανά¬ 
πτυξη της περιοχής» και ότι «τα δαιμονοποιημένα διατάγματα ήταν επί 
της ουσίας σε σωστό προσανατολισμό. Βασίζονταν σε μια επιτακτική 
ανάγκη: να προσελκύσουν ιδιωτικές επενδύσεις και υψηλή τεχνολογία 



σε μια περιοχή που διαθέτει μεγάλα απο¬ 
θέματα φυσικού αερίου, πετρελαίου 
και πολλών μετάλλων... Αυτό το αρνή- 
θηκαν, οι κοινότητες του Αμαζονίου, επι¬ 
δεικνύοντας αυτοκτονικές τάσεις». [...] 
Χρησιμοποιείτε την ίδια γλώσσα με τον 
Τύπο που ελέγχουν οι καταστροφικές πολυε¬ 
θνικές εταιρείες. Όμως, δεν σταματάτε εκεί 
Θεωρώντας τους κατοίκους του Αμαζονίου 
νοητικά καθυστερημένους, μην μπορώ¬ 
ντας να διανοηθείτε ότι οι ίδιοι επέλε- 
ξαν να αντισταθούν, λέτε ότι υποκινή¬ 
θηκαν από τον Ούγκο Τσάβες και το\ 
Μοράλες. [...] 


Δημοκρατική συλλογική οργάνωση 

Σεμινάριο «Οι απειλές για τη δημοκρατία στη Λατινική 
Αμερική: Τρομοκρατία, αδυναμία του κράτους δικαίου 
και νεολάίκισμός», Μπογοτά, 19-22 Νοεμβρίου 2009. 
Τα λόγια σας: 

«Η ανάπτυξη και ο πολιτισμός δεν είναι συμβατά με 
συγκεκριμένα κοινωνικά φαινόμενα, με κυριότερο τον 
κολεκτιβισμό. Καμιά κοινωνία κολεκτιβιστική ή εμποτι¬ 
σμένη με τέτοια κουλτούρα δεν είναι μια κοινωνία που 
αναπτύσσεται, εκσυγχρονίζεται και φτάνει στον πολιτι¬ 
σμό... Ο σοσιαλισμός, ο ναζισμός και ο φασισμός είναι 
κολεκτιβιστικά φαινόμενα του παρελθόντος. Σήμερα 


1. Περουβιανός αγωνιστής, μέλος της Αγροτικής Συνομοσπονδίας 
του Περού, μία από τις μυθικές προσωπικότητες της λατινοαμε¬ 
ρικανικής αριστερός. 

2. Δείτε τις θέσεις που κατέχει ο Λιόσα και άλλα ενδιαφέροντα 
στοιχεία για την πολιτική του δράση στο σχετικό άρθρο του Ρα¬ 
μονέ (Ελευθεροτυπία 5/12/2010) 











εκφράζεται μέσω ίων εθνικισμών και των θρησκευτικών 
ολοκληρωτισμών. Το φαινόμενο εκδηλώνεται στη Λατι¬ 
νική Αμερική με πολύ έμμεσο τρόπο, περιβεβλημένο με 
κύρος... Στο Περού, στο όνομα αυτής της συλλογικής 
ταυτότητας, της ιθαγενικής, αυτόχθονης, γνήσιας ταυ¬ 
τότητας, του αληθινού περουβιανισμού, έχει ξεκινήσει 
μια εκστρατεία, η οποία αν εξεταστεί ορθολογικά φαί¬ 
νεται χαζή, σχεδόν κωμική, ωστόσο ακουμπά σε ένα 
νευραλγικό σημείο που ονομάζεται πνεύμα της φυ¬ 
λής... Ο ιθαγενισμός της δεκαετίας του ’20, ο οποίος 
φαινόταν να έχει υποχωρήσει, βρίσκεται σήμερα πίσω 
από φαινόμενα όπως ο κύριος Έβο Μοράλες στη Βολι¬ 
βία. Ο ιθαγενισμός στο Εκουαδόρ, το Περού και τη Βο¬ 
λιβία επιφέρει πραγματικά κοινωνικό και πολιτικό χάος, 
γι’ αυτό και πρέπει να τον καταπολεμήσουμε. Αν θέ¬ 
λουμε να πετύχουμε την ανάπτυξη και να επιλέξουμε 
τον πολιτισμό και την ηθική, πρέπει να καταπολεμή¬ 
σουμε αποτελεσματικά τις εξάρσεις του κολεκτιβι¬ 
σμού. Πιστεύω ότι στο ιθαγενικό κίνημα υπάρχει ένα 
πολύ σκοτεινό στοιχείο που κάνει επίκληση στα κα¬ 
τώτερα ένστικτα, τα χειρότερα ένστικτα του ατόμου, 
όπως είναι η δυσπιστία προς τον άλλο, τον διαφορετι¬ 
κό. Έτσι, οι ιθαγενείς κλείνονται στον εαυτό τους». 

Πιστεύετε ξεκάθαρα ότι η ιθαγενική κοινότητα απο¬ 
τελεί το βασικό εργαλείο για την υπεράσπιση της Μη¬ 
τέρας Γης. ΓΓ αυτό και το σύστημα που ελέγχεται από 
τις καταστροφικές πολυεθνικές εταιρείες έχει την πε¬ 
ποίθηση ότι η επίθεση στη φύση πρέπει να συνοδεύε¬ 
ται από επίθεση στην ιθαγενική κοινότητα. Όπου υπάρ¬ 
χουν ιθαγενείς, σε όλες τις ηπείρους, υπάρχει ιθαγενι- 
κή κοινότητα, ένας αληθινά δημοκρατικός οργανισμός 
όπου κυβερνάει η συλλογικότητα, και όχι το άτομο 
όπως στη «δημοκρατική» κοινωνία, όπου κυβερνούν τα 
συμφέροντα των μεγάλων εταιρειών. [...] 

Επιτίθεστε στον κολεκτιβισμό στο όνομα της υπε¬ 
ράσπισης του ατόμου. Ο κολεκτιβισμός δεν απαρνείται 
την ατομικότητα, η οποία πρέπει να γίνεται σεβαστή. Η 
ατομικότητα συνθλίβεται από τον εμπορικό φονταμε- 
νταλισμό που επιβάλλει η «μόδα», υποχρεώνοντας τους 
πάντες να την ακολουθήσουν. Και οι ιθαγενείς είναι 
εκείνοι που έχουν υποστεί λιγότερο από όλους αυτήν 
τη συντριβή. [...] 

Η καταδίκη της ιθαγενικής δημοκρατίας από μέ¬ 
ρους σας έχει απαντηθεί επαρκώς από τον Σαραμά- 
γκου: «Μου φαίνεται απίστευτο ότι κάποιος έφτασε να 
πει ότι το ιθαγενικό κίνημα αποτελεί κίνδυνο για τη δη¬ 
μοκρατία. Πώς είναι δυνατό από έναν οξυδερκή νου να 
βγει μια τόσο τερατώδης δήλωση!» [...] 

Ρατσισμός 

Είσαστε βαθιά ρατσιστής. Και αυτό φαίνεται όταν νου¬ 
θετείτε τους ιθαγενείς να εγκαταλείψουν τον πολιτισμό 
τους ώστε να ξεπεράσουν τον εαυτό τους. Αρκεί να 
διαβάσει κανείς το μυθιστόρημά σας «Ο Λιτούμα στις 



Ουτσουρακάι 


Τον Ιανουάριο του 1983 στην κοινότητα Ου- 
τσουρακάι, στο Αγιακούτσο, δολοφονήθηκαν 
οκτώ δημοσιογράφοι. Η κυβέρνηση που παρέδω¬ 
σε την πολιτική εξουσία της περιοχής στον γενο- 
κτόνο διοικητή Κλεμέντε Νοέλ διόρισε 
μια επιτροπή, επικεφαλής της οποίας 
ήσαστε εσείς, προκειμένου να συγκα- 
λύψει την ευθύνη του στρατού στο 
έγκλημα. Εκπληρώσατε άψογα την αποστολή σας, κατηγορώντας τους 
κατοίκους της κοινότητας για τις δολοφονίες, περιφρονώντας τις εκθέ¬ 
σεις ανθρωπολόγων, νομικών, γλωσσολόγων και ψυχαναλυτών. Η Επι¬ 
τροπή για την Αλήθεια και τη Συμφιλίωση, καθώς και άλλες οργανώσεις 
ανθρώπινων δικαιωμάτων καταγγέλλουν ότι περιοριστήκατε στη συγκέ¬ 
ντρωση μαρτυριών και στοιχείων από τους εμπλεκόμενους στο έγκλημα 
στρατιωτικούς. Εκφράζοντας τον ρατσισμό που εκδηλώθηκε στο «Ο Λι- 
τούμα στις Άνδεις», είπατε ότι οι κάτοικοι της κοινότητας σκότωσαν τους 
δημοσιογράφους, διαβεβαιώνοντας με ευλαβικό τρόπο ότι «είμαστε όλοι 
ένοχοι επειδή δεν τους εκπολιτίσαμε». Λένε ότι έπειτα από καιρό ένα δι¬ 
καστήριο βρήκε στοιχεία για την εμπλοκή στρατιωτικών, ωστόσο εσείς 
δηλώσατε ότι το πόρισμά σας ήταν «για το καλό της δημοκρατίας». Αυ¬ 
τό το αναφέρω γιατί υπάρχουν ορισμένοι που σας παρουσιάζουν ως 
υπερασπιστή των ανθρωπίνων δικαιωμάτων. [...] 


Άνδεις», ένα βιβλίο ενάντια στους «βουνίσιους», τους κατοίκους της ορο¬ 
σειράς των Άνδεων (στο παράκτιο Περού ο τοπικός ρατσισμός ενάντια 
στους ιθαγενείς τούς προσδιορίζει γεωγραφικά: «βουνίσιοι»). Όταν ο δε¬ 
κανέας από το παράκτιο Περού λέει σε έναν «βουνίσιο» φύλακα ότι «θα 
άξιζε να είναι “από τις ακτές”», εκείνος τον ευχαριστεί. Το αποκορύφω¬ 
μα του μυθιστορήματος είναι η διαπίστωση ότι ο κανιβαλισμός είναι 
«βουνίσια» τελετουργία. Είμαι από τις 
Άνδεις και σε όλη μου τη ζωή δεν έχω 
δει τίποτα παρόμοιο. Αυτό που όντως 
βλέπω είναι ότι ο πολιτισμός που εσείς 
υπερασπίζετε οδηγεί στην εξόντωση της 
ανθρωπότητας· δεν την τρώει, απλώς 
τη σκοτώνει. [...] 


Συμπέρασμα 

Ευτυχώς οι ιθαγενείς λαοί του πλανήτη εμπνέουν ολοένα μεγαλύτερο 
σεβασμό στους υπόλοιπους πληθυσμούς της Γης, όντας στην πρωτοπο¬ 
ρία της υπεράσπισης της φύσης για το καλό όλης της ανθρωπότητας, 
ασκώντας στην πράξη την πραγματική αλληλέγγυα δημοκρατία στις ορ¬ 
γανώσεις τους. [...] Η αντιδημοκρατική, κάθετη δομή των μεγάλων πο¬ 
λυεθνικών εταιρειών, την οποία εσείς παραδόξως αποκαλείτε «δημοκρα¬ 
τία», έχει όλο και λιγότερους θαυμαστές. 

Δεν με παραξενεύει που πήρατε το Νόμπελ. Και ο Ομπάμα πήρε το 
Νόμπελ Ειρήνης για την προώθηση του πολέμου στο Αφγανιστάν. Νομί¬ 
ζω ότι ο Άλφρεντ Νόμπελ, ο οποίος αισθανόταν ένοχος γιατί πλούτισε 
ως επιχειρηματίας που παρήγε δυναμίτη για τη μεταλλευτική δραστη¬ 
ριότητα και τον πόλεμο, δεν θα ήταν καθόλου ικανοποιημένος με την 
απονομή αυτών των δύο βραβείων. 

μετάφραση: Ματούλα Παπαδημητρίου 



3 










γεωγραφίες ίων αντιστάσεων 

...οι κόσμοι ίων κινημάτων. | . ·@ · «(ε) · (| 




Θ 






Η αυτονομία 
απέναντι στους 
κύκλους του 
κεφαλαίου 

Τα μέτωπα 
των από κάτω 
στη Λατινική 
Αμερική 

Το Συνέδριο 
των Λαών: 
η Κολομβία 
από κάτω 
και αριστερά 

Οι ζαπατίστας 
17 χρόνια μετά 

Βραζιλία: 

ΒΠ§3,(Ϊ8,8 

ΡορυΙ&Γβδ 


Μια καλειδοσκο ■ 
πική ματιά στο 
σημερινό Μεξικό 


Η αυλή των 
θαυμάτων: 
Το παγκάκι 


Η αυτονομία απέναντι 

του Ραούλ Ζιμπέκι 


Αν κατά τα πρώτα χρόνια της περασμένης δεκαετίας 
τα αντισυστημικά κινήματα κατείχαν το κέντρο του 
πολιτικού σκηνικού στη Λατινική Αμερική, αυτή η 
προνομιακή θέση ανήκει τώρα στα κράτη, που διοι- 
κούνται από δυνάμεις διαφορετικού προσήμου από 
εκείνες που πρωταγωνίστησαν στις νεοφιλελεύθε¬ 
ρες μεταρρυθμίσεις. Ωστόσο, όσο κι αν οι κυβερνή¬ 
σεις που ξεπήδησαν από τον τεράστιο κύκλο αγώ¬ 
νων οι οποίοι ακύρωσαν τη Συμφωνία της Ουάσι- 
γκτον συγκλίνουν με τα κινήματα, δεν μπορούν να 
ικανοποιήσουν τους χειραφετικούς στόχους τους 
μέσα στα έθνη-κράτη, τα οποία αναγκαστικά έχουν 
μια διαφορετική λογική, όπως αυτή εκδηλώνεται 
στην πρόσφατη κρίση στη Βολιβία, με αφορμή το 
933θΙίπ3ζο, τις διαμαρτυρίες για την αύξηση της τι¬ 
μής της βενζίνης που αποφάσισε η κυβέρνηση του 
Έβο Μοράλες. 

Η συλλογική δράση συνήθως πυροδοτείται σε 
περιόδους οικονομικής κρίσης και κρίσης διακυβέρ¬ 
νησης, δηλαδή όταν η αγορά δεν μπορεί να εγγυη- 
θεί την επιβίωση του πληθυσμού και όταν το κράτος 
δεν διαθέτει επαρκή νομιμοποίηση ώστε να εξασφα¬ 
λίσει την τάξη. Με άλλα λόγια, μέσα από τις ρωγμές 
που κάθε τόσο καταφέρνουν να ανοίξουν στο μοντέ¬ 
λο κυριαρχίας οι βουβές αντιστάσεις των από κάτω, 
ενεργοποιούνται μεγάλα κινήματα που απειλούν 
ενίοτε την ηγεμονική τάξη και αποτελούνται από ένα 
πλέγμα πολλών διαφορετικών οργανώσεων. Μετά 
την κορύφωση της κρίσης, η οικονομία επανακτά 


τον δυναμισμό της και σχηματίζονται νέες κυβερνή¬ 
σεις με μεγαλύτερη δόση νομιμοποίησης, ο κοινωνι¬ 
κός ακτιβισμός αμβλύνεται, τα κινήματα φυλλορρο¬ 
ούν και στους «από κάτω» εγκαθίσταται η απογοή¬ 
τευση και η σύγχυση. 

Αυτή τη συνηθισμένη διαδικασία την έχουν απο- 
καλέσει κύκλο αγώνων. Ένα από τα προβλήματα 
που θέτει το γεγονός ότι η κοινωνική δράση ακο¬ 
λουθεί κυκλική πορεία (πλημμυρίδα/άμπωτις) είναι 
ότι σε περιόδους υποχώρησης χάνεται το οργανω¬ 
μένο δυναμικό και εξατμίζεται η αποκτημένη συνει- 
δητοποίηση, έτσι ώστε όταν δυναμώνει και πάλι η 
δράση να χρειάζεται να δαπανηθεί μεγάλη ποσότη¬ 
τα ενέργειας για να ανοικοδομηθεί η κοινωνική και 
πολιτική οργάνωση. Μια από τις μεγαλύτερες προ¬ 
κλήσεις που αντιμετωπίζουν τα αντισυστημικά κινή¬ 
ματα και οι αγωνιστές ήταν πάντα το να αυτονομη- 
θούν από τους κύκλους αγώνα, δηλαδή από τους κύ¬ 
κλους του κεφαλαίου. 

Σε προηγούμενες περιόδους, οι επαναστάτες 
προσπαθούσαν να ξεπεράσουν αυτές τις παλινδρο¬ 
μήσεις, οι οποίες καταστρέφουν μεγάλο μέρος του 
κοινωνικού και πολιτικού δυναμικού που έχει οικοδο- 
μηθεί στο απόγειο της κινητοποίησης, μέσα από μό¬ 
νιμα πολιτικά κόμματα, τα οποία υποτίθεται ότι εν¬ 
σαρκώνουν τα διδάγματα του κάθε κύκλου για να τα 
μεταφέρουν στον επόμενο. Η ιστορία έδειξε ότι 
υπάρχουν τρία προβλήματα: πρώτον, αυτά που έχει 
διδάξει ο κάθε κύκλος έχουν μικρή χρησιμότητα για 

















στους κύκλους του κεφαλαίου 






τον επόμενο. Δεύτερον, οι κομματικές δομές γραφειο- 
κρατικοποιούνται και αρχίζουν να έχουν τα δικά τους 
συμφέροντα. Μετατρέπονται έτσι σε εμπόδιο από τη 
στιγμή που ξαναρχίζει ο αγώνας. Και, τρίτον, εξακο¬ 
λουθεί να υπάρχει ένα χάσμα ανάμεσα στα οργανωμέ¬ 
να στελέχη και την κοινωνική βάση, η οποία σπρώχνε¬ 
ται προς την ενσωμάτωση στο σύστημα κάθε φορά 
που η οικονομία και η κυβερνησιμότητα ανακτούν τις 
δυνάμεις τους και προσελκύουν παραγωγούς, κατανα¬ 
λωτές και κρατικούς διαχειριστές. 

Τα σημερινά αντισυστημικά κινήματα στη Λατινική 
Αμερική, κυρίως των ιθαγενών, των αγροτών και ολοένα 
περισσότερο των πόλεων, έχουν διαφορετικά χαρακτη¬ 
ριστικά από εκείνα του παλιού εργατικού κινήματος. Το 
κυριότερο από αυτά είναι ότι έχουν δημιουργήσει μια 
εναλλακτική οικονομία, δηλαδή πρωτοβουλίες ικανές να 
παράγουν μέρος των αξιών χρήσης που έχουν 
ανάγκη τα άτομα. Αναφέρομαι στα ανα¬ 
κτημένα εργοστάσια, στα εργαστήρια 
παραγωγής τροφίμων και άλλων 
αγαθών υλικών ή συμβολικών 
που έχουν να κάνουν με την 
υγεία, την εκπαίδευση, τον 
πολιτισμό, τη διασκέδαση 
και μια πλειάδα άλλες συλ¬ 
λογικές πρωτοβουλίες βά¬ 
σης. Αυτοί οι χώροι παρα¬ 
γωγής και αναπαραγωγής 
της καθημερινής ζωής έχουν 
κερδίσει κεντρική θέση στη 
ζωή των καταπιεσμένων, όπως 
ποτέ άλλοτε στην ιστορία του 
εξαρτημένου καπιταλισμού της πό¬ 
λης. Οι χιλιάδες πρωτοβουλίες, που γεν¬ 
νήθηκαν στον τελευταίο κύκλο αγώνων και αρ¬ 
γότερα εξασθένισαν αλλά δεν εξαφανίστηκαν, έχουν ρι¬ 
ζώσει στα εδάφη της φτώχειας, στους χώρους που 
αντιστέκονται στη λεηλασία. 

Από τη δική μου σκοπιά, ενσαρκώνουν μια από τις 
δυνατότητες για να ξεπεραστεί η καταστροφή της ορ¬ 
γανωμένης δύναμης, που σε προηγούμενες περιόδους 
αντιστοιχούσε στη σοσιαλδημοκρατία και σήμερα στον 
προοδευτισμό. Υπάρχουν δύο απαραίτητες προϋποθέ¬ 
σεις: η εκπαίδευση και η οικονομία. Η πρώτη αποτελεί 
ήδη κοινή κληρονομιά για το μεγαλύτερο μέρος των κι¬ 
νημάτων νέου τύπου, τα οποία διαθέτουν μόνιμους χώ¬ 
ρους αυτόνομης διαπαιδαγώγησης, όχι μόνο των μελών 
τους αλλά πολύ ευρύτερων τομέων. Δίχως πολιτική εκ- 

παίδευση θα ήταν αδύνατο να σταθεροποιηθεί μια πολιτική δύναμη με 
σχετικά ευρεία κοινωνική βάση που δεν θα την κερδίζει πολιτιστικά ο κα¬ 
ταναλωτισμός και η πολιτική του συστήματος. 

Η δεύτερη προϋπόθεση είναι η οικοδόμηση αυτού που θα μπορού¬ 
σαμε να αποκαλέσουμε οικονομία αντίστασης, η οποία σήμερα είναι μια 
πραγματικότητα περίπλοκη και σε εμβρυακή κατάσταση. Μπορεί και 
πρέπει να βασιστεί στους ήδη υπάρχοντες παραγωγι¬ 
κούς χώρους, αλλά οφείλει να προχωρήσει παρα¬ 
πέρα για να κερδίσει ευρύτερους τομείς από 
αυτούς που συνδέονται άμεσα με την πα¬ 
ραγωγή. Πρέπει να οικοδομηθεί με τρό- 






πο διαφορετικό από την καπιταλιστική 
οικονομία, όχι για να συσσωρεύσει 
αλλά για να εξασφαλίσει τη ροή 
αξιών χρήσης που οφείλουν να είναι 
στη διάθεση όλων. Κατά κάποιον 
τρόπο, η οικονομία αυτή θα πρέπει 
να εμπνέεται από την περίφημη 
φράση «από τον καθένα σύμφωνα με 
τις ικανότητές του, στον καθένα σύμ¬ 
φωνα με τις ανάγκες του», η οποία απο¬ 
τελεί κάτι σαν πυξίδα, εφόσον γνωρίζουμε 
ότι τους τομείς αυτούς τους εποφθαλμιούν 
το κράτος και η αγορά και πρέπει να τους υπε¬ 
ρασπιστούμε σηκώνοντας τείχη περισσότερο πολιτι¬ 
στικά παρά πολιτικά, συμβολικά παρά υλικά. 

Η οικοδόμηση της αυτονομίας των από κάτω δεν μπορεί να εξαρτά- 
ται από τους κύκλους του κεφαλαίου, καθώς κάτι τέτοιο θα ισοδυνα- 
μούσε με άρνηση του αυτόνομου χαρακτήρα τους. Γνωρίζουμε σήμερα 
ότι η αυτονομία είναι η κύρια προϋπόθεση ώστε να μην οδηγήσει η ση¬ 
μερινή περίοδος κρίσης σε μια νέα και τεράστια απογοήτευση, και να 
προχωρήσουμε ένα βήμα πέρα από την απλή αντίδραση. Γνωρίζουμε, 
επίσης, ότι δεν μπορούμε να επενδύσουμε σε ιεραρχικές ή κρατικοκε- 
ντρικές δομές και ότι δεν είναι η οργάνωση αυτή που απαντά στην πρό¬ 
κληση της αυτονομίας. Πιθανότατα, ο συνδυασμός της συστηματικής 
αυτοεκπαίδευσης και της μη εμπορικής παραγωγής να μας επιτρέψει να 
αντιμετωπίσουμε υπό ευνοϊκότερους όρους την αναπόφευκτη ανάρρω¬ 
ση του κεφαλαίου. 

μετάφραση: Αγγελική Στουπάκη 

Τα μέτωπα των από κάτω 



«Ο ΕΖίΝ θα εγκαθίδρύσει μια πολιτική συμμαχιών με μη εκλογικές ορ¬ 
γανώσεις και κινήματα που ορίζονται, στη θεωρία και στην πράξη, ως 
αριστερά, και σύμφωνα με τις ακόλουθες προϋποθέσεις: 

Δεν θα γίνονται συμφωνίες από τα επάνω που θα επιβάλλονται προς 
τα κάτω, αλλά συμφωνίες για το πώς θα βαδίσουμε μαζί για να ακού¬ 
σουμε και να οργανώσουμε την αγανάκτηση. Δεν θα χτίζονται κινήματα 
τα οποία κατόπιν θα γίνονται αντικείμενο διαπραγμάτευσης πίσω από 
τις πλάτες εκείνων που τα έφτιαξαν, αλλά θα λαμβάνεται πάντα υπόψη 
η γνώμη εκείνων οι οποίοι συμμετέχουν. Δεν θα ψάχνουμε για δωράκια, 
θέσεις, οφέλη, δημόσια αξιώματα από την εξουσία ή από όποιον φιλο¬ 
δοξεί να την αποκτήσει. Δεν θα επιχειρηθεί να επιλυθούν από τα πάνω 
τα προβλήματα της χώρας μας, αλλά να οικοδομηθεί ΑΠΟ ΤΑ ΚΑΤΩ ΚΑΙ 
ΓΙΑ ΤΟΥΣ ΑΠΟ ΚΑΤΩ μια εναλλακτική πρόταση απέναντι στη νεοφιλελεύ¬ 
θερη καταστροφή, μια αριστερή εναλλακτική πρόταση για το Μεξικό. 

Ναι στον αμοιβαίο σεβασμό της αυτονομίας και της ανεξαρτησίας 
των οργανώσεων, στις μορφές πάλης τους, στον τρόπο οργάνωσής 
τους, στις εσωτερικές τους διαδικασίες για τη λήψη των αποφάσεων, 
στις νόμιμες εκπροσωπήσεις τους, στις φιλοδοξίες και τις διεκδικήσεις 
τους. Και ναι στη σαφή δέσμευση για μια από κοινού και συντονισμένη 
υπεράσπιση της εθνικής κυριαρχίας, με μια αδιαπραγμάτευτη αντίστα¬ 
ση στις προσπάθειες ιδιωτικοποίησης της ηλεκτρικής ενέργειας, του 
πετρελαίου, του νερού και των φυσικών πόρων». 

Είναι ένα απόσπασμα από την Έκτη Διακήρυξη της Ζούγκλας Λακαντόνα, με 
την οποία, τον Ιούνιο του 2005, οι ζαπατίστας διακήρυτταν την ανάγκη να συ¬ 
ναντηθούν με τις άλλες αντιστάσεις των από κάτω του Μεξικού και του κό¬ 
σμου ολόκληρου. Ήταν η εναρκτήρια πράξη της δημιουργίας ενός μετώπου 
αντιστάσεων, το οποίο έγινε γνωστό με την επωνυμία Άλλη Καμπάνια (0ίΓ3 
03ΠΠρ3ή3). 

Τα τελευταία χρόνια στη Λατινική Αμερική έχουν αναπτυχθεί πολλές συλ- 
V/ λογικότητες και εγχειρήματα με σημείο εκκίνησης και αναφοράς τούς «από 
** κάτω», ένας προσδιορισμός που σιγά σιγά περνά και στο ευρωπαϊκό και ελ- 

ληνικό λεξιλόγιο. Η ενασχόληση και σύνδεσή μας με την κι¬ 
νηματική πραγματικότητα της Λατινικής Αμερικής μάς έδω¬ 
σε τη δυνατότητα να «ανακαλύψουμε» τον πλούτο των 
εμπειριών που απλώνεται σε κάθε τομέα της κοινωνικής 
πραγματικότητας, στον πολιτικό και τον συνδικαλιστικό 
αγώνα, τον πολιτισμό, τα μέσα επικοινωνίας, τη λαϊκή εκ¬ 
παίδευση, τις γειτονιές των μεγαλουπόλεων, τους άστε¬ 
γους και τους αγρότες, τις ιθαγενικές κοινότητες, τους 
αφρικανικής καταγωγής απόκληρους κ.λπ. Και εξακολου¬ 
θούμε να αναζητούμε στους ορίζοντες της Λατινικής Αμε¬ 
ρικής ό,τι καινούργιο ξεπηδάει από τους «κόμπας», για να 
το παρουσιάσουμε με τη σειρά μας στις σελίδες του πε¬ 
ριοδικού ή με όποιον άλλο τρόπο μπορούμε. Φαίνεται, 
ωστόσο, ότι οι δημιουργικές αντιστάσεις, τα ίδια τα κινή¬ 
ματα των από κάτω, είναι ώριμα πλέον να περάσουν σε μια 
πιο σύνθετη και αναβαθμισμένη περίοδο δράσης. Το τε¬ 
λευταίο διάστημα πληθαίνουν οι προσπάθειες συντονισμού 
και ενοποίησης των αντιστάσεων των από κάτω. Σε διάφο¬ 
ρες χώρες, με διαφορετικά χαρακτηριστικά και προτεραιό¬ 
τητες στην κάθε μία και ανάλογα με την ιδιομορφία και τον 
βαθμό ανάπτυξης των κινημάτων τους, παρατηρούμε τις 
προσπάθειες που γίνονται για συναντήσεις συλλογικοτή- 
των οι οποίες, έχοντας κερδίσει την αναγνώριση για τους 
λόγους ύπαρξής τους, προσφέρουν τις εμπειρίες τους 
στην προσπάθεια για ευρύτερες κινηματικές συνθέσεις. 


ΑΡΓΕΝΤΙΝΗ 


Στις 24 και 25 Απριλίου 2010 συγκεντρώθηκαν στην Κόρ¬ 
δοβα εκπρόσωποι από διάφορες κινηματικές συλλογικότη- 
τες, οι περισσότερες από τις οποίες έχουν δημιουργηθεί 
μετά την εξέγερση του Δεκέμβρη του 2001, το επονομα¬ 
ζόμενο αργεντινάσο. Η ανάγκη συντονισμού και ενοποιητι- 
κών διαδικασιών αποτελεί σήμερα προτεραιότητα για τις 
αυτόνομες οργανώσεις, ώστε να μπορέσουν να δώσουν 
ώθηση στο κίνημα αντίστασης και να επηρεάσουν τις εξε¬ 
λίξεις στην Αργεντινή. 

«Αντιμετωπίζουμε την πρόκληση και την ευκαιρία να δη¬ 
μιουργήσουμε μια επιλογή πραγματικά λαϊκή. Η δύναμη για 
να δημιουργήσουμε αυτή την εναλλακτική πρόταση βρί¬ 
σκεται στο στάδιο κυοφορίας: χιλιάδες λαϊκοί αγωνιστές σε 
ολόκληρη τη χώρα συνεχίζουν να κρατούν τις σημαίες μιας 
ριζοσπαστικής κοινωνικής αλλαγής· πολλές οργανώσεις 
έχουν δημιουργήσει χώρους που είναι εργαστήρια κυοφο¬ 
ρίας αντιστάσεων και εναλλακτικών μορφών δράσης- οι αυ¬ 
τόνομες εδαφικές οργανώσεις, οι ανακτημένες επιχειρή¬ 
σεις, οι αγωνιζόμενοι αγρότες, οι εργάτες που οργανώνο¬ 
νται σε δημοκρατικά συνδικάτα και αγωνίζονται για τις διεκ¬ 
δικήσεις τους. Και ο κατάλογος είναι ατελείωτος. 













στη Λατινική Αμερική 


«Ωστόσο, είναι αναγκαίο η αντικαπιταλισπκή θέληση 
και πίστη να συνοδεύονται από μια αντίληψη για τις συ¬ 
γκεκριμένες συνθήκες που αντιμετωπίζουμε ώστε να μπο¬ 
ρέσει να αναπτυχθεί ο αγώνας ενάντια στην κυριαρχία. 

»Σε αυτή τη βάση, με τις συσσωρευμένες εμπειρίες 
των κινημάτων και του λαού μας, κατανοούμε ότι η σημε¬ 
ρινή φάση μάς ωθεί στην αναζήτηση δρόμων για τη συ¬ 
νεύρεση των διάφορων εμπειριών βάσης που έχουμε απο¬ 
κτήσει, μακριά από τα μοντέλα της παραδοσιακής κομμα¬ 
τικής Αριστερός. 

»Το ΟΟΜΡΑ (Συντονιστικό Οργανώσεων και Κινημάτων 
του Λαού της Αργεντινής) διατρανώνει την απόφασή του 
για αποδοχή της πρόκλησης εκ μέρους ενός τμήματος αυ¬ 
τού του ετερογενούς πλήθους των οργανώσεων της ανε¬ 
ξάρτητης ή αυτόνομης αριστερός. Στους κόλπους της συ¬ 
ναντάμε πλούσιες εμπειρίες και κοινωνικά δημιουργήματα, 
που αποτελούν σημείο εκκίνησης για τους αναπόφευκτους 
αγώνες που έρχονται. Η απόρριψη ενός εξαρχής ολοκλη¬ 
ρωμένου προγράμματος ή μιας ιδεολογίας-μπε- 
τόν είναι κοινός παρονομαστής αυτού του 
χώρου. Ωστόσο, από τις αντιδράσεις 
του και την κοινωνικοπολιτική του 
πρακτική απορρέουν μια σειρά δυ¬ 
ναμικές ιδέες που υιοθετήθηκαν 
από πλήθος συλλογικότητες με 
διαφορετικά χαρακτηριστικά. 

»Με αφετηρία αυτό το ση¬ 
μείο, επιχειρούμε να αναπτύξου¬ 
με διάφορα πεδία παρέμβασης: 

- Τον αγώνα ενάντια στην πεί¬ 
να και την ανασφάλεια της ζωής. 

- Την υπεράσπιση της δημόσιας 
εκπαίδευσης. Τον αγώνα για μια δημόσια, 
κριτική, απελευθερωτική και λαϊκή παιδεία, 

- Για έναν νέο συνδικαλισμό. Ενάντια στους 
μηχανισμούς και τις συνδικαλιστικές μαφίες, δημιουργη- 
μένο από τη βάση σε κάθε τόπο εργασίας. 

- Την υπεράσπιση της λαϊκής κυριαρχίας, δημιουργώ¬ 
ντας μηχανισμούς άμεσης και συμμετοχικής δημοκρατίας 
ως τη μοναδική μορφή που εγγυάται την υπεράσπιση των 
συμφερόντων και των επιθυμιών του λαού. 

- Τον αγώνα ενάντια στο μοντέλο λεηλασίας και ρύ¬ 
πανσης. Για έναν σχεδίασμά με στόχο τη διατροφική κυ¬ 
ριαρχία της χώρας. 

- Τον αγώνα ενάντια στην ποινικοποίηση της φτώχειας 
και της κοινωνικής διαμαρτυρίας. Για την απελευθέρωση 
των πολιτικών κρατουμένων και των καταδικασμένων λαϊ¬ 
κών αγωνιστών. 

- Τον αγώνα των αυτοχθόνων λαών για την υπεράσπι¬ 
ση των εδαφών τους και του πολιτισμού τους. 

- Τον αγώνα ενάντια στον ιμπεριαλισμό και κάθε μορφή κα¬ 
ταπίεσης ή κατακερματισμού των λαών της Λατινικής Αμερικής. 
Προχωρώντας με ενότητα των λαών πέρα από τα κρατικά σύνορα». 

Με την παραπάνω διακήρυξη, συλλογικότητες όπως το Λαϊκό Μέτωπο 
Νταρίο Σαντιγιάν, αυτόνομες, ελευθεριακές και αναρχικές οργανώσεις, συ¬ 
νελεύσεις γειτονιάς, κοοπερατίβες εργαζομένων, συλλογικότητες λαϊκής εκ¬ 
παίδευσης, το περιπλανώμενο πανεπιστήμιο ΤΓεηεήυιηεηίβ, συσπειρώσεις 
φοιτητών και εκπαιδευτικών, πολιτιστικά κέντρα συνοικιών και λαϊκές βιβλιο¬ 
θήκες, συλλογικότητες καλλιτεχνών, μουσικές κομπανίες (πτυΓρεε), εναλλα¬ 
κτικοί ραδιοφωνικοί σταθμοί, φεμινιστικές ομάδες, ιθαγενικές και οικολογι¬ 
κές οργανώσεις, αγροτικά κινήματα, η Οργάνωση Κοινοτήτων Αυτόνομων 
Λαών κ.ά., απευθύνθηκαν στον λαό της Αργεντινής για να του ανακοινώσουν 
τη συγκρότηση του ΟΟΜΡΑ. 

«Είμαστε ιθαγενείς, μαύροι, γκάουτσο, εργαζόμενοι, παιδιά, γυναίκες, 
ομοφυλόφιλοι, λεσβίες, τρανσέξουαλ, φοιτητές, αγρότες. Είμαστε οι κομου¬ 
νιστές, οι αναρχικοί, οι σοσιαλιστές, οι συνδικαλιστές, οι φεμινίστριες, οι τρι¬ 
τοκοσμικοί, οι επαναστάτες περονιστές. Είμαστε οι εκμεταλλευόμενοι και οι 
καταπιεσμένοι που γιορτάζουμε την αντίσταση και τον αγώνα του 
λαού μας», θα διακηρύξουν την Πρωτομαγιά, με μια φρα¬ 
σεολογία που παραπέμπει στη διακήρυξη των ζαπα- 
τίστας για την Άλλη Καμπάνια. 

«Αυτοί γιορτάζουν την εκμετάλλευση, την 
πείνα, την εξόντωση, τη γενοκτονία, τη λεη¬ 
λασία, τη φτώχεια, τον απανθρωπισμό, τον 
αποκλεισμό, την περιθωριοποίηση, τη θλί¬ 
ψη του λαού... Αυτή είναι η γιορτή τους. 

«Απέναντι σε αυτήν, το ΟΟΜΡΑ υιοθε¬ 
τεί το ιστορικό παρελθόν ως μνήμη που 
μας δίνει δύναμη στον δρόμο που ακο¬ 
λουθούμε σήμερα. Εμείς ανακτούμε, διεκ- 
δικούμε και συνεχίζουμε τον αγώνα του λα¬ 
ού μας. Προτείνουμε την οικοδόμηση ενός 
σχεδίου για τη χώρα το οποίο ξεπηδά από τις 
αντιστάσεις και τους αγώνες που διαπερνούν την 
ήπειρό μας για την οικοδόμηση του σοσιαλισμού των λα¬ 
ών με ελευθερία και ισότητα». 

Στις 11 και 12 Δεκέμβρη τελέστηκε στο Μπουένος Άιρες η δεύτερη εθνι¬ 
κή ολομέλεια του ΟΟΜΡΑ. Οι διαδικασίες των εργασιών αποτέλεσαν με τη 
σειρά τους ένα δείγμα γραφής για τις αμεσοδημοκρατικές διαδικασίες που 
έχει προκρίνει το ΟΟΜΡΑ: επιτροπές δουλειάς με την επιδίωξη να δοθούν συ¬ 
ναινετικές απαντήσεις ανά θέμα (εκπαίδευση, συνδικαλισμός, φυσικοί πόροι, 
εδαφικότητα αντιστάσεων, φύλα, επικοινωνία και κουλτούρα, αγροτικό ζήτη¬ 
μα), αλλά και στο συνολικότερο πολιτικό ζήτημα της χώρας. 

ΜΕΞΙΚΟ 

«Θα οργανώσουμε τον αγώνα για να απαιτήσουμε ένα νέο Σύνταγμα, δηλαδή 
νέους νόμους που να παίρνουν υπόψη τις απαιτήσεις του μεξικανικού λαού: 
στέγη, γη, εργασία, τροφή, υγεία, παιδεία, πληροφόρηση, πολιτισμός, ανε- 

ξαρτησία, δημοκρατία, δικαιοσύνη, ελευθερία και ειρήνη. Ένα νέο Σύνταγμα 
που θα αναγνωρίζει τα δικαιώματα και τις ελευθερίες του λαού και θα υπερα¬ 
σπίζει τον αδύναμο απέναντι στον δυνατό ». 

Από την Έκτη Διακήρυξη της Ζούγκλας Λακαντόνα. 


Προς την ίδια κατεύθυνση κινητοποιούνται μια σειρά από οργανώσεις, οι 
οποίες τον Φεβρουάριο του 2010 προχώρησαν στον συντονισμό της δράσης 
τους και ίδρυσαν το Κοινωνικό Συνέδριο «Προς ένα Νέο Σύνταγμα». 

Περισσότερες από 200 συνδικαλιστικές, αγροτικές και κοινωνικές οργανώ¬ 
σεις συμφώνησαν να δημιουργήσουν ένα ενωτικό και αγωνιστικό πολιτικό μέτω¬ 
πο προκειμένου να αποκτήσει λόγο η λαϊκή δυσαρέσκεια, διάχυτη σε ολόκληρη 
τη χώρα, ενάντια στην κυβέρνηση και το οικονομικό μοντέλο που προωθεί. 

Ορισμένα από τα πιο μαχητικά συνδικάτα της χώρας, όπως των εργαζο¬ 
μένων στις τηλεπικοινωνίες, στο πανεπιστήμιο ϋΝΑΜ, στην εταιρεία ηλεκτρι¬ 
σμού, στα ορυχεία, καθώς και τμήματα του Εθνικού Συντονιστικού Εργαζομέ¬ 
νων στην Εκπαίδευση, το Κίνημα Εθνικής Απελευθέρωσης, το Εθνικό Κίνημα 
για την Ενότητα της Αριστερός, είναι κάποιες από τις 200 οργανώσεις που 
συμμετείχαν στο Κοινωνικό Συνέδριο «Προς ένα Νέο Σύνταγμα» και υπέγρα¬ 
ψαν την ενωτική διακήρυξη του μετώπου. «Διακόσια χρόνια μετά την ανεξαρ¬ 
τησία και εκατό από τη Επανάσταση, το Μεξικό ζει μια κρίσιμη ιστορική στιγ¬ 
μή, κατά την οποία οι αντιθέσεις έχουν οξυνθεί. Οι κοινωνικές οργανώσεις 
που βρισκόμαστε εδώ διακηρύττουμε ότι η εξαθλίωση, η καταπίεση, η αδικία, 
η διαφθορά και η τυραννία που προκάλεσαν την ένοπλη σύγκρουση αναπα- 
ράγονται σήμερα σε μεγαλύτερη κλίμακα. Σε αυτές τις συνθήκες, αφήνοντας 
κατά μέρος οποιαδήποτε σεχταριστική αντίληψη, προχωράμε μαζί στον δρό¬ 
μο της ενότητας, της συμφωνίας και της κινητοποίησης. Για έναν εθνικό σχε¬ 
δίασμά που θα βασίζεται στην άμεση και συμμετοχική δημοκρατία». 

Στη συνάντηση παραβρέθηκαν 777 εκπρόσωποι από περισσότερες από 200 
οργανώσεις, ενώ την τελική διακήρυξη υπέγραψαν άλλες 81 οργανώσεις, ανά- 
μεσά τους οι αγωνιζόμενοι κατά της δημιουργίας του φράγματος Ιά Ραίοίε, η 
Εθνική Ένωση Αυτόνομων Αγροτικών Περιφερειακών Οργανώσεων και η ΑΡΡΟ 
από την Οαχάκα. 

Κλείνοντας το συνέδριο, εκπρόσωποι από διάφορες οργανώσεις έδωσαν 
συνέντευξη Τύπου, υποστηρίζοντας ότι η χώρα ζει μια κρίση χωρίς προη¬ 
γούμενο κατά την οποία το ένα τρίτο του οικονομικά ενεργού πληθυσμού 
βρίσκεται στην ανεργία ή υποαπασχολείται· καταλόγισαν στην κυβέρνηση 
ότι έχει πάρει λάθος πολιτικές αποφάσεις σε κρίσιμα θέματα, όπως η αυξα¬ 
νόμενη στρατιωτικοποίηση που συντελείται στη χώρα. Στις υπάρχουσες συν¬ 
θήκες, επιβάλλεται η συσπείρωση των επιμέρους αγώνων ώστε να μπορέ¬ 
σουν να επηρεάσουν τη λήψη των αποφάσεων. 

Υπογράμμισαν ότι είναι αναγκαία η συγκρότηση ενός κοινού μετώπου, μιας 
λαϊκής δύναμης που θα αγωνιστεί ενάντια στην ολιγαρχία και θα παρέμβει στο 
πολιτικό σκηνικό επιδιώκοντας την αλλαγή του οικονομικού μοντέλου. 

«Δεν θα περιμένουμε να δούμε αν το 2012 (έτος προεδρικών εκλογών) θα 
προκύψουν δημοκρατικές προοπτικές. Οργανωνόμαστε και δουλεύουμε από 
και με τις βάσεις οικοδομώντας τη Λαϊκή Εξουσία μέσω της οποίας κατευθυ- 
νόμαστε προς ένα Νέο Σύνταγμα». 

Η επόμενη σύνοδος του Κοινωνικού Συνεδρίου «Προς ένα νέο Σύνταγμα» 
θα γίνει στις 5 Φεβρουάριου. Μέχρι τότε θα έχει ολοκληρωθεί η διαδικασία 
για τον σχηματισμό των οργανωτικών επιτροπών του Μετώπου, που καλύ¬ 
πτουν τις 31 πολιτείες της χώρας και το Ομοσπονδιακό Διαμέρισμα (Πόλη 
του Μεξικού). Στέλιος Γαβριηλίδης 

Τα σημαντικά γεγονότα που συνέβησαν τον Οκτώβριο 
στη νοτιοαμερικανική πολιτική σκηνή, δηλαδή οι δύο 
γύροι των προεδρικών εκλογών της Βραζιλίας και ο 
θάνατος του πρώην προέδρου της Αργεντινής Νέστορ 
Κίρσνερ καθώς και οι συνέπειες των επεισοδίων που 
συνέβησαν στο Εκουαδόρ την 30ή Σεπτέμβρη, θάμπω¬ 
σαν ένα από τα πιο σημαντικά γεγονότα που αφορά τα 
κοινωνικά κινήματα: την πραγματοποίηση της πρώτης 
συνόδου του Συνεδρίου των Λαών, στην Μπογοτά της 
Κολομβίας, από τις 8 μέχρι τις 12 Οκτωβρίου. 

Είναι χρήσιμα ορισμένα στοιχεία προκειμένου να 
κατανοήσουμε τη σημασία του γεγονότος. Στο Εθνι¬ 
κό Πανεπιστήμιο, έδρα της συνόδου του Συνεδρίου, 
συγκεντρώθηκαν 17.000 άτομα από 212 οργανώσεις, 
8.000 από την Μπογοτά και τα περίχωρα και 9.000 
από την υπόλοιπη χώρα. Την πρώτη ημέρα, οι συζη¬ 
τήσεις περιστράφηκαν γύρω από τα κοινωνικά κινή¬ 
ματα και οργανώθηκαν 34 επιτροπές. Τη δεύτερη 
ημέρα έγινε επεξεργασία κατά περιοχές και οργανώ¬ 
θηκαν 56 επιτροπές. Την τρίτη, οργανώθηκαν δύο με¬ 
γάλες ομάδες σχετικά με τη στρατηγική, την κινητο¬ 
ποίηση και την προστασία, και στη συνέχεια πραγμα¬ 
τοποιήθηκε ολομέλεια. Στις 12 Οκτωβρίου, τελευταία 
ημέρα του Συνεδρίου, μια τεράστια πορεία έφθασε 
μέχρι την πλατεία Μπολίβαρ, την ίδια στην οποία 
πραγματοποιήθηκε η πρώτη διαδήλωση κατά της 
ισπανικής κυριαρχίας πριν από 200 χρόνια. 

«Θα έλεγα ότι είναι ένα συντονιστικό των από κά¬ 
τω», υπογραμμίζει μία σύνεδρος, μέλος της οργάνω- 

σης Ηί) 0 $ (Παιδιά για τη Μνήμη και Ενάντια 
στην Ατιμωρησία), υπενθυμίζοντας ότι πρό¬ 
κειται για μια μακρόχρονη διαδικασία που 
γεννήθηκε από τον ιθαγενικό λαό Νάσα της 
πολιτείας Κάουκα, με την πραγματοποίηση 
της πρώτης πολυπληθούς συνάντησης τον 
Οκτώβριο του 2004 στο Κάλι. Τότε έγινε το 
Πρώτο Ιθαγενικό και Λαϊκό Συνέδριο, που 
δεν ήταν ένας αγώνας ρητορικής, αλλά, 
όπως λένε οι Νάσα, η αρχή μιας μακροχρό¬ 
νιας διαδικασίας ώστε «να περπατήσει ο λό¬ 
γος». Κατά κάποιον τρόπο, το Συνέδριο των 
Λαών έγινε πραγματικότητα χάρη στην απο¬ 
φασιστικότητα των Νάσα, κάτι που ήταν εμ¬ 
φανές στο Εθνικό Πανεπιστήμιο, χώρος ο 
οποίος προστατευόταν από εκατοντάδες 
μέλη της Ιθαγενικής Φρουράς. (Οι κοινότη¬ 
τες των Νάσα έχουν δημιουργήσει την Ιθα- 
γενική Φρουρά, μια δύναμη προστασίας και 
αυτοάμυνας για τις κοινότητες, σ.τ.μ.) 

Ιθαγενείς, απόγονοι Αφρικανών, αγρό¬ 
τες, γυναίκες και νέοι (καθώς και εκατοντά¬ 
δες μικρά αγόρια και κορίτσια που έκαναν 
ταυτόχρονα το δικό τους μικρό συνέδριο) 
εγκατέλειψαν «την αιώνια συνήθεια της αντι¬ 
προσώπευσης του λαού και της ανάθεσης 
της βούλησής του σε κόμματα και αυτοαπο- 
καλούμενες πρωτοπορίες», όπως είπε ο οι¬ 
κονομολόγος και αγωνιστής Έκτορ Λεόν 
Μονκάγιο στην εφημερίδα 1.0$ άθ Αόφ. 
Επίσης, παρευρέθηκαν συλλογικότητες 
εσωτερικών προσφύγων (τέσσερα εκατομ¬ 
μύρια εξαιτίας του πολέμου), ανέργων και 
αστέγων, μαζί με συλλογικότητες ομοφυλό¬ 
φιλων, λεσβιών και τρανσέξουαλ. 

Ο μεγάλος απών ήταν το συνδικαλιστικό 
κίνημα, που συνεχίζει να είναι προσκολλημέ- 
νο στην κουλτούρα της εκπροσώπησης και 
των αιτημάτων προς το κράτος. Αντίθετα, το 
Συνέδριο των Λαών στήθηκε σύμφωνα με τις 
αποφάσεις που προέρχονται από τη βάση. 
«Κανένας δεν μιλούσε ως ηγέτης ούτε ως 
άτομο. Μιλούσαν ως περιοχή, ως οργάνω¬ 
ση, ως αγρότες ή νέοι», λέει η εκπρόσωπος 
των Ηί]οδ. Οι αντιπροσωπείες είχαν υπεύθυ¬ 
νους για τις διάφορες επιτροπές του τερά¬ 
στιου καταυλισμού που στήθηκε στο Εθνικό 
Πανεπιστήμιο: για τις τουαλέτες, τον ύπνο, 
το φαγητό, τη λογιστική υποδομή, τις επικοι¬ 
νωνίες κ,λπ. Η συμβίωση έκανε το Συνέδριο 


κάτι το διαφορετικό σε σχέση με τις κλασι¬ 
κές συνανπίσεις της αριστερός και των θε- 
σμοποιημένων οργανώσεων. 

Η συνάντηση υπήρξε, κατά κάποιον τρό¬ 
πο, ένα είδος αντίβαρου «στον δρόμο που 
επιλέχτηκε από τη δεκαετία του ’90, δηλαδή 
τον δρόμο της αντιπροσώπευσης, τον εκλο¬ 
γικό δρόμο, κύριος καρπός του οποίου ήταν 
ο σχηματισμός του Εναλλακτικού Δημοκρα¬ 
τικού Πόλου (νόμιμο κόμμα της Αριστε¬ 
ρός)», λέει ο Λεόν Μονκάγιο. Δεν έμεινε στις 
συζητήσεις. Στόχευσε πιο πέρα από τις δια¬ 
μαρτυρίες και τις εκκλήσεις προς τους κυ- 
βερνώντες και διακήρυξε την επιθυμία του 
να αρχίσει να δημιουργεί έναν καινούργιο 
κόσμο, κάτι που οι συμμετέχοντες ονόμασαν 
«να νομοθετούμε από τα κάτω». 

Στις επιτροπές, οι εργασίες ήταν βασι¬ 
σμένες σε τρεις ερωτήσεις: ποια είναι τα 
προβλήματα, τι θα κάνουμε με αυτά και με 
ποιο τρόπο θα το κάνουμε. Μια νέα πολιτική 
κουλτούρα οικοδομείται, η οποία δεν ζητεί 
αλλά χτίζει, δεν διαπραγματεύεται αλλά αρ¬ 
θρώνει, όπως συμβαίνει στις ιθαγενικές κοι¬ 
νότητες όλου του κόσμου. 

Το συνέδριο πραγματο- 
ποιήθηκε σε μια κρίσιμη ^($0^ 
πολιτική στιγμή για 
τη χώρα. Ο πρόε¬ 
δρος, Χουάν Μα- 
νουέλ Σάντος, 
εγκαινιάζει την 
πολιτική «εθνι¬ 
κής ενότη¬ 
τας», επιζητώ¬ 
ντας να ξεπε- 
ράσει την εσω¬ 
τερική πόλωση 
και τη διεθνή απομό¬ 
νωση που του κληροδό¬ 
τησε η κυβέρνηση Ουρίμπε’ 
ταυτόχρονα, όμως, διατηρείται η 
ίδια οικονομική πολιτική και η νεοφιλελεύθε¬ 
ρη ατζέντα. Μια από τις κεντρικές επιδιώξεις 
ώστε να παραμείνει βιώσιμο το μοντέλο είναι 
να ξεπεραστεί το φεουδαρχικό στιλ άσκησης 
πολιτικής, εντάσσοντας το σύνολο της αστι¬ 
κής τάξης οπήν καινούργια κυβέρνηση και, 
πάνω απ’ όλα, ενσωματώνοντας τις κοινωνι¬ 
κές οργανώσεις και τα κινήματα μέσω μιας 


στρατηγικής συνεργασίας. Ο αντιπρόεδρος, 
Ανχελίνο Γκαρσόν, πρώην αριστερός και 
πρώην μέλος της Λαϊκής Ένωσης, είναι άν¬ 
θρωπος κλειδί. Το Συνέδριο των Λαών ξεπέ- 
ρασε αυτή την καινούργια στρατηγική των 
από πάνω αποτρέποντας τον κατακερματι¬ 
σμό των από κάτω. 

Στις 20 και 21 του Νοεμβρίου συγκε¬ 
ντρώθηκαν εκπρόσωποι από τις 212 οργανώ¬ 
σεις που συμμετείχαν στο συνέδριο για να 
σχεδιάσουν πλάνα εργασίας βασισμένα στις 
αποφάσεις των επιτροπών. Στα μέσα του 
2011 θα ξεκινήσουν περιφερειακές και θεμα¬ 
τικές συναντήσεις προκειμένου να επεκτεί¬ 
νουν και να εμβαθύνουν τις διεργασίες που 
ήδη έχουν ξεκινήσει. Οι διεργασίες αυτές 
προέκυψαν από εκατοντάδες συνελεύσεις 
και δίκτυα συνοικιών και περιφερειών, και τώ¬ 
ρα επιστρέφουν κάτω για να ενώσουν και να 
ριζώσουν τη «λαϊκή αυτονομία» και την «κοι¬ 
νή απόφαση και δράση σε κάθε γωνιά της 
χώρας» που να «οικοδομήσει ξανά την Κο¬ 
λομβία», όπως λέει η τελική διακήρυξη. 

Στη ζεστασιά των συλλογικών γευμάτων 
και στις νυχτερινές γιορτές ο σκοπός 
του συνεδρίου άρχισε να γίνε¬ 
ται πραγματικότητα: «Να 
νομοθετεί η χώρα των 
από κάτω. Να κυ¬ 
βερνούν οι λαοί. 
Να είναι ο κό¬ 
σμος αυτός 
που έχει το 
πρόσταγμα 
στο έδαφος, 
στην οικονομία 
και στον τρόπο 
ϊ διακυβέρνησης. 

Να περπατήσει ο λό¬ 
γος». «Δεν ελπίζουμε 
πολλά πράγματα από τους 
βουλευτές και τους κυβερνώντες», 
μπορεί να διαβάσει κανείς στη διακήρυξη 
Λόγος του Συνεδρίου των Λαών. Έξι χρόνια 
μετά από εκείνη την πολύχρωμη και θυελλώ¬ 
δη πορεία προς το Κάλι, ο ιθαγενικός λόγος 
συναντιέται με άλλους λόγους, σε αυτό που 
πιθανόν να αποτελεί την αρχή της άλλης 
ιστορίας των από κάτω στην Κολομβία. 

μετάφραση: ΟΙιβιπΐ Ε$ρίηο$3 

ΖΑΠΑΤΙΣΤΑΣ 

Το καλοκαίρι του 2010 οργανώθηκε από τις ευρωπαϊκές επιτροπές αλληλεγγύης 

στους ζαπατίστας καραβάνι αλληλεγγύης το οποίο επισκέφτηκε 

την Τσιάπας για να σχηματίσει μια άμεση γνώμη για τη σημερινή πραγματικότητα 

που βιώνουν οι εξεγερμένες ζάπατιστικές κοινότητες και για να εκφράσει για άλλη 

μια φορά την αλληλεγγύη των ευρωπαίων συντρόφων. Στην μπριγάδα συμμετείχε και 

μια συντρόφισσα, μέλος της αλάνας και της ομάδας αλληλεγγύης 

στους ζαπατίστας «8ίη Γβπιβάϊο», που έχει σχηματιστεί στη Θεσσαλονίκη. 

Μέσα στη δική μας διαδικασία τού 
«προχωράμε ρωτώντας», ορισμέ¬ 
νες ευρωπαϊκές συλλογικότητες 
που συμμετέχουν στο δίκτυο αλλη¬ 
λεγγύης στους ζαπατίστας προτεί- 
ναμε τον σχηματισμό μιας μπριγά- 
δας με σκοπό να επιβεβαιώσουμε 
την υποστήριξή μας στο σχέδιο οι¬ 
κοδόμησης της αυτονομίας τους, 
να καταγγείλουμε τις κατασταλτι¬ 
κές πολιτικές των κακών κυβερνή¬ 
σεων που επιδιώκουν την ήττα τους 
και να γνωστοποιήσουμε αυτές τις 
πραγματικότητες στις χώρες μας 
και στους αγώνες μας. Θα συνεχί- 

σουμε να καλλιεργούμε τη συνάντηση των εξεγέρσεών μας, ανταλλάσ¬ 
σοντας μαθήματα και εμπειρίες μέσα από μια άμεση σχέση αλληλεγγύης 
και συντροφικότητας. 

Κατά τη διάρκεια της περιδιάβασής μας, είδαμε και μοιραστήκαμε τα ση¬ 
μαντικά βήματα που έχουν γίνει στον ζαπατιστικό αγώνα. Αρνούμενοι να 
ηγεμονεύσουν και να ομογενοποιήσουν την κοινωνία, οι ζαπατίστας έμα¬ 
θαν να μετατρέπουν την αντίσταση στον καπιταλισμό σε ένα σχολείο, το 
σχολείο της ελευθερίας τους μέσα από τη δημιουργία της αυτονομίας, 
που μεταφράζεται μεταξύ άλλων σε πολιτική οργάνωση, περίθαλψη, εκ¬ 
παίδευση, αγροοικολογία, επικοινωνία, αγώνα για τη γη και για τα δικαι¬ 
ώματα των γυναικών. 


Η οικοδόμηση της αυτονομίας 


«Η ζαπατιστική εμπειρία μάς διδάσκει ότι η αυτονομία έχει έναν ολιστικό 
και στρατηγικό χαρακτήρα: ξεκινά από τον μικρότερο συνεταιρισμό, από 
ένα σχολείο στη ζούγκλα ή ένα κέντρο υγείας και επεκτείνεται στον τρό¬ 
πο με τον οποίο ρυθμίζεται κάθε μια από τις εργασίες, στο ποιος έχει τον 
έλεγχο πάνω στις ζωές μας, πώς λαμβάνονται οι αποφάσεις και πώς ορ¬ 
γανωνόμαστε» (Ραούλ Ζιμπέκι, Αυτονομίες και χειραφετήσεις). 

Όπως μας είπε χαρακτηριστικά ένα μέλος της Συμβουλίου Καλής Δια¬ 
κυβέρνησης του Ρομπέρτο Μπάριος, «αυτονομία είναι να μη μας επιβάλλει 
κάποιος που έρχεται έξω από μας το πώς να ζήσουμε και τι να κάνουμε». 

Με τη δημιουργία των 30 αυτόνομων δήμων που συμπεριλάμβαναν τις 
1.100 εξεγερμένες κοινότητες, τον Δεκέμβρη του 1994, οι ζαπατίστας έκα¬ 
ναν ένα μεγάλο βήμα στο προχώρημα της αυτονομίας τους. Η διοικητική 


τους συγκρότηση προχώρησε ακόμα περισσότερο όταν 
το 2003 δημιουργήθηκαν τα πέντε Συμβούλια Καλής Δια¬ 
κυβέρνησης στις πέντε ευρύτερες ζώνες (Καρακόλ) στις 
οποίες οι ζαπατίστας είχαν παρουσία (απόλυτη ή μερική, 
όπως συμβαίνει στις μικτές κοινότητες). Τα πέντε Καρα¬ 
κόλ είναι: του Όβεντικ, της Λα Ρεαλιδάδ, της Λα Γκαρού- 
τσα, του Ρομπέρτο Μπάριος και της Μορέλια, περιοχές 
που θα συναντήσουμε παρακάτω στην αφήγησή μας. 

Πολιτική οργάνωση 

0 ζαπατισπκός πολιτικός χώρος οργανώνεται σε τρία 
επίπεδα: κοινότητα, δήμος και ζώνη (Συμβούλια Καλής 
Διακυβέρνησης). Οι δημοκρατικές αρχές λειτουργίας 
τους είναι οι συνελεύσεις και το «κυβερνώ υπακούο- 
ντας». Έτσι, ο λαός κυβερνά παίρνοντας τις αποφάσεις 
και ορίζοντας μέσα από συνελεύσεις τους εκπροσώ¬ 
πους του στα διάφορα επίπεδα διακυβέρνησης, σε 
επαρκή αριθμό ώστε να είναι δυνατή η εναλλαγή στην 
άσκηση των καθηκόντων. 

Το Συμβούλιο Καλής Διακυβέρνησης έχει καθήκον 
να συντονίζει και να ελέγχει τη δουλειά των επιτροπών 
στους διάφορους τομείς, οι οποίες, από τη μεριά τους, 
εφαρμόζουν τις αποφάσεις της συνέλευσης. Επίσης, 
εξασφαλίζει το ισοδύναμο μοίρασμα των χρηματικών 
και υλικών πόρων και επεμβαίνει σε ζητήματα δίκαιο- 

σύνης, γης και εδάφους. Οι προτάσεις μπορούν να γίνονται τόσο από 
τον κόσμο όσο και από τις αρχές στις συνελεύσεις. 

Μια επιτροπή επαγρύπνησης, που ορίζεται κατά τον ίδιο τρόπο από 
τις συνελεύσεις, παρατηρεί τη δουλειά των αρχών, διασφαλίζοντας τη 
διαφάνεια των ενεργειών τους. Όλα τα πόστα συνιστούν μια υπευθυνό¬ 
τητα που δεν συνεπάγεται κανενός είδους προνόμια ούτε αμοιβές, πα¬ 
ρά μόνο ένα καθήκον απέναντι στην κοινότητα. Γι’ αυτόν τον λόγο πολ¬ 
λές υπευθυνότητες αναλαμβάνονται με εναλλαγή. 

Είναι σημαντικό να σημειώσουμε ότι η έκφραση της αυτονομίας στα 
συστήματα υγείας, εκπαίδευσης κ.λπ. πολλές φορές διαφοροποιείται 
από Καρακόλ σε Καρακόλ, καθώς καθένα διατηρεί σημαντικό βαθμό 
πρωτοβουλίας. «Είναι εφικτό να δρας ενωτικά χωρίς να καταστέλλεις τη 
διαφορά», έχουν διακηρύξει, και «τα Συμβούλια Καλής Διακυβέρνησης 
είναι μια δομή ενωτικής δράσης και όχι ένας μηχανισμός ομοιομορφίας». 

Σύστημα υγείας - περίθαλψη 

Ένα από τα σημαντικότερα πεδία σε όλες τις ζαπατιστικές περιοχές εί¬ 
ναι η οικοδόμηση ενός αυτόνομου συστήματος υγείας που έχει κατα¬ 
φέρει να περιορίσει την παιδική και τη μητρική θνησιμότητα. Τα συστή¬ 
ματα υγείας οργανώνονται από τις κοινότητες, οι οποίες ορίζουν τους 
ρΓοπιοΐοΓθδ άβ εαΐυό (προωθητές υγείας) για τα ιατρεία και τις κλινικές 
που βρίσκονται στον δήμο ή στη ζώνη τους. 

Στο Καρακόλ της Λα Ρεαλιδάδ, π.χ., έχει δημιουργηθεί ένα γενικό νο¬ 
σοκομείο που διαθέτει υπέρηχο και μικροβιολογι¬ 
κό εργαστήριο και στο οποίο γίνονται χειρουργι¬ 
κές επεμβάσεις. Η κλινική για γυναίκες «Κομαντά- 
ντα Ραμόνα» που βρίσκεται στο Καρακόλ της Λα 
Γκαρούτσα και εγκαινιάστηκε το 2008 είναι ένα 
σημείο αναφοράς όσον αφορά τα δικαιώματα των 
γυναικών. Οι υπεύθυνες υγείας προωθούν στην 
πράξη το δικαίωμα στη σεξουαλική και αναπαρα¬ 
γωγική υγεία. 

Το Καρακόλ του Όβεντικ διαθέτει 11 μικρο- 
κλινικές και 40 «σπίτια υγείας» που τα πλαισιώ¬ 
νουν 332 προωθητές υγείας. Το 2010 έγινε εμ¬ 
βολιασμός σε όλα τα παιδιά των κοινοτήτων, 
ακόμα και σε εκείνα που δεν ανήκουν σε ζαπα- 
τιστικές οικογένειες. 

Αντίστοιχα, στο Καρακόλ της Μορέλια λει¬ 
τουργούν τρεις κλινικές και δέκα «σπίτια υγείας». 

Σημαντικό ρόλο στο σύστημα υγείας των ζα- 
πατίστας διαδραματίζουν οι μέθοδοι παραδοσιακής θεραπείας με τη 
χρήση βοτάνων. Στις κλινικές και τα σπίτια υγείας υπάρχουν χώροι δια¬ 
τήρησης των βοτάνων. Η περίθαλψη είναι δωρεάν, αλλά τα φάρμακα 
πληρώνονται σε τιμή κόστους ώστε να είναι δυνατή η ανανέωσή τους. 

Εκπαίδευση 

Η εκπαίδευση, «υποχρεωτική ως τα γεράματα», θεωρείται από τις κοι¬ 
νότητες ένας από τους βασικούς άξονες για τη χειραφέτησή τους. Για 
τους ζαπατίστας, η εκπαίδευση είναι μια διαδικασία στην οποία το σχο¬ 


λείο αποτελεί ένα μέρος της, όπως επίσης το να συμ¬ 
μετέχεις και να εργάζεσαι στο πλαίσιο της κοινότητας. 
Οι κοινότητες και εδώ ορίζουν τους «προωθητές εκπαί¬ 
δευσης» που φέρνουν σε πέρας την πρωτοβάθμια εκ¬ 
παίδευση, η οποία συντονίζεται σε επίπεδο δήμου ή ζώ¬ 
νης. Η δευτεροβάθμια εκπαίδευση αναπτύσσεται σε 
όλα τα Καρακόλ με διαφορετικές μορφές. Ένα παρά¬ 
δειγμα είδαμε στο Καρακόλ της Μορέλια. Εκεί, οι τρεις 
βαθμίδες της πρωτοβάθμιας εκπαίδευσης διαρκούν τό¬ 
σο όσο χρειάζεται για να αφομοιωθούν οι γνώσεις. Δεν 
διδάσκονται μόνο ανάγνωση, γραφή, μαθηματικά, ιστο¬ 
ρίες, γεωγραφία, πολιτική και φυσικές επιστήμες, αλλά 
επίσης πολιτισμός, παραγωγή και τέχνες. Επίσης, το 
2010 αποφοίτησε η πρώτη γενιά από τη δευτεροβάθμια 
τεχνική εκπαίδευση και οι απόφοιτοι θα αναλάβουν πό¬ 
στα στην εκπαίδευση ή σε άλλα πεδία, σύμφωνα με τις 
ανάγκες των κοινοτήτων και τις προτιμήσεις τους. 

Γυναίκες 

Έναν χρόνο πριν από την εξέγερση, το 1993, οι ζαπατί¬ 
στας ανήγγειλαν τον επαναστατικό νόμο των γυναικών. 
Για πολλούς υπήρξε μια επανάσταση μέσα στην επα¬ 
νάσταση, γιατί οι ιθαγενείς γυναίκες κατάφεραν να κά¬ 



νουν ορατή την περιθωριακή τους θέση και πέτυχαν 
την αναγνώριση των θεμελιωδών δικαιωμάτων ισότη¬ 
τας. Σε όλες τις αυτόνομες ζώνες υπάρχουν γυναικείες 
συλλογικότητες που παίζουν σημαντικό ρόλο στη λει¬ 
τουργία της αυτονομίας και στην προώθηση της αυτο- 
χειραφέτησής τους. 

Στο Καρακόλ του Ρομπέρτο Μπάριος, π.χ., οι γυναί¬ 
κες μάς διηγήθηκαν ότι πριν από το 1994 η εργασία 
τους απαξιωνόταν και δεν είχαν δικαίωμα να συμμετά- 













σχουν στις συλλογικές διαδικασίες. Πλέον, αυτή η κατάσταση έχει αλ¬ 
λάξει, οι γυναίκες αναλαμβάνουν πόστα στα Συμβούλια Καλής Διακυ¬ 
βέρνησης και τα δημοτικά συμβούλια, ενώ η σημασία της ισότητας ανά¬ 
μεσα στους άντρες και τις γυναίκες διδάσκεται από τις πρώτες τάξεις 
της αυτόνομης εκπαίδευσης. Επίσης, οργανώνονται συζητήσεις μεταξύ 
των αντρών για να αναπτυχθεί μια άλλη συνείδηση σε αυτόν τον τομέα, 
και ήδη αναλαμβάνουν μέρος των οικιακών ασχολιών. 


Γη και έδαφος 

«Δεν ντρεπόμαστε γιατί δεν κλέβουμε αλλά δουλεύουμε τη γη. Ποτέ δεν 
θα σταματήσουμε τον αγώνα». Αυτό μας είπε ένας σύντροφος από την 
κοινότητα Άγουα Κλάρα, που ανήκει στο Καρακόλτης Μορέ- 
λια. Υπογράμμισε ότι η γη δεν πωλείται, αλλά ανήκει σ’ αυ¬ 
τούς που τη δουλεύουν. Δεν την κατέχουν για να κάνουν 
εμπόριο, βεβαιώνουν ότι δεν χρειάζονται χρήμα, πως αυτό 
που θέλουν είναι να δουλεύουν. Να δουλεύουν τη γη συλλο¬ 
γικά, να τη φροντίζουν για τα παιδιά τους και για να μπορούν 
οι μελλοντικές γενιές να την καλλιεργούν. Είναι σκληρή η 
δουλειά που κάνουν, αλλά ακόμα κι έτσι οι ζαπατίστας μάς 
δείχνουν το πρόσωπο της αντίστασης και της αξιοπρέπειας. 

Τα λόγια τους σχετικά με τη σημασία της γης και του εδά¬ 
φους για τον ζαπατιστικό αγώνα αντηχούν σε όλα τα Καρα- 
κόλ, που αποτελούν την κύρια βάση της αυτονομίας. 


Διαχείριση νερού - σκουπιδιών 

Όσον αφορά τη διαχείριση του νερού, υπάρχουν διάφορες κοινότητες 
στη βόρεια ζώνη του Ρομπέρτο Μπάριος που υποφέρουν από την έλλει¬ 


ψή του, αφού δεν υπάρχουν τρεχούμενα νερά και τα 
ποτάμια βρίσκονται μακριά. Σε περιόδους ξηρασίας, οι 
σύντροφοι της περιοχής περπατούν αρκετές ώρες για 
να προμηθευτούν νερό. Επομένως, πρέπει να αναζη¬ 
τήσουν τρόπους αποθήκευσης του νερού, αξιοποίη¬ 
σης των βρόχινων υδάτων, γι’ αυτό και κάνουν προ¬ 
γράμματα διαχείρισης του νερού. Οι κοινότητες που 
έχουν πηγές νερού ή ρυάκια έμαθαν ότι δεν πρέπει να 
κόβουν τα δέντρα για να μην ευνοούν τη ξηρασία. 
«Όπου υπάρχουν πηγές δεν κόβουμε τα δέντρα. Τις 
προφυλάσσουμε από τα σκουπίδια για να μη μολυν- 
θούν. Όταν υπάρχει νερό, το βράζουμε για να μην αρ¬ 
ρωσταίνουν τα παιδιά. Το να προσέχουμε το νερό απο¬ 
τελεί μέρος της υγιεινής, αλλά και της εκπαίδευσης». 
Υπάρχουν προβλήματα μόλυνσης των ποταμών που 
διασχίζουν διάφορες κοινότητες. 

Μας εξηγεί το ΣΚΔ ότι ψάχνουν την καλύτερη κα¬ 
τάρτιση στις κοινότητες πάνω σε εναλλακτικούς τρό¬ 
πους απέναντι στα τοξικά υλικά που είναι πολύ επι¬ 
βλαβή για τη γη και τη φύση, και καλλιεργείται η ιδέα 
της φροντίδας της γης, του νερού και της φύσης. Το 
ζήτημα των σκουπιδιών αντιμετωπίζεται ως ένα από τα 

47 σημεία του προγράμ¬ 
ματος για την προφύλαξη 
της υγείας. Τα σκουπίδια 
διαχωρίζονται: τα οργανι¬ 
κά σκουπίδια ξαναχρησι- 
μοποιούνται, ενώ τα μη 
οργανικά αποτίθενται σε 
έναν οριοθετημένο χώρο. 


Επικοινωνία 


Μια πλευρά της δημιουργι¬ 
κότητας του ζαπατιστικού 
κινήματος στην καθημερι¬ 
νή αντίσταση είναι η συλ¬ 
λογική δουλειά των κοινο¬ 
τικών ραδιοσταθμών και 
των ομάδων βιντεοσκοπήσεων. Η αποφασιστικότητα και 
η δέσμευση των ομάδων αυτών στο να διαδώσουν τα 
επιτεύγματα του αγώνα τους δεν έχει τελειωμό. 

Στο Καρακόλ του Ρομπέρτο Μπάριος, π.χ., η επι¬ 
τροπή για τα βίντεο εργάζεται από το 1998 και έχει κυ¬ 
κλοφορήσει ντοκιμαντέρ πάνω σε διάφορα θέματα: 
μαρτυρίες των ηλικιωμένων, παραδοσιακή μουσική, 
συλλογικές εργασίες, διαδικασίες αντίστασης κ.λπ. 
Αυτές οι βιντεοταινίες λειτουργούν σαν μια πολιτική, 
πολιτιστική και κοινωνική μνήμη του κινήματος, και επι¬ 
πλέον αποτελούν αποτελεσματικά εργαλεία για να δια¬ 
δοθούν οι πρόοδοι του ζαπατιστικού αγώνα στα αυτό¬ 
νομα εδάφη και σε όλο τον κόσμο. 

Στο Καρακόλ της Λα Ρεαλιδάδ υπάρχουν δύο ρα¬ 
διοσταθμοί: το Ράδιο-ξύπνα και το Ράδιο Σαν Πέδρο. 
Το πρώτο εκπέμπει σε καθημερινή βάση, ενώ το δεύ¬ 
τερο τα σαββατοκύριακα. Αυτοί οι ραδιοσταθμοί θέ¬ 
λουν να παίξουν έναν εκπαιδευτικό ρόλο προς τις κοι- 


Αγροοικολογία 


«Όλα αυτά που παίρνουμε από τη γη, πρέπει να της τα επι¬ 
στρέφουμε». Ακριβώς το αντίθετο από την καπιταλιστική λο¬ 
γική, που απαιτεί όλο και περισσότερη γη χωρίς να της επιστρέφει τίπο¬ 
τα. Έτσι, η ζαπατιστική αυτονομία οικοδομείται πάνω στη θεμελιώδη και 
πανάρχαια αρχή της φροντίδας της γης και των φυσικών πόρων, όπως 
το νερό, το δάσος και τα ζώα. Η διατροφική κυριαρχία εξαρτάται από τις 
αρχές της αγροοικολογίας, καθώς και από την απόρριψη των χημικών 
προϊόντων και τη διατήρηση των φυσικών σπόρων, ώστε να μην εξαρτώ- 
νται από τους μεγάλους παραγωγούς ή τις πολυεθνικές εταιρείες, όπως 
η Μονσάντο. 

Στο Καρακόλ του Όβεντικ μας εξήγησαν τον τρόπο παραγωγής των 
οργανικών προϊόντων, δίχως χρήση χημικών, τα οποία προκαλούν προ¬ 
βλήματα υγείας στη γη. Εκπαιδεύουν τους ανθρώπους να παράγουν χω¬ 
ρίς να καταστρέφουν, χωρίς να μολύνουν. Οι «προωθητές γεωργίας» 
προωθούν διάφορες καλλιέργειες με βάση το κλίμα, τις συνήθειες και 
τις προτεραιότητες των κοινοτήτων. 














νότητες, ζαπατιστικές και μη. Οι εκφωνητές εναλλάσ¬ 
σονται κι αυτοί με τη σειρά τους. 

Δικαιοσύνη 

Στις ζαπατιστικές κοινότητες, η απόδοση δικαιοσύνης 
δεν μπορεί να γίνει κατανοητή υπό το πρίσμα της θε¬ 
σμικής δικαιοσύνης που λειτουργεί με το χρήμα και εγ- 
γυάται την κυριαρχία των ισχυρών. Στη Λα Ρεαλιδάδ, 
οι ποινές που επιβάλλονται αφορούν ορισμένες μέρες 
εργασίας στην υπηρεσία της κοινότητας. Επιβάλλεται 
ποινή φυλάκισης για τις πιο σοβαρές περιπτώσεις, αλ¬ 
λά πρόκειται για ένα μέτρο εξαιρετικά σπάνιο. Σε κάθε 
περίπτωση, αφορά πολύ μικρό χρονικό διάστημα και 
πάντοτε η ποινή είναι συνδεδεμένη με την άσκηση κοι¬ 
νοτικής εργασίας. 

Ως προς τη διαδικασία απονομής δικαιοσύνης, στη 
Λα Γκαρούτσα, κάθε φορά που υπάρχει κάποια διαμά¬ 
χη, επιχειρούν να αναζητήσουν συμφωνία ανάμεσα 
στα δύο μέρη. Τα προβλήματα απασχολούν καταρχάς 
τις κοινότητες. Οι παράγοντες που είναι επιφορτισμέ¬ 
νοι να διερευνήσουν τους λόγους της διαμάχης κα¬ 
λούν τα δύο μέρη. Σε περίπτωση που δεν βρεθεί λύση, 
η υπόθεση πηγαίνει στον δήμο, στη συνέχεια στο Συμ¬ 
βούλιο Καλής Διακυβέρνησης και, σε τελευταίο επίπε¬ 
δο, στην Ανώτερη Συνέλευση (συμμετέχουν οι τέσσε¬ 
ρις δήμοι). Η πλειοψηφία των διενέξεων αφορά την 
ανακτημένη γη, και οι σύντροφοι της αγροτικής επι¬ 
τροπής τις επιλύουν επιτόπου. Γενικά, η δικαιοσύνη 
που εφαρμόζεται βασίζεται περισσότερο σε προσανα¬ 
τολισμούς και συμβουλές παρά σε τιμωρίες. 

Πολιτισμός 

Στο Ρομπέρτο Μπάριος μας είπαν ότι πριν από το 1994 
υπήρξε μια γενιά υποταγμένη στην επίσημη εκπαίδευ¬ 
ση. «Οι γονείς μας ήταν υποχρεωμένοι να αλλάξουν εν¬ 
δυμασία. Μέσα στην ιθαγενική μας κοινωνία χάσαμε 
μέρος της κουλτούρας μας. Από το 1994 αρχίσαμε να 
ανακτούμε την κουλτούρα μας. Μια σημαντική πηγή 
πολιτισμού είναι οι γέροντες. Στην εκπαίδευση, μετα¬ 
φέρουν τις γνώσεις τους και τον αμοιβαίο σεβασμό. 
Στα χωράφια, γνωρίζουν πώς να σέβεσαι τη μάνα γη 
(άδεια για να σπείρεις ή να κόψεις δέντρα...)». «Τους 
ρωτάμε για τους κύκλους της σποράς και για τους κύ¬ 
κλους του φεγγαριού ως προς τη σπορά και τη συγκο¬ 
μιδή. Χωρίς αυτούς μπορούμε να χάσουμε έναν κρίκο 
σε αυτό που κάνουμε». Επίσης, δίνουν ιδέες πώς να ορ¬ 
γανωθείς ή να ανπσταθείς. Μεταφέρουν τις γνώσεις 
τους για τα φαρμακευτικά φυτά και την ιστορία (αφη¬ 
γήσεις, ζωντανές ιστορίες). Οι ιστορίες και οι αφηγή¬ 
σεις χρησιμεύουν για να προετοιμάζουν τα παιδιά. Στη 
διαδικασία της αντίστασης «είναι οι καλύτεροι δάσκα¬ 
λοι. Τους παίρνουμε συνεντεύξεις, τους μαγνητοφω¬ 
νούμε για να έχουν τα παιδιά ένα ακόμα εργαλείο». 

Στα χωριά γίνονται θρησκευτικές γιορτές στις οποί¬ 
ες χρησιμοποιούνται φλάουτα και τύμπανα. Όσον αφο¬ 
ρά τη μουσική, υπάρχουν νεανικά γκρουπ στα χωριά. Η 


μουσική είναι ένας τρόπος για τη μετάδοση χαράς, γνώσης, εμπειρίας, 
αγώνα. Τώρα, με την τεχνολογία, που έχει μεγάλη εφαρμογή, χάνονται τα 
παραδοσιακά όργανα όπως η μαρίμπα, η κιθάρα ή τα τύμπανα. Η ηλε¬ 
κτρονική μουσική έχει αρχίσει να εμφανίζεται στις κοινότητες και έχει σαν 
αποτέλεσμα να χάνονται οι παραδόσεις. Δεν υπάρχουν ομάδες που ανα¬ 
κτούν την παραδοσιακή κουλτούρα, τα τραγούδια κ.λπ. «Αυτό συμβαίνει 
εξαιτίας της επιρροής της κυρίαρχης κουλτούρας και αντίστοιχα έχουν 
υποβαθμιστεί οι περιφερειακές κουλτούρες. Είναι μια πρόκληση, να τις 
ξαναζωντανέψουμε και να τις διατηρήσουμε για το μέλλον». 

Συνεταιρισμοί - συλλογική εργασία 

Η συλλογική εργασία είναι κομβικής σημασίας για την ανάπτυξη της ζα- 
πατιστικής αυτονομίας. Οι αρχές του Συμβουλίου Καλής Διακυβέρνησης 
της Μορέλια μας είπαν ότι υπάρχουν συνεταιρισμοί σε επίπεδο κοινοτή¬ 
των, δήμων και ζώνης. Οι συνεταιρισμοί λειτουργούν με συνελεύσεις, ξε¬ 
κίνησαν από τοπικό επίπεδο και έχουν τη δική τους διευθυντική ομάδα. 

Οι συνεταιρισμοί στο Όβεντικ αναπτύχθηκαν πρώτα στους παραγω¬ 
γούς καφέ, με στόχο να μπορούν να πουλούν το προϊόν τους με καλύ¬ 
τερους όρους απ’ ό,τι αν το πουλούσαν στους μεσάζοντες, τα «τσακά¬ 
λια». Στο Όβεντικ λειτουργεί ο συνεταιρισμός ΥαοόίΙ. Η πιο σημαντική κο¬ 
οπερατίβα στο Ρομπέρτο Μπάριος αφορά επίσης τους παραγωγούς κα¬ 
φέ. Ονομάζεται «8δίί ΙβςυίΙ Ιυιτι», που σημαίνει «ο καρπός της καλής 
γης». Η διευθυντική της ομάδα διαχειρίζεται τη συγκομιδή, την επεξερ¬ 
γασία και την αποστολή του καφέ, και αλλάζει κάθε τρία χρόνια. Παρου¬ 
σιάζει τα προγράμματα που πρέπει να υλοποιηθούν, συγκεντρώνει τις 
προτάσεις των παραγωγών και ενημερώνει για το εγχείρημα. Ο έλεγχος 
για την πιστοποίηση του καφέ γίνεται από ζαπατίστας τεχνικούς, οι οποί¬ 
οι ελέγχουν αν ο καφές που προορίζεται για πώληση έχει ψεκαστεί ή έχει 

επηρεαστεί από αγροχημικά παρασκευάσματα. Σε αρκετούς δήμους 
υπάρχουν συνεταιρισμοί παντοπωλείων, από τους οποίους γίνεται η τρο¬ 
φοδοσία των κοινοτήτων. Λειτουργούν μέσω συνελεύσεων και οι υπεύ¬ 
θυνοι εναλλάσσονται, ώστε να μαθαίνουν όλοι οι σύντροφοι τη διαδικα¬ 
σία οικοδόμησης της αυτονομίας. 

Στη Μορέλια υπάρχουν συνεταιρισμοί μαγαζιών (οι κοινότητες ορί¬ 
ζουν τους δικούς τους μαγαζάτορες, οι οποίοι εναλλάσσονται ανά μήνα), 
παπουτσιών, χειροτεχνίας, καφέ κ.λπ. Μάλιστα, ορισμένα από αυτά τα 
προϊόντα πωλούνται σε άλλες χώρες μέσω του αλληλέγγυου εμπορίου. 
Στην ανάπτυξη των συνεταιρισμών έχουν παίξει πολύ σημαντικό ρόλο οι 
γυναίκες, οι οποίες ενισχύουν με αυτόν τον τρόπο την οικονομική τους 
ανεξαρτησία. 


φτούν οικονομικά όσο γίνεται περισσότερες ανάγκες 
υγείας και να στηριχτούν συλλογικά προγράμματα 
(υγεία, εκπαίδευση, συνεταιρισμοί κ.λπ.). Τα δάνεια που 
συμφωνούνται προορίζονται μόνο για ζαπατίστας και 
αυτοί πρέπει να έχουν ένα πιστοποιητικό προωθητή υγεί¬ 
ας της κοινότητάς τους προκειμένου να ζητήσουν την 
έγκριση του Συμβουλίου Καλής Διακυβέρνησης. 

Σημερινή κατάσταση 

και αντιεξεγερτική στρατηγική 

των κακών κυβερνήσεων 



Ζαπατιστική τραττεζα 

Στη Λα Ρεαλιδάδ υπάρχει μια δομή του ζαπατιστικού κινήματος, μοναδική 
μέχρι τώρα: η Λαϊκή Αυτόνομη Ζαπατιστική Τράπεζα, η ΒΑΝΡΑΖ. Το όνο¬ 
μά της δεν προσδιορίζει ακριβώς τη λειτουργία της, μιας και ο ρόλος της 
είναι να απαντήσει στην προβληματική του δανεισμού και να καλύψει ανά¬ 
γκες περίθαλψης, δηλαδή σοβαρά προβλήματα υγείας που δεν μπορούν 
να αντιμετωπιστούν στο υπάρχον αυτόνομο σύστημα υγείας. Επίσης, σε 
δεύτερη φάση, κι εφόσον υπάρχουν αποθέματα, χρηματοδοτούνται συλ¬ 
λογικά προγράμματα και συνεταιρισμοί. Εγγυητής κάθε δανειζομένου εί¬ 
ναι όλη η κοινότητα και η αποπληρωμή του δανείου γίνεται σε χρόνο που 
προσδιορίζει ο δανειζόμενος. Η ζαπατιστική τράπεζα δεν λειτουργεί κα¬ 
θόλου ως υπηρεσία ταμιευτηρίου. Συστάθηκε τον Γενάρη του 2008, στη 
βάση ενός ποσού που συγκεντρώθηκε χάρη στον φόρο του 10% που ει¬ 


σπράττουν από την κατασκευή δρόμων που περνούν από τα εδάφη τους. 
Η τράπεζα δανείζει από πέντε με έξι χιλιάδες πέσος (περίπου 400 ευρώ) 
μέχρι, το ανώτερο, δέκα χιλιάδες πέσος, τα οποία επιστρέφονται με τόκο 
2%, τη στιγμή που ο μέσος όρος των επιτοκίων που επιβάλλονται στη χώ¬ 
ρα είναι περίπου 16%. Η επιβολή αυτού του τόκου δεν εξυπηρετεί κανένα 
κερδοσκοπικό συμφέρον. Γίνεται για να υπάρχει η δυνατότητα να καλυ- 


Το σύνολο των ζαπατιστικών κοινοτήτων αντιμετωπίζει 
πανομοιότυπες επιθέσεις, τόσο που δεν μας απομένει 
παρά να βεβαιωθούμε για την ύπαρξη μιας συνολικής 
πολιτικής που εκπονήθηκε στο πιο υψηλό επίπεδο της 
πολιτικής εξουσίας, η οποία συνδέεται στενά με τα 
συμφέροντα της διεθνούς καπιταλιστικής οικονομίας. 
Πετρέλαιο, ξυλεία, νερό, φυτά για φαρμακευτική χρή¬ 
ση που έχουν πατενταριστεί και πλούσιο υπέδαφος: η 
Τσιάπας διαθέτει φυσικούς πόρους που δεν μπορούν 
παρά να προκαλούν όλο και περισσότερο τις αρπακτι- 
κές ορέξεις των ευρωπαϊκών πολυεθνικών. Οι διεκδική¬ 
σεις για την αυτονομία των ιθαγενικών και εξεγερμένων 
κοινοτήτων είναι, λοιπόν, ένα αγκάθι στο πόδι του νεο¬ 
φιλελεύθερου γίγαντα. Έτσι, παρακολουθούμε σε όλες 
τις ζαπατιστικές ζώνες ένα σενάριο που 
με διάφορες παραλλαγές παρουσιάζει 
τον ίδιο βαθμό ανάπτυξης. 

Σε αυτό, η κυβερνητική δράση δια¬ 
δραματίζει κεντρικό ρόλο. Η εφαρμογή 
ομοσπονδιακών και πολιτειακών προ¬ 
γραμμάτων συνίσταται στο να ρίξουν 
στην Τσιάπας έναν πακτωλό χρημάτων με 
σκοπό να διαιρέσουν τις κοινότητες. Για 
παράδειγμα, προσφέρουν στους αγρό¬ 
τες τη μετεγκατάστασή τους σε συνδυα¬ 
σμό με την εγκατάλειψη των εδαφών 
τους. Ή προτείνουν στις γυναίκες οικονο¬ 
μική υποστήριξη προκειμένου να πραγμα¬ 
τοποιήσουν συλλογικά προγράμματα με 
αντάλλαγμα την αποχώρησή τους από τη 
ζαπατιστική οργάνωση. Αλλά και οι δημο¬ 
τικές αρχές κάνουν εκστρατεία καταγρα¬ 
φής των κτημάτων στα μητρώα του αγρο¬ 
τικού δικαστηρίου, με σκοπό να μετατρέ¬ 
ψουν το μέλος μιας κοινοτικής ιδιοκτη¬ 
σίας σε μικροϊδιοκτήτη που αποδέχεται 
να πουλήσει το κτήμα του. 

Επιπλέον, όπου υπάρχουν ζαπατιστι- 
κές κοινότητες, βλέπουμε να εμφανίζονται ξαφνικά μι¬ 
κρές υποδομές υγείας ή σύμβουλοι γειτνίασης· βλέ¬ 
πουμε, επίσης, να επιταχύνεται η δημιουργία συστημά¬ 
των ύδρευσης ή να παρέχονται κάθε είδους εξυπηρε¬ 
τήσεις, γνωρίζοντας ότι όποιος καταφεύγει στις υπηρε¬ 
σίες του κράτους αποβάλλεται από το κίνημα. Αλλά 

όταν τα θεσμικά μέσα αποδεικνύονται ανεπαρκή, το 
κράτος μπορεί επίσης να υπολογίζει σε συμμάχους 
ώστε να καταφέρει να διαιρέσει τις κοινότητες. Σε έναν 
πληθυσμό βαθιά θρησκευόμενο, ορισμένες χριστιανικές 
σέχτες δεν διστάζουν να αποδώσουν τη φτώχεια και τις 
αρρώστιες στη θεία θέληση, παρουσιάζοντας τη ζαπα- 
τιστική εξέγερση σαν προσβολή προς τον δημιουργό. 

Επίσης, ο ρόλος που παίζει η πλειονότητα των ΜΜΕ 
συνίσταται στην προσπάθεια απομόνωσης του ζαπατι- 
στικού κινήματος. Του αποδίδεται κάθε τύπος εγκλημα¬ 
τικής συμπεριφοράς. Ενοχοποιώντας τους, επιζητούν 
να τους αποστερήσουν τη λαϊκή υποστήριξη. 

Εάν προσθέσουμε σε αυτά και τις πελατειακές μη¬ 
χανορραφίες των πολιτικών κομμάτων, που κατά την 
προεκλογική περίοδο εξαγοράζουν τις ψήφους των πιο 
φτωχών, σχηματίζουμε μια αρκετά πλήρη και ξεκάθαρη 
εικόνα αυτής της συντονισμένης επιχείρησης αποστα¬ 
θεροποίησης. 

Αλλά μια αντιεξεγερτική πολιτική δεν θα μπορούσε 
να είναι ολοκληρωμένη χωρίς την απόπειρα να επιβλη¬ 
θεί κλίμα τρόμου. Όποιος αντιστέκεται θα πρέπει να ζει 
υπό διαρκή απειλή. Καταρχάς, θεσμικές απειλές από τη 
μαζική στρατιωτική παρουσία και τις καθημερινές περι¬ 
πολίες σε ολόκληρη την περιοχή. Επίσης, τις επιδρομές 
της αστυνομίας με το πρόσχημα της αναζήτησης όπλων 
ή ναρκωτικών, ή άλλοτε για να κάνει τον διαιτητή σε 
ενορχηστρωμένες «διακοινοτικές συγκρούσεις». Συνε¬ 
πώς, η φυλάκιση μπορεί να έρθει ανά πάσα στιγμή για 
κάθε μέλος του κινήματος, όπως στην περίπτωση των 
τεσσάρων συντρόφων που επισκεφθήκαμε στις φυλα¬ 
κές του Σερέσο. 

Πέρα από τις παρεμβάσεις της δημόσιας εξουσίας, 
το πιο βίαιο κομμάτι της πίεσης ασκείται από τις παρα- 
στρατιωτικές ομάδες, που πολλαπλασιάζουν τη δράση 
τους σε συνθήκες πλήρους ατιμωρησίας και επωφελού¬ 
νται από τη μυστική υποστήριξη των αρχών. 

Αυτό το συνολικό σχέδιο που εναλλάσσει το καρότο 
με το μαστίγιο είναι, δυστυχώς, διάσημο και περιλαμβάνε¬ 
ται στο προγραμμάτων βορειοαμερικανικών και ευρωπαϊ¬ 
κών στρατιωτικών σχολών που έχουν εκπαιδεύσει πολ¬ 
λούς μεξικανούς και λατινοαμερικανούς στρατιωτικούς. Η 
προσπάθεια περιορισμού του ζαπατιστικού κινήματος συ¬ 
γκλίνει σε δύο ουσιαστικούς στόχους της εξουσίας: να 
ελέγξει τον πληθυσμό μεταφέροντάς τον σε ελεγχόμενες 
αγροτικές πόλεις και να ιδιωτικοποιήσει τη γη προς όφε¬ 
λος των πολυεθνικών επενδύσεων στους τομείς του «οι- 
κοτουρισμού» και της εκμετάλλευσης των φυσικών πό¬ 
ρων, όπως καθορίζει ο νεοφιλελεύθερος σχεδιασμός. 

Ζαπατίστας: «Μέχρι τώρα 
απαντάμε με καταγγελίες και 
το χτίσιμο της αυτονομίας μας» 

Δεκαεφτά χρόνια μετά την εξέγερση του ΕΖΙΝ, ούτε το 
Μεξικό, ούτε οι ζαπατίστας, αλλά ούτε και το κίνημα αλ¬ 
ληλεγγύης παρέμειναν ίδια. Αντίθετα, σε μόνιμη βάση πα¬ 




ραμένουν τα στρατόπεδα του ομοσπονδιακού στρατού γύρω από τις ιθα- 
γενικές κοινότητες, τα αστυνομικά σώματα και οι παραστρατιωτικές ορ¬ 
γανώσεις, που επιδιώκουν την εξόντωση των εξεγερμένων και την παρε- 
μπόδιση της οικοδόμησης της αυτονομίας τους. Ο κατάλογος των επιθέ¬ 
σεων το τελευταίο διάστημα γίνεται επικίνδυνα μεγάλος: εκτοπίσεις ιθα- 
γενικών πληθυσμών από τις ζαπατιστικές περιοχές, εμπρησμοί σπιτιών και 
καλλιεργειών, δολοφονίες, συλλήψεις, βιασμοί και εξαφανίσεις αγωνιστών 
/τριών. Πρόκειται για έναν πόλεμο χαμηλής δημοσιότητας αλλά μεγάλης 
έντασης, που απειλεί σχεδόν καθημερινά τις εξεγερμένες κοινότητες. 
Ένας πόλεμος για τις ανακτημένες περιοχές των ζαπατίστας από την πο¬ 
λιτειακή και ομοσπονδιακή κυβέρνηση, τις πολυεθνικές και τους μεγαλοε- 
πιχειρηματίες του 
Μεξικού. 

Τέτοιου είδους 
καταγγελίες ακού¬ 
σαμε κατά τη διάρ¬ 
κεια της επίσκεψής 
μας στα πέντε Κα- 
ρακόλ τον περα¬ 
σμένο Ιούλιο, όσοι 
και όσες συμμετεί¬ 
χαμε στην ευρω¬ 
παϊκή μπριγάδα 
αλληλεγγύης στον 
αγώνα των ζαπατί¬ 
στας. Βρεθήκαμε 
εκεί με σκοπό τη 
μεγαλύτερη δημο¬ 
σιοποίηση των απειλών και των επιθέσεων που δέχονται οι κοινότητες 
των εξεγερμένων, την ενδυνάμωση της αλληλεγγύης στον αγώνα τους, 
αλλά και γιατί θέλαμε να δούμε από κοντά τα εγχειρήματα αυτοοργάνω- 
σης και αυτονομίας που οικοδομούν όλα αυτά τα χρόνια. Συναντηθήκα¬ 
με μετά μέλη των Συμβουλίων Καλής Διακυβέρνησης, επιτροπών υγείας 
και εκπαίδευσης, αγροοικολογίας και γυναικείων συνεταιρισμών. 

Η ευγενική και φιλόξενη στάση τους δεν κρύβει την οργή τους για τις 
συστηματικές εχθροπραξίες που υφίστανται από την κυβέρνηση τον τε¬ 
λευταίο καιρό: «Στο έδαφος των Καρακόλ υπάρχει διαρκής σύγκρουση. 
Η κακή κυβέρνηση θέλει να καταστρέψει την οκοδόμηση της ιθαγενικής 
αυτονομίας. Προσφέρει χρήματα για να διαιρέσει τις κοινότητες, μα πά¬ 
νω απ’ όλα δίνει χρήματα στους ανθρώπους των κομμάτων, στο παρα- 
στρατιωτικό ΟΡΟϋΙΟ, για να προκαλέσουν προβοκάτσιες στις βάσεις 
στήριξης των ζαπατίστας». 

Στη Μορέλια, Καρακόλ «Ανεμόμυλος των λόγων μας», το Συμβούλιο 
Καλής Διακυβέρνησης καταγγέλλει ότι αυτή την περίοδο υπάρχουν συ¬ 
γκρούσεις με τις παραστρατιωτικές οργανώσεις ΟΡϋϋΙΟ και ΟΒΟΑΟ, με 
μεγαλύτερο πρόβλημα στις κοινότητες βάσεις στήριξης Μπολόμ Αχάου 
και Άγουα Κλάρα, καθώς επίσης και στο Σαν Σεμπαστιάν Μπατσαχόν, 
όπου μένουν υποστηρικτές της Άλλης Καμπάνιας. «Όλη αυτή η γη είναι 
πλούσια σε φυσικούς πόρους. Πίσω από τις συγκρούσεις κρύβονται 
συμφέροντα τουριστικών πολυεθνικών και φαρμακοβιομηχανιών. Αν και 
τελευταία τα πράγματα φαίνονται πιο ήρεμα, εξακολουθούν να υπάρ¬ 
χουν προβλήματα». Οι ζαπατίστας αναγκάστηκαν να εγκαταλείψουν τις 
περιοχές αυτές τον περασμένο Γενάρη, όμως έναν μήνα αργότερα προ¬ 
χώρησαν σε ανακατάληψη της γης τους έπειτα από συγκρούσεις με 
τραυματίες και νεκρούς. Η κυβέρνηση, ακολουθώντας την πάγια τακτική 
της, παρουσίασε το ζήτημα ως ενδοκοινοτική διένεξη. 

ντική παρέμβαση, εκδιώκει τους ιθαγενείς από τη γη 
τους και προετοιμάζει την είσοδο στο εσωτερικό της 
ζούγκλας μεγάλων επενδύσεων αερίου και πετρελαίου, 
καθώς και τη λειτουργία μιας πολυτελούς τουριστικής 
επιχείρησης στην περιοχή. Οι οικογένειες της βάσης 
στήριξης του ΕΖίΝ που αντιστάθηκαν στην εκδίωξή 
τους απωθήθηκαν από τον στρατό, ενώ πολλοί από αυ¬ 
τούς φυλακίστηκαν. Σήμερα η γη τους επιτηρείται από 
ιδιωτική αστυνομία και καμιά οικογένεια δεν 
μπορεί να επιστρέφει για να τη διεκδικήσει. 
Οι αυτόνομες κοινότητες Λαγούνα Σαν Πέ- 
δρο, Λαγούνα Ελ Παραΐσο και Λαγούνα 
Σουσπίρο βρίσκονται υπό την ίδια απειλή 
και οργανώνουν την αντίστασή τους. 

Παρόμοιες είναι οι επιθέσεις που δέχο¬ 
νται και τα υπόλοιπα Καρακόλ. Το Συμβού¬ 
λιο Καλής Διακυβέρνησης του Ρομπέρτο 
Μπάριος καταγγέλλει το βρόμικο παιχνίδι 
των κομμάτων και της κυβέρνησης, καθώς 
με προγράμματα, όπως τα «νίνίβηάε» (Κα¬ 
τοικία), «Ρίεο Ρϊπτίθ» (Σταθερό Δάπεδο, αφο¬ 
ρά την επίστρωση των δαπέδων των σπιτιών 
με τσιμέντο), «ΤβΐΌβτε Εάαά» (Τρίτη Ηλικία) 
και «Οροιίυηίάαάβδ» (Ευκαιρίες, απευθύνε¬ 
ται στις γυναίκες), προσπαθούν να εξαγορά¬ 
σουν τους εξεγερμένους ιθαγενείς. Οι κοι¬ 
νωνικές υπηρεσίες και τα δάνεια αποτελούν 
μέρος της στρατηγικής τής κυβέρνησης για 
διάβρωση της αντίστασης των εξεγερμένων, 
δηλαδή εξαγορά των βάσεων στήριξης ώστε 
να μην υποστηρίζουν πια τον ΕΖίΝ και να 
μην είναι κομμάτι των αυτόνομων ζαπατιστι- 
κών δήμων. «Το χειρότερο όπλο είναι το 
χρήμα», λένε, και σε αυτό απαντούν χτίζο¬ 
ντας τον δικό τους κόσμο: εκπαίδευση, 
υγεία, δικαιοσύνη, επικοινωνία, καλλιέργειες, σύμφωνα 
με τις ανάγκες και την κουλτούρα τους. 

Στις μικτές κοινότητες, όπου συνυπάρχουν βάσεις 
στήριξης του ΕΖίΝ και ιθαγενείς που δεν είναι ζαπατί- 
στας, οι απειλές και οι εκδιώξεις είναι ακόμα πιο συχνές: 


Στο Καρακόλ III, «Αντίσταση για ένα νέο χάραμα» της Λα Γκαρούτσα, 
μας ενημερώνουν ότι η Οργάνωση για την Υπεράσπιση των Δικαιωμάτων 
των Ιθαγενών και των Αγροτών (ΟΡΟϋΙΟ) δημιουργήθηκε από τον πρώ¬ 
ην κυβερνήτη Γκιγιέν Ντάουν, κατά τη διάρκεια της θητείας του οποίου 
η καταστολή και η παραστρατιωτική βία στην Τσιάπας είχαν φτάσει στο 
αποκορύφωμά τους. Ο Ντάουν παρείχε μεγάλη πολιτική και οικονομική 
βοήθεια στους παραστρατιωτικούς προκειμένου να πληγεί το κίνημα των 
ζαπατίστας. Πολύ παραστατικά, μια εκπρόσωπος του Συμβουλίου Καλής 


Διακυβέρνησης μας εξηγεί ότι «η κυβέρνηση δίνει μια πολύ μικρή (οικο¬ 
νομική) βοήθεια στις γυναίκες, τα παιδιά και τους γέροντες (χαρίζει, για 
παράδειγμα, τσίγκο, τσιμέντο, καλαμπόκι κ.λπ.), θέλοντας να αρπάξει τη 
γη των ζαπατίστας που ανέκτησαν το 1994. Μοιράζει χρήματα για να δια¬ 
λύσει την οργάνωσή μας και, επειδή δεν μπορεί να μας εξαγοράσει, στη¬ 
ρίζει τους παραστρατιωτικούς για να κάνουν τη βρόμικη δουλειά. Στέλ¬ 
νει το στρατό της, απειλεί και επιτίθεται στους Αυτόνομους Δήμους». 

Καταγγέλλουν, ακόμα, ότι ο στρατός έχει αρχίσει ξανά τις 24ωρες 
περιπολίες εκφοβισμού και ότι τα ελικόπτερά του πραγματοποιούν πολύ 
χαμηλές πτήσεις πάνω από τις κοινότητες, τρομοκρατώντας τον κόσμο. 

Μεγάλη ένταση έχει δημιουργηθεί επίσης στις κοινότητες Πένια Λι- 
μονάρ και Αμαϊτίκ, του Αυτόνομου Δήμου Ρικάρντο Φλόρες Μαγόν, όπου 
παραστρατιωτικοί του ΜΙΒΑ (Αντιζαπατιστικό Επαναστατικό Ιθαγενικό 
Κίνημα) απαιτούν την κοινοτική γη παρουσιάζοντας πλαστά έγγραφα 
που τους έχει παράσχει η κυβέρνηση, καθώς και στην κοινότητα Αρόγιο 
Γ κρανίσο, όπου οι κτηνοτρόφοι (η κτηνοτροφία είναι συλλογική δραστη¬ 
ριότητα) απειλούνται από οπλισμένα μέλη του ΡΒΙ (Θεσμικό Επαναστα¬ 
τικό Κόμμα), που κλέβουν κοπάδια και ζωοτροφές από τις βάσεις στήρι¬ 
ξης του ΕΖίΝ. 

Στη ζώνη των Μόντες Ασούλες, στην καρδιά της ζούγκλας Λακαντό- 
να, η κυβέρνηση της Τσιάπας, προφασιζόμενη υποτιθέμενη περιβαλλο- 

τον πόλεμο, χωρίς να δεσμεύεται από την «κατάπαυση του πυρός» 
που υπογράφτηκε το 1995. Γι’ αυτό επιμένουν με τον δικό τους τρόπο: 
«Η αντίσταση των κοινοτήτων βασίζεται στο να μη δεχόμαστε καμιά 
βοήθεια από την κυβέρνηση και να προχωράμε στο χτίσιμο της αυτο¬ 
νομίας μας». 

Μένει σε μας, που αντιλαμβανόμαστε τον αγώνα των ζαπατίστας 
ως ένα κομμάτι αντίστασης στο πλιάτσικο και τον όλεθρο του νεοφι¬ 
λελευθερισμού, που θεωρούμε τον αμεσοδημοκρατικό τρόπο οργά¬ 
νωσης δικό μας πρόταγμα και αντιλαμβανόμαστε την αλληλεγγύη ως 
διαλεκτική σχέση, να στηρίξουμε έμπρακτα τον αγώνα τους: να μην 
αφήσουμε τους ζαπατίστας μόνους, αλλά και να μη μείνουμε χωρίς 
αυτούς στη ζούγκλα του χρήματος. Για τον όποιο αντίλογο, η απάντη¬ 
ση βρίσκεται στα παρακάτω λόγια: 

«Γνωρίζουμε ότι η κατάσταση των επιτροπών αλληλεγγύης είναι 
δύσκολη, ότι υπάρχει πολλή δουλειά, ότι έχετε τους δικούς σας αγώ¬ 
νες, τις δικές σας οργανώσεις, τα δικά σας αιτήματα, τον δικό σας 
αγώνα ενάντια στον νεοφιλελευθερισμό... Θέλουμε όμως να ξέρετε 
ότι, όπως και παλιότερα, η βοήθεια που μπορείτε να προσφέρετε στις 
εξεγερμένες κοινότητες είναι πολύ σημαντική. Θέλουμε να ξέρετε ότι 
οι κινητοποιήσεις σας, η πίεση που μπορείτε να ασκήσετε, η πληρο¬ 
φόρηση για το τι πραγματικά συμβαίνει εδώ και η διάδοση αυτής της 
πληροφόρησης ενάντια στα σχέδια της εξουσίας, όλα αυτά είναι τώρα 
σημαντικότερα από ποτέ...». ΕΖΙΝ, Γενάρης 1997. 

Για το Ευρωπαϊκό Καραβάνι Αλληλεγγύης 
Τοσούλα Χεπάκη 


«Υπάρχουν πολλοί τρόποι επίθεσης. Στις 
κοινότητες που οι σύντροφοι αρνούνται 
να πληρώσουν φόρο για τη γη, το ρεύμα 
και το νερό, ζουν εκεί παράνομα, σύμφω¬ 
να με την κυβέρνηση, και πρέπει να τις 
εγκαταλείψουν. Πρέπει να φύγουν ή να 
πληρώσουν. Πολλές φορές μέλη της βά¬ 
σης στήριξης απειλήθηκαν, χτυπήθηκαν 
και τραυματίστηκαν απλά και μόνο επειδή 
διεκδικούν το δίκιο τους. Φυλακίζονται και 
απειλούνται με θάνατο επειδή δεν πληρώ¬ 
νουν. Αυτές οι βάσεις μένουν μήνες χωρίς 
νερό και ρεύμα, γιατί δεν αναγνωρίζουν, 
δεν συναλλάσσονται με την επίσημη κυ¬ 
βέρνηση και δεν θεωρούν τη γη τους 
εμπόρευμα ανταλλάξιμο με δολάρια». 

Ένας άλλος τρόπος επίθεσης είναι η 
εισβολή του ομοσπονδιακού στρατού σε κοινότητες των 
ζαπατίστας με το πρόσχημα της έρευνας για όπλα και 
ναρκωτικά. Το Συμβούλιο Καλής Διακυβέρνησης στη Λα 
Ρεαλιδάδ κατήγγειλε τέτοιες εκφοβιστικές πρακτικές 
στον Αυτόνομο Δήμο Γη και Ελευθερία, που βρίσκεται 
στα σύνορα με τη Γουατεμάλα. 

Αυτό που διεξάγεται από τον περασμένο Γενάρη ως 
σήμερα στις περιοχές των ζαπατίστας είναι ένας βρόμι¬ 
κος πόλεμος εκτοπισμού των κοινοτήτων, ιδιαίτερα εκεί¬ 
νων που βρίσκονται στα πιο νευραλγικά σημεία από άπο¬ 
ψη φυσικού πλούτου. Είναι ένας πόλεμος στο πλαίσιο 
της υλοποίησης του προγράμματος «Μεσοαμέρικα», 
που έχει στόχο τον στρατιωτικό και οικονομικό έλεγχο 
της Κεντρικής και Νότιας Αμερικής και προβλέπει οικο- 
τουριστικές επιχειρήσεις στα μονοπάτια των Μάγιας, δη¬ 
μιουργία μεγάλων αυτοκινητοδρόμων και εκμετάλλευση 
των φυσικών πόρων της περιοχής. 

Σε αυτό το πλαίσιο εντάσσεται και η δημιουργία 
«Βιώσιμων Αγροτικών Πόλεων» (ΟΒδ - Θίυάαάβδ ΒυτεΙθδ 
δυείθπίαόΐβδ) στην εξεγερμένη περιοχή των ζαπατίστας. 
Στις πόλεις αυτές θα παρέχεται γη, κατοικία, ηλεκτρικό, 
νερό και τρόφιμα. Στην περιοχή του Όβεντικ, το Συμ¬ 
βούλιο Καλής Διακυβέρνησης αναφέρει ως παράδειγμα 
το Σαντιάγο Πινάρ, «όπου ήδη ξεφυτρώνουν από τη γη 
τα πρώτα σπίτια και κτήρια του προγράμματος “Βιώσιμη 
Πόλη”, μετατρέποντας το χωριό σε πόλη. Πρόκειται για 
επιβολή στην κοινότητα ενός σχεδίου τουριστικής ανά¬ 
πτυξης ξένων επενδύσεων με μεγάλα συμφέροντα για 
οικοδόμηση οικισμών». Η ΤθΙπτθχ (τηλεπικοινωνίες) και η 
νναΙ ΜατΙ είναι δύο από τις πολυεθνικές που βρίσκονται 
πίσω από αυτό το πρόγραμμα, το οποίο στοχεύει φυσικά 
στον εκτόπισμά των ζαπατίστας από τις κοινότητάς τους. 

Μέχρι στιγμής οι ζαπατίστας προσπαθούν να αποφύ¬ 
γουν τη γενικευμένη σύρραξη. Οι κοινότητες, μέσω των 
συνελεύσεων, αποφάσισαν να κρατήσουν τον ΕΖΙΝ έξω 
από αυτές τις συγκρούσεις. Εκτιμούν ότι, αν μέλη του 
ΕΖΙΝ απαντήσουν με τα όπλα σε κάποια από τις διαμά¬ 
χες, αυτό θα αποτελέσει την αφορμή που περιμένει η 
ομοσπονδιακή κυβέρνηση για να ξαναρχίσει και επίσημα 


Η ομάδα έμπρακτης αλληλεγγύης στους ζαπατίστας δίη Βθίτίθόίο («χω¬ 
ρίς φάρμακο» και, μεταφορικά, «χωρίς γιατρειά»), που έχει συγκροτηθεί 
στη Θεσσαλονίκη, έχει ξεκινήσει από τον περασμένο Μάιο μια οικονομι¬ 
κή καμπάνια για φάρμακα προς ενίσχυση του προγράμματος της «άλλης 
υγείας» στις ζαπατιστικές κοινότητες. 

Συνάντηση της ομάδας δίη ΗθίτίθοΙίο, κάθε 1η Τετάρτη του μήνα στις 
21:00 στο Κοινωνικό Κέντρο - Στέκι Μεταναστών, Ερμού 23 και Βενιζέλου 
θ-ΓηειϊΙ επικοινωνίας: δίηΓθΓπβάίθ 9 Γθυρ@ν&Γιοο.οοΓΠ 
τηλ.: 6937 372144, 6973 053489 



γεωγραφίες των αντιστάσεων 

...οι κόσμοι των κινημάτων 

Η συνάντηση με τους ακτιβιστές και τις ακτιβίστριες των Βιϊραάεε ΡορυΙεΓθδ 
έγινε στο Σάο Πάολο στις αρχές του Νοέμβρη. Συμμετείχαν, όπως και εγώ, 
σε ένα σεμινάριο, στην ουσία έναν τόπο συνάντησης κινημάτων πόλης και 
πανεπιστημιακών για να συζητήσουν τις παραβιάσεις των ανθρώπινων δικαι¬ 
ωμάτων (με έμφαση στο δικαίωμα στη στέγη) που επιφέρουν οι διοργανώ¬ 
σεις μεγάλων αθλητικών γεγονότων (Ολυμπιακοί Αγώνες, Παγκόσμια Κύπελ¬ 
λα κ.λπ.) και την επίδραση αυτών των γεγονότων στις αντίστοιχες πόλεις. 

Οι σύντροφοι των Βπραάαε ΡορυΙ&τβε παρενέβησαν στη συζήτηση και υπε¬ 
ρασπίστηκαν τους αγώνες των αστέγων, κινητοποιήσεις στις οποίες μετέχουν 
ενεργά. Και κατέκριναν έντονα τις βίαιες αναπλάσεις και εκτοπίσεις που έχουν 
ήδη συνοδέψει παρόμοιες διοργανώσεις στη Βραζιλία. Ποια, όμως, είναι η ιδι¬ 
αίτερη ιστορία των Βπραάαε ΡορυΙαίΌδ και ποια τα χαρακτηριστικά των πολιτι¬ 
κών πρωτοβουλιών τους; Γνωρίζουμε στην Ελλάδα το Μ8Τ και το ΜΤ3Τ σαν 
κινήματα καταλήψεων γης και καταλήψεων στέγης. Ωστόσο, το μωσαϊκό των 
κινηματικών πρωτοβουλιών αυτού του είδους στη Βραζιλία είναι πολύ πιο σύν¬ 
θετο. Και ίσως έχει ενδιαφέρον να παρακολουθήσουμε την πολλαπλότητα των 
κινηματικών εμπειριών όσο και τη διαφορετικότητα των πολιτικών συγκροτή¬ 
σεων σε μια εποχή που η συζήτηση για τα υποκείμενα του αντικαπιταλιστικού 
αγώνα είναι πλούσια και πολυεπίπεδη. 

Το 2003 ξεκίνησε στην πόλη Μπέλο Οριζόντε (μετά το Σάο Πάολο και το 
Ρίο, η τρίτη πόλη της Βραζιλίας όσον αφορά την έκταση των παραγκουπόλε- 
ων) ένα σεμινάριο σπουδαστών με στόχο να εμβαθύνει στον μαρξισμό. Κρα¬ 
τώντας αποστάσεις από τα 
υπάρχοντα κόμματα της αρι¬ 
στερός, η ομάδα του σεμινα¬ 
ρίου άρχισε παράλληλα να 
δραστηριοποιείται πολιτικά 
μετέχοντας στις διαδηλώ¬ 
σεις ενάντια στην ΑίΟΑ. Το 
2005 η ομάδα βρέθηκε 
μπροστά σε ένα σημαντικό 
δίλημμα: να συνεχίσει να 
δουλεύει θεωρητικά διευρύ¬ 
νοντας τη συλλογική έρευνα 
και συζήτηση ή να δοκιμάσει 
κάποιες από τις πολιτικές 
ιδέες της στην πράξη, συν¬ 
δυάζοντας έρευνα και ακτιβι¬ 
σμό; Σε αυτό το δίλημμα ση¬ 
μαντικότατη ήταν η επίδρα¬ 
ση που είχε η δουλειά της 
ομάδας, την ίδια χρονιά, στο 
ΑρΙοπίθΓαάο άα 3θιϊ3, τη μεγαλύτερη φαβέλα του Μπέλο Οριζόντε. Εκεί άρχι¬ 
σαν να γνωρίζουν τις ανάγκες των ίδιων των ανθρώπων και τα προβλήματα της 
οργάνωσης σε επίπεδο βάσης, όπως τονίζει ο ϋονίαηο. 

Ωστόσο, όπως -δυστυχώς- συμβαίνει συχνά στην αριστερά, το δίλημμα 
οδήγησε την ομάδα σε διάσπαση. Εκείνοι για τους οποίους η εμπειρία της 
εμπλοκής τους με τους ανθρώπους από στις φαβέλες έπαιξε καθοριστικό ρό¬ 
λο έφτιαξαν μια πρωτοβουλία που ονόμασαν Βπραάαε ΡορυΙαταε, με εκφρα¬ 



σμένο στόχο την ανάπτυξη μιας «λαϊκής δύναμης ικανής 
να αγωνιστεί για τα προβλήματα των λαϊκών στρωμάτων». 

Η νέα ομάδα είχε χαρακτηριστικά πολιτικής πρωτο¬ 
βουλίας με κινηματικό προσανατολισμό, χωρίς όμως να 
υιοθετεί τη δομή κόμματος. Σημαντικοί κανόνες λειτουρ¬ 
γίας, η εσωτερική δημοκρατία και η απουσία κάθε ιεραρ¬ 
χικής δομής. Μοναδικό όργανο της ομάδας παρέμεινε η 
γενική συνέλευση, η οποία διαμορφώνει την πολιτική 
πλατφόρμα της όσο και τους στόχους και τις κινηματικές 
πρωτοβουλίες της. 

Ποιοι είναι οι τομείς πολίτικης παρέμβασης 
που επέλεξαν οι Βηηοΰοε ΡορυΙοιβε; 

Στόχος μας είναι να εργαστούμε στην κατεύθυνση της δη¬ 
μιουργίας μετωπικών πρωτοβουλιών του κόσμου της εργα¬ 
σίας. Ταυτόχρονα, δίνουμε ιδιαίτερο βάρος στην παρέμβα¬ 
ση στα προβλήματα της νεολαίας, καθώς είναι αυτή που 
υφίσταται κατεξοχήν τις συνέπειες της ανεργίας, και στα 
προβλήματα των φυλακισμένων, σε μια εποχή που τα δι- 
καιώματά τους απειλούνται ακόμα περισσότερο από την ει¬ 
σαγωγή του αμερικανικού μοντέλου των ιδιωτικών φυλα¬ 
κών. Παράλληλα, οι παρεμβάσεις μας στοχεύουν στον εκ¬ 
δημοκρατισμό της επικοινωνίας με την ενίσχυση ενός ανε¬ 
ξάρτητου δικτύου εναλλακτικών μέσων (τηλεόραση, ραδιό¬ 
φωνο και έντυπα) στις κοινότητες. 

Τι σημαίνει για εσάς η διεκδίκηση του δικαιώματος στη στέγη; 

Μετέχουμε σε ένα ευρύ δίκτυο πρωτοβουλιών, οργανώσε¬ 
ων και κινημάτων που έχει στόχο να παρέμβει σε αυτό που 
στη Βραζιλία ονομάζεται Ββίοππα ΙΐΓβαπα (Μεταρρύθμιση 
των Πόλεων). Για μας το δικαίωμα στην κατοικία αποτε¬ 
λούσε ένα σημαντικό αίτημα που αφορά πάνω απ’ όλα τους 
άστεγους. Έτσι, μπήκαμε σε οργανωμένες καταλήψεις κτι¬ 
ρίων από οικογένειες αστέγων. Η πρώτη μας κατάληψη, 
μάλιστα, το 2006, σε ένα κτίριο στο κέντρο της πόλης, ονο¬ 
μάστηκε «Καρακόλ», όπως ακριβώς ονομάζονται οι Αυτό¬ 
νομοι Δήμοι των Ζαπατίστας, οι οποίοι μας εμπνέουν. Σύ¬ 
ντομα, καταλάβαμε ότι η διεκδίκηση του δικαιώματος στη 
στέγη δεν αρκεί: σήμερα μιλάμε για το δικαίωμα στην πό¬ 
λη. Και οι καταλήψεις τις οποίες οργανώνουμε (ή μετέχου¬ 
με) είναι περισσότερο καταλήψεις γης παρά κενών κτη¬ 
ρίων. Παρατηρήσαμε ότι στα κατειλημμένα κτήρια η αλλη¬ 
λεγγύη ανάμεσα στις οικογένειες είναι σχετικά μικρή. Κα¬ 
θεμιά οργανώνει τον δικό της χώρο και λίγο ασχολείται με 
τους κοινόχρηστους χώρους. Και όταν έρχεται η στιγμή να 
αντιμετωπιστούν οι δυνάμεις καταστολής, το ηθικό είναι 
χαμηλό και η αντίσταση μικρή. Στις καταλήψεις γης, όπου 
δημιουργούνται ολόκληροι οικισμοί, δουλεύουν όλοι μαζί. 















Αναβιώνουν οι παραδόσεις της αλληλοβοήθειας [ιτιυΐΐΓ&ο - 
κάτι σαν τις δικές μας «δανεικαριές» στον αγροτικό χώρο], 
οργανώνονται οι χώροι της κοινότητας, δίνεται έμφαση 
στην αλληλοεκπαίδευση και τη συλλογική αντιμετώπιση των 
προβλημάτων της εργασίας. Επίσης, ο ρόλος των γυναικών 
αναδεικνύεται σε αυτές τις κοινότητες και ο φεμινισμός γί¬ 
νεται μια σημαντική δύναμη που μεταμορφώνει τις σχέσεις 
των φύλων. Οι γυναίκες αγωνίζονται δυναμικά ενάντια στην 
κακοποίηση που υφίστανται παραδοσιακά, είτε στην οικο¬ 
γένεια είτε στους εργασιακούς χώρους. 

Πώς αξιολογείτε τον ρόλο των Βπραύαε ΡοριιΙοΓβδ 
σε τέτοιες πρωτοβουλίες; 

Από τη στιγμή που αποφασίσαμε να περάσουμε στην άμε¬ 
ση δράση και να προτρέψουμε σε καταλήψεις γης και κτη¬ 
ρίων, είδαμε ότι η διεκδίκηση της στοιχειώδους ασφάλειας 
που παρέχει η ύπαρξη ενός χώρου κατοικίας είναι κρίσιμη 
για την υπεράσπιση των λαϊκών στρωμάτων. Πολλοί δια¬ 
φορετικοί αγώνες έχουν κοινό αποτέλεσμα: ο κόσμος ορ¬ 
γανώνεται σε κοινότητες που λειτουργούν με την αρχή της 
άμεσης δημοκρατίας και τις πρακτικές της αλληλοβοήθει¬ 
ας. Δεν δεχόμαστε χρήματα από το κράτος ή άλλους φο¬ 
ρείς. Λίγες οικογένειες που συμμετέχουν στις καταλήψεις 
που οργανώσαμε παίρνουν ενίσχυση από την εκκλησία. Οι 
περισσότεροι, όμως, δίνουν ό,τι εξοικονομούν, καθώς δεν 
έχουν να πληρώσουν νοίκι, όποτε βέβαια μπορούν. Οι συ¬ 
νελεύσεις είναι το κυρίαρχο όργανο και ο καταμερισμός 
της δουλειάς έχει οδηγήσει στην οργάνωση διαφορετικών 
τομέων (υγείας, εργασίας, ασφάλειας κ.λπ.). Ήδη έχουμε 
οργανώσει τέσσερις ξεχωριστές καταλήψεις γης, στις 
οποίες μετέχουν 1.200 οικογένειες. Οι δυνάμεις μας ενι¬ 
σχύουν επίσης και κάποιες άλλες καταλήψεις, στις οποίες 
μετέχουν επιπλέον 4.000 οικογένειες. 

Ποια είναι η εκτίμηση σας για την κατάσταση του κινήματος σήμερα, 
ιδιαίτερα όσον αφορά το πρόβλημα της στέγης; 

Το κίνημα στη Βραζιλία είναι κατακερματισμένο και διασπα- 
σμένο. Αυτό πρώτα πρώτα οφείλεται στις τεράστιες διαφο¬ 
ρές που έχουν οι περιοχές και οι πόλεις της χώρας. Η πα¬ 
ρέμβαση σε πανεθνική κλίμακα είναι εξαιρετικά δύσκολη. 
Έχουμε τέσσερεις τουλάχιστον ομοσπονδίες οργανώσεων 
και κινημάτων που ασχολούνται με το ζήτημα της στέγης: η 
ΙΙΝΜΡ, η ΜΝΙΜ, η ΟΟΝΑΜ και η ΟΜΡ. Μια ισχυρή ώθηση 
στην ενοποίηση τούτων των κινημάτων, με σημαντικές πο¬ 
λιτικές διαφωνίες, έδωσε η ίδρυση και η πρακτική του ΡΤ. 
Καθώς, όμως, το ΡΤ έγινε κυβέρνηση και εγκατέλειψε τους 
καθημερινούς αγώνες, πολλοί πρώην ηγέτες κοινοτήτων ή 
στελέχη κινημάτων ανέλαβαν κυβερνητικά πόστα. 

Σήμερα ξαναμπαίνει το αίτημα της ενότητας στη δρά¬ 
ση, και γι’ αυτό δουλεύουμε στην προοπτική της οικοδό¬ 
μησης ενός Εθνικού Μετώπου Αντίστασης στις Πόλεις 
(ΡτβηΙβ ΝαοίοηαΙ άθ Βοείεΐθηοίε ΙΙώεηε). Διατηρούμε συ¬ 
ντροφικούς δεσμούς με το ΜδΤ, και πρακτικά αυτό που 
κάνουμε στην επαρχία Μίνας Ζεράις [συνορεύει με την 


επαρχία του Σάο Πάολο και έχει πρωτεύουσα το Μπέλο Οριζόντε] είναι ότι 
δημιουργούμε ένα δίκτυο κινημάτων που θα συνεργάζεται με το ΜΤ8Τ. 

θα θέλαμε λίγα λόγια για της πολιτικές σας αναφορές και το όραμά σας... 

Συνεχίζουμε να είμαστε με έναν τρόπο μαρξιστές, ωστόσο πιστεύουμε ότι εί¬ 
ναι απαραίτητο να αναφερόμαστε και σε άλλες πηγές κριτικής θεωρίας. Για 
μας μια βραζιλιάνικη επανάσταση δεν μπορεί να υπάρξει μόνο με την κινη¬ 
τοποίηση των προλετάριων. Χρειάζεται απαραίτητα να μετέχουν νέα υποκεί¬ 
μενα δράσης, οι εργαζόμενοι στον άτυπο τομέα, οι κρατούμενοι στις φυλα¬ 
κές, οι παρίες, οι άστεγοι. 

Παρότι πιστεύουμε ότι οι 
παρεμβάσεις πρέπει να έχουν 
σημείο αφετηρίας τα οικονο¬ 
μικά ζητήματα, στόχος μας εί¬ 
ναι με τις διεκδικήσεις και 
τους αγώνες να μετατρέπου¬ 
με αυτά τα ζητήματα σε πολι¬ 
τικά. Έτσι, όσοι αγωνίζονται 
έχουν τη δυνατότητα μέσα 
από παρόμοια ζητήματα να 
κριτικάρουν την οργανωτική 
λογική της κοινωνίας ώστε να 
καταφέρουν να την υπερβούν. 

Σκεφτόμαστε και δρούμε 
πολιτικά χωρίς να αποδεχό¬ 
μαστε καμιά από τις γνωστές 
ταμπέλες: λενινισμός, τρο¬ 
τσκισμός, αναρχισμός κ.λπ. 

Πιστεύουμε στον λενινισμό, 
θεωρούμε ωστόσο ότι δεν 
οδηγεί μόνο σε μία πρακτική για την κατάληψη της κρατικής εξουσίας, όπως 
έγινε στη Ρωσική Επανάσταση. Αναφερόμαστε στον μαοϊσμό, αλλά δεν τον 
αντιλαμβανόμαστε σαν μια θεωρία της αγροτικής επανάστασης - για εμάς, 
κάστρο της επανάστασης σήμερα θα είναι οι πόλεις. Η βραζιλιάνικη επανά¬ 
σταση θα είναι μια επανάσταση των πόλεων. Σε αυτές διαμένει το 80% του 
πληθυσμού, στις πόλεις βρίσκονται τα θύματα της νεωτερικότητας. 

Μας εμπνέει ακόμα ο Γκράμσι και η θεωρία του για την ηγεμονία. Αγωνι¬ 
ζόμαστε για την ηγεμονία των λαϊκών στρωμάτων, για μια αυτοοργάνωση που 
θα εκφράζεται στους αγώνες τους και στην απόλυτη αποσύνδεσή τους από 
το κράτος και τα κόμματα. Αναζητούμε σχέσεις και διευρύνουμε τον συντονι¬ 
σμό μας με όλες τις πρωτοβουλίες οργάνωσης και αγώνα που ξεκινούν από 
τα κάτω. Έτσι, πλάθεται ένα αντιηγεμονικό κίνημα ανοιχτό σε διαφορετικές 
εμπειρίες, ανοιχτό στους αγώνες των ανθρώπων του δρόμου, στους αγώνες 
της νόμιμης και της μαύρης εργασίας, στους αγώνες για το δικαίωμα στην πό¬ 
λη, στους αγώνες που υπερασπίζονται τα δικαιώματα των καταπιεσμένων. 

0 ϋονίαηο, η 0ίά3, η Ειϊσα και ο ϋθ είναι γύρω στα 30. 0 ύονΨπο φαίνεται ο πιο σπου- 
δαγμένος και διανοούμενος, διαθέτοντας χαρίσματα αγκιτάτορα. Η 0ίά3 είναι μέλος 
μιας επιτροπής κατάληψης - άστεγη η ίδια και η οικογένειά της. Η Ειϊθ3, η πιο νέα 
της ομάδας, συμπληρώνει μερικές φορές τα λόγια του ύονΨηο κοιτάζοντάς τον με 
σεβασμό. 0 ϋε, αμίλητος και αινιγματικός, με εμφάνιση ευρωπαίου νεολαίου της αμ¬ 
φισβήτησης. Αλλη μια μικρή ψηφίδα στο μωσαϊκό ενός ανήσυχου κινήματος που ανα¬ 
ζητεί δρόμους προς την ανθρώπινη χειραφέτηση στη Λατινική Αμερική. 0 Λούλα δεν 
αποτελεί για αυτούς μύθο- βρίσκεται, δυστυχώς, απέναντι τους. 



Σταύρος Σταυρίδης 

Μια καλειδοσκοπική ματιά 

στο σημερινό Μεξικό 


Εκεί όπου αναπτύσσεται ο ολέθριος κίνδυνος, εκεί αναπτύσσεται και η σωτήρια δύναμη 

Φρ. Χέλντερλιν 



ΫβΥΓ^ίηΟ 
\θΟΛ <=1 ^ ν5 ^° 



Πάνω από μια τετραετία κυβερνά το ΡΑΝ στο Μεξικό. Ο Φελίπε Καλντε- 
ρόν ανέλαβε καθήκοντα την 1η Δεκεμβρίου του 2006 και κήρυξε τον πό¬ 
λεμο στο εμπόριο ναρκωτικών, παρελκύοντας την προσοχή του λαού 
από τα προβλήματα της χώρας. Με 36 χιλιάδες νεκρούς, όμως, άμαχους 
στη συντριπτική πλειοψηφίατους -πάνω από χίλια είναι παιδιά- είναι προ¬ 
φανές ότι πρόκειται για έναν ιδιότυπο πόλεμο-«θεραπεία σοκ» της μεξι- 
κανικής κυβέρνησης ενάντια στον μεξικανικό λαό και, ειδικότερα, στα 
κοινωνικά κινήματα, στις αυτόνομες οργανώσεις και δράσεις των από 
κάτω. Σήμερα, οι αυτόνομοι ζαπατιστικοί δήμοι της Τσιάπας είναι οι πιο 
ασφαλείς περιοχές για τον μεξικανό πολίτη. 

Το εκλογικό αποτέλεσμα του 2006 ήταν προϊόν καλπονοθείας. Το ΡΡϋ, 
ένα κόμμα καθόλου ανατρεπτικό και ελάχιστα μεταρρυθμιστικό, που εκ¬ 
φράζει τα συμφέροντα και τις βλέψεις της εγχώριας ελίτ του παραγωγι¬ 
κού κεφαλαίου (όπως περίπου το ΡΤ του Δούλα στη Βραζιλία, του Κορέα 
στο Εκουαδόρ κ,λπ.) ήταν το φαβορί για τη νίκη. Το Μεξικό, όμως, πέρα 
από την παρουσία ισχυρών κινημάτων των από κάτω επί μία δεκαετία, 
που πρεσβεύουν την αυτόνομη οργάνωση, πέρα από τη συμμετοχή του 
στη ΝΑΡΤΑ, έχει και την... ατυχία να συνορεύει με τις ΗΠΑ. Το ΡΑΝ, ήταν 
η καλύτερη εγγύηση για τις ΗΠΑ πως δεν θα αναφύονταν καταστάσεις 
ικανές να διακυβεύσουν την πλήρη κυριαρχία τους. Η καλπονοθεία ορ¬ 
γανώθηκε σωστά. Το ΡΑΝ, που εκφράζει τα συμφέροντα μιας διεθνο- 
ποιημένης ελίτ της χώρας (ορυκτά, μεγάλες εταιρείες ακινήτων, ενερ¬ 
γειακά και τηλεπικοινωνιακά δίκτυα, χρηματοπιστωτικά, αναπτυξιακά 
πίθρα-ρΐΌίθοΙδ κ,λπ.), πάντα σε συνεργασία με κέντρα εκτός της χώρας, 
ανέλαβε να εφαρμόσει τον λεγόμενο «εξορυκτικό» καπιταλισμό 
(θχίΓδοίίνθ), δηλ. την αρπαγή και τη λεηλασία των φυσικών πόρων, χωρίς 
καμιά αναπτυξιακή προοπτική και με οποιοδήποτε κοινωνικό κόστος. 
Στις προεδρικές του 2012 ίσως αναγκαστεί να συνεργαστεί με ένα ΡΒΙ 
ελεγχόμενο από τη δεξιά του πτέρυγα. 

Μετεκλογικά, το 70% περίπου του στρατού μεταφέρθηκε στην Τσιά¬ 
πας, οδηγώντας σε μια ισορροπία του τρόμου με τον ΕΖΙΝ και τις ιθα- 
γενικές κοινότητες των ζαπατιστικών δήμων. Ήταν η πρώτη άμεση αντί¬ 
δραση απέναντι στην Άλλη Καμπάνια. Ο «πόλεμος κατά του εμπορίου 
ναρκωτικών» ήρθε να ενισχύσει τη στρατιωτικοποίηση οικονομίας και 
κοινωνίας. Τα καρτέλ των ναρκωτικών πάντα είχαν διαύλους συνεργα¬ 
σίας με το κράτος και, κατά πώς φαίνεται, η «πίτα» μοιραζόταν μέχρι τό¬ 
τε δίκαια! Ο Καλντερόν, κατά ορισμένους, ευνόησε το καρτέλ της Σινα- 
λόα, πυροδοτώντας, έτσι, εν είδει αντιποίνων, την τυφλή βία των άλλων 



καρτέλ πάνω στον μεξικανικό πληθυσμό συνολικά: πο¬ 
λυβολισμοί σε μπαρ, σε σχολεία, ομαδικοί τάφοι εκτε- 
λεσθέντων αμάχων και, φυσικά, κάποιες συγκρούσεις 
ακόμα και με τον στρατό με παράπλευρες απώλειες 
αμάχων. «Έχουμε πόλεμο» είπε ο Καλντερόν, φράση 
που φαίνεται πως αρέσει στους ηγέτες όταν επιτίθενται 
στους από κάτω. Προφανώς πολύ μεγάλο μέρος του 
πληθυσμού δεν ταυτίζεται ούτε με τον Καλντερόν ούτε 
με κανένα καρτέλ. Έτσι, τα άλλοτε θριαμβευτικά «νικη¬ 
φόρα» ανακοινωθέντα της κυβέρνησης έχουν δώσει τη 
θέση τους σε μια αμήχανη σιωπή είτε σε μια προσπά¬ 
θεια των ΜΜΕ να αποκρυφτούν πολύνεκρες δολοφο¬ 
νίες αμάχων μέρα μεσημέρι. Για τις ΗΠΑ, όμως, τα οφέ¬ 
λη είναι αναμφισβήτητα και άμεσα: ο πληθυσμός του 
Μεξικού και τα κοινωνικά κινήματα, κυρίως, τρομοκρα¬ 
τούνται και καταστέλλονται από παραστρατιωτικούς 
και στρατιωτικούς στον «πόλεμο κατά των ναρκωτικών» 
ενώ, παράλληλα, δυσφημίζονται και στοχοποιούνται, 
σε ένα καθεστώς έκτακτης ανάγκης στο οποίο η υπε¬ 
ράσπιση και άμυνά τους αποβαίνει όλο και πιο δύσκο¬ 
λη (ιδίως στον Βορρά). Πέρα από την ιδιότυπη αυτή δι¬ 
πλή ομηρία του πληθυσμού -από καρτέλ και κυβέρνη¬ 
ση- συσφίγγονται και οι σχέσεις υπηρεσιών και εταιρει¬ 
ών των ΗΠΑ με τον μεξικανικό στρατό, μέσω στενής και 
εμπιστευτικής συνεργασίας ανταλλαγής πληροφοριών, 
αλλά και μέσα από τεχνική και οικονομική βοήθεια, 
προς όφελος των ταμείων κάποιων βορειοαμερικανι- 
κών εταιρειών. Βορειοαμερικανικοί όμιλοι εξοπλισμού 
και τεχνογνωσίας σε θέματα ασφάλειας, παρακολού¬ 
θησης και καταπολέμησης του εμπορίου ναρκωτικών 

πλουτίζουν ασύστολα. Όπως, π.χ., ο γνωστός μας από 
τον πόλεμο στο Ιράκ τέως ΒΙαοΙ<νν3ΐθΓ3 \Λ/οι1άννίάβ (νυν 
Χθ). Η άμεσα μετρήσιμη κρατική χρηματοδότηση του 
«πολέμου» υπερβαίνει ήδη τα 30 δισ. δολάρια. Καθώς ο 
κοινωνικός ιστός διαλύεται, μεσουρανούν αναπάντεχα, 
οικονομικά και κοινωνικά, κάποια μεσαία στρώματα που 
έρχονται «σε επαφή» με αυτά τα συμφέροντα που γεν¬ 
νά και εκτρέφει αυτός ο ατελείωτος πόλεμος. Αντίθετα, 
η άνεργη νεολαία των από κάτω αναγκάζεται να αναζη¬ 
τά εργασία στις «επενδύσεις» της οικονομίας των ναρ¬ 
κωτικών: πριν, κατά ή μετά το ξέπλυμα των χρημάτων 
που διακινεί (ο τζίρος της ανέρχεται στο 40% του ΑΕΠ), 
εντεύθεν και εκείθεν των συνόρων με τις Η ΠΑ. Κι ενώ 
τα σύνορα με τις ΗΠΑ για τους κοινούς μετανάστες εί¬ 
ναι δύσβατα, τα όπλα, νόμιμα και παράνομα, ταξιδεύ¬ 
ουν άνετα προς Νότο μαζί με βορειοαμερικανούς «συμ¬ 
βούλους» όσο και «στελέχη» του εμπορίου ναρκωτικών, 
που μπαινοβγαίνουν στις φυλακές των ΗΠΑ. 

Η δυσαρέσκεια των από κάτω τα τελευταία δέκα 
χρόνια δεν έχει πάψει να αυξάνεται παράλληλα με την 
αύξηση των τιμών του καλαμποκιού: γύρω στο 300 με 
400% από το 2000, 66% ανάμεσα σε 2009 και 2010. Το 
παραδοσιακό θ]ίο)ο (κοινοτική γη) των ιθαγενών, απο¬ 
κλειστικό μέσο επιβίωσης για 20 εκατομμύρια άτομα, 
περίπου, δέχεται παντού επιθέσεις από συμφέροντα 
του «εξορυκτικού» καπιταλιστικού μοντέλου (βιοκαύσι¬ 
μα, μονοκαλλιέργειες, κολοσσιαία τουριστικά και., οι- 
κοτουριστικά πρότζεκτ) και από τα καρτέλ που επιζη¬ 
τούν περάσματα, χώρους εξάπλωσης και στρατολόγη- 
σης, ευκαιρίες για «ξέπλυμα». 

Μετά την Άλλη Καμπάνια και, ειδικότερα, μετά την 
απελευθέρωση των κρατουμένων του Ατένκο, ο αποτε¬ 
λεσματικός συντονισμός των κινημάτων των από κάτω 
στο Μεξικό γνώρισε νέα ώθηση. Παράλληλα, και ως μο¬ 
ναδικό μέσο αντίστασης σε ένα απονομιμοποιημένο 
κράτος που δρα καταστροφικά και κατασταλτικά για 
τους υπηκόους του, καθώς και στην εφαρμογή του 
«εξορυκτικού» μοντέλου, αναζωπυρώθηκαν παλαιό κι¬ 
νήματα των από κάτω και εμφανίστηκαν νέα. Ιθαγενι- 
κής, κυρίως, προέλευσης, αν και όχι μόνον. Ακολουθεί 
σύντομη αναφορά σε ένα πρόσφατο. 

Οστούλα - ανάκτηση κοινοτικών γαιών 

Στις 29 Ιουνίου του 2010 έκλεισε ένας χρόνος από την 
ανάκτηση 700 κοινοτικών εκταρίων στην παραλία της 
πολιτείας του Μιτσοακάν, από κατοίκους της Σάντα Μα¬ 
ρία ντε Οστούλα, της εθνότητας των Νάουα. Εδάφη των 
προγόνων τους, με τίτλους από την εποχή της αποικιο¬ 
κρατίας, αναγνωρισμένα με προεδρικό διάταγμα του 
1964 και καταπατημένα από μιγάδες οαοίηυθδ (τοπικούς 
οικονομικούς και πολιτικούς μεγαλοπαράγοντες) από τη 
γειτονική κωμόπολη Λα Πλασίτα, συνδεόμενους με τους 
εμπόρους ναρκωτικών. Τα εδάφη καταλήφθηκαν ξαφνι¬ 
κά και μαζικά από τους κατοίκους και άρχισε η οικοδό¬ 



μηση ενός νέου οικισμού (Σαγιακάλαν) 
και η καλλιέργεια ταμαρίνδου. Η απά¬ 
ντηση οαοίςυβδ, ναρκοεμπόρων και 
κράτους ήταν άμεση: σε λιγότερο 
από έναν χρόνο παραστρατιωτικοί 
σκότωσαν δώδεκα κατοίκους και 
απήγαγαν και «εξαφάνισαν» τέσσε¬ 
ρεις. Το μεξικανικό ναυτικό, μαζί με 
την αμερικανική ϋΕΑ, συνεχώς παρενο¬ 
χλεί τους κατοίκους. Οι κάτοικοι συνεχίζουν 
να αντιστέκονται και να οικοδομούν τον νέο οικισμό, 
ενώ έχουν σχηματίσει ιθαγενικές φρουρές και ιθαγενική αστυνομία (400 
άτομα), συνεργαζόμενοι και με άλλους οικισμούς ομοεθνών τους (Κόιρε, 
Πομάρο κ.ά.). Στην εκδήλωση για τον έναν χρόνο από την ανάκτηση της 
κοινοτικής γης, μνημόνευσαν τα λόγια ενός εκ των απαχθέντων, του 
Φρανσίσκο ντε Ασίς Μανουέλ, προέδρου της επιτροπής κοινοτικών αγα¬ 
θών: «Στο αγώνα αυτόν θα πεθάνουμε και δεν θέλω να θλίβεστε γιατί τα 
παιδιά και τα εγγόνια μας θα δουν τον καρπό της θυσίας μας και θα μά¬ 
θουν πώς να υπερασπίζονται τα κοινοτικά εδάφη». Οι Νάουα αριθμούν 50 
χιλιάδες ψυχές: επαρκής αριθμός για θυσίες μέχρι τη νίκη, όπως δήλω¬ 
σαν οι ίδιοι σε εναλλακτικά μέσα ενημέρωσης του Μεξικού... 

Δεν λείπουν οι θεωρητικοί που πρεσβεύουν πως οι κοινωνικές συ¬ 
γκρούσεις, η διάλυση του κοινωνικού ιστού και της διοίκησης και η ανά¬ 
πτυξη αυτονομημένων ζωνών των από κάτω, σε συνδυασμό με τη συνε¬ 
χή διείσδυση του βορειοαμερικανικού στρατιωτικού παράγοντα, θα βά¬ 
λουν τις ΗΠΑ στον πειρασμό της στρατιωτικής επέμβασης, από φόβο, 
πραγματικό ή προσχηματικό, μιας κατάρρευσης του κράτους στο Μεξι¬ 
κό. Κάποιοι πιστεύουν πως κάτι τέτοιο θα ήταν η ταφόπλακα στην κα- 
ταρρέουσα ηγεμονία των ΗΠΑ, εν πολλοίς λόγω και της ισχυρής παρου¬ 
σίας μεξικανών μεταναστών στο έδαφος τους. Ανάμεσα στους οποίους 
εμφανίζονται -και συντονίζονται- όλο και περισσότερες συλλογικότητες 
συνδεόμενες με την Άλλη Καμπάνια. 

Νίκος Πρατσίνης 



Πηγές: Φύλλα της ίο ύοΓπαάα ΠΕΡΙ ΠΟΛΕΜΩΝ. Απόσπασμα της πρώτης επιστολής του Υποδιοικη¬ 
τή Μάρκος στον Δον Λουίς Βιγιόρο, αρχή της αλληλογραφίας σχετικά με την Ηθική και την Πολιτι¬ 
κή. Ιανουάριος-Φεβρουάριος 2011 (νννννν. β υ Γοζαραίϊδίβ. ο τρ). 

Μίρ/Λάβείηίοππθίτιοηοδ.οφ 

Συζητήσεις της αλάνας με τους Ραούλ Ζιμπέκι και Αγκίρε Ρόχας κατά τις επισκέψεις τους στην 
Αθήνα, τον Οκτώβριο και Νοέμβριο του 2010, αντίστοιχα. 

η αυλή των θαυμάτων. 


Στο μυθιστόρημα «Η Παναγία 
των Παρισίων», π Βίκτωρ Ουγκώ μας μιλάει 
για την «αυλή των Θαυμάτων» του Παρισιού: 
Ήταν ένας χώρος όπου φτωχά στρώματα, 
περιθωριακοί της εποχής και κυνηγημένο^ 
από την εξουσία είχαν δημιουργήσει 
τη δική τους «επικράτεια». Σ’ αυτό τον χώρο, 
όλα ήταν έξω από τη δικαιοδοσία του κράτους 
και η παρουσία του εκεί ήτατ| 
απαγορευμένη. Οι κάτοικοι της αυλής 
πειθαρχούσαν στους δικούς τους νόμους 
και ο¬ 


δικές τους μορφές οργάνωσης, 
ιάλιστα, εποχή που στο Παρίσι 
εάν ταυτόχρονα αρκετές αυλές 
των Θάυμάτων και κάθε μεγάλη πόλη 
της Γαλλίας διέθετε τουλάχιστον μία. 


αρούσιάζουμε στη δική μας 


Σκεφτήκαμε ίτα 
αυλή των Θαυμάτων όλα εκείνα τα συλλογικά 
εγχειρήμαφ που ξεπηδάνε από τα κάτω 
στη χώρα μας και αναδεικνύονται 
σε ένά|εργαστήρι ζωής και αντίστασης. 
Στημένα συνήθως με το μεράκι και τη φαντασία 
κάποιων ξεροκέφαλων ονειροπόλων, επιμένουν 
να αποδεικνύουν πως η κυρίαρχη ιδεολογία, 
ο κυρίαρχος τρόπος ζωής, δεν είναι μονόδρομος. 

Μπορούμε να Βεβαιώσουμε πως αυτά 
τα εγχειρήματα είναι περισσότερα 
και σημαντικότερα απ’ όσα αφήνει η ομίχλη 
της επίσημης πληροφόρησης να εμφανιστούν. 
Και ελπίζουμε ιίως δεν Θ’ αργήσει η στιγμή που 
όλα αυτά τα μικρά Θαύματα* 

όλες αυτές 


πρωτοβουλίες Θα συναντηθούν 
|·. για να στήσουν μία ή πολλέι 


Το Παγκάκι 

Ένα από τα καθημερινά προβλήματα που όλο και περισσότερος 
κόσμος αντιμετωπίζει στον πλανήτη στην περίοδο της οικονομικής 
κρίσης που ζούμε, είναι το πρόβλημα «εργασία» σε όλες του 
τις εκφάνσεις: ανεργία, καταβαράθρωση εργατικών δικαιωμάτων 
κατακτημένων με αγώνες, επισφάλεια, επιβολή εργασιακών 
συνθηκών που καταλύουν κάθε έννοια αξιοπρέπειας. 

Οι εργατικοί αγώνες, που τον προηγούμενο αιώνα εξασφάλισαν 
δικαιώματα στοιχειώδους αξιοπρέπειας για την εργατική τάξη, 
βρίσκονται σήμερα σε αμυντική φάση και περιορίζονται, 
στην καλύτερη περίπτωση, στην επαναδιεκδίκηση ενός μέρους 
των κεκτημένων ή, σε πολλές περιπτώσεις, στην απλή υπεράσπιση 
του «δικαιώματος» στην εργασία. 

Το πρόβλημα βέβαια της καθημερινής επιβίωσης με αξιοπρέπεια 
έχει γίνει σήμερα εξαιρετικά πιο πολύπλοκο, τόσο ως προς 
την περιγραφή των χαρακτηριστικών του υποκειμένου «εργατική 
τάξη» όσο και ως προς τις ανάγκες του και τις μορφές οργάνωσης 
και εκπροσώπησής του. 

Η συλλογική δράση που συνήθως πυροδοτείται σε περιόδους 
οικονομικής κρίσης, ανέδειξε τις τελευταίες δεκαετίες μια σειρά από 
εγχειρήματα που αναζητούν νέες μορφές οργάνωσης και νέες 
μορφές αντίστασης που να αμφισβητούν ή και να υπερβαίνουν 
το μοντέλο εκμετάλλευσης της εργασίας που χαρακτηρίζει την 
κοινωνία που ζούμε. Ιδιαίτερα στη Λατινική Αμερική, τα κινήματα, 
εκκινώντας από την ανάγκη να δώσουν λύσεις στην καθημερινή 
επιβίωση εκατοντάδων χιλιάδων ανθρώπων που η «αγορά» 
δεν μπορούσε να εγγυηθεί την επιβίωσή τους, αλλά και από την 
ανάγκη να ψάξουν απαντήσεις στο αγωνιώδες ερώτημα μιας 
διαφορετικής οργάνωσης της παραγωγικής διαδικασίας που θα 
απεξαρτούσε τη ζωή των ανθρώπων από τους κύκλους κρίσης 
του κεφαλαίου, δημιούργησαν μια σειρά από μοντέλα 
εναλλακτικής οικονομίας (ανακτημένα αυτοδιαχειριζόμενα 
εργοστάσια, αγροτικοί συνεταιρισμοί, εργαστήρια παραγωγής 
τροφίμων και άλλων αγαθών, μορφές ανταλλακτικής οικονομίας κ.ά). 

Σ' αυτήν την «οικονομία της αντίστασης», όπως την ονομάζει 
ο Ραούλ Ζιμπέκι, ακόμα και στην εμβρυακή μορφή που βρίσκεται 
σήμερα, μπορεί κανείς να αναγνωρίσει χαρακτηριστικά οργάνωσης 
των σχέσεων παραγωγής διαφορετικά από το καπιταλιστικό 
μοντέλο οργάνωσης: το συλλογικό, η αυτοδιαχείριση, 
η οριζοντιότητα, η αλληλεγγύη είναι μερικά από τα 
χαρακτηριστικά αυτών των εγχειρημάτων. 

Στην Ελλάδα της οικονομικής και πολιτικής κρίσης, 
όλο και περισσότερες ομάδες και συλλογικότητες προσπαθούν να 
ανιχνεύσουν τις δυνατότητες δημιουργίας εναλλακτικών μοντέλων 
οικονομίας που δεν θα βασίζονται στην άντληση υπεραξίας 
και κέρδους από την εργασία των ανθρώπων. Μία από αυτές τις 
ομάδες, η κολεκτίβα εργασίας «Παγκάκι, αυτοπαρουσιάζεται σε αυ¬ 
τό το τεύχος. 















Το Παγκάκι 



Πάνε δύο χρόνια σχεδόν από τη στιγμή που η μικρή ομάδα ανθρώπων που σή¬ 
μερα εργαζόμαστε στο «Παγκάκι» της , Γ. Ολυμπίου στο Κουκάκι αρχίσαμε να 
συζητάμε την ιδέα δημιουργίας ενός καφενείου, ενός χώρου συνεύρεσης. 

Η ιδέα ξεκίνησε από την κοινή ανάγκη να δώσουμε λύση στο πρόβλημα 
«εργασία». Οι περισσότερες από μας είμαστε νέες άνεργες, κάποιοι από μας 
εργαζόμενοι σε επισφαλή επαγγέλματα και σε συνθήκες εχθρικές προς κά¬ 
θε έννοια αξιοπρέπειας και δημιουργικότητας. Θελήσαμε λοιπόν να δοκιμά¬ 
σουμε έναν άλλο τρόπο εργασίας, συλλογικό, με σχέσεις σεβασμού, συ¬ 
ντροφικότητας και αλληλεγγύης ανάμεσά μας, 

Η επιθυμία μας για αυτό το πείραμα μας έφερε κοντά στα τέλη του 2008. 
Δεν βρεθήκαμε τυχαία. Οι δρόμοι μας συνέκλιναν σταδιακά από διαφορετικές 
πορείες. Εμπνευστήκαμε από πρωτοβουλίες ανθρώπων και κινημάτων σε όλο 
τον κόσμο που, σε συνθήκες κρίσης, αντί να παραδοθούν στην απελπισία και 
την εξαθλίωση, επιχείρησαν να δώσουν συλλογικές απαντήσεις στο πρόβλη¬ 
μα της καθημερινής επιβίωσης. Ακουμπήσαμε επίσης στην εμπειρία που μας 
προσέφερε η συμμετοχή μας στον συνεταιρισμό εναλλακτικού και αλληλέγ¬ 
γυου εμπορίου «ο Σπόρος» και τολμάμε να επιχειρήσουμε στην πράξη μια 
διαφορετική πρόταση στην οργάνωση της παραγωγικής διαδικασίας. Μια 
πρόταση που ακόμα διαμορφώνεται και γι’ αυτό δεν είναι εύκολο να την πε¬ 
ριγράφουμε ολοκληρωμένα. 

Αυτό που επιχειρούμε να δημιουργήσουμε με αυτό το καφενείο είναι μια 
κολεκτίβα εργασίας. Η νομική μορφή που επιλέξαμε -επειδή στην Ελλάδα 
δεν κατοχυρώνεται νομικά η κολεκτίβα εργασίας- είναι ο αστικός συνεταιρι¬ 
σμός. Ένας συνεταιρισμός αλλιώτικος, χωρίς μετόχους-ιδιοκτήτες και ένας 
χώρος εργασίας χωρίς υπαλλήλους και αφεντικά. 

Έτσι, το καφενείο ανήκει σε όσους και όσες κάθε φορά το δουλεύουν με¬ 
τέχοντας στη συλλογικότητα. Για τη δημιουργία του συνεισφέρομε όλα τα 
μέλη ανάλογα με τις οικονομικές μας δυνατότητες, αναλαμβάνοντας όμως 
από κοινού το ρίσκο και την ευθύνη. 

Τα όποια κέρδη προκύπτουν μετά την πληρωμή των μισθών δεν μοιράζο¬ 
νται, αλλά μετά τη δημιουργία ενός αποθεματικού ταμείου και την εξόφληση 
του εσωτερικού δανείου (που θα επιτρέψει και την τυπική ανεξαρτησία του συ¬ 
νεταιρισμού από τα νυν μέλη του) θα χρησιμοποιούνται για την ενίσχυση συλ¬ 
λογικών εγχειρημάτων ανάλογης λογικής και προοπτικής. 

Βασικό όργανο λήψης αποφάσεων είναι η συνέλευση των μελών του συ¬ 
νεταιρισμού που αποτελείται από τις κάθε φορά εργαζόμενες. Ο τρόπος λή¬ 
ψης των αποφάσεων επιδιώκουμε να εμπεριέχει τη μέγιστη δυνατή συναίνε¬ 
ση όλων των μελών. 

Η πρότασή μας έχει πολύ δρόμο για να ολοκληρωθεί. Δεν είναι όμως μια 
πρόταση που αφορά μόνο εμάς, ένα εγχείρημα για να λύσουμε το ατομικό 


πρόβλημα εργασίας της καθεμιάς μας. Θέλουμε να απο- 
τελέσει μια εμπειρία που θα χρησιμεύσει σε πολύ περισ¬ 
σότερους από εμάς. Η δράση μας εντάσσεται σε ένα 
συνολικό ρεύμα κοινωνικής αλλαγής, σε μια παγκόσμια 
κινηματική διαδικασία που αγκαλιάζει όλες τις πλευρές 
της ζωής, που αντιστέκεται στις κυρίαρχες συνθήκες, 
που εξερευνά και δημιουργεί νέους τρόπους ζωής. 

Πέρα από το εργασιακό, στον χώρο αυτό επιδιώκου¬ 
με να χωρέσουμε τις επιθυμίες μας συνολικά, στον βαθμό 
που είναι εφικτό. Με αυτό το κριτήριο προτιμήσαμε -στο 
μέτρο του δυνατού- τη συνεργασία με μικρούς παραγω¬ 
γούς ή κοινότητες παραγωγών, επιλέξαμε να σερβίρουμε 
και να διακινούμε προϊόντα εναλλακτικού/αλληλέγγυου 
εμπορίου (καφέ από ζαπατιστικούς συνεταιρισμούς του 
Μεξικού, ζάχαρη από το Κίνημα των Χωρίς Γη στη Βραζι¬ 
λία κ,ά.) διατηρώντας παράλληλα τις τιμές του καφενείου 
προσιτές σε όλους. Επίσης, επιλέξαμε να ακούμε και να 
προωθούμε μουσικές ελεύθερες (Οβαίίνβ ΟοΓπηιοηδ, 
ΡυόΙίο Οοπιαίη και ανεξάρτητες παραγωγές), επειδή δεν 
μας αρέσουν τα «πνευματικά δικαιώματα» που πνίγουν τη 
μουσική δημιουργία και οι καρποί τους μόνο στα χέρια 
των καλλιτεχνών δεν φτάνουν. Με το ίδιο κριτήριο επιλέ¬ 
γουμε και θέλουμε να λειτουργεί το καφενείο και ως χώ¬ 
ρος φιλοξενίας εκδηλώσεων ενημέρωσης/προβληματι- 
σμού και πρωτοβουλιών που ανιχνεύουν δρόμους αυτο¬ 
διαχείρισης, αυτοοργάνωσης και άμεσης δράσης. 

Ξέρουμε πως όλα αυτά μπορεί να μοιάζουν λίγα και 
αποσπασματικά. Οι δυσκολίες και οι αντιφάσεις είναι 
μπροστά σε κάθε βήμα μας. Θέλουμε όμως να ψάξουμε 
συλλογικές και όχι ατομικές απαντήσεις και να τις δοκι¬ 
μάσουμε στην πράξη μαθαίνοντας από την ιστορική 
εμπειρία ανάλογων εγχειρημάτων. Θέλουμε να δοκιμά¬ 
σουμε μια καθημερινότητα που θα περιλαμβάνει την ερ¬ 
γασία σαν αναπόσπαστο δημιουργικό κομμάτι της και 
όχι σαν σκλαβιά, σαν έναν χρόνο μέσα στη μέρα που θέ¬ 
λει κανείς να τον ξεχάσει. 

Φτιάξαμε λοιπόν αυτό το καφενείο. Είναι ανοιχτό 
από το πρωί μέχρι αργά το βράδυ. Προσφέρουμε καφέ, 
βότανα, χυμούς, αναψυκτικά, ρακί, ούζο, μπύρες, ποτά 
και φυσικά τα απαραίτητα συνοδευτικά μεζεδάκια. Πάνω 
απ’ όλα όμως θέλουμε να προσφέρουμε έναν χώρο συ¬ 
νάντησης, ψυχαγωγίας και δημιουργίας, να μοιραστού¬ 
με ερωτήματα, ιδέες και όνειρα. Να μοιραστούμε μαζί 
σας «Το Παγκάκι»... 

Στις 26 Σεπτεμβρίου έγιναν στη Βενεζουέλα βουλευτικές, 
πολιτειακές και δημοτικές εκλογές. Τα σημεία στα οποία 
είχε επικεντρωθεί η προσοχή των πολιτικών παρατηρητών 
και, βεβαίως, των εμπλεκόμενων πολιτικών φορέων ήταν 
το μέγεθος της συμμετοχής, καθώς και το αν θα κατάφερ- 
νε το Ρδυν (Ενιαίο Σοσιαλιστικό Κόμμα της Βενεζουέλας, 
το κόμμα που ίδρυσε ο πρόεδρος Τσάβες) να κατακτήσει 
πλειοψηφία δύο τρίτων ώστε η κυβέρνηση να έχει τη δυ¬ 
νατότητα να νομοθετεί απρόσκοπτα. Από τα περίπου 17 
εκατομμύρια εγγεγραμμένων στους εκλογικούς καταλό¬ 
γους (στη Βενεζουέλα η εγγραφή στους καταλόγους γίνε¬ 
ται με αίτηση του ίδιου του ενδιαφερομένου πολίτη και 
υπολογίζεται πως υπάρχουν ακόμα τέσσερα με πέντε εκα¬ 
τομμύρια που δεν έκαναν αίτηση εγγραφής), ψήφισε το 
66,45%, ποσοστό αρκετά ικανοποιητικό για τέτοιου είδους 
εκλογές, αφού οι κρίσιμες εκλογικές αναμετρήσεις είναι οι 
προεδρικές εκλογές, κατά τις οποίες παρατηρείται σημα¬ 
ντικά μεγαλύτερη συμμετοχή. Πάντως, έχει πολιτική σημα¬ 
σία το γεγονός ότι η μεγαλύτερη αποχή παρατηρήθηκε 
στις φτωχογειτονιές των μεγαλουπόλεων, οι οποίες θεω¬ 
ρούνται τα προπύργια της μπολιβαριανής επανάστασης. 

Τελικά, σε σύνολο 165 εδρών, το Ρδυν κατάκτησε 98, 
αρκετά μακριά από τον στόχο των δύο τρίτων (110 βου¬ 
λευτές). Διατήρησε, βέβαια, άνετη κοινοβουλευτική πλειο¬ 
ψηφία, η οποία οφείλεται κυρίως στην κατανομή των εδρών 
ανά περιφέρεια και όχι στη διαφορά ψήφων από την αντι¬ 
πολίτευση, καθώς η διαφορά σε πανεθνικό επίπεδο ήταν 
γύρω στις 200.000 ψήφους (περίπου 5.300.000 έναντι 
5.100.000). Ο συνασπισμός της αντιπολίτευσης, ΜΙΙϋ 
(Μθ33 άθ υπίάαά 0θτποοτ3ΐίθ3 - Χώρος της Δημοκρατικής 
Ενότητας), ξεπέρασε τις προσδοκίες, εκλέγοντας 65 βου¬ 
λευτές κατανεμημένους σε δέκα κόμματα. Επίσης, το κόμ¬ 
μα ΡΡΤ (Ρ3ίιϊ3 ρ3Γ3 Ιοάοε - Πατρίδα για όλους), μέχρι πρό¬ 
τινος σύμμαχος του Τσάβες, κέρδισε δύο έδρες. 


Σε επίπεδο πολιτειών (η Βενεζουέλα είναι ομόσπονδο 
κράτος) το Ρδυν κέρδισε τις 18 από τις 24. Αξίζει, όμως, 
να σημειωθεί ότι στα χέρια της αντιπολίτευσης βρίσκονται 
κρίσιμες από οικονομική, πληθυσμιακή ή στρατηγική άπο¬ 
ψη πολιτείες - όπως οι γειτονικές προς την Κολομβία, μέ¬ 
σω των οποίων διενεργείται εκτεταμένο ναρκεμπόριο και 
σημειώνεται διείσδυση σημαντικού αριθμού κολομβιανών 
παραστρατιωτικών που τρομοκρατούν τον πληθυσμό και 
δημιουργούν αντεπαναστικούς θύλακες στο έδαφος της 
Βενεζουέλας. 

Στις προηγούμενες βουλευτικές εκλογές οι υποστηρι- 
κτές του προέδρου Τσάβες κατείχαν το σύνολο των 
εδρών, καθώς η δεξιά αντιπολίτευση απείχε ύστερα από 
υπόδειξη των ΗΠΑ, αφού η πολιτική τους εκείνη την πε¬ 
ρίοδο ήταν προσανατολισμένη στη βίαιη ανατροπή του 
Τσάβες. Το αποτέλεσμα των βουλευτικών εκλογών, λόγω 
της μικρής διαφοράς ψήφων από τους τσαβίστας, έχει 
«ανεβάσει» την αντιπολίτευση, κυρίως στον τομέα της ψυ¬ 
χολογίας και των εντυπώσεων, και τη βάζει ξανά στο πο¬ 
λιτικό παιχνίδι. Πλέον, όλες οι προσπάθειές της επικε¬ 
ντρώνονται στις προεδρικές εκλογές του 2012, προς τις 
οποίες βαδίζει με αναπτερωμένο ηθικό. Σήμερα, πέρα 
από τα γνωστά στηρίγματα στην οικονομική ολιγαρχία, 
στα ΜΜΕ και στην εκκλησία, έχει αποκτήσει ερείσματα 
ακόμα και σε φτωχά στρώματα με τη βοήθεια των οικονο¬ 
μικών μέσων που διαθέτει, αλλά και των συμμοριών, ιδίως 
των ναρκοσυμμοριών, που διευρύνουν συνεχώς τη δράση 
τους και την επιρροή τους. Πολλοί παρατηρητές υιοθε¬ 
τούν την άποψη πως η πολιτική ζωή στη Βενεζουέλα, από 
την απόλυτη κυριαρχία των τσαβίστας, βαδίζει και πάλι 
προς μια πόλωση ανάμεσα σε δύο στρατόπεδα. Εκτιμάται 
πως η εκ μέρους τής αντιπολίτευσης παρεμπόδιση ψήφι¬ 
σης νόμων θα προκαλέσει εντάσεις και διαμάχες που θα 
μπορούσαν να οδηγήσουν σε πολιτική αστάθεια. Για να 

παρακάμψει αυτό το ενδεχόμενο, η προηγούμενη βουλή, 
λίγο πριν εκπνεύσει η θητεία της, με αφορμή τις πρόσφα¬ 
τες μεγάλες πλημμύρες και τις επακόλουθες καταστρο¬ 
φές, έδωσε στον Τσάβες την εξουσία να κυβερνά διά δια¬ 
ταγμάτων για περίοδο 18 μηνών, δηλαδή στην ουσία ως 
τις επόμενες προεδρικές εκλογές του 2012. 

Τα αποτελέσματα των τελευταίων εκλογών έγιναν δε¬ 
κτά από το στρατόπεδο της μπολιβαριανής επανάστασης 
με αντικρουόμενες ερμηνείες. Η επίσημη ηγεσία, του Τσά¬ 
βες συμπεριλαμβανομένου, κάνει λόγο για καθαρή νίκη, 
παίρνοντας σαν βάση τον αριθμό των βουλευτών και των 
κυβερνητών πολιτειών που ανήκουν στο Ρδυν. Υπάρχουν, 
όμως, πολλές φωνές μέσα στο κυβερνητικό κόμμα ή στα 
αριστερά του οι οποίες εμφανίζουν έντονο σκεπτικισμό 
και ανησυχία για τις μελλοντικές εξελίξεις. Ας σημειωθεί 
ότι το Κ.Κ. Βενεζουέλας δέχτηκε να συμμετάσχει στους 
επίσημους κυβερνητικούς συνδυασμούς ύστερα από πα¬ 
λινδρομήσεις και, κυρίως, υπό τη μεγάλη πίεση που 
άσκησε ο ίδιος ο Τσάβες, ο οποίος δεν δίστασε να δηλώ¬ 
σει δημόσια ότι σε αντίθετη περίπτωση «θα το εξαφανίσει 
από τον χάρτη». 

Σαν κυριότερες αιτίες της λαϊκής δυσαρέσκειας που 
εκφράστηκε σε αυτές τις εκλογές, κυρίως με την αποχή, 
αναφέρονται το υψηλό ποσοστό πληθωρισμού (27% για 
εφέτος), η διαφθορά που παρατηρείται σε ευρείς τομείς 
των κρατικών και κομματικών αξιωματούχων, η γραφειο¬ 
κρατία που αναπτύσσεται ταχύτατα, η αύξηση τηο 
εγκληματικότητας και το αίσθημα ανασφά¬ 
λειας που υπάρχει ιδιαίτερα στις 
φτωχές λαϊκές γειτονιές, οι δι ■ 
σμενείς επιπτώσεις στην καθ' 
μερινότητα του κόσμοι 1 
από τη χειροτέρευση βα¬ 
σικών υπηρεσιών, όπως γ 
τροφοδοσία σε ηλεκτρι 
σμό και νερό. «Η αναταρ 
χή είναι μεγάλη γιατί αυτά τ 
εκατομμύρια των πολιτών ποι 
από αντικείμενα μεταμορφώ 
θηκαν σε υποκείμενα της πολι 
τικής τώρα ζητούν μεγαλύτερι 
συμμετοχή, ζητούν εμβάθυνσι 
της δημοκρατίας, να εξαλειφθεί ί, 
διαφθορά, η ανεπάρκεια της δημό 
σιας διοίκησης και η γραφειοκρατία, 
να αντιμετωπιστεί η ανασφάλεια και ο πληθωρισμός», 
υποστηρίζει ο Αράμ Ααρονιάν, ιδρυτής του ΤθΙβευτ και δι¬ 
ευθυντής της επιθεώρησης Ουβεΐίοη. Άλλοι μιλούν για 
ανάγκη επαναφοράς των «3 Η» (αναθεώρηση, επανόρθω¬ 
ση, επανεκκίνηση), σύνθημα με το οποίο στο παρελθόν ο 
πρόεδρος Τσάβες έδινε το έναυσμα για μια κριτική προ¬ 
σέγγιση της πολιτικής κατάστασης και την ώθηση της 
μπολιβαριανής επανάστασης προς τα εμπρός. 

Τα συμπεράσματα είναι κοινά για όσους στέκονται στα 
αριστερά της μπολιβαριανής επανάστασης, ωστόσο 


υπάρχουν προβληματισμοί και διαφοροποιήσεις στον τρόπο που προτί- 
θενται να δράσουν. Μια σημαντική μερίδα κατευθύνει τις προσπάθειές 
της στην εσωκομματική διαπάλη στους κόλπους του Ρδυν. «Ο μοναδικός 
τρόπος να προχωρήσουμε είναι μια βαθιά συζήτηση μέσα στο κόμμα μας. 
Πρέπει να δημιουργήσουμε ένα ριζοσπαστικό ρεύμα μέσα στο Ρ3υν, όχι 
για να κάνουμε φραξιονισμό και να διαιρέσουμε το κόμμα, αλλά για να 
συνεισφέρουμε σαν ρεύμα σκέψης στη διαπάλη ιδεών που γίνεται. Η αλη¬ 
θινή πέμπτη φάλαγγα είναι η γραφειοκρατία, και πρέπει να οργανωθούμε 
για να της αφαιρέσουμε τον ηγετικό ρόλο». Οι δηλώσεις αυτές ανήκουν 
στον Εδουάρδο Σαμάν, πρώην υπουργό Εμπορίου, που χαίρει μεγάλης 
εκτίμησης στα λαϊκά στρώματα και αποπέμφθηκε από την κυβέρνηση τον 
Φεβρουάριο του 2010. Στην ίδια κατεύθυνση κινούνται και άλλοι επιφα¬ 
νείς τσαβίστας, σχηματοποιημένες ομάδες και απλά μέλη του Ρδυν. 

Επίσης, ένα άλλο ρεύμα προσανατολίζεται στη δημιουργία ή την ενί¬ 
σχυση συλλογικοτήτων που κινούνται με κάποιο βαθμό αυτονομίας αλλά 
ανήκουν στο ευρύτερο στρατόπεδο του μπολιβαρισμού. Στον εργατικό 
τομέα, στους αγρότες, στις λαϊκές γειτονιές, αναπτύσσονται τέτοιες κι¬ 
νήσεις. «Η μπολιβαριανή βάση, όλο και πιο κριτική, επιζητεί 
να κάμψει τις δυσκολίες που θέτει η γραφειοκρατία προ- 
κειμένου να εμποδίσει να υπερισχύσουν οι χώροι λαϊκής 
εξουσίας απέναντι στον έλεγχο του κράτους. Μια βάση 
που επιζητά να αποτραπεί η επιβολή ενός κρατικού κα¬ 
πιταλισμού που θα πορεύεται σε αρμονία με τα 
συμφέροντα ορισμένων πολυεθνικών και της 
αστικής τάξης που συμμαχεί μαζί του. Μια βάση 
που πρέπει να αναδείξει και να επεκτείνει το υλικό 
■ιπόβαθρο μιας πραγματικής αυτοκυβέρνησης 
■έσα στο πλαίσιο του κοινοτισμού, 
όπως π.χ. τα παραγωγικά εγχει¬ 
ρήματα που προωθούν 
ναν σοσιαλισμό έκδηλα 
αντικρατικίστικο και αντι- 
γραφειοκρατικό», υποστη- 
οίζει ο πρώην υπουργός 
'όλαν Ντένις. 

Από κανένα ρεύμα του 
μπολιβαριανού κινήματος 
δεν αμφισβητείται ο ηγετικός 
ρόλος του προέδρου Τσάβες, 
ακόμα και όταν ασκείται ανοι¬ 
χτή κριτική προς ορισμένες επι¬ 
λογές του. Άλλωστε, συνήθως η 
κριτική στρέφεται προς το «περι¬ 
βάλλον του». Η Βενεζουέλα, και ο 
ίδιος ο Τσάβες, αποτέλεσε όλα αυ¬ 
τά τα χρόνια κινηματικής ένδειας ένα σύμβολο αντίστασης απέναντι στην 
κυριαρχία του παγκοσμιοποιημένου καπιταλισμού, ένα σύμβολο αξιοπρέ¬ 
πειας για τους λαούς της Λατινικής Αμερικής και όλου του κόσμου. Οι 
εξελίξεις στη Βενεζουέλα έχουν ιδιαίτερη σημειολογική, αλλά και ουσια¬ 
στική σημασία για τη Λατινική Αμερική. Οι απαντήσεις και τα συμπερά¬ 
σματα δεν μπορεί να είναι ούτε μονολεκτικά ούτε αφοριστικά. Θα είχε πο¬ 
λύ ενδιαφέρον μια ουσιαστική ανάλυση της κατάστασης στη Βενεζουέλα, 
κάτι που ελπίζουμε πως θα καταφέρουμε να κάνουμε στο μέλλον με τη 
βοήθεια βενεζουελάνων συντρόφων. 

Στέλιος Γαβριηλίδης 







πολιτικά τοπία 





Στις 28 Νοεμβρίου έγιναν προεδρικές και βουλευτικές εκλογές στην Αϊτή, οι 
οποίες αποτέλεσαν το πιο πρόσφατο βήμα στην προσπάθεια της διεθνούς 
κοινότητας να καταστείλει το αίτημα αυτοδιάθεσης του λαού της Αϊτής: απα¬ 
γορεύτηκε η συμμετοχή σε 15 κόμματα, ανάμεσά τους το Ραηηιί ίενεΐεε, το 
κόμμα του ανατραπέντος και νυν εξόριστου πρώην προέδρου, Αριστίντ. 

Οι διεθνείς οργανισμοί και κυβερνήσεις που παρέχουν πιστώσεις ύψους 
10 δισ. δολαρίων επιδίωκαν να εξασφαλίσουν μια διακυβέρνηση η οποία να 
διοχετεύει τις πιστώσεις αυτές στο είδος «ανάπτυξης» που ευνοεί τα συμ¬ 
φέροντα του εξωτερικού παράγοντα και όχι στην ανάπτυξη υποδομών και 
δημόσιων υπηρεσιών προς όφελος του λαού της Αϊτής. Η Μεταβατική Επι¬ 
τροπή Ανασυγκρότησης της Αϊτής, της οποίας προεδρεύει -με το αζημίω¬ 
το- ο Μπιλ Κλίντον (πάντα υπάρχει μια καλή θέση για όλα τα απόστρατα 
γουρούνια...) έχει παραδώσει τη χώρα σε ένα πλήθος διεθνείς Μη Κυβερ¬ 
νητικές Οργανώσεις που διαχειρίζονται τα κονδύλια. Υπολογίζεται πως για 
κάθε 100 δολάρια που προέρχονται από τις οικονομικές συμφωνίες τις οποί¬ 
ες έχει συνάψει η κυβέρνηση της Αϊτής, μόνο το 1,6 καταλήγει στους πολί¬ 
τες της χώρας. 

Έτσι, λοιπόν, δεν είναι να απορεί κανείς για όσες παρανομίες έγιναν κα¬ 
τά τη διάρκεια της εκλογικής διαδικασίας, όπως απαγορεύσεις, βία και μα¬ 
ζική νοθεία, οι οποίες, βέβαια, επιδείνωσαν τη χαοτική κατάσταση που επι¬ 
κρατεί ύστερα από τον καταστροφικό σεισμό: 1,6 εκατ. άστεγοι με την επα¬ 
κόλουθη -γιγαντιαίων διαστάσεων για τα δεδομένα της χώρας- εσωτερική 
μετανάστευση, καθώς και μια επιδημία χολέρας που εξαπλώνεται με ταχύ¬ 
τατο ρυθμό. Ο εκλεκτός του κυβερνητικού κόμματος εξασφάλισε τη συμμε¬ 
τοχή του στον δεύτερο γύρο, αν και οι δημοσκοπήσεις τον βύθιζαν σύμφω¬ 
να με την πρόθεση ψήφου. Μετά την ανακοίνωση των αποτελεσμάτων, ο λα¬ 
ός αντέδρασε και η χώρα παρέλυσε. Οι συγκρούσεις που ακολούθησαν με 
τις δυνάμεις της τάξης και τη διεθνή δύναμη κατοχής είχαν σαν αποτέλεσμα 
πέντε νεκρούς και δεκάδες τραυματίες. Η κυβέρνηση υποχρεώθηκε να συ- 
ναινέσει στην επανακαταμέτρηση των ψήφων, ωστόσο κανείς δεν μπορεί να 
εγγυηθεί, ούτε καν με αυτόν τον τρόπο, ότι θα γίνει σεβαστή η όποια από¬ 
φαση. Ασφαλώς, η κατοχή της χώρας από τις ξένες δυνάμεις υποσκάπτει 
κάθε έννοια νομιμότητας. 


Η αλληλεγγύη δεν έχει σύνορα 

Τον Σεπτέμβριο του 2010 έφτασαν στο Σάο Πάολο, προσκα- 
λεσμένοι του ΜδΤ, 76 αγρότες από την Αϊτή με την ελπίδα 
πως έχουν πολλά να κερδίσουν ώστε να μπορέσουν στη συ¬ 
νέχεια να βοηθήσουν τη χώρα τους, η οποία υπόκειται στον 
ζυγό του ιμπεριαλισμού. Ύστερα από τον σεισμό της 12ης Ια¬ 
νουάριου η ένδεια και η εκμετάλλευση έχουν κάνει τον λαό 
της Αϊτής να υποφέρει, με το 56% του πληθυσμού να βρίσκε¬ 
ται κάτω από το όριο της απόλυτης φτώχειας. Η κατάσταση 
επιδεινώθηκε ακόμα περισσότερο με την εμφάνιση της χολέ¬ 
ρας, και η χώρα ζει σήμερα το απόγειο της τραγωδίας της. 
Μέχρι στιγμής, περισσότερα από 2.500 είναι τα θύματα μιας 
αρρώστιας που έφεραν από το Νεπάλ στρατιώτες του ΟΗΕ. 
Με άλλα λόγια, ο συγκεκριμένος οργανισμός μόνο δυστυχία 
φέρνει, καθώς, πέρα από την αρρώστια, υπάρχουν αμφιβο¬ 
λίες για το πού πηγαίνουν τα χρήματα τα οποία προορίζονται 
για την ανοικοδόμηση, μιας και ο κόσμος συνεχίζει να ζει σε 
καταυλισμούς, ενώ όποιος δεν έχει εξασφαλίσει ούτε καν αυ¬ 
τό, ζει στους δρόμους με σχεδόν ανύπαρκτη ιατρική φροντί¬ 
δα. 

Το βραζιλιάνικο τμήμα τής νία Οαπιρθδίηα σχημάτισε 
διεθνιστικές μπριγάδες, οι οποίες από τον Ιανουάριο του 
2009 βρίσκονται στην Αϊτή, οικοδομώντας ένα πρόγραμμα 
επικοινωνίας και ανταλλαγών ανάμεσα στους αγρότες των 
δύο χωρών με σκοπό να ενισχυθούν τα τοπικά κοινωνικά κι¬ 
νήματα. Με τη σειρά τους, οι νέοι Αϊτινοί που πήγαν στη 
Βραζιλία θα παραμείνουν εκεί έναν χρόνο προκειμένου να 
έρθουν σε επαφή με αγροτικούς συνεταιρισμούς και καταυ¬ 
λισμούς, τράπεζες σπόρων, κέντρα αγρο-οικολογικής πα¬ 
ραγωγής, τεχνικές διαφύλαξης και διαχείρισης του νερού, 
καθώς και άλλες εμπειρίες που έχουν αναπτυχθεί στη βρα- 
ζιλιάνικη ύπαιθρο. 




























Αυτή η πρωτοβουλία δείχνει ότι η αλληλεγγύη δεν έχει 
σύνορα και, κυρίως, ότι κανένας λαός δεν έχει ανάγκη 
στρατούς κατοχής και υποσχέσεις κέρδους, ιδιαίτερα στη 
Λατινική Αμερική. 

Στη συνέχεια παραθέτουμε συνέντευξη που πήραμε 
από έξι μέλη της αϊτινής αποστολής. 

Πώς είναι σήμερα η κατάσταση στις αγροτικές περιοχές; 


τρόπο να αμυνθούν. Η βία προέρχεται από παντού. Γυναικείες οργανώσεις 
της Αϊτής έχουν κάνει καταγγελίες για βιασμούς από κυανόκρανους του 
ΟΗΕ. Ωστόσο, η αντίδραση πολλών γυναικών θυμάτων βίας είναι ελπιδοφό- 
ρα, καθώς οργανώνονται και σχηματίζουν ισχυρούς πυρήνες για να κατα¬ 
πολεμήσουν αυτή την κατάσταση. 

Ποιες είναι οι προοπτικές 
των νέων στην Αϊτή; 


Λόγω της πείνας και των κακών συνθηκών ζωής μετά τον 
σεισμό, σημειώνεται έξοδος από τις πόλεις προς την ύπαι¬ 
θρο, και η κίνηση αυτή είναι τόσο εντυπωσιακή που φαίνε¬ 
ται ισχυρότερη από την αντίθετη μετανάστευση, δηλαδή 
από την ύπαιθρο προς την πόλη. Υπάρχουν φόβοι ότι σύ¬ 
ντομα η τροφή δεν θα είναι αρκετή ούτε για τους αγρότες. 
Οι καλλιέργειες αντιμετωπίζουν πολλές δυσκολίες, καθώς 
τα εδάφη έχουν εξαντληθεί και η συγκομιδή συχνά κατα- 
στρέφεται εξαιτίας φυσικών φαινομένων: πλημμύρες, τυ¬ 
φώνες κ.λπ. Είναι πολλά τα στόματα που πρέπει να τρα¬ 
φούν, και ο καλύτερος τρόπος για να αντιμετωπιστεί η έξο¬ 
δος και η πείνα είναι να ανοικοδομηθούν οι πόλεις που 
έχουν πληγεί από τον σεισμό και να βελτιωθεί η κατάσταση 
στην ύπαιθρο εφαρμόζοντας την κατάλληλη πολιτική. 


Ποια ήταν η αντίδρασή σας όταν πληροφορηθήκατε για τον σεισμό; 



Γενικά, η κατάσταση 
είναι τόσο αξιοθρήνη¬ 
τη ώστε οι νέοι δεν 
έχουν καμιά προοπτι¬ 
κή: δουλειές δεν 
υπάρχουν. Αλλά ούτε 
και μπορούν πάντα να 
τελειώσουν το σχο¬ 
λείο· και αν τα καταφέ¬ 
ρουν, δεν βρίσκουν 
δουλειά. Γϊ αυτό πολ¬ 
λοί νέοι θέλουν να με¬ 
ταναστεύσουν σε άλλες χώρες, παρότι εκεί υφίστανται διακρίσεις εξαιτίας 
του χρώματος και της καταγωγής τους. Οι ίδιοι αυτοί νέοι δεν τρέφουν ελπί¬ 
δες ότι θα υπάρξει κάποια αλλαγή στην Αϊτή μέσω εκλογών. Μόνη διέξοδος, 
να επιχειρήσουμε να προσελκύσουμε αυτούς τους νέους στις αγροτικές ερ¬ 
γασίες και να οργανωθούν για να αγωνιστούν για την αγροτική μεταρρύθμι¬ 
ση, καθώς η οικονομία της χώρας είναι κατά 80% αγροτική. 



Ακούσαμε τα νέα από το ραδιόφωνο, στην πραγματικότητα 
το μόνο μέσο επικοινωνίας που λειτουργεί στην Αϊτή, 
όχι μόνο στην ύπαιθρο αλλά και στις πό¬ 
λεις, όπου δεν έχουν ηλεκτρικό όλο το 
24ωρο. Το κράτος δεν επενδύει σε 
δημόσια έργα. Παραδόξως, τα 
κινήματα κοινοτικών ραδιοφώ- 
νων πολλαπλασιάζονται στην 
ύπαιθρο, με αποτέλεσμα να 
υπάρχει γρήγορη πληροφόρη¬ 
ση για ό,τι συμβαίνει. Αυτό βοη¬ 
θάει τον αγρότη να ενημερώνε¬ 
ται και να αντιδρά πιο γρήγορα. 

Στην αρχή δεν μπορούσαμε να πι¬ 
στέψουμε ότι είχε γίνει σεισμός. Μάλι¬ 
στα, πιθανολογούσαμε ότι θα ήταν κάποια βόμ¬ 
βα, κάτι που είχαν ρίξει ο ΟΗΕ ή οι Αμερικάνοι. Σύντομα, 
όμως, καταλάβαμε ότι πράγματι είχε γίνει σεισμός μεγάλης 
ισχύος. Μας έπιασε απελπισία, διότι είναι βέβαιο ότι η ανοι¬ 
κοδόμηση θα αργήσει πολλά χρόνια και θα υπάρξουν πολ¬ 
λοί που θα κερδίσουν από τη δυστυχία μας; όλες εκείνες οι 
χώρες που συμμετέχουν ενεργά στην κατοχή της Αϊτής. 

Πώς βλέπετε την κατάσταση της γυναίκας στη χώρα σας; 

Οι γυναίκες πέφτουν θύματα της ενδοοικογενειακής βίας 
και οι νέες αντιμετωπίζουν την πλήρη αδιαφορία από την 
εκάστοτε κυβέρνηση της χώρας. Για παράδειγμα, οι γυναί¬ 
κες που ζουν σε παράγκες στο Πορτ-ο-Πρενς ή σε καταυ¬ 
λισμούς του ΟΗΕ υφίστανται βία. Πολλές φορές, όταν γί¬ 
νεται εισβολή στις παράγκες όπου διαμένουν, δεν έχουν 


Υπάρχουν προοπτικές για αγροτική μεταρρύθμιση στην Αϊτή; 

Το κράτος δεν ενδιαφέρεται καθόλου. Περνούν τα χρόνια, 
αλλάζουν οι κυβερνήσεις, ωστόσο τα αιτήματά μας δεν ει¬ 
σακούονται διότι θεωρούνται επικίνδυνα. Όλες οι κυβερ¬ 
νήσεις γνωρίζουν ότι, αν η ύπαιθρος οργανωθεί και κα¬ 
τακτήσει πράγματα, δεν θα μπορέσουν να επιβιώσουν. 
Το κράτος προσποιείται ότι κάνει διάλογο με τις αγροτι¬ 
κές οργανώσεις. Οπότε οι οργανώσεις αυτές επιβάλλουν 
μια συνάντηση, η κυβέρνηση έρχεται προετοιμασμένη, λέ¬ 
γοντας ότι θα μελετήσει το ζήτημα προβάλλοντας πάντα το 
πρόσχημα των δυσκολιών που αντιμετωπίζει, ότι δηλαδή είχαμε 
τυφώνα, είχαμε σεισμό ή, τούτο τον καιρό, ότι έχει ξεσπάσει επιδη¬ 
μία χολέρας. Η Αϊτή βρίσκεται στον δρόμο των τυφώνων, κι έτσι πάντα υπο¬ 
φέρει από φυσικές καταστροφές. Υπάρχουν τρόποι να απαλύνονται οι συ¬ 
νέπειες με την κατασκευή υποδομών, όμως δεν νοιάζεται κανείς, διότι οι φυ¬ 
σικές καταστροφές χρησιμεύουν πάντα ως πρόσχημα για την καταστολή, 
αγνοώντας τις όποιες διεκδικήσεις. Ταυτόχρονα, η σημερινή κυβέρνηση ζη¬ 
τεί βοήθεια από το εξωτερικό και εξουσιοδοτεί ΜΚΟ, οι οποίες έρχονται στη 
χώρα υποτίθεται για να συνεργαστούν. Πάνω από το 80% των χρημάτων αυ¬ 
τών των ΜΚΟ προορίζονται για το προσωπικό που δουλεύει σε αυτές. 

Τα υπόλοιπα εξαερώνονται, και η κατάσταση παραμένει ίδια. Υπάρχουν 
πολλές βορειαμερικανικές ΜΚΟ που έρχονται στη χώρα περισσότερο ως 
κατάσκοποι και λιγότερο για να βοηθήσουν. Ένα τέτοιο παράδειγμα καμου- 
φλαρισμένης ΜΚΟ είναι εκείνη που, ενδεδυμένη τον μανδύα χριστιανικής 
οργάνωσης, απήγε παιδιά για να τα πουλήσει στις ΗΠΑ. Στην καλύτερη πε¬ 
ρίπτωση, τα παιδιά αυτά θα μεγαλώσουν σαν οικιακοί βοηθοί, ωστόσο πολ¬ 
λά από αυτά θα καταλήξουν στο εμπόριο οργάνων ή στην πορνεία. 

μετάφραση: Αγγελική Στουπάκη 
















πολιτικά τοπία 


ΒΟΡΕ: Μισθοφόροι στην Αϊτή, φονιάδες 

πόλης στο Ρίο ντε Τζανέιρο 


Πραγματοποιούν στην Αϊτή αυτά που κατόπιν εφαρμόζουν στις χώρες τους... 



Τον τελευταίο καιρό παρακολουθήσαμε μια ενημερωτική καταιγίδα για τις φα- 
βέλες του Ρίο. Τηλεοπτικές εικόνες και δελτία ειδήσεων που προβάλλουν ότι 
ο κόσμος δέχεται με ανάμεικτα συναισθήματα το Τάγμα Ειδικών Επιχειρήσε¬ 
ων (ΒΟΡΕ). Οπως μας λέει η τηλεόραση, η επιχείρηση στέφθηκε από επιτυ¬ 
χία. Ωστόσο, δεν συνέλαβαν κανέναν και κατέλαβαν εξ εφόδου «χώρους λα¬ 
θρεμπορίου ναρκωτικών», χωρίς όμως να συναντήσουν αντίσταση από κανέ¬ 
ναν. Πρόκειται για κενούς χώρους απ’ όπου άπαντες οι ναρκέμποροι και κά¬ 
τοικοι είχαν φύγει. 

Η ΒΟΡΕ είναι μια μονάδα επιλέκτων της αστυνομίας του Ρίο ντε Τζανέιρο 
που χρησιμοποιεί οπλισμό υψηλής ισχύος. Έχουν βαμμένα τα πρόσωπά τους 
και πρόκειται για πραγματικούς φονιάδες της πόλης. Η δήλωση που έκανε η 
Εθνοφρουρά των ΗΠΑ, ότι «είναι η καλύτερη μονάδα πόλης στον κόσμο. Τα 
στρατεύματά μας στο Ιράκ πρέπει να διδαχτούν από την ΒΟΡΕ», αντικατο¬ 
πτρίζει τέλεια τη μονάδα. 




Η ΒΟΡΕ ξεκίνησε σαν μια μονάδα ελίτ «επίλεκτη και αδιάφθορη» με λίγο 
περισσότερους από 100 άντρες. Τώρα διαθέτει περί τους 500 και το «αδιά¬ 
φθορη» ανήκει στο παρελθόν. Αλλά και η αποτελεσματικότητά τους είναι ψέ¬ 
μα, αφού ύστερα από κάθε επιχείρηση αφήνει πίσω τον θάνατο και ανυπολό¬ 
γιστες καταστροφές. 

Σύμφωνα με τα τηλεοπτικά δελτία, οι επιχειρήσεις πραγματοποιήθηκαν 
στις φαβέλες Αλεμάν, Βίλα Κρουζέιρο και Σιουντάντ ντε Ντιός. Στην πραγμα¬ 
τικότητα, όμως, έγιναν σε οκτώ φαβέλες. Στις επιχειρήσεις χρησιμοποιήθηκαν 
περισσότερα από 20 τεθωρακισμένα, 80 στρατιωτικά οχήματα, 10 ελικόπτερα 
και 3.500 στρατιώτες των ενόπλων δυνάμεων της Βραζιλίας, από τους οποίους 
400 υπάγονται στη ΒΟΡΕ. Η τελική έφοδος όλων αυτών των αντρών δεν συ- 


ϊϋ8υΓ9βη1β.0Γ9, της σύνταξης 

νάντησε την παραμικρή αντίσταση. Οι «νάρκος» δεν ήταν 
εκεί, είχαν φύγει μέσω ενός εκτεταμένου δικτύου τούνελ, 
που είχαν φροντίσει να κατασκευάσουν εδώ και περίπου 
δέκα χρόνια. Παρ’ όλα αυτά, για την επιχείρηση στις οκτώ 
φαβέλες χρησιμοποιήθηκε επίσης ένα τάγμα αλεξιπτωτι¬ 
στών, δεκάδες πεζοναύτες και περίπου 20.000 οπλίτες. 

Όταν οι στρατιωτικοί έθεσαν υπό έλεγχο τις φαβέλες, 
δεν βρήκαν κανέναν: ούτε ναρκέμπορους ούτε κάτοικους. 
Οι στρατιώτες είχαν ζητήσει από τον κόσμο να μην απο¬ 
μακρυνθεί, όμως έφυγαν όλοι. Η ΒΟΡΕ μπήκε με σημαίες 
και φανφάρες, τραγουδώντας και χορεύοντας, πανηγυρί¬ 
ζοντας διότι είχε καταφέρει να καταλάβει χώρους που εδώ 
και δέκα χρόνια ήταν αδύνατο να προσεγγίσει. Σκοπός της 
επιχείρησης ήταν η διασφάλιση των συνθηκών για τη διε¬ 
νέργεια των δημοτικών εκλογών. 

Οι μονάδες που πρωταγωνίστησαν στην έφοδο είχαν 
δράσει στην Αϊτή, όπου κακοποίησαν και σκότωσαν πολ¬ 
λούς πολίτες στο Πορτ-ο-Πρενς και στη Σιτέ Σολέιγ. 

Η Βραζιλία είναι μία από τις «προοδευτικές» χώρες που 
έχουν καταλάβει την Αϊτή. Μαζί της, η Αργεντινή, η Ουρου¬ 
γουάη, η Βολιβία, η Παραγουάη κ.ά. Ο στρατός της Βολι¬ 
βίας δηλώνει ότι είναι σοσιαλιστικός, αντιιμπεριαλιστικός 
και αντικαπιταλιστικός, ωστόσο λαμβάνει μέρος στην κατο¬ 
χή της Αϊτής κατόπιν εντολής των ΗΠΑ. 

Όταν σε «προοδευτικές» χώρες όπως η Ουρουγουάη, 
η Βραζιλία, η Παραγουάη, ή σε «σοσιαλιστικές», όπως η 
Βολιβία, επικρίνεται η κατοχή της Αϊτής, τότε, για λόγους 
εσωτερικής πολιτικής, γίνεται αναφορά στο πόσο χαμηλά 
πληρώνονται οι στρατιωτικοί και οι αστυνομικοί. Οι πολιτι¬ 
κοί των «προοδευτικών» κυβερνήσεων υποστηρίζουν ότι η 
κατοχή της Αϊτής τούς εξασφαλίζει πρόσθετο εισόδημα 
που προέρχεται από τον ΟΗΕ. Επομένως, είναι μισθοφό¬ 
ροι; Ποια είναι η διαφορά από τους πράκτορες που βρί¬ 
σκονται στο Ιράκ ή το Αφγανιστάν; Είναι ιδιωτικοί ή δημό¬ 
σιοι μισθοφόροι; 

Το μεγαλύτερο μέρος των συνολικά 8.121 στρατιωτών 
και αστυνομικών που αποτελούν τη ΜΙΝΙΙ3ΤΑΗ το προσφέ¬ 
ρουν οι λατινοαμερικανικές χώρες. Ένα ενδιαφέρον στοι¬ 
χείο είναι ότι, από τις λατινοαμερικανικές χώρες που συμ¬ 
μετέχουν στην κατοχή της Αϊτής, τη μεγαλύτερη συμμετοχή 
την έχουν χώρες με «αριστερές» ή «προοδευτικές» κυβερ¬ 
νήσεις. Ακόμα και ο Εβο Μοράλες έστειλε 200 άντρες. Είναι 
αξιοσημείωτο ότι η Ιορδανία έχει στείλει 1.600 στρατιώτες, 
ενώ συμμετέχουν ακόμα και χώρες όπως η Σιέρρα Λεόνε, 
το Τόγκο, το Βανουάτου, το Νεπάλ και ο Μαυρίκιος... 

μετάφραση: Αγγελική Στουπάκη 














Πολιτικές «αποχρώσεις» στις προεδρικές εκλογές της Βραζιλίας 


Λούσια Σκρομόφ, για την αλάνα 

Οι βραζιλιάνικες προεδρικές εκλογές, εντελώς συμπτωματικά, απέκτη¬ 
σαν... χρώμα: το όχι και τόσο φανατικό κόκκινο της Ντίλμα Ρουσέφ, το 
πράσινο της Μαρίνα Σίλβα και, για να μην απομείνει χωρίς χρώμα και ο 
υποψήφιος Ζουζέ Σέρα, την τελευταία στιγμή επέλεξε τα εθνικά χρώμα¬ 
τα, πράσινο και κίτρινο. Όλα θα μπορούσαν να είχαν κριθεί υπέρ της 
Ντίλμα ήδη από τον πρώτο γύρο, στον βαθμό που η υποψήφια είχε υπέρ 
της το 83% των ψηφοφόρων που επιδοκίμαζαν την πολιτική του προέ¬ 
δρου Δούλα στα τέλη της θητείας του. Τα διάφορα είδη της δεξιάς στη 
χώρα, έχοντας συνταχθεί γύρω από τον Σέρα -νεοφιλελεύθερο συντη¬ 
ρητικό-, στοιχημάτισαν στη Μαρίνα, όχι με στόχο τη νίκη της, αλλά σαν 
μια σημαντική ευκαιρία για την απόσπαση ψήφων από το Κόμμα των 
Εργαζομένων (ΡΤ), δεδομένου ότι είχε υπάρξει κάποτε και η ίδια μέλος 
του, αλλά και λόγω της προσωπικής της διαδρομής (εργάτρια γης που 
έμαθε γραφή κι ανάγνωση στα 17 της, ηγετική μορφή στον αγώνα κατά 
της εκμετάλλευσης της Αμαζονίας) και, συνεπώς, θα αύξαινε τις πιθανό¬ 
τητες του Σέρα. Η προεκλογική της εκστρατεία απογειώθηκε χάρη στο 
οικολογικό της περιεχόμενο, αλλά το ισχνό 20% των έγκυρων ψήφων 
που έλαβε, στο σύνολο της επικράτειας, την οδήγησε σε «ανώμαλη» 
προσγείωση. Καθώς, όμως, εξέφραζε μια χριστιανική άποψη (ανήκει 
στην Εκκλησία της Πεντηκοστής, σ.τ.μ.), προχώρησε σε μια άγονη συζή¬ 
τηση σε κάποια από τα επίμαχα ζητήματα της προεκλογικής εκστρατεί¬ 
ας, όπως είναι η έκτρωση, η αναγνώριση των ελευθέρων ενώσεων ομο¬ 
φυλοφίλων, ο θρησκευτικός προσανατολισμός. Προς τρόμο δε πολλών 
αριστερών, ο λόγος της Μαρίνα δε συνέβαλε στην ανάπτυξη καμιάς συ¬ 
νείδησης, αλλά κατάφερε να ξυπνήσει τη χριστιανική δεξιά, που είχε 
συμμετάσχει στο στρατιωτικό πραξικόπημα του 1964 και βρισκόταν σε 
λήθαργο από τα τέλη της δικτατορίας. Σε κάθε γωνιά της χώρας άκου- 
γες πως η Ντίλμα Ρουσέφ είχε πάρει μέρος στο αντάρτικο πόλης και 
ήταν υπέρ της κατακρεούργησης παιδιών αγέννητων ακόμη, στον βαθμό 
που είχε λάβει θέση υπέρ της αποποινικοποίησης των εκτρώσεων. Η πίε¬ 
ση ήταν τόση, που η Ντίλμα υπαναχώρησε στις προθέσεις της, εγκατα- 
λείποντας εντελώς την προαναφερθείσα θέση της. 


Η στάση των προοδευτικών 
και των αριστερών οργανώσεων 

Η ανάγκη να νικηθεί το νεοφιλελεύθερο πρόγραμμα 
του Ρ3ΌΒ του Ζουζέ Σέρα και να διατηρηθεί η εθνική 
κυριαρχία εξανάγκασε την πλειονότητα των πιο προο¬ 
δευτικών οργανώσεων να δηλώσουν στήριξη στην 
Ντίλμα, έστω και αν, σύμφωνα με τις απόψεις ορισμέ¬ 
νων, το ΡΤ και το Ρ3ΌΒ δεν εκφράζουν παρά την αντι¬ 
παράθεση μεταξύ δύο μορφών καπιταλιστικής διακυ¬ 
βέρνησης. Για το μεγαλύτερο όμως μέρος της αριστε¬ 
ρός, η σύγκρουση μεταξύ των δύο πιο αντιπροσωπευ¬ 
τικών κομμάτων της χώρας -του ΡΤ και του ΡδϋΒ- εκ¬ 
φράζει την αντιπαράθεση δύο προγραμμάτων όσον 
αφορά το έθνος. Το ΡδϋΒ υποστηρίζει έναν κηδεμο¬ 
νευόμενο εκσυγχρονισμό με στόχο ό,τι πιο προωθημέ¬ 
νο έχει να επιδείξει ο καπιταλισμός στο ιμπεριαλιστικό 
του στάδιο. Ο κύριος στόχος είναι η ιδιοποίηση, από 
μέρους του κεφαλαίου, των φυσικών και ενεργειακών 
πόρων, καθώς και του πλούτου που οφείλεται στη δη¬ 
μιουργικότητα του πληθυσμού. Και δεν είναι ανάγκη, 
βέβαια, να πούμε πως το κεφάλαιο αυτό έχει την έδρα 
του σε επιχειρήσεις με προέλευση τις ΗΠΑ. 

Το ΡΤ, επιδιώκοντας την ανάπτυξη της χώρας, προ- 
τίθεται να ελαττώσει το πλεόνασμα από 3,3 σε 3,1%, 
για να χρησιμοποιήσει τη διαφορά, εξ ολοκλήρου, στην 
προσπάθεια εκρίζωσης της φτώχειας, καθώς και για να 
προωθήσει τις λαϊκές κατακτήσεις, πέρα από ότι δεν θα 
επιτρέψει ιδιωτικοποιήσεις και δεν θα παραχωρήσει 
την εκμετάλλευση του πλούτου της, κατά κύριο λόγο 
του πετρελαίου, στους ξένους. Όμως, πάνω από όλα, 
αυτό που ήταν καθοριστικό στη στάση του ΡΤ ήταν το 

γεγονός ότι δεν συναίνεσε σε καμιά ευθυγράμμιση με την Ουάσιγκτον, 
το ότι δεν προσχώρησε στην πολύ συγκεκριμένη πολιτική επιλογή των 
Ηνωμένων Πολιτειών να αποδυθούν σε μια συνολική εφόρμηση στην 
αμερικανική ήπειρο ξεκινώντας από την άλωση του κράτους της Βραζι¬ 
λίας, ακριβώς όπως κάνουν με τη Χιλή, την Κολομβία και το Μεξικό. 
Έτσι, έστω και έχοντας βάσιμους λόγους για να είναι κριτικό, ένα μεγά¬ 
λο μέρος της αριστερός επέλεξε να το ψηφίσει, ακόμα και όταν γνώρι¬ 
ζε ότι το ΡΤ θα είχε περιορισμένη εξουσία και πως θα προέβαινε, για 
ακόμη μια φορά, σε παραχωρήσεις εις βάρος των συμφερόντων της ερ¬ 
γατικής τάξης και προς όφελος των συμμάχων του. 

Οι κύριοι εχθροί 

και ο Τύπος ως πολιτικός αντίπαλος 

Στις εκλογές, στην περίπτωση που νικούσε ο συντηρητικός υποψήφιος, 
η εργατική τάξη θα διέτρεχε τον κίνδυνο να υποστεί τις πιέσεις μιας 
επιθετικής και αρπακτικής διακυβέρνησης, η οποία, χωρίς αμφιβο¬ 
λία, θα διεύρυνε σε πανεθνική κλίμακα τις συγκρούσεις και τον 
πόλεμο, που ήδη υπάρχουν, τοπικά, σε πολλές πολιτείες της 
Βραζιλίας. Η καταστολή θα έφθανε στα επίπεδα της περιό¬ 
δου της φασιστικής δικτατορίας. Ο επονείδιστος ρόλος που 
έπαιξε ο βραζιλιάνικος Τύπος αποκαλύφθηκε καθαρά για μια 
φορά ακόμα. Αντιμετώπισε ως εχθρική ενέργεια το γεγονός 
ότι κέρδισε μια υποψήφια του ΡΤ. Δυσανασχέτησε με την ήττα 
του εκλεκτού της, του Ζουζέ Σέρα, ερωτοτρόπησε με τη δυνατό¬ 
τητα μιας προεκλογικής εκστρατείας για τρίτο γύρο, επικαλούμε¬ 
νος το γεγονός πως μόνο το 56,06% των ψήφων ήταν έγκυρο. Και 
επειδή δεν έχει ικανοποιηθεί, δεν παύει να γράφει για την εκλεγμένη 
πρόεδρο εκφράζοντας ένα ξαφνικό και επιλεκτικό ενδιαφέρον για 
το παρελθόν της στο αντάρτικο πόλης. Με άλλα λόγια, θέλει να ξο 
ναζωντανέψει το παρελθόν της Ντίλμα στο αντάρτικο με τη χρήση 
συκοφαντιών, επιθυμεί να δώσει τροφή στο φαντασιακό του ευρέω< 
κοινού παρουσιάζοντάς την ως δολοφόνο. Ο τύπος στοιχηματίζει στι 
διαπόμπευσή της, στη μη αποδοχή της, εκμεταλλευόμενος ακόμη και 
το ότι είναι γυναίκα. Δε λέει τίποτα για τα βασανιστήριά της στα μπου¬ 


ντρούμια της δικτατορίας, δεν καταγγέλλει 
επ’ ουδενί τους υπεύθυνους γι’ αυτές τις 
αποτρόπαιες πράξεις, δεν αναφέρεται καθό¬ 
λου στην αντιστασιακή δράση, όχι μόνον της 
Ντίλμα αλλά και πολλών άλλων, που διακιν¬ 
δύνευσαν τη ζωή τους για να απαλλάξουν τη 
χώρα από μια φριχτή δικτατορία. 

Η απάντηση της Ντίλμα Ρουσέφ σε όλα 
αυτά ήταν μάλλον η απάντηση μιας αντάρ- 
τισσας παρά μιας προέδρου: «Προτιμώ τον 
θόρυβο του ελεύθερου Τύπου από τη σιωπή 
των δικτατοριών». Θα πρέπει, για μια ακόμη 
φορά, να γίνει κατανοητό πως δεν κέρδισε 
το ΡΤ, αλλά το ΡΤ μαζί με τους συγκυρια¬ 
κούς συμμάχους του, 11 κόμματα συνολικά, 
εκ των οποίων το πιο αντιπροσωπευτικό εί¬ 
ναι το ΡΜϋΒ, ένα κόμμα που κάποτε είχε 
αγωνιστεί κατά της δικτατορίας, το οποίο 
όμως είναι εκ φύσεως οπορτουνιστικό και 
επιθυμεί να συσπειρώσει ένα μέρος της δυ- 
σαρεστημένης εθνικής αστικής τάξης, η οποία φοβάται 
για τα αντικρουόμενα συμφέροντά της. Οι αυτοκρατο¬ 
ρίες έχουν και αυτές ενοχληθεί... από τις προσπάθειες 
για να εξαλειφθεί η φτώχεια και να μπει ένα τέλος στα 
εξωτερικά χρέη, προσπάθειες οι οποίες, παρόλα αυτά, 
μακράν απέχουν από το απειλούν την ατομική ιδιοκτη¬ 
σία ή να καταργούν τις κοινωνικές διακρίσεις. 

Το έργο των κινημάτων και το μέλλον 

Στα κοινωνικά κινήματα εναπόκειται ο επανασχεδια- 
σμός της εικόνας της Βραζιλίας. Θα πρέπει να συνεχί- 
σουν το έργο που επιτελούσαν πάντοτε: να οργανώ¬ 
νουν, να διεκδικούν, να απαιτούν, να οικοδομούν, να 
ακολουθούν μια διαφορετική πορεία από εκείνη της 
εκλεγμένης κυβέρνησης. Επειδή δε είναι 
αυτόνομα, αυτό το έργο είναι γιγάντιο 
και προβλέπεται να είναι ακόμη 
μεγαλύτερο κατά τη διακυβέρ¬ 
νηση της Ντίλμα, αν λάβει κα¬ 
νείς υπόψη τη λυσσαλέα αντί¬ 
δραση και το συσσωρευμένο 
μίσος της δεξιάς, η οποία, με¬ 
τά την ήττα της, συσπειρώνεται 
σήμερα γύρω από τον στόχο της 
ανάκτησης της εξουσίας με οποι- 
οδήποτε τίμημα. Όμως, παρόλα αυ¬ 
τά, θα μπορούν να κινητοποιούνται 
πιο ανοικτά και πιο ελεύθερα, αφού, 
τουλάχιστον, δεν θα υπόκεινται σε 
μια παράλογη διεύρυνση της ποινι- 
κοποίησής τους, την οποία υφίστα- 
νται, τοπικά, στις περισσότερες πολι¬ 
τείες της Βραζιλίας. 

μετάφραση: Νίκος Πρατσίνης 

ΜΕΞΙΚΟ: Σπέρνουν μίσος, θα θερίσουν οργή 

Η στρατιωτικοποίηση της πολιτικής 


Ο Βισέντε Φοξ ξεκίνησε την εξαετία του με μια λαϊκή γιορτή. Ο Φελίπε 
Καλντερόν εγκαινίασε τη δική του με μια στρατιωτική παρέλαση. Πέρα¬ 
σαν σχεδόν τέσσερα χρόνια από τότε που ο νέος ένοικος του προεδρι¬ 
κού μεγάρου ανέλαβε τα καθήκοντά του και αυτό που ξεχωρίζει από τη 
θητεία του είναι η κλίση του προς τις στρατιωτικές στολές, τις φανφάρες 
και τις δημόσιες επιδείξεις με τις ένοπλες δυνάμεις. 

Στις 3 Ιανουάριου του 2007, στο Απατσινγκάν, κατά την πρώτη του δη¬ 
μόσια εμφάνιση εκείνης της χρονιάς, ο επικεφαλής της κυβέρνησης φο¬ 
τογραφήθηκε με στολή εκστρατείας, στολισμένη με πέντε 
αστέρια και το εθνόσημο. Τέσσερεις μήνες αργότερα, 
στις 8 Μάίου, στο Απατσινγκάν και πάλι, η φωτο¬ 
γραφία ήταν μια συνέχεια της προηγούμενης: 
δυνάμεις του στρατού, χρησιμοποιώντας τε¬ 
θωρακισμένα και ολμοβόλα, αντιμετώπι¬ 
ζαν υποτιθέμενους ναρκέμπορους. 

Οι περί σκλήρυνσης εξαγγελίες του 
Φελίπε Καλντερόν επιδιώκουν να στεί- 
λουν μηνύματα κυριαρχίας και πειθαρ¬ 
χίας. Αντιμέτωπος με διαδηλώσεις πο¬ 
λιτών που θέτουν υπό αμφισβήτηση τον 
εκλογικό του θρίαμβο, ο πρόεδρος επι¬ 
θυμεί να σπάσει την κοινωνική του απομό¬ 
νωση και την έλλειψη νομιμοποίησης χρη¬ 
σιμοποιώντας ως πρόσχημα τον πόλεμο κατά 
του λαθρεμπορίου ναρκωτικών. Με την υποστή¬ 
ριξη των φατριών που του εξασφάλισαν την εκλογή, 
έκανε από την αρχή κιόλας της θητείας του κύρια βάση 
στήριξής του τον στρατό. 

Έκανε τον πόλεμο εναντίον του λαθρεμπορίου άξονα της κυβέρνησής 
του. Η μάχη κατά του οργανωμένου εγκλήματος του άνοιξε τον δρόμο 
για τη νομιμοποίηση που του αρνήθηκαν οι κάλπες. Η στρατιωτικοποίηση 
της πολιτικής τού πρόσφερε τα μέσα για να διοικήσει τη χώρα με μέτρα 
έκτακτης ανάγκης. Η πολιτικοποίηση της δημόσιας τάξης τον διευκόλυνε 
να ανασυνθέσει την αλυσίδα κυριαρχία-υπακοή. 

Με τον ίδιο τρόπο που η 11η Σεπτεμβρίου 2001 επέτρεψε στον Τζορ- 
τζ Μπους να καταστήσει τον πόλεμο συστατική δύναμη μιας νέας νεοσυ- 
ντηρητικής τάξης, η μάχη εναντίον των καρτέλ ναρκωτικών έδωσε τη δυ¬ 
νατότητα στον μεξικανό πρόεδρο να στηρίξει οικονομικά και πολιτικά την 
κυβέρνησή του. Ωστόσο, αντί να στείλει στρατεύματα στο Ιράκ και στο 
Αφγανιστάν, ο μεξικανός πρόεδρος τα έβγαλε από τους στρατώνες τους 
για να πάρουν θέσεις εντός της εθνικής επικράτειας. 

Ο στρατός βρίσκεται στους δρόμους πολλών περιοχών της χώρας, 
αναλαμβάνοντας λειτουργίες που δεν εμπίπτουν στις αρμοδιότητές του 
και εκτελώντας καθήκοντα αστυνόμευσης. Σαν να πρόκειται για μια πρό¬ 
βα τζενεράλε αυτού που θέλει ο Καλντερόν να κάνει στη χώρα, αρκετές 
πολιτείες του Βορρά ζουν κάτι σαν κατάσταση πολιορκίας δίχως να την 



του Λουίς Ερνάντες Ναβάρρο 


έχει κηρύξει το Κογκρέσο. Μέρα με τη μέρα, ο πρόε¬ 
δρος εμφανίζεται στα μέσα ενημέρωσης σαν στρατη¬ 
γός μιας μεγάλης εθνικής εκστρατείας. 

Βραχυπρόθεσμα, η πολιτικοποίηση της δημόσιας 
ασφάλειας έχει ευνοήσει τον επικεφαλής της εκτελε¬ 
στικής εξουσίας. Οι δημοσκοπήσεις δείχνουν καλά επί¬ 
πεδα αποδοχής, αν και πέφτουν συστηματικά τους τε¬ 
λευταίους μήνες. Οι βίαιες εκφράσεις κοινωνικής δυ¬ 
σαρέσκειας που εκδηλώθηκαν το 2006 έχουν 
υποχωρήσει. 

Ανάμεσα στα πρώτα θύματα του 
πολέμου που ζούμε είναι τα αν¬ 
θρώπινα δικαιώματα. Το πλαί¬ 
σιο απονομής δικαιοσύνης 
έχει αλλάξει σε αυτό το πε¬ 
δίο κατά τρόπο αρνητικό. 
Στον μακάβριο απολογισμό 
των αποκεφαλισμένων, 
των άταφων πτωμάτων ή 
των ομαδικών τάφων που 
αποκαλύπτοναι κάθε μέρα, 
η δολοφονία κοινωνικών ηγε¬ 
τών ελάχιστα μετράει. Η στο¬ 
χοποίηση της κοινωνικής διαμαρ¬ 
τυρίας βαθαίνει καθημερινά. 

Ο πρόεδρος μάλλον δεν θεωρεί ση¬ 
μαντικό ότι η στρατιωτικοποίηση της πολιτι¬ 
κής την έχει αποδυναμώσει και υποβαθμίσει. Φαίνεται 
να αδιαφορεί για το γεγονός ότι, εν μέσω οικονομικής 
κρίσης, με την εθνική παραγωγή να φθίνει, την ανεργία 
να αυξάνεται και τη βαλβίδα ασφαλείας της μετανά¬ 
στευσης στις ΗΠΑ να κλείνει, τα περιθώρια ελιγμών 
έχουν στενέψει. Η μόνη διέξοδος που του προσφέρεται 
είναι να εντείνει ακόμα περισσότερο αυτόν τον πόλεμο. 

Η κοινωνική δυσαρέσκεια 

Τα ίδια και χειρότερα. Έτσι συνοψίζεται η θέση του 
Καλντερόν απέναντι στα σοβαρά κοινωνικά προβλήμα¬ 
τα που συγκλονίζουν τη χώρα. Η σύγκρουση ανάμεσα 
σε ένα ριζοσπαστικοποιημένο κοινωνικό κίνημα, ένα κί¬ 
νημα πολιτών που εκφράζει όλο και μεγαλύτερη οργή 
και μια κυβέρνηση δύσκαμπτη και αρτηριοσκληρωμέ- 
νη δεν θα μπορέσει να αποφευχθεί. 

Μια νέα συγκρουσιακή κατάσταση συγκλονίζει τη 
χώρα. Τα συμπτώματα είναι ορατά. Έχει κάνει την εμ- 

φάνισή της μια πλειάδα νέων πρωταγωνιστών. Οι μέθοδοι αγώνα των 
λαϊκών οργανώσεων ριζοσπαστικοποιούνται όσο τα προβλήματα πολ- 
λαπλασιάζονται. Τα θεσμικά κανάλια για την έκφραση των αιτημάτων 
τους έχουν εξαντληθεί. Υπάρχει κρίση του μοντέλου διακυβέρνησης, 
όπου ένα διόλου ασήμαντο μέρος εκείνων που είχαν συνηθίσει να υπα- 
κούουν δεν θέλουν πια να υπακούουν σε εκείνους που είχαν συνηθίσει 
να διατάζουν. 

Τους τελευταίους μήνες της θητείας του, ο Φοξ θέλησε να εκφράσει 
την ανησυχία του για την αυξανόμενη κοινωνική εξέγερση με τη χρήση 
κρατικής βίας. Στο όνομα του κράτους δικαίου, της σταθερότητας και της 
νομιμότητας, εξαπέλυσε επιθέσεις ενάντια σε παραδειγματικά κινήματα 
αυτής της νέας συγκρουσιακής κατάστασης, όπως οι μεταλλωρύχοι του 
Λάσαρο Κάρδενας-Λας Τρούτσας, το Ατένκο και οι εξεγερμένοι της Οα- 
χάκα. Ωστόσο, η αστυνομική «διέξοδος» όχι μόνο δεν έδωσε λύση στις 
συγκρούσεις, αλλά τις επιδείνωσε. Ο πληθυσμός αντιμετώπισε αγανακτι- 
σμένος τις κρατικές δυνάμεις και όχι μόνο δεν τρομοκρατήθηκε, αλλά συ¬ 
νέχισε τον αγώνα του. Ο Καλντερόν ακολούθησε το ίδιο σενάριο. 

Το αυταρχικό παραλήρημα του ΡΑΝ (το κυβερνών κόμμα, σ.τ.μ.) 
ανταποκρίνεται εν μέρει στον μεγάλο φόβο που εμπνέουν αυτοί οι αγώ¬ 
νες των «από κάτω» στους προνομιούχους. Σε σημείο που, όταν ξεκι¬ 
νούσε η Πορεία του Χρώματος της Γης τον Μάρτιο του 2001, ο επιχει¬ 
ρηματίας θεωρητικός Χουάν Σάντσες Ναβάρρο συμβούλεψε τους δι¬ 
κούς του να κλειστούν μέσα για να προστατευτούν από την έφοδο της 
«φτωχολογιάς». 

Αυτή η νέα συγκρουσιακή κατάσταση έχει την αφετηρία της το 1999, 
όταν αναπτύχθηκε ένας έντονος κοινωνικός αγώνας που αντιμετώπισε 
με σχετική επιτυχία την κυβερνητική πολιτική των ιδιωτικοποιήσεων. Τη 
χρονική εκείνη στιγμή η κοινωνία των πολιτών έγινε λαός και τα αιτήμα¬ 
τα των πολιτών μετατράπηκαν σε ταξική πάλη. Εξακολουθούν βέβαια να 
αναπτύσσονται επιμέρους αιτήματα και αγώνες, αλλά στην πλειονότητά 
τους εκφράζονται με ταξικούς όρους. Οι ΜΚΟ και οι οργανώσεις πολι¬ 
τών έδωσαν πρωταγωνιστικό ρόλο στη δράση συνδικαλιστικών και επαγ¬ 
γελματικών οργανώσεων. Η τάση να προωθούνται προτάσεις μετατρά¬ 
πηκε σε επιστροφή στη διαμαρτυρία. Αναδύθηκαν μεγάλης κλίμακας κι¬ 


νήσεις συνδικαλιστικής 
αντίστασης, κινήματα βά¬ 
σης που φαντάζουν 
«άσχημα» στη συμβατική 
πολιτική και μια πλειάδα 
τοπικών αγώνων ενάντια 
στη φτώχεια. Σε αντίθεση 
με άλλες εποχές, μερικές 
από αυτές τις κινητοποιή¬ 
σεις ήταν εν μέρει επιτυ¬ 
χημένες. 

Αναπτύχθηκε έκτοτε 
μια ανθεκτική κοινωνική 
κινητοποίηση. Εκατοντά¬ 
δες διαμαρτυρίες ιθαγε¬ 
νών, αγροτών, εργατών, 
φτωχών της πόλης, οικο- 
λόγων ξεπήδησαν σε όλη 
τη χώρα προωθώντας 
πολλά και διαφορετικά αι¬ 
τήματα. Ορισμένες, μάλιστα, αποφάσισαν να δοκιμά¬ 
σουν δικές τους μορφές διακυβέρνησης. 

Οι αγώνες αυτοί εκφράζουν την απέχθεια απέναντι 
σε έναν ορισμένο τρόπο πολιτικής δράσης. Υπάρχει μέ¬ 
σα τους μια αντικομματική παράδοση και μια δυσπιστία 
απέναντι στη θεσμική πολιτική. Ωστόσο, η κοινωνική ρι- 
ζοσπαστικοποίηση προέρχεται και αυτή από τους κύ¬ 
κλους της θεσμικής πολιτικής. Η εκλογική νοθεία του 
2006 συνέβαλε ώστε ένα πολύ σημαντικό τμήμα του 
πληθυσμού που είχε εμπιστοσύνη στα κόμματα και τις 
εκλογές να αποκτήσει δυναμική αντιθεσμικής κινητο¬ 
ποίησης και ειρηνικής πολιτικής αντίστασης. 

Έτσι έγινε και πολλές εκφράσεις κοινωνικής δυ¬ 
σφορίας πήραν τη μορφή πολιτικής ανυπακοής. Πραγ¬ 
ματοποιήθηκαν δραστηριότητες, εθελοντικές και δημό¬ 
σιες, που παραβαίνουν νόμους, κανόνες και διατάγμα¬ 
τα. Η υπέρβαση με στόχο την επιδίωξη του καλού για 
το σύνολο έγινε μια δημόσια παράβαση κανόνων για 
λόγους συνείδησης. 

Οι φυλακές της χώρας έχουν γεμίσει κρατούμε¬ 
νους. Κάθε μέρα που περνάει η λίστα των κοινωνικών 
αγωνιστών που μπαίνουν στη φυλακή μεγαλώνει. Εκεί¬ 
νοι που κρατούνται επειδή συμμετείχαν σε κοινωνικά κι¬ 
νήματα αντιμετωπίζουν νομικές διαδικασίες γεμάτες δι- 
κονομικές ανωμαλίες. Ο νόμος έχει μετατραπεί σε 
όπλο καταπολέμησης της δικαιοσύνης. 

Πολλοί από αυτούς που βρίσκονται στη φυλακή 
υπήρξαν θύματα βίας των αστυνομικών σωμάτων. Υπέ¬ 
στησαν ξυλοδαρμούς, βασανιστήρια, ακόμα και σε¬ 
ξουαλική κακοποίηση στη διάρκεια και μετά τη σύλλη¬ 
ψή τους. Πολλοί είναι κρατούμενοι σε συνθήκες ταπει¬ 
νωτικές, άλλοι βρίσκονται σε φυλακές υψίστης ασφα¬ 
λείας, δίπλα σε βασανιστές, λαθρέμπορους ναρκωτι¬ 
κών και απαγωγείς. 









































οο 


Ένας τεράστιος αριθμός πολιτικών κρατουμένων εί¬ 
ναι νέοι, και δεν είναι λίγοι ανάμεσά τους οι λαϊκοί ηγέ¬ 
τες που μπήκαν επικεφαλής αγώνων διαμαρτυρίας. Εί¬ 
ναι οι καταραμένοι μιας πολιτικής που αποφάσισε να 
ποινικοποιήσει τη δημόσια έκφραση κοινωνικής δυσφο¬ 
ρίας αντί να ανοίξει πραγματικούς χώρους διαπραγμά¬ 
τευσης. Οι κρατούμενοι που σχετίζονται με αντάρτικες 
οργανώσεις είναι μειοψηφία. 

Οι τόσοι πολλοί πολιτικοί κρατούμενοι είναι σύμπτω¬ 
μα ενός βαθύτατου προβλήματος στη λειτουργία του 
μεξικανικού πολιτικού συστήματος. Υπάρχει πολύ σοβα¬ 
ρό έλλειμμα πολιτικής αντιπροσώπευσης, μια βαθιά κρί¬ 
ση κοινωνικής μεσολάβησης. Οι θεσμικοί δίαυλοι για 
την ανταπόκριση στα κοινωνικά αιτήματα έχουν ατρο- 
φήσει. Η τάση να αυξάνονται οι κρατούμενοι δείχνει ότι 
η νέα κυβέρνηση όχι μόνο δεν επιδιώκει να δώσει λύση 
στη σύγκρουση, αλλά επιχειρεί να την επιδεινώσει. 

Τέλος εποχής 

Πίσω από το κύμα βίας που πλήττει τη χώρα υπάρχει ένα 
θεμελιακό γεγονός: η επιταχυνόμενη εξάντληση ενός 
καθεστώτος που ζει τους τελευταίους του σπασμούς. 

Η χώρα περνά μια κρίση στην οποία συγκλίνουν διά¬ 
φορες επιμέρους κρίσεις: οικονομική, δημόσιας ασφά¬ 
λειας, περιβαλλοντική, υγειονομική, διπλωματική, κυ- 
βερνησιμότητας. Αν και η κάθε μια ξεχωριστά έχει τη 
δική της δυναμική, έχουν παροξυνθεί από την ανικανό¬ 
τητα της ομοσπονδιακής κυβέρνησης να τις αντιμετω¬ 
πίσει κατάλληλα, καθώς και από τον διχασμό και τις συ¬ 
γκρούσεις των ελίτ. 

Οι ελίτ είναι διασπασμένες και αντιμαχόμενες: οι κα¬ 


νόνες συμβίωσής τους έχουν σπάσει. Αυτό συμπίπτει χρονικά με την 
ανάδυση ενός νέου κύκλου λαϊκής δυσφορίας και με την αναζωογόνηση 
αντάρτικων οργανώσεων. 

Η ανικανότητα του επιτελείου του Φελίπε Καλντερόν να αντιμετωπίσει 
την αναταραχή έχει γίνει παροιμιώδης. Το μόνο πεδίο όπου η διαχείρισή 
του φαίνεται αποτελεσματική είναι ο έλεγχος των μέσων ενημέρωσης. 

Βέβαια, το λαθρεμπόριο ναρκωτικών υπήρχε και πριν αναλάβει την 
κυβέρνηση ο Καλντερόν, αλλά οι χειρισμοί του, επιτυχημένοι με όρους 
προσωπικής δημοτικότητας, ήταν ολέθριοι για τη δημόσια ασφάλεια. 
Σύμφωνα με τον Χόρχε Καρίγιο Ολέα (Ι_3 ϋοιτΐ3ά3, 12 Μαΐου 2009), ο 
οποίος κάτι ξέρει από αυτές τις υποθέσεις, ο πρόεδρος άνοιξε έναν πό¬ 
λεμο χωρίς να είναι καλά πληροφορημένος, χωρίς σχέδιο και χωρίς να 
υπολογίσει τις συνέπειες. Δεν ξέρει πού να πάει και πώς να διοικήσει. Το 
ηθικό των ενόπλων δυνάμεων βρίσκεται σε άθλια κατάσταση. Φοβούνται 
να εκτελέσουν αποστολές χωρίς σαφείς στόχους. Ο ένοικος του προε¬ 
δρικού μεγάρου «ζει το δικό του Βιετνάμ, κουφός και απομονωμένος». 

Ενώ στο Μεξικό δεν καταφέρνουν καν να αγγίξουν τα δίκτυα του Χο- 
ακίν «Ελ Τσάπο» Γκουσμάν (διάσημος έμπορος ναρκωτικών, σ.τ.μ.), η 
Ουάσιγκτον προειδοποιεί για το πόσο επικίνδυνος είναι: ήδη περιλαμβά¬ 
νεται στη λίστα του Ροτόθδ με τους πλουσιότερους ανθρώπους του κό¬ 
σμου, ενώ το περιοδικό Τίπιβ τον κατατάσσει στην έκτη θέση των ανθρώ¬ 
πων με τη μεγαλύτερη επιρροή το 2008. Χαρακτηρίζεται ευφυής, λιγόλο- 
γος, μακριά από τα κόλπα των δημόσιων σχέσεων, ενώ η μεξικανική πο¬ 
λιτική καταπολέμησης των ναρκωτικών αμφισβητείται στην Ουάσιγκτον. 

Με τα αλλεπάλληλα σκάνδαλα, το πολιτικό καθεστώς εξαντλείται. 
Ζούμε ένα τέλος εποχής. Η κρίση στα ανθρώπινα δικαιώματα είναι πα- 
ροιμιώδης. Η νέα κατάσταση κοινωνικής σύγκρουσης δεν θα αποδυνα¬ 
μωθεί. Η χρήση της καταστολής δεν πρόκειται να τη συγκροτήσει. Η 
απειλή της κρατικής βίας προαναγγέλλει μια διόλου υποθετική σύ¬ 
γκρουση τρένων. Σπέρνουν μίσος και θα θερίσουν οργή. Η χώρα μυρί¬ 
ζει μπαρούτι. 

μετάφραση: Αγγελική Στουπόκη 

ΠΑΡΑΓΟΥΑΗ: Στρατιωτικοποίηση, 
καταπίεση και πολιτική αβεβαιότητα 


Οι βόρειες επαρχίες της Παραγουάης βρίσκονται εδώ και μερικούς μήνες 
υπό καθεστώς έκτακτης ανάγκης. Ο πρόεδρος Φερνάντο Λούγο διακη¬ 
ρύσσει πως η κυβερνητική απόφαση είναι «να τελειώνουμε με την εξέ¬ 
γερση και τη συμμαχία της με το ναρκεμπόριο». Η αφορμή ή η πρόφαση 
που χρησιμοποιείται από την κυβέρνηση για την κήρυξη στρατιωτικού νό¬ 
μου είναι η ένοπλη δράση του ΕΡΡ (Ε]βτοίΐο άθΙ ΡυβόΙο ΡεΓβρυεγο - Στρα¬ 
τός του Λαού της Παραγουάης). Ωστόσο, εκπρόσωποι των κινημάτων της 
περιοχής, λίκνο μακρόχρονων και δυναμικών αγροτικών αγώνων για τη 
διεκδίκηση της γης, αποδίδουν 
την αυξανόμενη στρατιωτική 
παρουσία και καταπίεση στην 
κυβερνητική απόφαση να πα¬ 
ραγκωνιστούν οι ιστορικές 
διεκδικήσεις των αγροτών. Ας 
σημειωθεί πως ο πρόεδρος 
Λούγο οφείλει κατά πολύ την 
εκλογή του στην υποστήριξη 
που του παρείχαν οι φτωχοί 
αγρότες αυτής της ζώνης. 

Στοιχεία 

Η Παραγουάη (έκταση 
406.752 τετρ. χλμ., πληθυσμός 
6.300.000 - 20% λευκοί, 78% 
μιγάδες, 2% ιθαγενείς) είναι 
μία από τις λιγότερο αναπτυγ¬ 
μένες χώρες της Νότιας Αμε¬ 
ρικής. Ο αγροτικός πληθυ¬ 
σμός ανέρχεται στο 43%, όμως το 1%των ιδιοκτητών γης, ανάμεσάτους 
αρκετοί Βραζιλιάνοι, κατέχουν το 77% των εδαφών, το 40% των μικρο'ί- 
διοκτητών το 1%, ενώ το 30% των αγροτών δεν διαθέτει καθόλου γη. Το 
38,2% του πληθυσμού ζει σε συνθήκες φτώχειας και το 15,5% στην 
ακραία φτώχεια. Η πλειονότητα του αγροτικού πληθυσμού, ιδιαίτερα 
στις βόρειες επαρχίες, δεν έχει πρόσβαση στην εκπαίδευση και η παρε¬ 
χόμενη περίθαλψη είναι μάλλον ανύπαρκτη. 

Στη διάρκεια διακυβέρνησης της χώρας από το κόμμα Κολοράδο (επί 
61 συναπτά έτη, από το 1947, δηλαδή μετά το τέλος ενός ολιγόμηνου 
εμφύλιου πολέμου, ως το 2008, στα οποία συμπεριλαμβάνεται η 40χρο- 
νη δικτατορία Στρέσνερ), η κρατική καταπίεση κατά των αγροτών ήταν 
σκληρότατη και συνεπικουρούταν από τους ιδωτικούς στρατούς, που 
διατηρούσαν και εξακολουθούν να διατηρούν οι γαιοκτήμονες. 

Αγροτική αντίσταση και εμφάνιση του ΕΡΡ 

Το μόνο όπλο που είχαν οι αγρότες στη διάθεσή τους ήταν η δυνατότητα 
να προβαίνουν σε καταγγελίες στους οργανισμούς ανθρωπίνων δικαιω¬ 
μάτων ή μέσω κοινοτικών ραδιοφωνικών σταθμών, αλλά αυτό αποδείχτη- 
κε αναποτελεσματικό καθώς η καταπίεση συνεχιζόταν αμείωτη. Έτσι, κά¬ 


ποιοι αγρότες αποφάσισαν να περάσουν στην παρανο¬ 
μία και άρχισαν να σχεδιάζουν κινήσεις αυτοάμυνας. 
Από το 2006, όμως, η δράση τους πήρε πιο οργανωμέ¬ 
νη μορφή, αρχικά συγκεντρώνοντας οπλισμό και χρή¬ 
ματα με «ενέργειες απαλλοτρίωσης», κατά την ορολο¬ 
γία των λατινοαμερικάνικων ένοπλων οργανώσεων. Τον 
Μάρτιο του 2008 έκανε επίσημα την εμφάνισή του ο 
ΕΡΡ καίγοντας τα αγροτικά μηχανήματα στο τεράστιο 

αγρόκτημα της Σάντα Ερμί- 
νια, ιδιοκτησίας ενός βραζι¬ 
λιανού επιχειρηματία. Οι 
αγρότες της περιοχής δια¬ 
μαρτύρονταν για τα προ¬ 
βλήματα υγείας που τους 
προκαλούσαν οι ανεξέλε¬ 
γκτοι ψεκασμοί των καλ¬ 
λιεργειών της σόγιας με 
αγροχημικά. Ακολούθησε 
μια σειρά από θεαματικές 
ενέργειες, όπως η επίθεση 
και το κάψιμο του αστυνο¬ 
μικού σταθμού μέσα στο 
κτήμα μιας κτηνοτροφικής 
επιχείρησης βραζιλιάνικων 
συμφερόντων, αλλά και η 
απαγωγή του επιχειρημα¬ 
τία Λουίς Λίντστρον, που 
απελευθερώθηκε έναντι 
300.000 δολαρίων. 

Ο ΕΡΡ αυτοπροσδιορίζεται ως μία πολιτικο-στρα- 
τιωτική οργάνωση με αναφορές στον μαρξισμό-λενινι- 
σμό αλλά και στο λατινοαμερικάνικο πατριωτικό ρεύμα. 
Ιδιαίτερες αναφορές γίνονται σε ήρωες των αγώνων 
της εθνικής ανεξαρτησίας της Παραγουάης, όπως ο 
Γκασπάρ Ροδρίγες ντε Φράνσια και ο Φρανσίσκο Σολά- 
νο Λόπες. Οι λίγες διακηρύξεις που έχει δημοσιοποιή¬ 
σει η οργάνωση παραπέμπουν σε έναν τύπο αντάρτι¬ 
κου που έχουμε κατ’ επανάληψη δει κατά το παρελθόν 
στις χώρες της Λατινικής Αμερικής, με περιορισμένες 
κατά πάσα πιθανότητα δυνατότητες ανάπτυξης. 

Την επίσημη εκπροσώπηση της οργάνωσης έχει 
αναλάβει η Κάρμεν Βιγιάλμπα, που κρατείται στις γυ¬ 
ναικείες φυλακές της Ασουνσιόν από το 2004 καταδικα¬ 
σμένη σε 18 χρόνια φυλάκιση, όπως και ο σύντροφός 
της Αλσίδες Οβιέδο, κατηγορούμενοι και οι δύο για συ¬ 
νέργεια σε απαγωγή. Ο Αλσίδες Οβιέδο, που οι αρχές 
τον θεωρούν το Νο 1 του ΕΡΡ, πέρασε τα τρία πρώτα 
χρόνια της φυλάκισής του σε αυστηρή απομόνωση, ενώ 

μετά την εκλογή του προέδρου Λούγο (Απρίλιος 2008) 
πέρασε έναν μήνα σε συνθήκες απλής κράτησης, για να 
κλειστεί μετά και πάλι στην απομόνωση. Ο Οβιέδο, ένας 
πρώην μαθητής ιερατικής σχολής, είχε εκδιωχθεί από 
τη σχολή μαζί με άλλους συμμαθητές του εξαιτίας των 
σοσιαλιστικών ιδεών τους. Από αυτή την ομάδα θα προ- 
έλθει στην πορεία η πρώτη μαγιά αγωνιστών του ΕΡΡ. 

Η καταστολή 

Η συστηματοποίηση της ένοπλης δράσης του ΕΡΡ προ- 
κάλεσε μια κλιμακούμενη καταπίεση σε βάρος των φτω¬ 
χών αγροτών της περιοχής. Στις ιδιωτικές παραστρατιω- 
τικές δυνάμεις -που παραδοσιακά συντηρούν οι μεγάλοι 
τσιφλικάδες και επιχειρηματίες της περιοχής- και την 
αστυνομία ήρθαν να προστεθούν και στρατιωτικές μονά¬ 
δες ειδικευμένες στον αντιαντάρτικο αγώνα. Μπλόκα και 
έρευνες στα σπίτια των αγροτών, συλλήψεις, βασανι¬ 
στήρια και βιασμοί γυναικών, δολοφονίες σημαντικών 
ηγετών του αγροτικού κινήματος της περιοχής, πήραν 
τέτοια έκταση που προκάλεσαν ακόμα και τις διαμαρτυ¬ 
ρίες της καθολικής εκκλησίας. Η στρατιωτική παρέμβα¬ 
ση κλιμακώθηκε ακόμα περισσότερο μετά τη 12η Ιανου¬ 
άριου του 2010, όταν ο ΕΡΡ απήγαγε τον μεγαλοεπιχει- 
ρηματία βοοειδών και σημαίνον στέλεχος του κόμματος 
Κολοράδο, Φιντέλ Σαβάλα, ο οποίος είχε στην κατοχή 
του μεγάλες εκτάσεις γης και οικονομικές επενδύσεις 
στην Ασουνσιόν, ενώ η ένοπλη φρουρά του ήταν υπεύ¬ 
θυνη για την κακοποίηση πολλών αγροτών που εργάζο¬ 
νταν στις επιχειρήσεις του. Η κυβέρνηση Λούγο μετέ¬ 
τρεψε την αναζήτηση του Σαβάλα σε «εθνική υπόθεση» 
και εξαπέλυσε ευρείας κλίμακας επιχειρήσεις για την 
ανεύρεσή του. Αυτό, βέβαια, σήμαινε ακόμα μεγαλύτερη 
ένταση της καταστολής. Τελικά, ο Σαβάλα απελευθερώ¬ 
θηκε από τον ΕΡΡ, αφού προηγουμένως η οικογένειά 
του υποχρεώθηκε να καταβάλει ένα σημαντικό ποσό για 
λύτρα και να μοιράσει μεγάλη ποσότητα κρέατος σε μια 
παραμελημένη κοινότητα ιθαγενών της περιοχής, καθώς 
και σε παραγκογειτονιά της πρωτεύουσας. 

Συνεργασία Παραγουάης 

με Κολομβία, ΗΠΑ και Ισραήλ 

Αμέσως μετά την ανάληψη των καθηκόντων του, ο πρό¬ 
εδρος Λούγο ταξίδεψε στην Κολομβία για να υπογρά¬ 
ψει συμφωνίες συνεργασίας σε θέματα ασφάλειας. Η 
συνεργασία προέβλεπε τη μεταφορά τεχνογνωσίας 
στον τρόπο αντιμετώπισης του αντάρτικου, ένα πεδίο 
στο οποίο η Κολομβία διαθέτει πολύ μεγάλη εμπειρία 
και μέσα που απέκτησε αντιμετωπίζοντας τα αντάρτικα 
κινήματα ΡΑΒΘ και ΕίΝ. Δεκάδες αξιωματικοί των ειδι¬ 
κών μονάδων επιχειρήσεων της αστυνομίας της Παρα¬ 
γουάης έχουν δεχτεί από κολομβιανούς συναδέλφους 
τους μαθήματα στη διαχείριση απαγωγών και δυναμι¬ 
κών ενεργειών. Στη συνέχεια, η σχετική νομοθεσία προ¬ 



σαρμόστηκε στην 
αντίστοιχη κολομ- 
βιανή και δικαστές 
στάλθηκαν για εκ¬ 
παίδευση στην 
Μπογοτά. Σήμερα 
στην Παραγουάη, 
μαζί με τον στρατό 
και την αστυνομία, 
δρα και η περιβόη¬ 
τη ειδική μονάδα 
ΘΑΨίΑ (Ομάδα 
Ενιαίας Δράσης για 
την Απελευθέρωση 
Προσώπων) της 
Κολομβίας. 

Είναι αξιοσημείωτο ότι ο πρόεδρος Λούγο, προβάλλοντας στην προ¬ 
εκλογική του εκστρατεία το φιλολαϊκό του πρόσωπο, είχε καταδικάσει 
έντονα αυτές τις «διασυνδέσεις καταπίεσης». Πρόσφατα, ο στρατιωτι¬ 
κός ακόλουθος της πρεσβείας της Κολομβίας έδωσε διάλεξη στο 
υπουργείο Άμυνας της Παραγουάης με ακροατήριο αξιωματικούς των 
ενόπλων δυνάμεων για τους κινδύνους που θα προέκυπταν από την επέ¬ 
κταση της δράσης του ΕΡΡ, υποδεικνύοντας τις στρατηγικές για την 
αντιμετώπισή του. Στο ίδιο μήκος κύματος δραστηριοποιούνται και οι 
ΗΠΑ, με τις οποίες έχουν επίσης υπογράφει στρατιωτικές συμφωνίες 
συνεργασίας, παρέχοντάς τους το δικαίωμα διατήρησης στρατιωτικών 
δυνάμεων στην επικράτεια της Παραγουάης. Τελευταία, μάλιστα, εμφα¬ 
νίστηκε στο προσκήνιο και το Ισραήλ, με την παροχή στρατιωτικής βοή¬ 
θειας. Να σημειωθεί ότι οι ΗΠΑ θεωρούν την Παραγουάη, όπως και την 
περιοχή των «τριών συνόρων» (μεταξύ Παραγουάης, Αργεντινής και 
Βραζιλίας), ως περιοχή ζωτικού συμφέροντος, καθώς στο υπέδαφος 
βρίσκονται τα μεγαλύτερα αποθέματα γλυκού νερού της αμερικανικής 
ηπείρου, στην κυριολεξία ένας υπόγειος ωκεανός γλυκού νερού. 

Ο ενεργός ρόλος που καλείται να παίξει ο στρατός στις εσωτερικές 
υποθέσεις τον αναδεικνύει σε σημαντικό παράγοντα της πολιτικής σκη¬ 
νής. Μάλιστα, καθώς στους κόλπους του εξακολουθούν να ηγεμονεύουν 
τα συντηρητικά στοιχεία, δεν ήταν λίγοι οι αναλυτές που προέβλεπαν πως 
η Παραγουάη θα ήταν η δεύτερη κατά σειρά χώρα μετά την Ονδούρα 
στην οποία θα εκδηλωνόταν στρατιωτικό πραξικόπημα. Ο πρόεδρος Λού¬ 
γο, με κλονισμένη υγεία και χωρίς σοβαρά ερείσματα στο πολιτικό, στρα¬ 
τιωτικό και οικονομικό πεδίο, το μόνο που έχει να επιδείξει είναι η συμπα¬ 
ράσταση των κυβερνήσεων των γειτονικών χωρών (Βραζιλία, Αργεντινή, 
Βολιβία) και η στήριξη που του παρέχει ακόμη μέρος των λαϊκών στρω¬ 
μάτων και των κοινωνικών κινημάτων. Οι όποιες φιλολαϊκές διακηρύξεις 
του φαίνεται πως εξαντλούνται στην ένταξη της Παραγουάης σε οργανι¬ 
σμούς περιφερειακής ανάπτυξης (ΜΕΒΟΟδυΒ, υΝΑΒΨΒ, θέση παρατη¬ 
ρητή στην ΑΙΒΑ). Το οραματικό στοιχείο του ιερωμένου της Θεολογίας 
της Απελευθέρωσης, ο οποίος κάποια στιγμή αποφάσισε να δραστηριο¬ 
ποιηθεί στον πολιτικό στίβο και να δώσει κάποιες ελπίδες στα λαϊκά στρώ¬ 
ματα, καλύφθηκε από τη σκληρή πραγματικότητα του συσχετισμού δυνά¬ 
μεων και τον πολιτικό ρεαλισμό, όπως άλλωστε έχει συμβεί τόσες και τό¬ 
σες φορές. Στα λαϊκά κινήματα δεν μένει παρά ο μακρύς και επίπονος 
δρόμος της αναζήτησης των μορφών οργάνωσης και αγώνα που θα τους 
δώσουν τη δυνατότητα να μετουσιώσουν το όραμα σε πράξη. 

Στέλιος Γαβριηλίδης 

Το βολιβιανό «βενζινάσο 

Την επομένη των Χριστουγέννων του 2010, 
ο αντιπρόεδρος Γκαρσία Λινέρα ανακοινώ¬ 
νει ότι σταματά η κρατική επιδότηση στα 
καύσιμα, κάτι που θα σήμαινε αύξηση της 
τιμής της βενζίνης κατά 72% και της ντίζελ 
κατά 82%, τιμές στάσιμες εδώ και εφτά 
χρόνια. Η αύξηση αυτή θα προκαλούσε με 
τη σειρά της αύξηση στις τιμές των εισιτη¬ 
ρίων των μέσων μεταφοράς και των τιμών 
όλων σχεδόν των προϊόντων. 

Η Βολιβία εξάγει φυσικό αέριο αλλά το 
πετρέλαιο που παράγει δεν φτάνει για να κα¬ 
λύψει-τις ανάγκες της. Το 2010 ξόδεψε 600 
εκατ. δολάρια για να εισαγάγει καύσιμα. Στη 
συνέχεια τα επιδότησε με 380 εκατ. δολάρια 
για να είναι φτηνά, από τα οποία 150 εκατ. 
χάθηκαν λόγω του λαθρεμπορίου με τις γει¬ 
τονικές χώρες, καθώς το πετρέλαιο στη Χιλή, 
τη Βραζιλία και το Περού είναι ακριβότερο 
κατά 30%. Ο Μοράλες αποφασίζει λοιπόν να 
ανεβάσει την τιμή των 
καυσίμων στο επί¬ 
πεδο των άλ¬ 
λων χωρών 
για να στα- 
ματήσει 
το λαθρε- 
μπόριο. 
«Τα χρή¬ 
ματα αυτά 
αντί να φύ¬ 
γουν μένουν 
εδώ, για πρώτη 
φορά στην ιστορία. 

Είναι δύσκολο, δεν φροντί¬ 
ζω την εικόνα μου αλλά την εθνική οικονο¬ 
μία», δηλώνει. Υποστηρίζει ακόμη ότι η επι¬ 
δότηση ενισχύει το μεγάλο κεφάλαιο, που εί¬ 
ναι συγκεντρωμένο στις ανατολικές περιο¬ 
χές, όπου και καταναλώνεται η περισσότερη 
βενζίνη. Τέλος, ότι τα χρήματα της επιδότη¬ 
σης θα χρησιμοποιηθούν για τη βελτίωση 
των συνθηκών ζωής των χαμηλότερων κυ¬ 
ρίως στρωμάτων, για παράδειγμα στην πα¬ 
ραγωγή σιταριού, καλαμποκιού, ρυζιού και 
σόγιας, ώστε να πάψουν να εισάγονται. Σύμ¬ 
φωνα ωστόσο με τον πρόεδρο της κρατικής 
πλέον εταιρείας πετρελαίου ΥΡΡΒ, μέρος της 
επιδότησης θα κατευθυνόταν στις πολυεθνι¬ 
κές που λειτουργούν στη χώρα για να προω¬ 



θήσουν την αναζήτηση και εκμετάλλευση νέ¬ 
ων κοιτασμάτων υδρογονανθράκων (παρά 
την εθνικοποίηση του 2006, η βραζιλιάνικη 
ΡβίΓοόΓαε, η ισπανική ΒβρεοΙ και η γαλλική 
Το(3ΐ εξακολουθούν να εκμεταλλεύονται το 
80% των αποθεμάτων). 

Παράλληλα με το επίμαχο μέτρο, η κυ¬ 
βέρνηση ανακοινώνει το πάγωμα των τιμών 
σε νερό, ρεύμα, τηλέφωνο και την αγορά 
μηχανημάτων για τη μετατροπή των οχημά¬ 
των που καταναλώνουν βενζίνη σε φυσικού 
αερίου. Παρόλα αυτά, οι οδηγοί στα μέσα 
μεταφοράς και οι μεταλλωρύχοι του Ουα- 
νούνι κηρύσσουν 24ωρη απεργία. Η κυβέρ¬ 
νηση εκτιμά ότι οι διαμαρτυρίες είναι μικρές 
και εμμένει στην απόφασή της. Ωστόσο, ο 
Μοράλες επιστρέφει από τη Βενεζουέλα και 
ανακοινώνει αύξηση κατά 20% των μισθών 
των εργαζομένων στην εκπαίδευση, την 
υγεία, την αστυνομία και τις ένοπλες δυνά¬ 
μεις (σημειώνεται ότι μόνο ένα 20% του 
πληθυσμού δουλεύει με υπαλληλική σχέση, 
η πλειοψηφία είναι αυτοαπασχολούμενοι, 
βρίσκεται στην ανεπίσημη οικονομία ή δεν 
έχει καθόλου δουλειά). Ανακοινώνει επίσης 
επιδοτήσεις στους παραγωγούς δημητρια¬ 
κών και άλλα αντισταθμιστικά μέτρα. 

Δύο μέρες μετά, η χώρα παραλύει από 
τις πορείες. Οργανώσεις πολιτών, σύλλογοι 
γειτονιάς, συνδικάτα, ιθαγενικές και αγροτι¬ 
κές οργανώσεις αντιδρούν. Στην Κοτσαμπά- 
μπα 14 χιλιάδες άτομα βγαίνουν στον δρόμο, 
στο Τσαπαρέ οι κοκαλέρος (κύρια βάση στή¬ 
ριξης του Μοράλες) κλείνουν τους δρόμους, 
οι οδηγοί ανακοινώνουν νέα 48ωρη απεργία. 
Στις περιοχές των μεταλλείων, προπύργια 
του Μοράλες, γίνονται μεγάλες συγκεντρώ¬ 
σεις. Στο Ελ Άλτο (επίκεντρο της εξέγερσης 
του 2003 και όπου ο Έβο πήρε 81% των ψή¬ 
φων), κλείνει με οδοφράγματα η εθνική οδός 
και σημειώνονται επιθέσεις στο δημαρχείο, 
σε γραφεία ομάδων στήριξης του ΜΑ5 και 
στα γραφεία οργανώσεων που υποστήριξαν 
το προεδρικό διάταγμα. Στη Λα Πας γίνεται 
πορεία 30 χιλιάδων ατόμων, με επιθέσεις σε 
δημόσια κτίρια. Ήταν οι μεγαλύτερες πορεί¬ 
ες διαμαρτυρίας απέναντι στον Μοράλες. 
Φυσικά, το «βενζινάσο» έγινε αμέσως αντικεί¬ 
μενο εκμετάλλευσης από τη δεξιά και την 
αντιπολίτευση με στόχο την αποσταθεροποί¬ 


ηση και απονομιμοποίηση της κυβέρνησης. 

Μπροστά στον κίνδυνο μιας νέας κοινω¬ 
νικής εξέγερσης, δύο ώρες πριν το τέλος 
του έτους, ο Μοράλες αποσύρει το μέτρο, 
λέγοντας ότι η αύξηση της τιμής των καυσί¬ 
μων είναι αναπόφευκτη αλλά πρέπει να «κυ¬ 
βερνά υπακούοντας» και προανήγγειλε δια- 
βουλεύσεις με τις κοινωνικές δυνάμεις. 

Πρώτα συμπεράσματα 

Κάποιοι αναλυτές λένε ότι η κίνηση του Μο¬ 
ράλες ενεργοποίησε ξανά τα κοινωνικά κι¬ 
νήματα, που τα τελευταία χρόνια διακυβέρ¬ 
νησης του ΜΑ3 φαίνονταν να έχουν αδρα- 
νοποιηθεί. Η πρόσφατη εξέγερση δείχνει 
ότι το λαϊκό κίνημα στη Βολιβία διατηρεί την 
αυτονομία του και δεν έχει αφομοιωθεί πα¬ 
ρά τις προσπάθειες της κυβέρνησης να το 
«εξημερώσει» με κοινωνικές πολιτικές που 
περιορίζονται σε χορήγηση επιδομάτων. 

Πολλοί υποστηρίζουν ότι η «επανίδρυση 
και απο-αποικιοποίηση του κράτους» που 
έχει υποσχεθεί ο Μοράλες δεν υφίσταται. 
Τα κινήματα τον κατηγορούν ότι τα πιο ση¬ 
μαντικά μέτρα παίρνονται εν κρυπτώ χωρίς 
να ακούγονται οι κριτικές φωνές. Το συγκε¬ 
κριμένο μέτρο δεν αποτελεί εξαίρεση: δεν 
υπήρξε προηγούμενη διαβούλευση και ενη¬ 
μέρωση του κόσμου, προωθήθηκε με την 
παραδοσιακή νεοφιλελεύθερη μέθοδο. 

Πολλές αναλύσεις επικεντρώθηκαν στην 
ανάγκη διαλόγου για ένα εναλλακτικό οικο¬ 
νομικό μοντέλο ανάπτυξης απέναντι στο μο¬ 
ντέλο εξόρυξης μη ανανεώσιμων πόρων, 
καταγγέλλοντας ότι οι διαμαρτυρίες των 
ιθαγενικών κοινοτήτων που βρίσκονται κο¬ 
ντά σε μεταλλεία και των κινημάτων υπερά¬ 
σπισης του νερού και της γης δεν εισακού¬ 
ονται απάτην κυβέρνηση. Παράλληλα, απο¬ 
δείχθηκε ότι αντί για εθνικοποίηση των 
υδρογονανθράκων υπήρξε μια απλή επανα¬ 
διαπραγμάτευση των συμβολαίων του κρά¬ 
τους με τις πολυεθνικές. 

Ματούλα Παπαδημητρίου 

Πηγές: ΒαυΙ Ζίόβσίιί, νννννν.οϊρ3ΐηβπο35.θΓ9, 3-2-2011, 
1_3 μοΓΠ3ά3, 28/1/2011, ΑΙβί, 2/2/2011. Επίσης άρθρα 
και ειδήσεις από ΤβΙβευΓ, 13 00ΓΠ3ά3, Κβοε θπ 13 Γβά, 
ΒοΙρτβδδ, ΒθόθΙίοη. 



























Μάρας: οι συμμορίες 
του Ελ Σαλβαδόρ 



20 Ιουνίου 2010. Μια ομάδα ένοπλων εφήβων ανοίγει πυρ εναντίον ενός λεωφορείου 
που κατευθύνεται προς τον δήμο Μεχικάνος του Σαν Σαλβαδόρ, την πρωτεύουσα 
του Σαλβαδόρ. Το λεωφορείο σταματάει, οι νεαροί το περιλούζουν με βενζίνη και 
κλείνουν τις πόρτες του. Στη συνέχεια του βάζουν φωτιά και αφήνουν τους 14 επι¬ 
βάτες του να καούν ζωντανοί. Την ίδια μέρα, στον ίδιο δήμο, ένοπλοι ανοίγουν πυρ 
ενάντια σε άλλο λεωφορείο, σκοτώνοντας τον εισπράκτορα και δύο παιδιά. Τα τρα¬ 
γικά αυτά περιστατικά φέρνουν ξανά στην επικαιρότητα την ιστορία των νεανικών 
συμμοριών που δρουν στο Σαλβαδόρ για 18 χρόνια, αμέσως μετά τη λήξη του εμ¬ 
φυλίου πολέμου το 1992. 

Ο πλέον τραγικός εμφύλιος 


Μάρας: οι 
συμμορίες του 
Ελ Σαλβαδόρ 

Η ανώτατη 
εκπαίδευση 
στις χώρες της 
Λατινικής 
Αμερικής 

Λιακόσια χρόνια 
αμερικάνικα 
έθνη 



Το 1980 το λαϊκό Μέτωπο Φαραμπούντο Μαρτί ηγείται επανάστασης στο Σαλβαδόρ 
και παίρνει υπό τον έλεγχό του αρκετές αγροτικές περιοχές και κάποιες μεγάλες πό¬ 
λεις. Οι ΗΠΑ, που έχουν νέο πρόεδρο τον Ρόναλτ Ρίγκαν, βλέπουν έναν ακόμα «κο¬ 
μουνιστικό κίνδυνο» στην Κεντρική Αμερική μετά την Κούβα και τη Νικαράγουα. Αμέ¬ 
σως, βορειοαμερικανοί πράκτορες αρχίζουν να εκπαι¬ 
δεύουν και να εξοπλίζουν τάγματα θανάτου τα οποία 
βασανίζουν και δολοφονούν αγρότες που βοηθούν 
τους αντάρτες. Παράλληλα, πυρπολούν ολόκληρα χω¬ 
ριά δολοφονώντας τον άμαχο πληθυσμό τους. Από την 
άλλη μεριά, ο κυβερνητικός στρατός επιστρατεύει όλα 
τα αγόρια που έχουν συμπληρώσει τα 12 χρόνια. Όσα 
προσπαθούν να κρυφτούν τα δολοφονεί. Αρκετοί γο¬ 
νείς μαζεύουν με πολλές θυσίες χρήματα για να στεί- 
λουν τα μικρά αγόρια τους στις ΗΠΑ, κυρίως στο Λος 
Άντζελες που έχει μεγάλη κοινότητα λατίνων. Ο εμφύ¬ 
λιος πόλεμος μεταξύ του Μετώπου Φαραμπούντο Μαρ¬ 
τί και του ακροδεξιού συνασπισμού ΑΡΕΝΑ διήρκεσε 12 
χρόνια και άφησε 75 χιλιάδες νεκρούς και ένα εκατομ¬ 
μύριο εξόριστους, δηλαδή το ένα έκτο του πληθυσμού 
της χώρας. 


Ουστ!!! οήίςπίΐει, 
μια όχι και τόσο 
αθώα μπανάνα 

Συμμορίες... πιεείθ ίπ ϋδΑ 

Τα νέα παιδιά που βρέθηκαν στο Λος Άντζελες τη δεκαετία του ’80, ορφανά τα πε¬ 
ρισσότερα, δεν είχαν ευκαιρίες να βρουν δουλειά. Τους πλησίασαν άλλοι νεαροί που 
τους πρόσφεραν στέγη και τροφή και τους μύησαν στη συμμορία. Την εποχή εκείνη 
οι νεαροί μεξικανοί μετανάστες είχαν ιδρύσει τη Μάρα Σαλβατρούτσα 13 (Μ313) που 
ασχολιόταν με τη διακίνηση ναρκωτικών. Η συμμορία είχε έδρα της την 13η λεωφό¬ 
ρο στο Λ.Α. και από κει πήρε το τελευταίο συνθετικό του ονόματος της. Τα άλλα εί¬ 
ναι από τη λέξη «μάρα», που σημαίνει ομάδα ατόμων, «σάλβα» και «τρούτσα», που 
σημαίνουν άγριος και έξυπνος αντίστοιχα. Οι Σαλβαδορένιοι αισθάνονται ότι οι Με¬ 
ξικανοί τούς φέρονται ρατσιστικά και ιδρύουν τη Μάρα 18 (Μ 18) που έχει έδρα της 
την 18η λεωφόρο του Λ.Α. Αρχίζει ένας άγριος ανταγωνισμός με χωρισμό της πόλης 
σε ζώνες ελέγχου και στον κύκλο εργασιών μπαίνουν το εμπόριο όπλων, η πορνεία 

και η παροχή προστασίας. Για την τελευταία, όποιοι δεν συμ¬ 
φωνούν δολοφονούνται από τους εκτελεστές των συμμο¬ 
ριών. Η εγκληματικότητα στο Λ.Α. ανεβαίνει κατακόρυφα και 
η αστυνομία δεν μπορεί να την αντιμετωπίσει. Αναλαμβάνει 
το ΡΒΙ αλλά και αυτό δεν καταφέρνει πολλά πράγματα. Ο λό¬ 
γος; Τα μέλη των συμμοριών -οι μαρέρος- έχουν γεννηθεί και μεγαλώ¬ 
σει σε άγριο περιβάλλον και είναι εξοικειωμένα στον πόλεμο, τα όπλα 
και τις δολοφονίες. 

Απελάσεις και τέλος του εμφυλίου 

Οι ΗΠΑ, αδυνατώντας να επιλύσουν το πρόβλημα των συμμοριών, εφαρ¬ 
μόζουν μια άλλη μέθοδο. Από τις αρχές του 1990 αρχίζουν τις μαζικές 
απελάσεις όσων μαρέρος καταφέρνουν να συλλάβουν. Αυτοί επιστρέ¬ 
φουν στο Σαλβαδόρ, όπου ο εμφύλιος μαίνεται, και βρίσκουν μια διαλυ¬ 
μένη χώρα. Το 1992 σημαίνει και το τέλος του εμφυλίου. Από τότε οι 

ΗΠΑ αυξάνουν τον αριθμό των απε¬ 
λάσεων. Οι μαρέρος βρίσκονται σε 
μια χώρα που είναι γεμάτη από τα 
όπλα του εμφυλίου και δεν μπορεί να 
γιατρέψει τις πληγές της δωδεκάχρο¬ 
νης σφαγής. Θέσεις εργασίας δεν 
υπάρχουν και ο αναλφαβητισμός βρί¬ 
σκεται στο 50%. Συνεχίζουν αυτό που 
γνώριζαν καλά από τις ΗΠΑ: εμπόριο 
ναρκωτικών, όπλων, πορνεία και πα¬ 
ροχή προστασίας. Αλλάζουν μόνο οι 
περιοχές ελέγχου και υπάρχει και μια καινοτομία που φαίνεται από την 
εισαγωγή του άρθρου μας. Ζητούν μίζα προστασίας (ρέντα) από τα ιδιω¬ 
τικά λεωφορεία της πρωτεύουσας και αυτό θα οδηγήσει σε ένα μακρό¬ 
χρονο λουτρό αίματος. 

Η δεκαετία της «ανάπτυξης» 

Η δεκαετία που ακολουθεί το τέλος του εμφύλιου πολέμου χαρακτηρί¬ 
ζεται από διακυβέρνηση της ακροδεξιάς ΑΡΕΝΑ στα πρότυπα της νεο¬ 
φιλελεύθερης διακυβέρνησης, με ιδιωτικοποιήσεις των κρατικών οργα¬ 
νισμών, διαφθορά, μίζες και πλήρη ατιμωρησία των υπεύθυνων για τα 
εγκλήματα του εμφυλίου. Από την άλλη πλευρά, οι δύο 
συμμορίες, η Μ813 και η ΜΙ8 στρατολογούν όλο και πε¬ 
ρισσότερους νέους από τις φτωχογειτονιές και ελέγχουν 
με τα παραπάνω από 30 χιλιάδες μέλη τους όλη τη χώρα. ! 

Ο αριθμός των δολοφονημένων από τα πυρά των μαρέρος 
φτάνει τους 3.600 τον χρόνο, δηλαδή δέκα άτομα ημερη- 
σίως. Ο Γιώργος Αυγερόπουλος ταξιδεύει με το επιτελείο 
τού Εξάντα στο Σαλβαδόρ το 2004 και ερχόμενος σε επα¬ 
φή με μέλη και των δύο συμμοριών καταγράφει ένα συ¬ 
γκλονιστικό ντοκιμαντέρ, με τίτλο «Τα παιδιά ενός βια¬ 
σμού». Ανάμεσα σε συγκλονιστικές μαρτυρίες ανήλικων 
μαρέρος που δηλώνουν την ευχαρίστηση τους να σκοτώ¬ 
νουν μέλη της αντίπαλης συμμορίας, ξεχωρίζει η συνέ¬ 
ντευξη στη φυλακή του αλυσοδεμένου πρώην υπαρχηγού 
της Μ18 με το παρατσούκλι «γέρικη αγριόγατα». Αναφέρεται στην κο¬ 
σμοθεωρία των συμμοριών, από όπου συνάγεται ότι ο πρώτος στόχος 
είναι η εξόντωση της αντίπαλης συμμορίας. Φυσικά, για να υπάρχει μο¬ 


νοπώλιο στις μίζες. Φαίνεται όμως και το παράλογο 
των μαρέρος από ένα παράδειγμα με μια φιάλη υγρα¬ 
ερίου, για την οποία βρέθηκαν δέκα μαρέρος στη φυ¬ 
λακή και από εκεί έδωσαν εντολή για εκτέλεση όλης 
της οικογένειας από την οποία την έκλεψαν γιατί ένας 
από αυτούς τους «κάρφωσε». 

Οι οδηγοί λεωφορείων 
στο στόχαστρο 

Επίσης, ο Εξάντας αναφέρεται στο πρόβλημα με τις 
μίζες των λεωφορείων με καμένα οχήματα και δολο¬ 
φονημένους οδηγούς από το 2002 και 2003. Από τότε 
το πρόβλημα μεγάλωσε και φτάνουμε στο 2009 με 
τους μαρέρος να προξενούν ζημιές ύψους 18 εκατ. 
δολαρίων, δολοφονώντας 137 οδηγούς, εισπράκτορες 
και ιδιοκτήτες λεωφορείων και πυρπολώντας 37 οχή¬ 
ματα. Το περιστατικό όμως της 20ής Ιουνίου 2010 συμ¬ 
βαίνει πρώτη φορά. Σαν απάντηση, οι επαγγελματίες 
του τομέα μεταφοράς κάλεσαν γενική απεργία και ζή¬ 
τησαν από τις Αρχές να πάρουν δραστικά μέτρα. Τα 
δραστικά μέτρα δεν είναι όμως μια καινούρια ιστορία 
αλλά έχουν υπάρξει και στο παρελθόν και αξίζει να 
δούμε την ιστορία τους. 

Δραστικά μέτρα με άρωμα... 
παγκοσμιοποίησης 

Οι συμμορίες δρουν όχι μόνο στο Σαλβαδόρ αλλά και 
σε άλλες χώρες της Κεντρικής Αμερικής, όπως η Γου- 
ατεμάλα, η Ονδούρα η Νικαράγουα, αλλά και το Μεξι¬ 
κό. Τα μέλη τους μπορεί να τα αναγνωρίσει κάποιος 
εύκολα από τα τατουάζ που έχουν σε όλο τους το σώ¬ 
μα, ακόμα και στο πρόσωπο, αλλά και από χαρακτηρι¬ 
στικές συμβολικές κινήσεις που κάνουν με τα δάχτυλα 
των χεριών τους. Ανάλογος είναι και ο τρόπος αντιμε¬ 
τώπισής τους, με δραστικά μέτρα που υποδεικνύονται 
από τις ΗΠΑ. Στις χώρες αυτές 
εφαρμόστηκε ο νόμος με το κω¬ 
δικό όνομα «σκληρό χέρι», βάσει 
του οποίου συλλαμβανόταν 
όποιος νέος είχε απλώς ένα τα¬ 
τουάζ. Αυτός όμως μπορεί να 
ήταν απλώς ένας οπαδός του 
ροκ ή κάποιας ποδοσφαιρικής 
ομάδας και εκδήλωνε την προτί¬ 
μησή του με ένα τατουάζ. Επί¬ 
σης, αν μια ομάδα δύο ή περισ¬ 
σότερων νέων ήταν ύποπτη για 
τους μπάτσους που περιπολού- 
σαν τους συλλάμβαναν. Οι φυ¬ 
λακές γέμισαν αλλά η εγκληματικότητα αυξήθηκε κα¬ 
τά 33%. Ακολούθησε το «πολύ σκληρό χέρι», με τους 
μπάτσους να σπάνε με βαριές τις πόρτες στις φτωχό- 

γειτονιές και να συλλαμβάνουν όσους εύρισκαν μέσα. 
Και πάλι αύξηση της εγκληματικότητας και στο τέλος 
και οι δύο νόμοι κρίνονται αντισυνταγματικοί και απο- 
σύρονται. Τότε ανακαλύπτεται μια νέα «μέθοδος» για 
τη μείωση του αριθμού των μαρέρος. Αυτή είναι οι 
πυρκαγιές στις φυλακές και στα αναμορφωτήρια ανη¬ 
λίκων. Στη Δομινικανή Δημοκρατία τον Μάρτιο του 
2005 πεθαίνουν 138 κρατούμενοι σε πυρκαγιά. Τον 
Μάιο του 2004 πεθαίνουν 103 στο 
Σαν Πέδρο Σούλα στην Ονδούρα, 
ενώ έναν χρόνο νωρίτερα, τον Απρί¬ 
λιο, είχαν πεθάνει 73. Άλλοι 100 πέ- 
θαναν στο Μαρακάιμπο της Βενεζου¬ 
έλας. Στις φυλακές Καραντίρου της 
Βραζιλίας η τραγωδία έχει γυριστεί 
και σε ταινία μυθοπλασίας. Στις φω¬ 
τιές αυτές οι φύλακες απομακρύνο¬ 
νται διακριτικά αφήνοντας τους 
εγκλωβισμένους κρατούμενους να 
καούν ζωντανοί. Αλλά και τα «τάγμα¬ 
τα θανάτου» ανάλαβαν να ξεκαθαρί¬ 
σουν την κοινωνία από τα «μιάσμα¬ 
τα» των μαρέρος. Μόνο στην Ονδού¬ 
ρα, από το 1998 μέχρι σήμερα, τα 
τάγματα θανάτου έχουν δολοφονή¬ 
σει 2.300 νέους. Στο Σαλβαδόρ, η 
οργάνωση «Μαύρη Σκιά», που απο- 
τελείται από πρώην μπάτσους, ακρο- 
δεξιούς πολιτικούς και επιχειρημα¬ 
τίες, νοικιάζει ένα 4X4, παίρνει τα 
όπλα της και βγαίνει τα βράδια για 
κυνήγι των μαρέρος. Οι δολοφονη¬ 
μένοι ξεπερνούν τους χίλιους αλλά κανένα από τα 
γνωστά μέλη της «Μαύρης Σκιάς» δεν έχει διωχθεί. 

Ένα ντοκιμαντέρ με... φονικές 
συνέπειες 


μενο φούρνο και κάλεσε τον σκηνοθέτη να κινηματογραφήσει το εγχεί¬ 
ρημά τους. Αυτός τους κινηματογράφησε για 18 μήνες στον φούρνο και 
στην προσωπική τους ζωή και έφτιαξε ένα καταπληκτικό ντοκιμαντέρ. 
Χωρίς αφήγηση, αφήνει τους πρωταγωνιστές μέσα από τον λόγο τους 
και την καθημερινότητά τους να καταγράψουν το δράμα τους. Στην εξέ¬ 
λιξη του ντοκουμέντου οι νέοι αυτοί κάνουν πάρτι, συλλαμβάνονται, 
αφήνονται ελεύθεροι, γεννούν παιδιά, εγχειρίζονται, γίνονται νόμιμοι 
πολίτες αλλά και επτά από αυτούς δολοφονούνται. Οι χαρακτήρες είναι 

τόσο ανθρώπινοι που ο θεα¬ 
τής χωρίς καμιά προπαγάν¬ 
δα καταλαβαίνει ότι το σύ¬ 
στημα τους είχε σπρώξει στη 
θέση που ήταν μέχρι χθες 
και από την οποία είναι δύ¬ 
σκολο, αν όχι αδύνατο, να 
ξεφύγουν. Η ταινία απόσπα- 
σε αρκετά βραβεία και ο 
σκηνοθέτης συνέχισε την 
προσπάθειά του για τη συμ¬ 
φιλίωση των δύο συμμοριών. 
Σε μια συνέντευξή του είπε 
ότι έχει προετοιμάσει τους 
δυο αρχηγούς να κάτσουν 
μαζί του στο ίδιο τραπέζι και 
να συζητήσουν. Αυτή ήταν 
και η τελευταία του δήλωση. 
Στις 3 Σεπτεμβρίου του 2009 
τον βρήκαν νεκρό με μια 
σφαίρα στο κεφάλι και άλλες 
τρεις στο στήθος. Κάποιοι 
δεν ήθελαν αυτή τη 
συμφιλίωση. 

Και το χειρότερο: μετά τη δολοφονία του Ποβέδα και την πυρ¬ 
πόληση του λεωφορείου η κυβέρνηση σκέφτεται να εφαρμόσει 
νέα δραστικά μέτρα. 

Μιχάλης Ανιτσάκης 

Δείτε: 


Ο Κρίσπαν Ποβέδα πρωτοπήγε στο Σαλβαδόρ στα 
χρόνια του εμφύλιου πολέμου. Το αγάπησε και το επι- 
σκέφτηκε ξανά την περίοδο που κυριαρχούσαν οι 
συμμορίες. Το 2006 αποφάσισε να γυρίσει ένα ντοκι¬ 
μαντέρ για τους μαρέρος. Στόχος του ήταν να δείξει 
το κοινωνικό πλαίσιο που οδηγεί έναν νέο στις συμ¬ 
μορίες και να συμβάλει στον περιορισμό του φαινομέ¬ 
νου. Για δύο χρόνια προσπαθούσε να κερδίσει τη συ¬ 
ναίνεσή τους για να δείξει την καθημερινή τους ζωή. 
Η ιδέα του καρποφόρησε με την εκλογή τού υποψή¬ 
φιου του Φαραμπούντο Μαρτί στην προεδρία. 

Η κοινωνική πολιτική άλλαξε, η αντιμετώπιση των 
μαρέρος ήταν νομικά πιο δίκαιη και οι ίδιοι άρχισαν να 
κάνουν κινήσεις για να αλλάξουν και να επανεντα- 
χθούν στο κοινωνικό σύνολο. Μια ομάδα μαρέρος 
από τη Μ18 άρχισε να δουλεύει έναν αυτοδιαχειριζό- 


Ι.Τα παιδιά ενός βιασμού, ντοκιμαντέρ του Εξάντα, 

2.1_3 νίάδ ίοο3 (Η Τρελή Ζωή), ντοκιμαντέρ του Κρίστιαν Ποβέδα, 

3. 5ίπ ΝογπΡγθ (Χωρίς Όνομα), σκηνοθεσία: Κάρι Χόχι Φουκουνάγα, 

4. Φυλακές Καραντίρου, η ημέρα της σφαγής, σκηνοθεσία: Έκτορ 
Μπαμπένκο 

Η ανώτατη εκπαίδευση 

στις χώρες της λατινικής Αμερικής 




Οι πολύχρονες λεγάμε¬ 
νες αναπτυξιακές 
πολιτικές της Πα¬ 
γκόσμιας Τράπε¬ 
ζας και του Διε¬ 
θνούς Νομισμα¬ 
τικού Ταμείου σε 
χώρες της Λατινι¬ 
κής Αμερικής οδή¬ 
γησαν σε αποδιορ- 
γάνωση του εκπαιδευ¬ 
τικού συστήματος και πε¬ 
ριορισμό της εκπαιδευτικής 
διαδικασίας σε ορισμένα κέντρα ανώ¬ 
τατης εκπαίδευσης και πολλά αμφίβολης ποιότητας ιδιωτικά κέντρα εκ¬ 
παίδευσης. Παράλληλα, πολλές χώρες επέλεξαν να ενταχτούν σε μια 
άλλη διαδικασία ολοκλήρωσης με κέντρο αυτήν τη φορά τον πυρήνα 
των χωρών της Ε.Ε. και τη Συνθήκη της Μπολόνια. Στη συνέχεια, θα εξε¬ 
τάσουμε τους δρόμους μέσα από τους οποίους επιβάλλονται αυτές οι 
πολιτικές στα πανεπιστήμια της Λατινικής Αμερικής και τις αντιστάσεις 
που αναπτύσσονται εκεί. 

1. Παγκόσμια Τράπεζα: 
κατευθύνσεις και επιπτώσεις στην 
ανώτατη εκπαίδευση 

Οι επεμβάσεις του ΔΝΤ και της Π.Τ. γίνονται ιδιαίτερα πιεστικές από το 
1995. Η αποδιάρθρωση βασικών παραγωγικών τομέων, όπως της διαχεί¬ 
ρισης του νερού, της ενέργειας, των μεταφορών, της βιοποικιλότητας, 
συνοδεύτηκε από την παραχώρηση του τομέα της εκπαίδευσης στις 
αντίστοιχες πολυεθνικές εταιρείες που έλεγχαν τους βασικούς παραγω¬ 
γικούς τομείς των χωρών που ευθυγραμμίστηκαν με την πολιτική τους. 
Συγκεκριμένα, η Π.Τ. παρουσίασε την οδηγία για τη Χρηματοδότηση και 
Διαχείριση της Ανώτατης Εκπαίδευσης σε παγκόσμιο επίπεδο. Αμφισβη¬ 
τώντας την ευρωπαϊκή παράδοση του δημόσιου αυτόνομου πανεπιστη¬ 
μίου, υποστήριζε ότι η εκπαίδευση, η έρευνα και η τεχνολογία είναι εμπο¬ 
ρεύματα και, επομένως, πρέπει να αντιμετωπίζονται με εμπορευματικούς 
όρους (ΒΜ, 1995). Ειδικότερα, έδινε τις παρακάτω κατευθύνσεις: 

• Αύξηση του κόστους στις εγγραφές (στα περισσότερα πανεπι¬ 
στήμια έχει καθιερωθεί η πληρωμή εγγραφής). 

• Πλήρης σύνδεση της εκπαίδευσης με τις ιδιωτικές επιχειρήσεις, 
με στόχο την αύξηση των κερδών του ιδιωτικού κεφαλαίου. 

• Βελτίωση της ποιότητας της εκπαίδευσης μέσω της επιχειρηματι¬ 
κής κατάρτισης και της αξιολόγησης των πανεπιστημίων από φορείς 
της αγοράς. 


• Πώληση υπηρεσιών και αποτελεσμάτων ερευνών, 
με τη βοήθεια συμβάσεων παραχώρησης. 

• Αύξηση των ιδιωτικών πανεπιστημίων και περιορι¬ 
σμός στο ελάχιστο των δημόσιων. 

Τα αποτελέσματα αυτής της πολιτικής είναι παρό¬ 
μοια σε όλες τις χώρες όπου εφαρμόστηκε. Σύμφωνα 
με την ίδια την Π.Τ., σε 15 χρόνια διπλασιάστηκαν οι 
φοιτητές των ιδιωτικών πανεπιστημίων, ενώ τα ποσοστά 
αυτών που έχουν δίπλωμα ανώτατης εκπαίδευσης ελατ¬ 
τώθηκαν δραματικά. Οι δαπάνες για την παιδεία ελατ¬ 
τώθηκαν και αυξήθηκαν μόνο οι δαπάνες για υποτρο¬ 
φίες, με το επιχείρημα της ενίσχυσης του φοιτητή και 
όχι του πανεπιστημίου. Οι κοινωνικές επιστήμες και οι 
θεωρητικές θετικές επιστήμες δέχτηκαν σοβαρό πλήγ¬ 
μα. Παράλληλα, οι φυσικές επιστήμες ευθυγραμμίστη¬ 
καν με την ιδέα της αύξησης του κέρδους ορισμένων 
εταιρειών, υποβιβάζοντας τον ρόλο τους σε μονοδιά¬ 
στατες εφαρμοσμένες επιστήμες. 

Επιπλέον, χώρες που συμμετείχαν στη ΝΑΕΤΑ (Συμ¬ 
φωνία Ελεύθερου Εμπορίου Βόρειας Αμερικής), όπως 
το Μεξικό, ή που συνεργάζονταν με αυτήν (Χιλή, Περού, 
Παναμάς, Κολομβία, και παλιότερα η Αργεντινή), στο 
όνομα της ελεύθερης διακίνησης προϊόντων και ανθρώ¬ 
πινου δυναμικού, εφάρμοσαν στενές συνεργασίες μετα¬ 
ξύ πανεπιστημίων και εταιρειών των ΗΠΑ και του Κανα¬ 
δά, γεγονός που οδήγησε στη συστηματική αφαίμαξη 
επιστημονικού δυναμικού των λατινοαμερικανικών πανε¬ 
πιστημίων προς τον Βορρά, αλλά και στην πλήρη εξάρ¬ 
τηση της έρευνας μέσω της πατεντοποίησης από τις πο¬ 
λυεθνικές εταιρείες. 

Πρόσφατα, οι χώρες της Κεντρικής Αμερικής που 
εντάχθηκαν στην ΟΑΡΤΑ (Συνεργασία Κεντρικής Αμερι- 


















κής με τις ΗΠΑ) αντιμετωπίζουν παρόμοια προβλήματα 
ως αποτέλεσμα των οικονομικών συμφωνιών που σκοπό 
είχαν την αντιμετώπιση της κρίσης με όσο το δυνατό 
ανώδυνα αποτελέσματα για τα εύπορα κοινωνικά στρώ¬ 
ματα. Όμως, αυτή τη φορά οι αλλαγές αγγίζουν την 
καρδιά των πανεπιστημίων. Άλλωστε, από το 1998 η 
Π.Τ. θεωρούσε ότι το σύστημα κρατικής χρηματοδότη¬ 
σης των πανεπιστημίων έπρεπε να γίνει πιο ευέλικτο (να 
εξαρτάται από την παραγωγικότητά τους) και η αυτονο¬ 
μία τους να καταργηθεί, μιας και θεωρείται εμπόδιο 
στον εκσυγχρονισμό τους (Ι_υπ3, 2010). Σήμερα, οι κυ¬ 
βερνήσεις ακολουθούν κατά γράμμα αυτές τις κατευ¬ 
θύνσεις και προχωρούν σε βαθύτερες αλλαγές με τη 
συμφωνία των διορισμένων ή όχι πρυτανικών αρχών, 
όπως: 

• Υποβάθμιση των συνθηκών εργασίας στον τομέα 
της δημόσιας εκπαίδευσης (επέκταση ωραρίου, εργα¬ 
σία με το κομμάτι ή με την ώρα κ.λπ.). 

• Απαγόρευση του δικαιώματος στις συλλογικές 
συμβάσεις και στις απεργίες. 

• Εμβάθυνση των μηχανισμών συναίνεσης και ιδιω¬ 
τικοποίησης ώστε να δημιουργηθεί ή να δυναμώσει η 
κρατικο-ιδιωτική μαφία που θα ελέγχει πλήρως τα πα¬ 
νεπιστήμια. 

• Πολιτικές αποκλεισμού των φοιτητών και δημι¬ 
ουργία φοιτητικών ελίτ μέσω υποτροφιών. 

• Ενδυνάμωση της ιεραρχίας και των διορισμένων 
διοικητικών μηχανισμών. 

• Περιορισμό έως κατάργηση της αυτονομίας των 
πανεπιστημίων. 

Αν η ενίσχυση της αυτονομίας των πανεπιστημίων 
σήμαινε στο παρελθόν την αποσύνδεσή τους από τον 
κρατικό προϋπολογισμό και την ενίσχυση του μεταξύ 
τους ανταγωνισμού, σήμερα η κατάργηση της αυτονο¬ 
μίας χτυπά στην καρδιά της παραγωγής της γνώσης και 
τα μετατρέπει σε πλήρως ελεγχόμενους μηχανισμούς 
από μια παγκόσμια ελίτ της κυρίαρχης ιδεολογίας. 

2. Οι ευρωπαϊκές 

κατευθύνσεις 
της Μπολόνια σε χώρες 
της Λατινικής Αμερικής 

Το 2003 η Ε.Ε. αποφάσισε να προωθήσει τη Συνθήκη της 
Μπολόνια και στις χώρες της Λατινικής Αμερικής, ενώ το 
2010 έγινε στο Λονδίνο η επικύρωση επέκτασης του συ¬ 
νόλου των ρυθμίσεων στα πανεπιστήμιά της. Σύμφωνα 
με ένα επιστημονικό αφιέρωμα (Αόοίίθδ, 2010: 443-455), 
η διαδικασία αυτή έχει σοβαρές συνέπειες: την απροκά¬ 
λυπτη αντιγραφή ευρωπαϊκών εκπαιδευτικών μοντέλων 
από τα λατινοαμερικανικά πανεπιστήμια· το άνοιγμα σε 
πολυεθνικές εταιρείες που συνεργάζονται έμμεσα ή 


άμεσα με πανεπιστήμια της Ε.Ε.· τη δημιουργία ενός ενιαίου τρόπου σκέ¬ 
ψης που αγνοεί την πολιτισμική και κοινωνική διαφορετικότητα του κάθε 
τόπου 1 τον κατακερματισμό της εκπαιδευτικής διαδικασίας και την υπο- 
βάθμιση πολλών πανεπιστημιακών τμημάτων μέσω της αρχής της πιστο¬ 
ποίησης· τις αρνητικές επιπτώσεις στις εργασιακές συνθήκες και στην 
ταυτότητα των πανεπιστημιακών και των φοιτητών. 

Χαρακτηριστικό παράδειγμα είναι η εκμετάλλευση των υπόγειων υδά- 
των της υδατολεκάνης Γκουαρανί που ανακαλύφθηκαν μέσα από μια τέ¬ 
τοια συνεργασία πανεπιστημίων των ΗΠΑ και της Ευρώπης. Στην περιοχή 
έχουν ήδη εγκατασταθεί πολυεθνικές επιχειρήσεις, όπως η Οοοα-ΌοΙα, 
που έχουν πετύχει ένα ιδιαίτερο καθεστώς πολιτικού ελέγχου. Έχουν, επί¬ 
σης, αναπτυχθεί στρατιωτικές δυνάμεις από τα κράτη της περιοχής και τις 
ΗΠΑ. 



Η διαδικασία ένταξης των προγραμμάτων σπουδών πολλών λατινοα¬ 
μερικανικών πανεπιστημίων στις κατευθύνσεις της Μπολόνια παρουσιά¬ 
ζεται συχνά σαν εναλλακτική προοδευτική διαδικασία σε σχέση με τις κα¬ 
τευθύνσεις της Π.Τ. Όμως, οι διαδικασίες αυτές είναι παράλληλες και η 
μία εμπλουτίζει την άλλη στην κοινή κατεύθυνση χειραγώγησης της σκέ¬ 
ψης των λαών και περιορισμού της κριτικής τους ικανότητας. Ο ΡΓαηοίε 
ΡίρυθΓοα (2010) υποστηρίζει ότι, αν αναλύσουμε τις ευρωπαϊκές πολιτι¬ 
κές ως μια «κανονιστική δύναμη» κατασκευής ενός ενιαίου χώρου ανώ¬ 
τατης εκπαίδευσης στο Μεξικό και τη Χιλή, η ηγεμονική διαδικασία μπο¬ 
ρεί να αποδειχτεί ότι έχει εστιάσει σε έναν «εναλλακτικό ιμπεριαλισμό» 
βασισμένη σε μια ευρωκεντρική θέση που θα μπορούσε να αποκαλεστεί 
«μετα-αποικιοκρατική στρατηγική». 

Η πρόσφατη Σύνοδος των Ιβηροαμερικανικών Χωρών (Δεκέμβριος 
2010), πέρα από τις ρητορικές διακηρύξεις περί μη επιβολής δικτατο¬ 
ριών στη Λατινική Αμερική, είχε κεντρικό θέμα την «ανάπτυξη της εκπαί¬ 
δευσης χωρίς κοινωνικό αποκλεισμό». Ωστόσο, στο κείμενο που συμφω- 
νήθηκε αναφέρεται ότι «η βασική προϋπόθεση οικονομικής ενίσχυσης 
της εκπαίδευσης προκειμένου να καταστεί παγκοσμίως ανταγωνιστική 
μέχρι το 2021» είναι «η συνεργασία δημόσιων και ιδιωτικών φορέων» και 
η «ριζική αναδιάρθρωση της εκπαίδευσης». Όπως σημειώνει η Συσπεί¬ 
ρωση κατά της Συνόδου, επιχειρείται επί της ουσίας η αναζήτηση νέων 
πόρων από ιδιωτικούς φορείς και ο πολιτικός έλεγχος της σκέψης που 
αναπτύσσεται σε αυτά. Δηλαδή, πρόκειται για μια νέα αποικιοκρατία μέ¬ 
σω της γνώσης, μόνο που αυτή τη φορά οι αποικιοκράτες είναι τα διεθνή 
λόμπι του κεφαλαίου. 

της γνώσης. Αν συμβαίνει κάτι 
τέτοιο, τα σύγχρονα πανεπι¬ 
στήμια γίνονται σύγχρονες 
βιομηχανίες γνώσης (θάυ- 
ίαοίοτγ), όπως τα αποκαλεί το 
αντίστοιχο διαδικτυακό κίνημα. 
Οι αγώνες που εξελίσσονται 
σε αυτά μπορούν να επιφέ¬ 
ρουν σοβαρά πλήγματα στην 
καρδιά του σύγχρονου καπιτα¬ 
λιστικού συστήματος, εμποδί¬ 
ζοντας τη μαζική εξαγορά συ¬ 
νειδήσεων και τη μετατροπή 
των νέων σε ελεγχόμενα κλω- 
νοποιημένα ρομποτάκια... 





Οι κατευθύνσεις της Π.Τ., του ΔΝΤ και της Ε.Ε. για την ανώτατη εκπαί¬ 
δευση φαίνεται ότι έχουν κοινή ρίζα σε αυτό που ο Απάτοα ΡυπιαρεΙΙί 
(2010) ονομάζει βιο-οικονομία, μια έννοια που εξηγεί τη μετεξέλιξη του 
λεγάμενου γνωσιακού καπιταλισμού στον οποίο οι μεταλλάξεις της πα¬ 
ραγωγής, ο πρωταρχικός ρόλος του χρηματιστικού κεφαλαίου, η συγκε- 
ντροποίηση της γνώσης και της πληροφορίας εμπλέκονται με ό,τι τελικά 
συνιστά τη βάση του: την εκμετάλλευση των γλωσσικών ικανοτήτων, των 
γνώσεων και των προσωπικών ικανοτήτων, καθώς και όλων των κοινών 
αγαθών που δίνουν ζωή στους ανθρώπους. Περνάμε, δηλαδή, από μια 
εποχή που εκμεταλλευόταν τον άνθρωπο μετατρέποντάς τον σε μηχανή, 
σε μια εποχή εκμετάλλευσης κάθε πτυχής της προσωπικότητας του αν¬ 
θρώπου και κάθε αγαθού που του δίνει ζωή. Είναι μια εποχή όπου οι κοι¬ 
νωνικές σχέσεις μετατρέπονται και αυτές σε οικονομικές παραγωγικές 
σχέσεις και όπου οι διανοητικές ικανότητες των ανθρώπων περνάνε από 
σχολαστική αξιολόγηση με στόχο την πλήρη εκμετάλλευσή τους. 

Η κυριαρχία της άκριτης ποσοτικοποίησης στις κοινωνικές επιστήμες 
και η βαθιά επιρροή των κυρίαρχων μοντέλων των οικονομικών επιστη¬ 
μών σε αυτές συμβάλλουν στη νομιμοποίηση της κυρίαρχης ιδεολογίας 
και την ενίσχυση της ηγεμονίας της στον σύγχρονο κόσμο, στο όνομα 
μιας ουδέτερης επιστημονικότητας (ί&ηάθΓ, 2003). 

Τελικά, πρόκειται για «χαρακτηριστικές μετατροπές στη γνωσιακή 
φάση του καπιταλισμού», που όμως δεν βρίσκονται μακριά από τις με¬ 
σαιωνικές προβλέψεις επιστημονικής φαντασίας του ανώνυμου έργου 
που αποδίδεται στον Οάαιΐθδ Τίράαίρπθ (άβ Ια Ποοάβ), όπου το πανεπι¬ 
στήμιο παρουσιάζεται ως μια καλοστημένη επιχείρηση που πουλάει 
ακριβά τους σημαντικούς τίτλους και φτηνότερα όλους τους υπόλοι¬ 
πους τίτλους εφαρμοσμένων επιστημών (Αηοηγπΐθ, 2009). 

Έτσι εξηγείται και το από πρώτης άποψης παράδοξο της υποβάθμι- 
σης της εκπαίδευσης τη στιγμή που αυτή θεωρείται μοχλός της σύγχρο¬ 
νης οικονομικής ανάπτυξης. Μέσω της δημιουργίας μιας παγκόσμιας ελίτ 
και της υποβάθμισης μεγάλων τμημάτων της κοινωνίας που έχουν λάβει 
πανεπιστημιακή εκπαίδευση δημιουργείται μια νέα μορφή προλεταριά¬ 
του, το λεγόμενο οορηίίαιϊαΐ, που περιλαμβάνει ένα ευρύ φάσμα εργαζο¬ 
μένων στην παραγωγή γνώσης και πληροφορίας (ΝοννίιοΙά, 2009). Το φαι¬ 
νόμενο αυτό αγκαλιάζει σήμερα και την καρδιά καπιταλιστικών χωρών, 
όπως οι ΗΠΑ, η Αγγλία και η Γαλλία, περιορίζοντας ακόμα και σε αυτές 
τον αριθμό των καθηγητών-ερευνητών και των φοιτητών που θα έχουν 
ουσιαστική πρόσβαση στην πανεπιστημιακή γνώση και μετατρέποντας 
την πλειονότητά τους σε σύγχρονο ευέλικτο εξειδικευμένο προλεταριάτο 


4. Αντιστάσεις - 
άλλα πανεπιστήμια 

Οι σύγχρονες αντιστάσεις υιοθετούν μια εντελώς δια¬ 
φορετική λογική, όπου η γνώση αντιμετωπίζεται ως 
κοινό αγαθό και όχι ως προϊόν με ανταλλακτική αξία. 
Σήμερα υπάρχουν πολλές αντιστάσεις που γεννιούνται 
μέσα στα πανεπιστήμια από φοιτητές και καθηγητές: 

Στη Γουατεμάλα προωθείται ταυτόχρονα το φίμω- 
μα και η υποβάθμιση και των τελευταίων δημόσιων πα¬ 
νεπιστημίων. Στο πανεπιστήμιο Σαν Κάρλος, εκατοντά¬ 
δες φοιτητές, έχοντας την υποστήριξη χιλιάδων άλλων 
που συμμετείχαν στις συνελεύσεις, κατέλαβαν εδώ και 
δύο μήνες τις εγκαταστάσεις του με αίτημα τη συμμε¬ 
τοχή τους στα πανεπιστημιακά όργανα και την υπερά¬ 
σπιση του δημόσιου-αυτόνομου χαρακτήρα του. Οι κα¬ 
ταλήψεις συγκρίνονται με αυτές που έγιναν στο Μεξι¬ 
κό στο πρόσφατο παρελθόν. 

Στο Πουέρτο Ρίκο, η αύξηση των διδάκτρων και η 
παράλληλη ελάττωση των ειδικών υποτροφιών, η πιθα¬ 
νή ιδιωτικοποίηση των πανεπιστημιακών χώρων, η πολι¬ 
τική παρέμβαση στα εσωτερικά του πανεπιστημίου και η 
άρνηση της συμμετοχής των φοιτητών στη διοίκησή 
τους οδήγησαν σε μεγάλες φοιτητικές κινητοποιήσεις. 
Μαζικές καταλήψεις ξεκίνησαν τον Ιούνιο του 2010 σε 
όλα τα πανεπιστήμια, παρά τη διακοπή του νερού και 
του ηλεκτρικού στις εγκαταστάσεις τους και την επίθε¬ 
ση από την αστυνομία, κατά την οποία μία φοιτήτρια 
έπεσε νεκρή, πολλοί τραυματίστηκαν και άλλοι φυλακί¬ 
στηκαν. Η εξέγερση ξεκίνησε από το Πανεπιστήμιο του 
Πουέρτο Ρίκο, το οποίο από το 1952 και μετά φιλοξένη¬ 
σε πολλούς πολιτικούς εξόριστους διανοούμενους από 
τις ΗΠΑ και την Ευρώπη, και στήριξε μέσω ενός συστή¬ 
ματος υποτροφιών πολλούς νέους λαϊκών κοινωνικών 
στρωμάτων. Χιλιάδες καθηγητές από τις ΗΠΑ, την Κού¬ 
βα, τη Βραζιλία και άλλες χώρες της Λατινικής Αμερικής 
υπέγραψαν το μανιφέστο υποστήριξης του αγώνα των 
φοιτητών του Πουέρτο Ρίκο, ενώ ταυτόχρονα πολλές 

κοινωνικές οργανώσεις, σωματεία, συνδικάτα, καλλιτε¬ 
χνικοί και εκπαιδευτικοί φορείς στήριξαν τον αγώνα 
τους με 24ωρη γενική απεργία. Με τη λαϊκή συμπαρά¬ 
σταση, ο αγώνας των πορτορικανών φοιτητών συνεχί¬ 
ζεται με αμείωτη ένταση έως και σήμερα. 

Στην Ονδούρα, η πρόσφατα επιβληθείσα δικτατορία 
στοχοποίησε αμέσως την ακαδημαϊκή κοινότητα με διώ¬ 
ξεις και φυλακίσεις πανεπιστημιακών, ενώ με τη στήριξη 
του ΔΝΤ και της Π.Τ. προώθησε νέους νόμους που απο¬ 
σκοπούν στον πλήρη έλεγχο και την ιδιωτικοποίηση των 
πανεπιστημίων. Τον Σεπτέμβρη ξεκίνησε μια μεγάλη 
απεργία τεσσάρων μηνών στα σχολεία και στο πανεπι- 
στήμιο, που συνοδεύτηκε από απεργία πείνας πολλών 
εργαζομένων σε αυτό, με αιτήματα μεταξύ άλλων την 
παραίτηση του πρύτανη και τη μη θέσπιση του νέου νό¬ 
μου για τα πανεπιστήμια. Η κυβέρνηση απάντησε με εί¬ 
σοδο του στρατού στο πανεπιστήμιο, πράγμα που οδή¬ 
γησε σε γενικευμένη αντίδραση του κόσμου και γενική 
απεργία σε όλους τους κλάδους, με κεντρικά αιτήματα: 
την αύξηση του βασικού μισθού και του αριθμού των δη¬ 
μοσίων υπαλλήλων (είχαν προηγηθεί μεγάλες περικο¬ 
πές), την αναίρεση του νόμου για τις ιδιωτικο-δημόσιες 
επενδύσεις που ξεπουλάνε στο κεφάλαιο εκτάσεις της 
χώρας, την αλληλεγγύη στους αγώνες του πανεπιστημί¬ 
ου, την υπεράσπιση του συντάγματος, ιδιαίτερα των άρ¬ 
θρων για τους αγρότες και την αποτροπή ιδιωτικοποιή- 
σεωντων αγαθών της χώρας (ύδρευση, ενέργεια), που 
γίνεται υπό το πέπλο της πράσινης ανάπτυξης. 

Στην Κόστα Ρίκα, πρόσφατα πέρασαν μέτρα πλή¬ 
ρους ιδιωτικοποίησης των υπηρεσιών των πανεπιστη¬ 
μίων, καθώς και πλήρης κατάργηση της αυτονομίας 
τους, που είχε κατοχυρωθεί από την εποχή της ανε¬ 
ξαρτησίας της χώρας. Για έναν μήνα έγιναν καταλή¬ 
ψεις στα πανεπιστήμια, ενώ στη συνέχεια οργανώθη¬ 
καν αντιστάσεις ενάντια στην απαξίωση και συκοφά- 
ντηση των κινημάτων αυτών. 

Στην Κολομβία, όπου η πολιτική ζωή ελέγχεται από 
τους ναρκέμπορους, η επίθεση σε κάθε σκεπτόμενο 
άνθρωπο γενικεύεται στα πανεπιστήμια με τη συνδρο- 
μή της Π.Τ. Στο όνομα της πάταξης της τρομοκρατίας, 
εκατοντάδες νέοι φυλακίζονται, εξαφανίζονται ή δολο¬ 
φονούνται. Το νέο χαρακτηριστικό αυτής της κατάστα- 
σης τρομοκρατίας που ζει η χώρα αφορά το ότι η κα¬ 
ταστολή έχει παραδοθεί σε παρακρατικές ομάδες που 
ανταγωνίζονται μεταξύ τους με στόχο την αύξηση των 
κερδών τους. Έτσι, έφτασαν να συλλαμβάνουν, με δό¬ 
λωμα την ανεύρεση εργασίας, νέους φοιτητές, ανε- 
ξαρτήτως πολιτικών τοποθετήσεων, να τους κατηγο¬ 
ρούν ότι εμπλέκονται σε τρομοκρατικές ομάδες και να 
τους εκτελούν επιτόπου, δείχνοντας δημοσίως μέσω 
των ΜΜΕ τα επιτεύγματά τους και παρουσιάζοντάς 
τους ως «αντάρτες που σκοτώθηκαν σε μάχες», προ- 
κειμένου να κερδίσουν το αντίστοιχο οικονομικό αντίτι¬ 
μο που προβλέπει ο νόμος. 



Στην Αργεντινή, οι πρόσφατες κι¬ 
νητοποιήσεις ξεκίνησαν τον Σεπτέμ¬ 
βριο του 2010 και ως τον Δεκέμ¬ 
βριο, όταν έκλεισαν τα σχολεία για 
τις καλοκαιρινές διακοπές, πολλά 
τμήματα του Πανεπιστημίου του 
Μπουένος Άιρες βρίσκονταν υπό κα¬ 
τάληψη με αιτήματα την αύξηση των 
δαπανών για την παιδεία, την πληρωμή 
και επαναπρόσληψη των 553 καθηγητών 
που απολύθηκαν λόγω κατάργησης των εδρών 
τους και την παύση των αντιδημοκρατικών διώξεων φοιτητών και καθη¬ 
γητών. Καταγγέλλουν την πλήρη εγκατάλειψη των εγκαταστάσεων των 


σχολείων και πανεπιστημίων, σε βαθμό που ορισμένα οικοδομήματα 
έχουν αρχίσει να καταρρέουν. Απαιτούν τον τριπλασιασμό των δαπανών 
για την παιδεία και τη μη πληρωμή του εξωτερικού χρέους. 

Στη Βραζιλία, οι πρόσφατες κινητοποιήσεις των φοιτητών εστιάζουν 
στην αύξηση των διδάκτρων. Οι φοιτητές κυκλοφόρησαν σε όλο τον κό¬ 
σμο ένα βίντεο από την επίθεση της αστυνομίας στους φοιτητές τον Ια¬ 
νουάριο 2011. Πολλές οργανώσεις του Ρίο ντε Τζανέιρο διαμαρτύρονται 
λέγοντας ότι αυτό είχε να συμβεί από την περίοδο της δικτατορίας. 

Παράλληλα, πληθαίνουν οι κινήσεις που επιχειρούν τη δημιουργία 
άλλων πανεπιστημίων ανοιχτών στην κοινωνία, όπου δεν τίθεται ζήτημα 
μετάδοσης αλλά συνδιαμόρφωσης της γνώσης. Τα πανεπιστήμια αυτά 
είναι συχνά εγχειρήματα αυτόνομων κοινωνικών και ιθαγενικών κινημά¬ 
των. Τέλος, υπάρχουν πολλές νεανικές αντισυμβατικές κινήσεις που συ- 
νιστούν τα «απελευθερωμένα εναλλακτικά δίκτυα γνώσης». Συναντάμε, 
επίσης, σποραδικές αντιστάσεις στη μονοδιάστατη αξιολόγηση μέσω 
των κυρίαρχων αγγλοσαξονικών -συνήθως- μηχανών αναζήτησης που 
υπάγονται σε μεγάλες πολυεθνικές-εκδοτικούς οίκους. 

Στο τεύχος 11 της αλάνας (σσ. 36-39) έχουμε παρουσιάσει μερικές 
απόπειρες δημιουργίας μιας άλλης αντίληψης για το πανεπιστήμιο, με 



επιρροές από τους ιθαγενικούς πολιτισμούς, όπου «μαθαίνεις να φτιά¬ 
χνεις, μαθαίνεις να μαθαίνεις και μαθαίνεις να γίνεσαι καλύτερος» μέσα 
από την καθημερινή πρακτική και ανταλλαγή γνώσεων. Τα ιθαγενικά μο¬ 
ντέλα εκπαίδευσης, ως προσεγγίσεις και πρακτικές που τροφοδοτούνται 
από τους παραδοσιακούς πολιτισμούς, συνιστούν νέες προκλήσεις αντί- 

στάσης στην παγκοσμιοποίηση. Τα εναλλακτικά εκπαιδευτικά εγχειρήμα¬ 
τα δεν περιορίζονται μόνο στους ιθαγενείς λαούς. Το Πανεπιστήμιο των 
Μητέρων της Πλατείας Μάίου και το περιπλανώμενο πανεπιστήμιο 
ΤΓ3δήυιτΐΗΠΐθ στην Αργεντινή, το Πανεπιστήμιο Φλορεστάν Φερνάντες 
του Μ8Τ στη Βραζιλία, το Λαϊκό Πανεπιστήμιο Αράουκο και το ελευθε- 
ριακό κίνημα ΤίηΚυ της Βολιβίας που εγκαινιάζει το πανεπιστήμιό του κά¬ 
νοντας μαθήματα στις πλατείες της πόλης Κοτσαμπάμπα κ.λπ., καθώς 
και η εμπειρία που έρχεται από πολλές εναλλακτικές ομάδες που υπάρ¬ 
χουν στα πανεπιστήμια της Κούβας επιλέγουν νέες εκπαιδευτικές πρα¬ 
κτικές οι οποίες «συμβάλλουν στον μετασχηματισμό της κοινωνίας μέσα 
από την επανάκτηση των παραδόσεων των λαϊκών αγώνων, την αναζήτη¬ 
ση νέων θεωρητικών εργαλείων ενάντια στην ηγεμονία της διανόησης, τη 
σύνδεση θεωρίας και πράξης και τη ριζοσπαστικοποίηση των περιθωριο¬ 
ποιημένων και λαϊκών στρωμάτων». 

Πρόσφατα, αντίστοιχα εγχειρήματα εμφανίστηκαν και στην Ευρώπη. 
Στη Γαλλία και την Ιταλία συναντάμε, για παράδειγμα, τα Ανοιχτά Λαϊκά Πα¬ 
νεπιστήμια, τα Πανεπιστήμια του Δρόμου και της Πλατείας, τα Δίκτυα Ελεύ¬ 
θερων Ερευνητών, καθώς και πολλές άλλες εμπειρίες όπως τα ανοιχτά μα¬ 
θήματα εν μέσω κατάληψης, το αρχικά διαδικτυακό κινημάτων Εάυ-Ραοΐοη/, 
που ξεκίνησε από τις καταλήψεις των πανεπιστημίων στις ΗΠΑ και σήμερα 
περιλαμβάνει πλέον πολλούς ερευνητές και ακτιβιστές από τις χώρες της 
Ευρώπης. Στη Ρωσία, στην Αγία Πετρούπολη είχαμε μεγάλες διαδηλώσεις 
(9/3-1/6/2008) που ακολούθησαν το κλείσιμο του ευρωπαϊκού πανεπιστημί¬ 
ου, την ίδρυση του πανεπιστημίου του δρόμου και την ανακατάκτηση του 
δημόσιου χαρακτήρα του ευρωπαϊκού πανεπιστημίου. Στην Ισπανία έγινε 
στο Βαγιαδολίδ (29-31/10/2010) η 14η συνάντηση με συμμετοχή πολλών κα¬ 
ταλήψεων και φοιτητικών συντονιστικών κατά της επιχειρούμενης εκπαι¬ 
δευτικής αναδιάρθρωσης, η οποία, εκτός των άλλων (αύξηση διδάκτρων 
στα πανεπιστήμια), μοιάζει πολύ με αυτήν που επιχειρείται στην Ελλάδα 
(παραχώρηση διοίκησης πανεπιστημίων σε επιχειρηματίες, ιδιωτικοποίηση 
κ.λπ.). Τον Δεκέμβριο του 2010 αλλά και πιο πρόσφατα έγιναν μεγάλες δια- 
δηλώσεις στη Ρώμη ενάντια στη μεταρρύθμιση ΟθΙιτιίηί, που μοιάζει αρκετά 
με το κείμενο διαβούλευσης του ελληνικού υπουργείου Παιδείας. Οι ίδιοι οι 
ΟΛ διαδηλωτές καταγγέλλουν αύξηση του αριθμού των απλήρωτων πανεπι- 
στημιακών και υποβάθμιση των συμβασιούχων που εργάζονται με όρους 
'ν/ επισφαλούς εργασίας. Παράλληλα, δημιουργούν νέους χώρους διακίνησης 
,Λ ιδεών. Στην Αγγλία, η αύξηση των διδάκτρων οδήγησε σε γενικευμένη εξέ- 

γερση των φοιτητών τον περασμένο μήνα, που στη συ¬ 
νέχεια προκάλεσε τη δημιουργία νέων πρωτοβουλιών 
για μια άλλη ανώτατη εκπαίδευση. Μεταξύ 11 και 13 Φε¬ 
βρουάριου 2011 έγινε στο Παρίσι πανευρωπαϊκή συνά¬ 
ντηση πολλών από τα προαναφερθέντα κινήματα. 

Όταν γράφονταν αυτές οι γραμμές, τα ελληνικά πα¬ 
νεπιστήμια και ΤΕΙ «έβραζαν», αλλά ακόμα δεν είχαν εκ- 
φράσει μαζικά τις αντιστάσεις τους. Είχαν, όμως, δια¬ 
φωνήσει στο κεντρικό σκεπτικό του κειμένου διαβού¬ 
λευσης για την αναδιάρθρωση της ανώτατης εκπαίδευ¬ 
σης (που μοιάζει σε πολλά σημεία με τις κατευθύνσεις 
της Π.Τ. που παρουσιάστηκαν πιο πάνω) και αντιστέκο¬ 
νταν στην επερχόμενη διάλυση της παιδείας. Στην Ελλά¬ 
δα, η επισφαλής εργασία στα πανεπιστήμια έχει προ- 
σλάβει μεγάλες διαστάσεις και αυξάνεται συνεχώς (βλέ¬ 
πε παραδείγματα περικοπών του αριθμού των άνω των 
2.000 διδασκόντων με Π.Δ. 407/80 και διακοπή της μι¬ 
σθοδοσίας με απειλή απόλυσης του 80% των διδασκό¬ 
ντων των ΤΕΙ, απλήρωτη εργασία πολλών από τους 800 
αδιόριστους πανεπιστημιακούς, διακοπή υποτροφιών 
του ΙΚΥ, απλήρωτη εργασία ωρομισθίων, ερευνητών, 
υποψήφιων διδακτόρων, μεταπτυχιακών φοιτητών 
κ.λπ.). Πολλές από αυτές τις ομάδες σήμερα αυτοοργα- 
νώνονται, αναζητώντας νέες μορφές πάλης και διεκδι- 
κώντας το αυτονόητο: ένα πανεπιστήμιο για όλους και 
όλες, όπου θα έχουν θέση οι νέοι επιστήμονες, χωρίς να 
θεωρείται αναγκαία προϋπόθεση η ολοκληρωτική, υλική 
και πνευματική χειραγώγηση και απαξίωσή τους. Οι 
διεκδικήσεις τους μέσα από διεθνή καλέσματα ανοίγουν 
νέους δρόμους επικοινωνίας σε παγκόσμιο επίπεδο. 

Διακόσια χρόνια αμερικάνικα έθνη 

Ο φονιάς με το θύμα αγκαλιά 


Στην πρόσφατη διάσωση των μεταλλωρύχων στη Χιλή είδαμε τόσες 
φορές τη χιλιάνικη σημαία, ακούσαμε να επαναλαμβάνεται τόσες 
φορές το «Ζήτω η Χιλή, γαμώτο» (ΎΊνε, Οήίΐβ, χηίβΓάα) που Βροντοφώ- 
ναξε ο πρόεδρος Πινιέιρα στις κάμερες, όσο και πρωτύτερα στο Μου - 
ντιάλ ή στον σεισμό. Τόσο που αγανάκτησε μέχρι και η ανταποκρί - 
τρία του ΒΒΟ, Σεσίλια Μπάρρια, και έγραψε για «έκρηξη του εθνικι - 
σμού στη Χιλή και την αποσιώπηση των απαράδεκτων συνθηκών 
εργασίας στα ορυχεία». Και επακολούθησε η περίφημη τηλεοπτική 
εικόνα που έκανε τον γύρο του κόσμου, όπου ο μεγαλοεπιχειρημα- 
τίας χιλιανός πρόεδρος αγκαλιάζει έναν-έναν τους μεταλλωρύχους 
που βγαίνουν από το ορυχείο. Με άλλα λόγια, «ο φονιάς με το θύμα 
αγκαλιά», όπως εύστοχα έγραψε η Μαριάνα Τζιαντζή. Αλλά ακριβώς 
το ίδιο συμβαίνει και στο Μεξικό, όπου οι Μεξικανοί «πρέπει» να εί - 
ναι περήφανοι γιατί είναι Μεξικανοί, όταν τιμούν εξίσου τον κατα- 
κτητή Εορτές και τον ιθαγενή Κουαουτέμοκ. 


νωνικών κινημάτων, επανατοποθετούν το ζήτη¬ 
μα του έθνους στη Λατινική Αμερική. Ιδιατέ- 
ρως όταν οι εξελίξεις ακυρώνουν την υπόσχε¬ 
ση του έθνους για ισονομία και ισοπολιτεία ξανα¬ 
βγάζοντας στο προσκήνιο ταξικές και άλλες κοινωνικές 
αντιθέσεις στο εσωτερικό των κρατών, όταν εξαλεί¬ 
φουν τις ελπίδες των αδικημένων ότι το έθνος-κράτος 
μπορεί να αποτελέσει καταφύγιο προστασίας από τον 
ιμπεριαλισμό ή την παγκοσμιοποίηση. 

Τα σύνορα μεταξύ «ξένου» και «ιδίου» χαράσσονται 
ξανά. Κοινωνικές ομάδες αναθεωρούν την κοινωνική 
τους ένταξη. Η διανόηση ξανασυζητά για το έθνος και 
τον εθνικισμό, για τις ταυτότητες. 

Μπορούμε να υποστηρίξουμε ότι η συγκυρία απο- 



Το 2010 αρκετά κράτη της Λατινικής Αμερικής γιόρτασαν τα 200 χρόνια 
της «ανεξαρτησίας» τους ή, αλλιώς, της ύπαρξής τους: Μεξικό, Αργεντι¬ 
νή, Βολιβία, Εκουαδόρ, Χιλή, Κολομβία, Παραγουάη και Βενεζουέλα. 

Η κυβέρνηση του Καλντερόν στο Μεξικό μοίρασε εκατομμύρια σε 
«φίλους» για τη φιέστα της πατρίδας, μιας πατρίδας που έχει χιλιάδες 
στρατιώτες σε θέσεις μάχης στραμμένες στο εσωτερικό της, σε έναν πό¬ 
λεμο κατά των φτωχών στο όνομα του πολέμου κατά των ναρκωτικών. 

Στην Κολομβία, τα μαθήματα πατριδογνωσίας και εθνικής διαπαιδα¬ 
γώγησης συνέπεσαν με μάχες στο εσωτερικό και με διαχωρισμό σε «Κο- 
λομβιανούς» από τη μια και σε «τρομοκράτες» από την άλλη. 

Στη Βολιβία γιορτάστηκαν δύο «εθνικές» επέτειοι, μία της κυβέρνη¬ 
σης Μοράλες τονίζοντας τον ρόλο της ιθαγενικής εξέγερσης στην ανε¬ 
ξαρτησία (αμφίβολη ή τουλάχιστον υπερβολική) και μία των ηγετών της 
«λευκής» Βολιβίας γιορτάζοντας τη δική της εξουσία. 

Στην Αργεντινή, η Κριστίνα Φερνάντες θύμισε ότι πριν από 100 χρό¬ 
νια η επέτειος δεν ήταν καθόλου «εθνική», αφού η χώρα ήταν «σε κατά¬ 
σταση πολιορκίας, καθώς οι μετανάστες που ήρθαν από την Ευρώπη για 
να βρουν δουλειά είχαν φέρει αναρχικές και σοσιαλιστικές ιδέες και ο 
γιορτασμός έγινε σε κατάσταση πολιορκίας και με καταστολή των συν¬ 
δικαλιστών». Με άλλα λόγια, μας είπε να είμαστε ευχαριστημένοι που 
σήμερα δεν δολοφονούνται συνδικαλιστές, κάτι που θα αποδεικνυόταν 
γελοίο σε λίγες μέρες με τη δολοφονία στην απεργία των σιδηροδρό¬ 
μων. 

Δεν έλειψαν οι κριτικές. Πολλοί αναρωτήθηκαν αν υπάρχει πραγματι¬ 
κή ανεξαρτησία, μίλησαν για κυριαρχία των ΗΠΑ, για τις ξένες τράπεζες, 
το διεθνές κεφάλαιο, το ΔΝΤ και τον ευρωπαϊκό ιμπεριαλισμό. Δεν είναι 
συγκυριακό. Οι καταπιεσμένες τάξεις και όσοι μάχονται για κοινωνική δι¬ 
καιοσύνη σε αυτά τα 200 χρόνια διεκδικούν εθνική ανεξαρτησία. Με ποι¬ 
κίλες διατυπώσεις κυριαρχούσε στον λόγο της αριστερός: ανεξαρτησία, 
αυτοδιάθεση, εθνική απελευθέρωση, αντιιμπεριαλισμός, αντίσταση στη 
νεοαποικιοκρατία. 

Η νέα οικονομική κατάσταση τα τελευταία 20 χρόνια, οι νέες πολιτι¬ 
κές συνθήκες χωρίς στρατιωτικές δικτατορίες και η ανάπτυξη νέων κοι- 



καλύπτει μια αμφισβήτηση της «φύσης» του έθνους- 
κράτους, κλονίζει το υπάρχον κοινωνικό συμβόλαιο της 
ισορροπίας, καταστρέφει κοινωνικές ταυτότητες, πε¬ 
ποιθήσεις, συνείδηση. Σε αυτό το πλαίσιο, επίσης, μπο¬ 
ρεί να τεκμηριωθεί το αδιέξοδο του εθνικιστικού λόγου 
της αριστερός και των κινημάτων των από κάτω. 

Πώς διαμορφώθηκαν τα έθνη 
στη Λατινική Αμερική 

Η δημιουργία αυτών των εθνών δεν ήταν αποτέλεσμα 
αγώνα των καταπιεσμένων μαζών, δεν επέφερε ριζική 
ανατροπή στις σχέσεις εξουσίας και οικονομίας, ούτε 
σήμανε την κατάληψη της εξουσίας από τους κοινωνι¬ 
κά αδικημένους, τους άκληρους, τους ιθαγενείς, τους 
μαύρους σκλάβους. 

Λέει ο Μαριάτεγκι: «Η επανάσταση στο Περού δεν 
σήμανε την άνοδο στην εξουσία μιας νέας άρχουσας 
τάξης [...] Η φεουδαρχική αριστοκρατία της αποικιο- 

κρατίας, ήδη κύρια της εξουσίας, διατήρησε ακέραια τα φεουδαρχικά 
της δικαιώματα πάνω στη γη και, κατά συνέπεια, πάνω στον Ινδιάνο». 1 

Οι κοινωνικές ελίτ της ηπείρου αυτονομήθηκαν από Ισπανία και 
Πορτογαλία χωρίς ουσιαστική ρήξη με το προηγούμενο οικονομικό και 
κοινωνικό καθεστώς. Η εθνική κατάτμηση, εκτός από οικονομικές αιτίες 
(προστατευτισμός), επιταχύνθηκε λόγω κινδύνου συγκρούσεων και 
εξεγέρσεων, όπως υποδεικνύει ο Αλεχάντρο Γκονσόλες σε ένα άρθρο 



με τίτλο «Αναποδογυρίζοντας την ομελέτα. Ο φόβος της λαϊκής εξέ¬ 
γερσης». 2 Και εξηγεί: «Η περίπτωση του Μεξικού δείχνει σαφώς ότι οι 
πληβείοι έβλεπαν τους κρεολούς ως εχθρούς τους. Η εξέγερση [...] 
άνοιξε τις πύλες τού λαϊκού μίσους και έδειξε καθαρά στην ελίτ των 
κρεολών ότι έπρεπε να περιμένουν λαϊκή ανατροπή. Αμέσως μετά την 
ήττα του Ιδάλγο και του Μορέλος η ελίτ των κρεολών, με τον Ιτουρμπί- 
δε επικεφαλής, εντάσσεται στο σχέδιο ανεξαρτησίας». 3 4 5 

Μολονότι η εθνική συγκρότηση αυτών των χωρών στηρίχτηκε στον 
ευρωπαϊκό εθνικισμό, δεν είχε ανάλογα χαρακτηριστικά. Η εισβολή του 
Ναπολέοντα στην Ιβηρική αποτελεί ευκαιρία αυτονόμησης των κρεολών 
από τους βασιλιάδες τους, χωρίς όμως καμία «ναπολεόντια» θεσμική 
μεταρρύθμιση. Λέει ο Μαριάτεγκι: «Ο λατιφουντίστας είναι ένας φεου¬ 
δαρχικός άρχοντας. Μπροστά στην εξουσία του, σταθεροποιημένη από 
τον περίγυρο και τη συνήθεια, ατονεί ο γραπτός νόμος. Η απλήρωτη ερ¬ 
γασία απαγορεύεται από τον νόμο αλλά παρόλα αυτά η απλήρωτη ερ¬ 
γασία, ακόμα και η καταναγκαστική εργασία, υπάρχουν ακόμα... Ο δι¬ 
καστής, ο χωροφύλακας, ο αστυνόμος, ο δάσκαλος, ο φοροεισπράκτο¬ 
ρας είναι υποταγμένοι στους μεγαλοκτηματίες. Ο νόμος δεν μπορεί να 
υπερισχύσει ενάντια στους τοπικούς άρχοντες. Ο λειτουργός που θα 
επέμενε στην εφαρμογή του νόμου θα εγκαταλειπόταν και θα θυσιαζό¬ 
ταν από την κεντρική εξουσία...». 

Συνεπώς, η ιδιόμορφη κατάσταση οδηγεί σε «εθνικούς» αγώνες τό¬ 
σο τις καταπιεσμένες τάξεις όσο και μέρος των ηγεμονικών τάξεων που 
προστατεύουν τα οικονομικά τους συμφέροντα. 

Στον 20ό αιώνα ο εθνικισμός έγινε αιτία σύγχυσης. Τα εθνικοαπελευ- 
θερωτικά κινήματα ανέλαβαν να «ολοκληρώσουν» τον αγώνα της ανε¬ 
ξαρτησίας που άφησε ημιτελή η «υποταγμένη στον ιμπεριαλισμό» αστι¬ 
κή τάξη. Επί 200 χρόνια συγκρούονται οι φιλελεύθεροι (Ιίόθΐ'αΙθε) με τους 
εθνικιστές (ηαοίοηαΐίδίεδ). Ενώ στην Ευρώπη ο εθνικιστής είναι ο ακρο¬ 
δεξιάς, ο φασίστας ή ο ναζιστής, στη Λατινική Αμερική ο εθνικισμός είναι 
«προσόν» της αριστερός. Η λέξη «ηεοίοηεΐίδΐηο» (εθνικισμός) παραπέ¬ 
μπει στον πατριωτικό αγώνα κατά της αποικοκρατίας, της νέο-αποικιο- 



κρατίας και του ιμπεριαλισμού. Μετά το 1950 οι θεωρίες 
της νεο-αποικοκρατίας, οι αναλύσεις περί καταπίεσης 
αδύναμων εθνών από ισχυρά, περί κέντρου-περιφέρειας, 
περί ανυπαρξίας εθνικών συμφερόντων της αστικής τά¬ 
ξης ήταν κυρίαρχες σε όλες τις τάσεις της αριστερός. 

Εύκολα αποδεικνύεται ότι οι κυρίαρχοι «έπαιζαν» με 
τον αριστερό εθνικισμό και τον διαχειρίζονταν πάντα 
προς όφελος τους. Ας δούμε την εποχή του Λάσαρο 
Κάρδενας, του Περόν, του Ζετούλιο Βάργκας μέχρι τις 
στρατιωτικές δικτατορίες, του Πινοτσέτ (που διατήρησε 
εθνικοποιημένο τον χαλκό προς ίδιον όφελος), των Βρα¬ 
ζιλιάνων και του στρατηγού Γκαλτιέρι στην Αργεντινή με 
την «αντιιμπεριαλιστική» του απόβαση στις Μαλβίνες. 

Αλλά και στην οικονομία οι εθνικιστικές διεκδικήσεις 
της αριστερός πραγματώνονται περιέργως από αμερι- 
κανόδουλες στρατιωτικές κυβερνήσεις. Λέει ο ΟΙιίοο άθ 
ΟΙίνΘίτα: 4 «Αυτό που έκανε η δικτατορία ήταν κάτι που 
ούτε ο πιο ονειροπαρμένος εθνικιστής δεν θα σκεφτό¬ 
ταν τη δεκαετία του 1950. Αύξησαν την κρατική παρέμ¬ 
βαση σε επίπεδα που ούτε στα όνειρά του δεν θα φα¬ 
νταζόταν ο Σέλσο Φουρτάδο» 5 . 

Η δεξιά βραζιλιάνικη εφημερίδα ΡοΙΙιε αναφέρει ένα 
ανέκδοτο για τον εθνικισμό της βραζιλιάνικης δικτατο¬ 
ρίας: «Λένε μια ιστορία για τον μακαρίτη Μάριο Ενρίκε 
Σιμόνσεν, όταν ήταν υπουργός Οικονομικών τη στρατιω¬ 
τική περίοδο (δίο). Την εποχή εκείνη, οι καλπάζουσες βιο¬ 
μηχανίες σιδήρου των ΗΠΑ ζήτησαν από το Κογκρέσο 
την επιβολή υψηλού δασμού στον εισαγόμενο από Βρα¬ 
ζιλία χάλυβα. Την εποχή εκείνη ο Σιμόνσεν είχε ιδιαίτερα 
φιλικές σχέσεις με τον ανταποκριτή μιας μεγάλης εφη¬ 
μερίδας των ΗΠΑ και είχε προγραμματισμένη μια συνέ¬ 
ντευξη μαζί του λίγες ημέρες αργότερα. Με επιδεικτικό 
τρόπο άφησε πάνω στο τραπέζι ένα “διάταγμα” του 
υπουργείου Οικονομικών που επέβαλλε έναν επιπλέον 
δασμό περίπου 200% σε όλες τις ταινίες του Χόλιγουντ. 
Σε μια δεδομένη στιγμή, συμφωνημένη από πριν, η 
γραμματέας του τον φώναξε να του πει κάτι έξω από το 
γραφείο του. Μερικές ημέρες αργότερα το λόμπι των 
αμερικανών σιδηροβιομηχάνων είχε ηττηθεί». 

Δεν έχει σημασία αν η ιστορία είναι αληθινή ή προϊ¬ 
όν επινόησης. Και μόνο ότι την αφηγούνται οι δεξιοί και 
οι υπερασπιστές της δικτατορίας προκειμένου να κά¬ 
νουν κριτική στην... ενδοτική πολιτική και να απαιτήσουν 
περισσότερο «εθνική» στάση, δείχνει την ύπαρξη σθε¬ 
ναρής ομάδας ισχυρών καπιταλιστών που επιδιώκουν 


1. άθ 3 β 0 βγΙο 5 ΜδΠδΙβςυί, Εφτά δοκίμια για την ερμηνεία της περου¬ 
βιανής πραγματικότητας, σ. 71, Άγρα 2008. 

2. ΘοπζθΙθζ, ΑΐΘ]3πάΓ0, «13 νυθΙΙθ άθ 13 ΙοάίΙΙβ. ΕΙ ΓΠίβάο 3 13 ΓβνυθΙΙβ 
ρορυΙβΓ». Στο ΒίοβπΙβηεπο άβ Ιε ίπάβρβπάβηοίε Ιεϋηοαιηβήοεηε (1810- 
2010) I ΑΝΑίΕδ Ν.Ε. σ. 13-39, ΘόΙθβΟΓρ 2009. 

3. Μαριάτεγκι, ό.π., σ. 60. 

4. ΟΙιίοο άθ 0ΙίνβΪΓ3, συνέντευξη στο περιοδικό Οετοε Ατηίροε, Ιανουά¬ 
ριος 2009. 

5. Βραζιλιάνος κοινωνιολόγος, ο κατεξοχήν θεωρητικός της εξάρτη¬ 
σης και της υπεράσπισης της εθνικής οικονομίας. 

την αξιοποίηση εθνικιστικών μεθόδων που δεν είναι 
«υποταγμένες στον ιμπεριαλισμό». 

Σε κάθε περίπτωση, τελικά, με την ενδυνάμωση της 
εθνικής συνείδησης ενισχυόταν η ηγεμονία των ομάδων 
που είχαν και έχουν την εξουσία. Κάθε φορά που υψώ¬ 
νεται η σημαία του έθνους, είτε σε ποδοσφαιρικό αγώ¬ 
να είτε σε αντιιμπεριαλιστική διαδήλωση, ενισχυμένη 
βγαίνει η εθνική εξουσία και όχι οι καταπιεσμένοι. 

Τα «εθνικά» ζητήματα που ανακύπτουν σήμερα στη 
Λατινική Αμερική είναι ποικίλα. Είναι διαμάχες μεταξύ 
κρατών, όπως Ουρουγουάης-Αργεντινής για τις χαρτο¬ 
βιομηχανίες ή Κολομβίας-Εκουαδόρ. Επίσης εκφράζο¬ 
νται στην οικονομία, όπως μεταξύ Βραζιλίας-Βολιβίας. 
Λέει ο ΟΙιίοο άθ ΟΙίνθίτε 6 για τη Βραζιλία: «Δεν μπορείς 
να έχεις το 15% του ΑΕΠ της Βολιβίας -όπως έχει σή¬ 
μερα η ΡβίΐΌ0Γ3$ 7 - και να μην είσαι ιμπεριαλιστής». 

Τέλος, εκφράζονται στο εσωτερικό της επικράτειας 
των εθνών-κρατών με αντιθέσεις και συγκρούσεις κοι¬ 
νωνικών ομάδων. Ένας λόγος για τον οποίο βγαίνει πά¬ 
λι στο προσκήνιο το εθνικό πρόβλημα είναι η πρωτοφα¬ 
νής ανάπτυξη ιθαγενικών κινημάτων την τελευταία εικο¬ 
σαετία. Επανέρχεται η διαμάχη «έθνος κατά ιθαγενών» 
ή το αντίστροφο. 

Για την πολιτική και την ιδεολογία της αριστερός το 
αγκάθι δεν είναι μικρό, εφόσον πλέον η «αυτοδιάθεση», 
η «ανεξαρτησία» και η «αυτονομία» δεν είναι αποκλει¬ 
στικά συνθήματα των αριστερών. Γ ια ποιο λόγο είναι θε¬ 
μιτό να υποστηρίζει η αριστερά την αυτονομία στην 
Τσιάπας στο Μεξικό αλλά όχι και την αυτονομία στη Σά- 
ντα Κρους στη Βολιβία; Ας θυμηθούμε το επιχείρημα 
της χούντας στην Ονδούρα για «εθνική ανεξαρτησία» 
και να μην ανακατεύονται οι ιμπεριαλιστές(!ϋ). 

Εάν πρέπει να προστατευτεί το έθνος από τους ξέ¬ 
νους και μιλάμε με εθνικούς τίτλους, τότε τι θέση πρέπει 
να πάρει ο Βραζιλιάνος και ο Αργεντινός που απειλείται 
με αύξηση της τιμής του φυσικού αερίου λόγω των διεκ¬ 
δικήσεων των Βολιβιανών για αύξηση των εσόδων τους 
από τις εξαγωγές φυσικού αερίου; 
Για ποιον Βραζιλιάνο, ποιον 
Αργεντινό και ποιον Βολιβια- 
νό μιλάμε; 

Στο κάτω κάτω, γιατί 
η Ουρουγουάη δικαιού¬ 
ται να αποτελεί διαφορε¬ 
τικό έθνος από την Αργε¬ 
ντινή, εφόσον αποσπά¬ 
στηκε με απόφαση της αγ¬ 
γλικής αποικιοκρατίας; Γιατί 
να μην τη διεκδικεί η Αργεντινή 
όπως διεκδικεί τις Μαλβίνες; 
Μπορούν οι καταπιεσμένες τάξεις να 
μιλούν σε πρώτο πληθυντικό πρόσωπο για την οικονομία 
«μας»; Ας δούμε ένα παράδειγμα από συνέντευξη του θε¬ 
ωρητικού ηγέτη του κινήματος Μ3Τ, Στέντιλε: Του απεύ¬ 
θυναν την εξής ερώτηση: «Η κυβέρνηση Λούλα εργάστη¬ 
κε εντατικά για να επιτευχθεί συμφωνία στην Ντόχα. Εάν 



υπήρχε συμφωνία, ποιες θα ήταν οι επιπτώσεις για τη γεωργία και για ένα 
εθνικό πρόγραμμα ανάπτυξης;». Και ο Στέντιλε απάντησε: «Ευτυχώς που 
ηττήθηκε η Βραζιλία, διότι η βραζιλιάνικη πρόταση ήταν να ανοίξει ακόμα 
περισσότερο η βραζιλιάνικη αγορά για τις ευρωπαϊκές βιομηχανίες. Και σε 
αντάλλαγμα, θα μπορούσαμε να αυξήσουμε τις εξαγωγές αγροτικών πρώ¬ 
των υλών στην Ευρώπη. Δηλαδή, η πρόταση ήταν η επαναποικιοποίηση 
της οικονομίας μας». 8 (υπογράμμιση δική μου) 

Και οι ιθαγενείς; Τι γίνεται με τους Μαπούτσε στη Χιλή ή με φυλές στα 
σύνορα χωρών; Πρέπει να αποτελούν μέρος του έθνους, να υπόκεινται 
στη νομοθεσία του, να ψηφίζουν, να έχουν σχολεία και να βλέπουν τη γη 
τους να γίνεται ξυλεία ή εργο¬ 
στάσια και τα ποτάμια τους να 
πεθαίνουν; Πρέπει οι ιθαγενείς 
να φτιάξουν τα δικά τους έθνη- 
κράτη; Ποια νομική, θεσμική υπό¬ 
σταση και οικονομική βάση μπο¬ 
ρεί να έχει η ιθαγενική αυτονομία 
και τι λογής εξουσία; Ποια η σχέ¬ 
ση της με τους «άλλους»; 

Σήμερα αρχίζουν να εμφανί¬ 
ζονται θεωρητικές απόψεις για 
υπέρβαση του παραδείγματος 
του έθνους-κράτους στη Λατινική 
Αμερική από θεσμική-νομική σκο¬ 
πιά. Ορισμένοι μιλούν για «πολιτι¬ 
κά δικαιώματα χωρίς εθνικότητα» (Οίυάαάεηια είπ Ναοίοη» 9 ), άλλοι για την 
«επανεφεύρεση του κράτους και το πολυεθνικό κράτος», όπως ο 
ΒοενθπίυΓδ άθ δουδθ Βθπΐοδ 10 . 

Για τον Βοθνθπίυτθ άθ δου$3 δθπίοε (2007), «η ιδέα της πολυεθνικό- 
τητας θέτει την κοινωνική αλλαγή σημασιοδότησης στην έννοια του φιλε¬ 
λεύθερου έθνους ώστε να ξεπεραστεί η ασύμμετρη σχέση μεταξύ κρά¬ 
τους, έθνους και εθνοτήτων. [...] Ξέρουμε ότι τα κράτη επινόησαν την 
άποψη για εθνική εκπροσώπηση ώστε να παραγκωνίσουν ιεραρχικά τις 
ποικίλες υπάρχουσες εθνικές ταυτότητες στη γεωγραφική επικράτεια, 
ώστε να ενιοχυθεί η πολιτική αυτοκυριαρχία για τη νομιμοποίηση της εδα¬ 
φικής ενοποίησης και η παγκοσμιοποίηση του στάτους του πολίτη». 11 

Επίσης, αρχίζει να αναπτύσσεται ένας προβληματισμός για το οικο¬ 
νομικό μοντέλο της αυτονομίας των καταπιεσμένων τάξεων, όπως οι με¬ 
λέτες του ΜδΤ για τη διατροφική αυτοκυριαρχία (βλ. αλάνα τ. 10). Το 
κείμενο αυτό αποτελεί μέρος μιας συνολικότερης μελέτης για το έθνος 
και τον εθνικισμό στη Λατινική Αμερική, με άξονα τη θέση ότι ουσιαστι¬ 
κή συνιστώσα της ήττας των σοσιαλιστικών και κομουνιστικών ιδεών τον 
20ό αιώνα ήταν η μη διαμόρφωση άλλης κοινωνικής ταυτότητας, διαφο¬ 
ρετικής από την εθνική συνείδηση, με αποτέλεσμα τον περιορισμό σκέ¬ 
ψης και δράσης στον εθνικό κλωβό και την επακόλουθη συσκότιση της 
ανάγκης για αλλαγή τρόπου παραγωγής, κατανάλωσης, πολιτικής οργά¬ 
νωσης και ζωής, σε τελευταία ανάλυση. 

Ουσιϋ! οΓΐΐηυΐΙβ 


Συνεχίζουμε τη στήλη, 
στην οποία παρουσιάζουμε 
τους «κακούς», τους πολύ 
κακούς, είτε είναι άτομα, 
κράτη ή επιχειρήσεις. 

Τα αισθήματά μας 
γι’ αυτούς εκφράζονται 
εύγλωτα στο όνομα 
της στήλης. 


μια οχι και τοσο 
αθώα μπανάνα 



ΒΑΝΑΝΑ8!* 

ΑΤΜΥΘ»!5Τ? 


* ι 


Πώς ο σιδηρόδρομος 
φέρνει μπανάνες... 


& 




Το 1871, ο βορειομερικανός μηχανι- 
κός σιδηροδρόμων Χένρι Μάιγκς υπέ- ^ι·™: 
γράψε συμβόλαιο με την κυβέρνηση 

της Κόστα Ρίκα για την κατασκευή σιδηροδρομικού δικτύου από την πρω¬ 
τεύουσα, Σαν Χοσέ, ως το λιμάνι Λιμόν, στην Καράίβική. Το 1887 πεθαίνει ο 
Μάιγκς και τον διαδέχεται ο ανιψιός του, Μάινορ Κιθ. Αυτός, αναζητώντας 
φτηνή τροφή για τους εργάτες του, φυτεύει μπανάνες κατά μήκος της σιδη¬ 
ροδρομικής γραμμής. Το έργο συναντά μεγάλες οικονομικές δυσκολίες, οι 
οποίες οφείλονται στην αποχώρηση των εργατών που δεν άντεξαν τις εξα¬ 
ντλητικές συνθήκες εργασίας με πολύ χαμηλά μεροκάματα. Το 1882 ο Κιθ 
παίρνει δάνειο 1,2 εκατ. δολάρια από τράπεζες του Λονδίνου, αλλά οι οικο¬ 
νομικές δυσκολίες συνεχίζονται. Έτσι, το 1884 η κυβέρνηση της Κόστα Ρίκα 
παραχωρεί στον Μάιγκς 3.200 τετρ. χλμ. γης γύρω από τις γραμμές και του 
παρέχει την εκμετάλλευση του σιδηροδρόμου, απαλλάσσοντάς τον από κά¬ 
θε φορολογία για 99 χρόνια. Ο σιδηρόδρομος τελειώνει το 1890, αλλά τα 
κέρδη από τη λειτουργία του δεν μπορούν να εξοφλήσουν το χρέος. Αντίθε¬ 
τα, οι μεταφορές μπανάνας με το τρένο στο λιμάνι του Λιμόν και από εκεί με 
πλοία στις ΗΠΑ αποφέρουν τεράστια κέρδη. 

Όλα αυτά οδηγούν στην ίδρυση της Γιουνάιτεντ Φρουτ Κόμπανι, το 1899, 
συγχώνευση της Μπόστον Φρουτ Κόμπανι με την Μπανάνα Τρέιντινγκ του 
γνωστού μας Μάινορ Κιθ. Αυτή η πανίσχυρη εταιρεία φρούτων δεν άργησε 
να βάλει πόδι σε κάποιες χώρες της Κεντρικής και Νότιας Αμερικής, με σκο¬ 
πό να δημιουργήσει εκεί μπανανοφυτείες: κυρίως στην Κόστα Ρίκα, την Κού¬ 
βα, την Κολομβία, τη Γουατεμάλα, την Τζαμάικα, τη Νικαράγουα και το Εκου- 
αδόρ. Σε έναν ανταγωνιστικό μονοπωλιακό πόλεμο με τη Στάνταρτ Φρουτ 
Κόμπανι κατάφερε να ελέγξει την οικονομία των χωρών αυτών, σε τέτοιο 
βαθμό μάλιστα ώστε να φτάσουν στο σημείο να ονομάζονται «Δημοκρατίες 
της Μπανάνας» ή «Μπανανιές». 

Γουατεμάλα: η αρχή της μπανανοκρατίας 

Το 1901, ο δικτάτορας της Γουατεμάλας, Μανουέλ Εστράδα Καμπρέρα, ανα¬ 


θέτει στη Γ ιουνάιτεντ Φρουτ την αποκλειστική διαχείριση 
της επικοινωνίας μεταξύ ΗΠΑ και Γουατεμάλας. Έτσι, ο 
Μάινορ Κιθ πατάει πόδι στη Γουατεμάλα, αγοράζει όλο το 
σιδηροδρομικό δίκτυο και εγκαινιάζει μια νέα γραμμή που 
συνδέει την πρωτεύουσα με το Πουέρτο Μπάριος. Κατά 
μήκος της γραμμής δημιουργεί φυτείες μπανάνας και από 
τις δύο πλευρές του δικτύου. Παράλληλα, δημιουργεί τη¬ 
λεγραφικό δίκτυο κατά μήκος της ίδιας γραμμής. Την ίδια 
περίοδο και άλλες χώρες της Κεντρικής και Νότιας Αμε¬ 
ρικής αισθάνονται τη διείσδυση της Γ ιουνάιτεντ Φρουτ και 
αρχίζουν να της αποδίδονται τα παρατσούκλια Φρουτέρα 
και Χταπόδι. Στη Γουατεμάλα η εταιρεία παράγει το 25% 
των φρούτων της και ελέγχει όλο το δίκτυο μεταφοράς 
και επικοινωνίας. Η εταιρεία εισπράττει φόρο από τους 
παραγωγούς, γεγονός που επιφέρει την άνοδο της τιμής 
του καφέ στη διεθνή αγορά. Με τη στήριξη των δικτατό¬ 
ρων, η εταιρεία αποκτά το δικαίωμα είσπραξης των φό¬ 
ρων για 99 χρόνια. Σε όσους διαμαρτύρονται η εταιρεία 
εφαρμόζει βασανιστήρια, φυλακίσεις και δολοφονίες. Σε 
μια μεγάλη διαμαρτυρία στις αρχές της δεκαετίας του ’40 
δολοφονούνται εκατοντάδες σε διάστημα μόλις δύο ημε¬ 
ρών. Πάντα με τη συνεργασία του δικτάτορα, που πλέον 
είναι ο Χόρχε Ουμπίκο. 

Το 1944 μια λαϊκή εξέγερση ανατρέπει τον Ουμπίκο. 
Τον διαδέχεται ο σοσιαλιστής Χουάν Χοσέ Αρέβαλο. 
Εκπαιδευτικός ο ίδιος, αναθεωρείτο σύνταγμα, ενώ μετα¬ 
ξύ των κοινωνικών αλλαγών που προωθεί πρέπει να ση¬ 
μειώσουμε το κτίσιμο 6.000 νέων σχολείων και πολλών νο¬ 
σοκομείων. Την εποχή εκείνη το 70% της γης ανήκε στους 
πλούσιους γαιοκτήμονες, οι οποίοι αποτελούσαν μόλις το 
2,2% του πληθυσμού. Για το 90% του λαού, στην πλειο- 
ψηφία τους ιθαγενείς, ήταν διαθέσιμο μόνο το 10% της 
γης. Τεράστιες εκτάσεις που ανήκαν στους μεγάλοϊδιο- 
κτήτες έμεναν ακαλλιέργητες. 

Τον Αρέβαλο διαδέχεται ο Χακόμπο Άρμπενς, ο οποί¬ 
ος συνεχίζει το κοινωνικό του έργο. Απαλλοτριώνει την 
ακαλλιέργητη γη και παραχωρεί το 90% στους ακτήμονες 
χωρικούς. Αυτό δεν αρέσει στη Γ ιουνάιτεντ Φρουτ, που 
κατείχε το μεγαλύτερο μέρος αυτών των εδαφών. Έτσι, 
λοιπόν, με τις διασυνδέσεις που είχε στην κυβέρνηση των 
ΗΠΑ, αρχίζει συκοφαντική εκστρατεία κατά της κυβέρνη- 












σης της Γουατεμάλας. Ο ίδιος ο πρόεδρος Αϊζενχάουερ 
ανακοινώνει ότι η Γουατεμάλα αποτελεί έναν κομουνιστικό 
σοβιετικό δορυφόρο. Ακολουθούν δέκα χρόνια ψυχρού πο¬ 
λέμου με άρθρα στις σοβαρότερες αμερικανικές εφημερί¬ 
δες όπως τη «Νιου Γιορκ Τάιμς» και τη «Νιου Γιορκ Χέραλντ 
Τρίμπιουν», τα οποία περιγράφουν τη σοβιετοποίηση της 
Γουατεμάλας, και με προπαγανδιστικά ντοκιμαντέρ, όπως 
το «Γιατί το Κρεμλίνο μισεί τις μπανάνες», ο βορειοαμερικα- 
νικός ιμπεριαλισμός προετοιμάζει το έδαφος για επέμβαση. 

Το 1954 στήνεται η επιχείρηση «Λαϊκή Επιτυχία», με έναν 
προπαγανδιστικό ραδιοφωνικό σταθμό και τη διακοπή του σή¬ 
ματος όλων των άλλων ραδιοσταθμών της χώρας, την εισβο¬ 
λή 150 ενόπλων της ΟΙΑ υπό τις διαταγές του εξόριστου Κα- 
στίγιο Άρμας και τον βομβαρδισμό στρατηγικών σημείων της 
πρωτεύουσας από βορειοαμερικανικά αεροπλάνα. Η δημο¬ 
κρατική κυβέρνηση ανατρέπεται και στη θέση της εγκαθίστα¬ 
ται μια ακροδεξιά χούντα, με πρόεδρο τον πραξικοπηματία 
Καστίγιο Άρμας, υπηρέτη των συμφερόντων της Γιουνάιτεντ 
Φρουτ. Ο Άρμας έσπευσε να δώσει πίσω την απαλλοτριωμένη 
γη στην εταιρεία, κατάργησε τους φόρους στα κέρδη και τα 
μερίσματα των ξένων επενδυτών, κατάργησε τη μυστική ψη¬ 
φοφορία και φυλάκισε χιλιάδες επικριτές της πολιτικής του. 

Κολομβία: μια μεγάλη σφαγή 

Με τη γνωστή συνταγή «σιδηρόδρομος και μπανάνες», η Γι¬ 
ουνάιτεντ Φρουτ Κόμπανι κάνει μπίζνες στη Λατινική Αμερι¬ 
κή. Το επόμενο αιματηρό επεισόδιο συνέβη στην Κολομβία 
τον Δεκέμβριο του 1928, όταν κα¬ 
τέβηκαν σε απεργία περισσότεροι 
από 25.000 μισθωτοί εργάτες που 
εργάζονταν στις μπανανοφυτείες 
και στην κατασκευή των σιδηρο¬ 
τροχιών. Τα αιτήματά τους: συμ¬ 
βόλαιο εργασίας, εβδομάδα έξι 
εργάσιμων ημερών και οκτάωρο. 

Επίσης, ζητούσαν να πληρώνο¬ 
νται με κανονικό χρήμα και όχι με 
κουπόνια της Γιουνάιτεντ Φρουτ, 
τα οποία μπορούσαν να εξαργυ¬ 
ρώσουν μόνο στα πανάκριβα 
πρατήρια της εταιρείας. Η απερ¬ 
γία γενικεύτηκε και εξελίχτηκε 
στο μεγαλύτερο απεργιακό κίνη¬ 
μα στην ιστορία της Κολομβίας. 

Συμμετείχαν μέλη του Σοσιαλιστι¬ 
κού και του Κομουνιστικού Κόμ¬ 
ματος, αλλά και ριζοσπάστες του 
Φιλελεύθερου Κόμματος. Η κυ¬ 
βέρνηση στάθηκε στο πλευρό της 
Γιουνάιτεντ Φρουτ Κόμπανι και 
θέσπισε νόμους που περιόριζαν 
τις συνδικαλιστικές ελευθερίες 
και απαγόρευαν οποιεσδήποτε μι- 
σθολογικές διεκδικήσεις. 


Λίγες μέρες αργότερα, στη Σιέναγα, στην επαρχία Μαγδαλένα, η απεργία 
σταμάτησε με τη χρήση της κρατικής βίας. Στις 6 Δεκεμβρίου 1928, η κυβέρ¬ 
νηση έστειλε επιτόπου ένα σύνταγμα στρατού. Τα μυδραλιοβόλα 
στήθηκαν στις στέγες των χαμηλών κτηρίων της κεντρικής πλατείας 33 
του οικισμού και αποκλείστηκαν όλες οι οδοί διαφυγής. Το συγκε¬ 
ντρωμένο πλήθος των εργατών, των συζύγων και των παιδιών τους 
έβγαινε από τη λειτουργία της Κυριακής και περίμενε την ομιλία του 
τοπικού κυβερνήτη. Περισσότερα από 75 άτομα δολοφονήθηκαν 
(κάποιοι κάνουν λόγο για δύο χιλιάδες άτομα). Μετά τη σφαγή οι μι¬ 
σθωτοί αναγκάστηκαν να δεχτούν μεγάλη μείωση των μισθών τους. 

Το περιστατικό αναφέρει ο Γκαμπριέλ Γκαρσία Μάρκες στο 
γνωστό μυθιστόρημά του «Εκατό χρόνια μοναξιάς» (1967), καθώς και ο 
Άλβαρο Σέπεδα Σαμούδιο στο μυθιστόρημά του «Το μεγάλο σπίτι» (1962). 

Κολομβία: ο δολοφόνος επιστρέφει 

Η Γουνάιτεντ Φρουτ, που έχει ήδη αλλάξει από το 1984 το όνομά της σε Τσι- 
κίτα Μπραντς Ιντερνάσιοναλ, θα βρεθεί και πάλι αναμειγμένη σε δολοφονίες 
στην Κολομβία. Και μάλιστα στην ίδια πόλη: τη Σιέναγα. Αυτή τη φορά χρη¬ 
ματοδοτούσε την ακροδεξιά παραστρατιωτική οργάνωση ΑΙύΟ (Ενωμένες 
Ομάδες Αυτοάμυνας), όπως η ίδια η εταιρεία δήλωσε στο υπουργείο Δικαι¬ 
οσύνης των ΗΠΑ, ισχυριζόμενη ότι αναγκάστηκε να το κάνει καθώς η οργά¬ 
νωση χαρακτηρίστηκε τρομοκρατική. Ο χαρακτηρισμός όμως έγινε τον 
Απρίλη του 2003 και η ομολογία τον Μάη του 2004. Μέχρι τότε δεν την ένια- 
ζε καθόλου που τα μέλη της οργάνωσης με τους εκτελεστές τους αποκε¬ 
φάλιζαν τους συνδικαλιστές εργάτες και στη συνέχεια έπαιζαν ποδόσφαιρο 
στις μπανανοφυτείες με τα κομμένα κεφάλια... 

Στη διάρκεια της δεκαετίας του ’90 δολοφονήθηκαν, στο Ουραμπά, χίλια 

μέλη της κολομβιανής αριστε¬ 
ρός, κυρίως της Πατριωτικής 
Ένωσης. Η πλειοψηφία των δο- 
λοφονηθέντων ήταν εργάτες 
στις μπανανοφυτείες. Οι παρα- 
στρατιωτικοί, με τη βοήθεια 
της 17ης Ταξιαρχίας Στρατού 
και του στρατηγού Ρίτο Αλέχο 
ντελ Ρίο, ήταν αυτοί που διέ- 
πραξαν τις βάρβαρες δολοφο¬ 
νίες, σύμφωνα με στοιχεία ορ¬ 
γανώσεων ανθρώπινων δικαιω¬ 
μάτων και ενός συνταγματάρ¬ 
χη που συμμετείχε στις επιχει¬ 
ρήσεις. Ο στρατηγός ντελ Ρίο 
είχε τότε συλληφθεί, για να 
αφεθεί αργότερα ελεύθερος, 
με απόφαση του εισαγγελέα 
Οσόριο. 

Το 1988, ο Εμιλιάνο Γκαε- 
τάνο, στέλεχος του Κομουνι¬ 
στικού Κόμματος στη Σιένεγα 
και εργάτης στις μπανανοφυ¬ 
τείες, είχε ήδη έναν κατάλογο 
χιλίων εργατών για την επανί¬ 
δρυση του συνδικάτου μπανά¬ 
νας. Όμως, δεν τα κατάφερε. 































Δολοφονήθηκε μαζί με άλλους δύο συντρόφους του. Ας παραθέ· 
σουμε τι αφηγείται ένας σουηδός συνδικαλιστής, ο Χοσέ Γκέτε: 

«Τρία χρόνια αργότερα πήγα στη Σιένεγα, όπου γινόταν η πρώτη 
απεργία μετά το 1928 (όταν με διαταγή της Γιουνάιτιεντ Φρουτ Κό- 
μπανι δολοφονήθηκαν τρεις χιλιάδες εργάτες), αλλά το 1996, 
στη δεύτερη επίσκεψή μου, είχαν δολοφονηθεί ή εκδιωχτεί βί¬ 
αια όλα τα συνδικαλιστικά στελέχη. Το 2000 περάσαμε, σχε¬ 
δόν παράνομα, από τις μπανανοφυτείες, καθώς οι παρα- 
στρατιωτικοί ήταν πανταχού παρόντες στη Σιένεγα και στη 
Μαγδαλένα. Εκείνη την εποχή γίνονταν διαπραγματεύσεις για 
τη συλλογική σύμβαση, η οποία ωστόσο δεν είχε τίποτε το συλλο¬ 
γικό, ήταν μόνο μια ατομική διευθέτηση μεταξύ εταιρείας και εργα¬ 
ζομένων. Στη συνέχεια, επιστρέφοντας στην Μπογοτά, έγραψα ένα πε- 
ντασέλιδο άρθρο για την εφημερίδα της Γενικής Συνομοσπονδίας Εργατών 
Σουηδίας». Δύο εβδομάδες αργότερα, ο Χοσέ Γκέτε δολοφονήθηκε. 

Τα νεκροταφεία του Ουραμπά και της Σιένεγα είναι γεμάτα με πτώματα 
εργατών των μπανανοφυτειών, θύματα της απληστίας των μετόχων των πο¬ 
λυεθνικών, που ποτέ δεν πάτησαν το πόδι τους στις εν λόγω φυτείες, απ’ 
όπου πολλοί εργάτες αναγκάστηκαν να φύγουν για να σώσουν τη ζωή τους. 

Τελικά, η εταιρεία Τσικίτα καταδικάστηκε από αμερικανικό δικαστήριο να πλη¬ 
ρώσει 25 εκατ. δολάρια πρόστιμο (ή αποζημίωση) διότι χρηματοδοτούσε παρα- 
στρατιωτική οργάνωση που έχει χαρακτηριστεί από τις ΗΠΑ ως τρομοκρατική. 

Παναμάς: μια πρόσφατη ιστορία 

Το πρωινό της Κυριακής 17 Ιουλίου 2010, μια πένθιμη ακολουθία εκατοντάδων 
ανθρώπων συνόδεψε στην τελευταία κατοικία τους, στο νεκροτα¬ 
φείο Φίνκα 6 της Τσανγούίνόλα, τους δύο δολοφονημέ¬ 
νους από αστυνομικά πυρά μπανανέρος στη διάρκεια της 
σκληρής δεκαήμερης σύγκρουσης που προηγήθηκε στην 
περιοχή και επεκτάθηκε σε ολόκληρο τον Παναμά. Ο Βιρχί- 
λιο Καστίγιο και ο Αντόνιο Σμιθ, που πυροβολήθηκαν σε 
διαφορετικά περιστατικά, είναι οι δύο γνωστοί και επί¬ 
σημα αναγνωρισμένοι νεκροί από την κυβέρνηση, αν 
και ο πραγματικός αριθμός είναι μεγαλύτερος, όπως 
ισχυρίζονται τα συνδικάτα και ανθρωπιστικές οργα¬ 
νώσεις. 

Τα γεγονότα ξεκίνησαν στις 2 του Ιούλη, όταν 
4.500 εργάτες στις μπανανοφυτείες της Μπάκας 
Φρουτ Κόμπανι, θυγατρικής της πολυεθνικής Τσικί¬ 
τα, οργανωμένοι στο ισχυρό συνδικάτο 3ίίΓ3ίό3Π3 άρχισαν να απεργούν στη 
φτωχή βόρεια επαρχία Μπάκας ντελ Τόρο. Σύντομα η απεργία γενικεύτηκε 
και σε άλλες μπανανοφυτείες και γεωργικές επιχειρήσεις και η κυβέρνηση 
έστειλε χιλιάδες αστυνομικούς για να την καταστείλουν. Για αρκετές ημέρες 
η Τσανγουϊνόλα, μια πόλη 50.000 κατοίκων, μετατράπηκε σε οχυρό των απερ¬ 
γών, αποκλείστηκαν οι οδικές προσβάσεις και οι κεντρικοί δρόμοι μετατρά¬ 
πηκαν σε πεδία σκληρών συγκρούσεων. Οι αστυνομικοί χρησιμοποίησαν πρω¬ 
τοφανή βία, πυροβολώντας στο ψαχνό με καραμπίνες, έριξαν τόνους χημι¬ 
κών, τραυμάτισαν πάνω από εκατό διαδηλωτές και προχώρησαν σε αθρόες 
συλλήψεις. Όλα αυτά δίχως να μπορέσουν να κάμψουν την αντίσταση των 
εξεγερμένων, οι οποίοι αποσύρθηκαν από τους δρόμους μόνο όταν η κυβέρ¬ 
νηση αναγκάστηκε να υποχωρήσει, έστω προσωρινά. 

Στον Παναμά, από τον Μάη του 2009, όταν ανέλαβε την προεδρία ο ακρο¬ 
δεξιάς εκατομμυριούχος και ιδιοκτήτης αλυσίδας σούπερ μάρκετ Ρικάρντο 
Μαρτινέλι, έχει ξεκινήσει στην κυριολεξία ένας σκληρός αντικοινωνικός εσωτε¬ 




ρικός πόλεμος. Στόχος η πλήρης 
εξάλειψη κάθε εργατικής, κοινωνι¬ 
κής και δημοκρατικής κατάκτησης προς 
όφελος των βορειοαμερικανικών, κυρίως, πολυε¬ 
θνικών και της τοπικής μειοψηφικής λευκής ολιγαρ¬ 
χίας. Έτσι, μετά τον νόμο για την απαγόρευση των διαδη¬ 
λώσεων και των αποκλεισμών δρόμων που προβλέπει ποι¬ 
νές έως και πέντε χρόνων φυλάκιση, το γνωστό Ιβγ 
ΌετοθΙεζο (νόμος-φυλακή), ο Μαρτινέλι πέρασε με συνο¬ 
πτικές διαδικασίες στην Εθνοσυνέλευση τον νόμο 30 ή νό- 
μο-λουκάνικο (Ι_βγ Οάοιϊζο), που μεταξύ άλλων προβλέπει 
την απόλυση των απεργών και την πλήρη ασυδοσία των ερ¬ 
γοδοτών να προσλαμβάνουν απεργοσπάστες, καθώς και 
την ατιμωρησία των αστυνομικών. Αυτός ο νόμος, σε συν¬ 
δυασμό με την έκρηξη των κοινωνικών προβλημάτων, πυ¬ 
ροδότησε την εξέγερση των μπανανέρος στην πιο φτωχή 
περιοχή της χώρας, στα σύνορα με την Κόστα Ρίκα, όπου 
επισήμως η φτώχεια υπερβαίνει το 90% και η πλειοψηφία 
των αυτοχθόνων κατοίκων δουλεύουν στα μπανανοχώρα- 
φα με 1,2 δολάρια το πολύ την ώρα, παράγοντας το 70% 
της εθνικής παραγωγής, εκτεθειμένοι στη βία των μπρά¬ 
βων των εργοδοτών, στις αυθαιρεσίες των βορειοαμερικα- 
νικών πολυεθνικών, όπως η Τσικίτα, η Ντολ και η Ντελ Μό- 
ντε, και στις επιδράσεις των σκληρών αγροχημικών με τα 
οποία ψεκάζονται οι φυτείες. 

Η εξέγερση των μπανανέρος, που αποτελούν τη ρα- 
χοκοκαλιά του ιστορικού εργατικού κινήματος της χώρας 
μαζί με τους αγώνες των εργατών στη διώρυγα, και η 
άγρια καταστολή έδωσαν το έναυσμα για γενική κοινωνι¬ 
κή αφύπνιση. Στις 13 Ιουλίου κηρύχτηκε γενική απεργία 
με μεγάλη επιτυχία, ειδικά στον τομέα των κατασκευών 
και στην εκπαίδευση, ενώ απεργίες με ιδιαίτερα αιτήματα 
κηρύχτηκαν και σε άλλες πόλεις και κλάδους. Απεργίες 
πραγματοποιήθηκαν επίσης στο εργοστάσιο της Κόκα- 
Κόλα, αλλά και στην εταιρεία που έχει αναλάβει την επέ¬ 
κταση της διώρυγας. Συγκρούσεις έγιναν ακόμα και στο 
πανεπιστήμιο της πρωτεύουσας. Ύστερα από την προ¬ 
σωρινή αναστολή εφαρμογής του νόμου 30, που παρελ¬ 
κυστικά η κυβέρνηση Μαρτινέλι έθεσε σε δημόσιο διάλο¬ 
γο, και κάποιες αόριστες υποσχέσεις για αύξηση 60 λε¬ 
πτών του δολαρίου στο ωρομίσθιο, οι περισσότεροι μπα¬ 
νανέρος ξαναγύρισαν στη δουλειά. Το μεγάλο ρήγμα 
όμως που δημιούργησε η δεκαήμερη μάχη ήδη έχει αλ¬ 
λάξει πολλά στο κοινωνικό κλίμα στη χώρα. Και όλοι βρί¬ 
σκονται σε ετοιμότητα για τον επόμενο γύρο μιας σύ¬ 
γκρουσης που πολλοί θεωρούν αναπόφευκτη. 

Ο δρόμος μετατρέπεται σε πρωταγωνιστή ενός τύπου έκφρασης που βα¬ 
σίζεται στη διαμαρτυρία, τον ιδεολογικό αγώνα, την κουλτούρα των μα¬ 
ζών, την παραβατικότητα, την παρανομία και την αυτονόμηση. Το 
γκράφιτι κατέχει πλέον σημαντικό ρόλο στην αστική αισθητική, έχο¬ 
ντας υπάρξει για πολλά χρόνια -παρανόμως και σε σημεία που 
«δεν θα έπρεπε»- ένα δημόσιο μέσο έκφρασης με ατομική αφε¬ 
τηρία, ένα είδος εικονο-λεκτικού διαλόγου μεταξύ ανωνύμων. 

Το γκράφιτι είναι μέρος της σύγχρονης κουλτούρας και 
μπορούμε να διαχωρίσουμε τις εκφράσεις του σε τρία βα¬ 
σικά μοντέλα. Το πρώτο προέρχεται από τις Ηνωμένες 
Πολιτείες: έχει να κάνει με τη λεγάμενη τυπογραφική 
αποδόμηση και το γενικό χαρακτηριστικό του είναι η 
χρήση διαφορετικών «γραμματοσειρών», με την κα¬ 
θεμιά να δίνει το στίγμα του καλλιτέχνη ή του 
κρου που τη σχεδίασε. Το δεύτερο μοντέλο 
σχετίζεται κυρίως με την ιδεολογική και πολι¬ 
τική έκφραση, έχοντας ξεκινήσει στα τέλη 
της δεκαετίας του ’60, όταν οι διαμαρτυ¬ 
ρίες, τα πολιτικά συνθήματα και ο ιδεο¬ 
λογικός αγώνας προπαγανδίζονταν με 
αυτόν τον τρόπο φθηνότερα και μαζι¬ 
κότερα. Αυτό το μοντέλο πρωτοεμ- 
φανίστηκε στην Ευρώπη και σε 
διάφορες λατινοαμερικανικές 


γκράφιτι (β&ψι): προέρχετά από την ιταλική λέξη 

χώρες, όπως το Μεξικό, η Αργε¬ 
ντινή και η Βραζιλία. Το τρίτο μο¬ 
ντέλο έχει να κάνει με τις επιγραφές 
στις πόρτες των δημόσιων λουτρών, 
στις πλατείες, τα δέντρα και τους τοίχους. 
Σε αυτές είναι φανερή μια γενικότερη έλλει¬ 
ψη αισθητικής πρόθεσης και είναι πιο υποκειμε¬ 
νικές, καθρέφτισμα της κουλτούρας της εποχής, 
κινούμενες θεματικά μεταξύ έρωτα, σεξ, αθλητικών, 
μουσικών προτιμήσεων κ.λπ. 

Από τα παραπάνω μοντέλα το πρώτο ήταν το επίσημο 
εκκολαπτήριο του σύγχρονου «αισθητικού» γκράφιτι, όταν 
στα τέλη της δεκαετίας του ’60 άρχισαν να εμφανίζονται στους 
δρόμους του Λος Άντζελες, της Φιλαδέλφειας και της Νέας Υόρ- 
κης μια σειρά ταγκ. Επρόκειτο για «τυπογραφικές μουντζούρες» ζω¬ 
γραφισμένες με σπρέι και μαρκαδόρους, που μιλούσαν για το άτομο 
και τη γειτονιά όπου έμενε, αποτυπώματα με στόχο να δηλώσουν την ταυ¬ 
τότητα του καλλιτέχνη, αλλά και -κυρίως- να επιβεβαιώσουν την ύπαρξή 
του σε μια κοινωνία όπου δεν λαμβανόταν ποτέ υπόψη. 


Το γκράφιτι στο Μεξικό 


Ο κοντινότερος προκάτοχος του γκράφιτι στο Μεξικό εντοπίζεται στη γραφιστική τού τέ¬ 
λους της δεκαετίας του 70. Ξεκινώντας από το 1968, η προπαγανδιστική γραφιστική έχει 
εμφανώς πολιτική πρόθεση. Τη στιγμή που στο Μεξικό μεγιστοποιούνται οι κοινωνικές, πολιτι¬ 
κές και οικονομικές συγκρούσεις λόγω του κυβερνητικού απολυταρχισμού, της έλλειψης συμμε- 

τοχής ίων πολιτών, της εμφάνισης αντάρτικου, της δημογραφικής έκρηξης, 
της χαμηλής μισθοδοσίας, της υποτίμησης του πέσο, της αύξησης του εξω¬ 
τερικού χρέους κ.λπ., συγγραφείς, καλλιτέχνες, θεωρητικοί και ιστορικοί εν- 
θαρρύνονται να σχηματίσουν ομάδες με στόχο όχι μόνο την καλλιτεχνική δη¬ 
μιουργία, αλλά, κυρίως, την κοινωνικοπολιτική παρέμβαση. Τη δεκαετία του 
70, με την πρώτη ιστορικά εμφάνιση των καλλιτεχνικών αυτών ομάδων, η ήδη 
υπάρχουσα από προηγούμενες δεκαετίες τάση παρέμβασης στον δημόσιο 
χώρο εντατικοποιείται. 

Η υποταγή της προσωπικής καλλιτεχνικής ταυτότητας στην ομαδική δη¬ 
μιούργησε χώρο για ένταξη στην κοινωνικοπολιτιστική κινητοποίηση και για 
επαναπροσδιορισμό του δημόσιου χώρου, ενθαρρύνοντας τον προβληματι¬ 
σμό σχετικά με το κοινωνικό περιβάλλον. Στο σημείο αυτό εμφανίζεται το 
γκράφιτι, το οποίο δημιουργεί παράλληλα τρόπους ένταξης και κινητοποίη¬ 
σης με στρατηγικές παρεμβάσεων επανάκτησης των δημόσιων χώρων, προ- 
άγοντας την ελευθερία της έκφρασης και προβάλλοντας σε πολλές περι¬ 
πτώσεις θέματα κοινωνικά και πολιτικά (ιδεολογικό γκράφιτι). 

Παρά τη μεγάλη συμβολή της εμφάνισης των καλλιτεχνικών ομάδων στη 
γέννηση του μεξικανικού γκράφιτι, αναμφίβολα μεγαλύτερη υπήρξε η επιρ¬ 
ροή της γειτονικής βορειοαμερικανικής κουλτούρας. Η γραφιστική αισθητι¬ 
κή του ’68 και η εμφάνιση των καλλιτεχνικών ομάδων του 70 υπήρξαν παρά¬ 
γοντες που ελάχιστα επηρέασαν τη γενιά των γκραφιτέρος της δεκαετίας 
του ’80, το έργο των οποίων αποτελεί την απαρχή αυτού που σήμερα ονο¬ 
μάζουμε σύγχρονο μεξικανικό γκράφιτι και ξεκίνησε με έντονη τη βορειοα- 
μερικανική επιρροή. 

Στην πόλη Τιχουάνα συναντιόνται για πρώτη φορά ιδιαιτερότητες του μεξι- 
κανικού γκράφιτι που το διαχωρίζουν σαφώς από το βορειοαμερικανικό. Εδώ 




εμφανίζεται ένα καινούργιο ζωγραφικό ύφος, το οποίο χαρακτηρίζεται από μια 
σειρά από πιο σύνθετες και μπερδεμένες γραμμές. Ένα από τα πρώτα κρου , 
με πολύ μεγάλη επιρροή στο αποκαλούμενο μεξικανικό γκράφιτι είναι οι ΗΕΜ 
(ΗθοΙίο θπ Μέχίοο), που σαν ομάδα κατάφεραν να κινηθούν εκτός συνόρων και 
να δουλέψουν σε πόλεις όπως το Σαν Ντιέγο και το Λος Άντζελες. Με αυτόν 
τον τρόπο εντάσσεται το Μεξικό στον χώρο του γκράφιτι, έχοντας να προτεί¬ 
νει ένα δικό του ξεχωριστό ύφος, όπου στα ταγκ μπερδεύονται το τράιμπαλ και 


οι προϊσπανικές μορφές. Η μεγάλη εξάπλωση του γκράφι¬ 
τι στην Τιχουάνα έχει σαν αποτέλεσμα να φτάσει σταδιακά 
στη Γκουαδαλαχάρα και το Κερέταρο, που απέκτησαν αντί¬ 
στοιχα δικά τους στιλ, και στη συνέχεια στη Σιουδάδ Νε- 
σαουαλκόγιοτλ και την Πόλη του Μεξικού. 

Η γυναικεία παρουσία 
στην αστική τέχνη 

Ένα από τα σημαντικότερα κοινωνικά προβλήματα στο 
Μεξικό είναι η διάκριση φύλου, και σε αυτό δεν αποτελεί 
εξαίρεση το περιβάλλον του γκράφιτι, παρότι πρόκειται 
για μια έκφραση αντίδρασης που στοχεύει στην ελευθε¬ 
ρία της έκφρασης και την ισότητα. Τόσο το γκράφιτι της 
παλιάς σχολής όσο και η νεότερή του έκφραση της γρα¬ 
φικής αστικής παράβασης (ίΓαηδΟΓθδίόπ ρτείίοε υώεπε) 
έχουν υπόγειο χαρακτήρα, αποτελούν έκφραση της κουλ¬ 
τούρας του δρόμου, της γειτονιάς, του παράνομου και 
του ανώνυμου, όπου διάφοροι ρόλοι ή συμπεριφορές, 
όπως του παραβατικού, του επαναστάτη, του ακτιβιστή, 
του καλλιτέχνη, του κριτή των κοινωνικών δρώμενων, γε¬ 
νικά τείνουν να αναφέρονται στους άντρες ή να γίνονται 
αντιληπτά ως αρσενικού ενδιαφέροντος. 

Άντρες και γυναίκες δεν αναγνωρίζουν αυτούς τους 
ρόλους ως θηλυκές εκφράσεις. Αυτό μεταφράζεται σε 
μειονέκτημα που δυσκολεύει τη συμμετοχή των γυναικών 
και εξηγεί το γιατί είναι ελάχιστες εκείνες που επιλέγουν 
να εκφραστούν με αυτόν τον τρόπο, και από αυτές ακόμα 
λιγότερες καταφέρνουν να διακριθούν ή να αναγνωρι¬ 
στούν για το έργο τους. 

Η πατριαρχική κοινωνία του Μεξικού από τις αρχές 
της ύπαρξης του γκράφιτι έδινε πάντα στη γυναίκα κατώ¬ 
τερους, δευτερεύοντες ρόλους. Σε αυτούς πολύ συχνά η 
γυναίκα αποτελεί απλώς το αντικείμενο του πάθους (τη 
«μούσα» του καλλιτέχνη), στολίδι απόδειξης της αρρενω- 
πότητας του «ιδιοκτήτη» της. Άλλες φορές ο ρόλος της 
περιορίζεται στο να κάνει τον βοηθό ή τον τσιλιαδόρο, να 
σιγουρέψει την ασφάλεια του καλλιτέχνη και να αποτρέ¬ 
ψει τη σύλληψή του. 

Υπάρχουν όμως και γυναίκες που από το ξεκίνημα του 
κινήματος του γκράφιτι πέρασαν αυτά τα όρια και κέρδι¬ 
σαν τον θαυμασμό και τον σεβασμό πολλών 1399 ΘΓ3 , όπως 
για παράδειγμα η Κοδα, μια από τις παλαιότερες γκραφι- 
τέρας της Πόλης του Μεξικού (τέλη δεκαετίας ’90), η 
ΜβΓογ, η 3ουΙ, η ϋτθχ και η Ρθ 3 , οι οποίες με την ενεργό 
συμμετοχή τους προκάλεσαν μεγάλες αλλαγές στην ορ¬ 
γάνωση των κρου και τη γενική αποδοχή σε αυτά των γυ¬ 
ναικών καλλιτεχνών, έως και τη δημιουργία καινούργιων 
με αποκλειστική συμμετοχή γυναικών. Φυσικά, μέχρι και 
σήμερα, και παρά τη σχετικά αυξημένη συμμετοχή γυναι¬ 
κών στο κίνημα, συνεχίζει να υφίσταται ανισότητα όσον 
αφορά τους αριθμούς των συμμετεχόντων από τα δύο φύ¬ 
λα, καθώς και την έκφραση πιο «θηλυκής» θεματολογίας. 

Κωνσταντίνα Γαβαλά 

Το τριανταφυλλί δελφίνι 


Μύθοι του Αμαζονίου 


Οι διάφορες φυλές του Αμαζονίου έχουν να προσφέρουν ευρεία 
γκάμα μύθων και ιστοριών σχετικά με τις δραστηριότητες που 
αναλαμβάνει το τριανταφυλλί δελφίνι, πολλές από τις οποίες 
σχετίζονται με τη μεταμόρφωσή του σε άνθρωπο και τις σχέσεις 
μεταξύ δελφινιών και νεαρών γυναικών. Το συγκεκριμένο είδος 
δελφινιού κατάφερε να επιβιώσει κυρίως λόγω των παραδόσεων 
αυτών, που σχεδόν πάντα του αποδίδουν μαγικές ιδιότητες. Οι 
ιθαγενείς αποφεύγουν να τα σκοτώνουν πιστεύοντας ότι κάτι τέτοιο 
φέρνει κακοτυχία. Επίσης, στην πλειοψηφία τους δεν τα τρώνε, γιατί πιστεύ¬ 
ουν ότι κάποτε ήταν άνθρωποι και μπορούν να γυρίσουν στην ανθρώπινή 
τους μορφή όποτε το επιθυμούν. Για άλλους πρόκειται για κάτι σατανικό ή 
για την κακή τύχη προσωποποιημένη. Όταν τα παιδιά τους γεννιούνται με τη 
γενετική ανωμαλία 5ρ/Π3 όίίίάει, που δεν επιτρέπει την ομαλή ανάπτυξη του 
κρανίου και έχει σαν χαρακτηριστικό γνώρισμα μια εμφανή εξωτερική κύστη 
στη βάση της πλάτης του νεογνού (κάτι που θυμίζει την αναπνευστική οδό 
στη ράχη του δελφινιού), λένε ότι αυτά είναι παιδιά των δελφινιών. 

Το τριανταφυλλί δελφίνι (Ιηί 3 ρβοίίτβηείε), γνωστό επίσης και ως δελφίνι 
του Αμαζονίου, μπουφέο κολοράδο, τονίνα, μπότο μπερμέλιο κ.ά., ζει στους 
παραπόταμους και τις λίμνες της λεκάνης του Αμαζονίου και του Ορινόκο, 
και επομένως συναντάται στη Γουιάνα, τη Βενεζουέλα, την Κολομβία, το 
Εκουαδόρ, το Περού, τη Βολιβία και τη Βραζιλία. Πρόκειται για το μεγαλύ¬ 
τερο δελφίνι του γλυκού νερού. Τα ενήλικα αρσενικά φτάνουν σε μέγεθος τα 
2,55 μ. και σε βάρος τα 185 κιλά, ενώ τα θηλυκά κατά μέσο όρο τα δύο μέ¬ 
τρα και 150 κιλά, πράγμα σπάνιο για δελφίνια, όπου συνήθως τα θηλυκά εί¬ 
ναι μεγαλύτερα. Το χρώμα τους αλλάζει ανάλογα με τη θερμοκρασία, τη δι¬ 
αύγεια του νερού, τη γεωγραφική θέση, αλλά και την ηλικία: τα νεαρά έχουν 
ένα χρώμα σκούρο καφέ που μεταμορφώνεται με την πάροδο του χρόνου σε 
τριανταφυλλί. Σε γενικές γραμμές κολυμπούν σε ζεύγη, ενώ σε ειδικές περι¬ 
πτώσεις φτάνουν να σχηματίζουν ομάδες των είκοσι. Το δελφίνι αυτό είναι 
πολύ έξυπνο και κοινωνικό. Σχετίζεται εύκολα με τους ανθρώπους. 

Το 2008 το είδος προστέθηκε στον κατάλογο των ειδών υπό εξαφάνιση 
της Διεθνούς Ένωσης για τη Συντήρηση της Φύσης και των Φυσικών Πόρων 
(ΙηΙβΓπβΙίοηαΙ ΙΙηίοη ίοτ Οοηεβη/δϋοη οί Ναίυτβ 3 ηά ΝβίυτβΙ Ββεουτοθδ, ΙίΙΟΝ), 
καθώς δεν υπάρχουν επαρκή στοιχεία σχετικά με τον πληθυσμό τους σε όλη 
την έκταση των χώρων διαβίωσής τους. Ο κύριος εχθρός αυτού του δελφινι¬ 
ού είναι, φυσικά, η μόλυνση (κυρίως δηλητηριάζονται από τις υψηλές ποσό¬ 
τητες υδραργύρου στα νερά, που οφείλονται στα ορυχεία χρυσού) και η συ¬ 
στηματική αποψίλωση της ζούγκλας του Αμαζονίου. 

Ο μύθος του δελφινιού (Ι_3 Ιογοηδε άθΙ δοΐο) 

Πρόκειται για μύθο πολύ κοινό κυρίως στον Βορρά της Βραζιλίας, που σε γε¬ 
νικές γραμμές χρησιμοποιείται για να δικαιολογήσει εγκυμοσύνες εκτός γά¬ 
μου (η συγκεκριμένη αφήγηση προέρχεται από τη βραζιλιάνικη ταινία του 
1987, «ΕΙθ, ο άοίο» του \Λ/ 3 ΙΙθγ ϋπΐ3 ϋι\). 

«Λέγεται πως κατά τη διάρκεια των τοπικών γιορτών και χορών το δελφίνι 
εμφανιζόταν με τη μορφή ενός όμορφου νέου, ντυμένο στα άσπρα και πάντα 
φορώντας καπέλο για να καλύπτει την τεράστια μύτη του, που είναι το μόνο 
στοιχείο που παραμένει στην ίδια θέση. Είναι σίγουρο ότι η μεταμόρφωση του 




δελφινιού γίνεται τις νύχτες με παν¬ 
σέληνο, και ότι πάντα επισκέπτεται τα 
χωριά κοντά στο ποτάμι όπου κατοικεί. Σε αυτές τις πε¬ 
ριοχές η οικονομία εξαρτάται από το ποτάμι. Είναι σίγου¬ 
ρο ότι ο νεαρός ξελογιάζει τις μοναχικές κοπέλες πηγαίνο- 
ντάς τες στον βυθό του ποταμού, και πολλές φορές εκείνες 
μένουν έγκυες. Γιι’ αυτό τον λόγο, όταν κάποιος άγνωστος νε¬ 
αρός εμφανιστεί σε μια γιορτή φορώντας καπέλο, του ζητάνε 
να το βγάλει για να σιγουρευτούν ότι δεν είναι δελφίνι». 

Από τον μύθο αυτόν προέκυψε το έθιμο, όποτε μια γυ¬ 
ναίκα έχει παιδί με άγνωστο πατέρα να λένε «γιος του δελ¬ 
φινιού» (ίίΙΙιο άο όοίο). 

Το χρωματιστό δελφίνι 
(ΕΙ όυΐθο οοΙοΓεόο) 

Παρόμοιος μύθος εξιστορείται και στο Περού, όπου το δελ¬ 
φίνι, σαν «μαγικό» ον που είναι, μεταμορφώνεται σε λευκό 
άντρα (ρπηρο) που του αρέσουν οι νεαρές κοπέλες. Και σε 
αυτή την περίπτωση, πηγαίνει στη γιορτή κάποιου χωριού 
και παρουσιάζεται σαν φιλικός ταξιδιώτης. Χορεύει και φλερ¬ 
τάρει με την εκλεκτή και κερνάει όλο το χωριό, κερδίζοντας 
έτσι τη γενική συμπάθεια. Αυτός όμως δεν πίνει ούτε τρώει, 
γιατί τότε θα λύνονταν τα μάγια και όλοι θα καταλάβαιναν 
ποιος είναι. Όταν η κοπέλα αρχίσει να ερωτεύεται το δελφί¬ 
νι, αυτός τη γεμίζει δώρα και τη φροντίζει όσο κανείς άλλος. 
Την επισκέπτεται πάντα τις νύχτες και το πρωί εξαφανίζεται. 
Έτσι, σε λίγο καιρό η ερωτευμένη γυναίκα αποκτά παράξε¬ 
νη συμπεριφορά και θέλει να μείνει όλο και περισσότερο κο¬ 
ντά στο ποτάμι. Αν οι συγγενείς δεν προσέξουν τα συμπτώ¬ 
ματα αυτά σύντομα και δεν τη στείλουν σε κάποιον καλό σα- 
μάνο να τη γιατρέψει, μπορεί στο τέλος να χαθεί, αφού η 
ανάγκη της για τον λευκό νέο θα την οδηγήσει με ακρίβεια 
στα νερά του ποταμού, από όπου δεν θα ξαναβγεί ζωντανή. 

Στην Κολομβία ο μύθος αλλάζει, καθώς εκεί οι ιθαγενείς 
που ζουν κοντά στο ποτάμι κρατούν τα σαγόνια, τα δόντια 
και άλλα μέρη των θηλυκών δελφινιών για γούρι στο ψάρε¬ 
μα, το κυνήγι και τον έρωτα. Λένε ότι το ζώο μεταμορφώνε¬ 
ται σε άνθρωπο και παρουσιάζεται σε όσους σκοτώνουν τα 
δελφίνια για να χρησιμοποιήσουν τμήματα του σώματός 
τους, όπως τα δόντια, με σκοπό να κάνουν μάγια και να ωφε¬ 
ληθούν από το κακό που θα κάνουν σε άλλους ανθρώπους. 
Όλους αυτούς τους τρελαίνει στη στιγμή. Αν ο δολοφόνος 
του δελφινιού είναι άντρας, ο «εκδικητής» τού παρουσιάζε¬ 
ται σαν όμορφη γυναίκα, του μιλάει, τον μαγεύει και τον οδη¬ 
γεί στο ποτάμι, και εκεί τον πνίγει. Κωνσταντίνα Γαβαλά 

Περι-διαβάζοντας... 

Το πρώτο βιβλίο που παρουσιάζει στο τεύχος αυτό η στήλη αποτελεί 
την ολοκλήρωση ενός νέου εγχειρήματος το οποίο είχαν αναλάβει τα άτομα 
που συμμετέχουν στη συλλογικότητα αλάνα. Τα μέλη της αλάνας πολλές φορές 
κατά την προετοιμασία των τευχών του περιοδικού είχαν την αίσθηση πως αρκετές 
πτυχές των λατινοαμερικανικών κινημάτων των από κάτω της τελευταίας 
εικοσαετίας δεν είχαν τύχει της ανάλυσης που τους άξιζε. Αιτίες; Στενότητα χώρου, 
έλλειψη χρόνου, καθώς και η επίγνωση της ανεπάρκειας των γνωστών 
και οικείων θεωρητικών εργαλείων για μια ανάλυση των καινοφανών και 
διαφορετικών αυτών κινημάτων χωρίς ισοπεδωτικές απλουστεύσεις και εύκολους 
αναγωγισμούς. Το βιβλίο έρχεται να καλύψει αυτό το κενό. Η μετάφραση, 
η επιμέλεια και η έκδοση ενός βιβλίου ξεπερνούσε, όπως είναι φυσικό, κατά πολύ 
τις απαιτήσεις ενός τεύχους του περιοδικού. Γι' αυτό και η συλλογικότητα αλάνα 
παρουσιάζει με χαρά το «τελικό προϊόν» του νέου αυτού εγχειρήματος 
με την επιθυμία να ανοίξει μια ουσιαστική συζήτηση για τις λατινοαμερικανικές 
κοινωνίες που βρίσκονται ακόμη σε κίνηση παρά τη φαινομενική νηνεμία. 

Γιατί αυτή τη στιγμή «δεκάδες μικρών αγώνων προετοιμάζουν έναν νέο κύκλο 
που θα γίνει ορατός τη στιγμή που λιγότερο θα το περιμένουμε. 

Μόνον με την εγγύτητα -φυσική, πολιτική, συναισθηματική- θα μπορέσουμε 
να συνεισφέρουμε στην εξάπλωση και το βάθεμά του». 

Ραούλ Ζιμπέκι 

Αυτονομίες και χειραφετήσεις 

Η Λατινική Αμερική σε κίνηση 



Διαβάζοντας το βιβλίο και τα βιογραφικά 
στοιχεία για τον συγγραφέα (έτος γεν. 1952) 
δεν μπορεί παρά να σκεφτεί κανείς πως ανά¬ 
λογο έργο θα ήταν δύσκολο να έχει γραφεί 
από έναν αποστασιοποιημένο ακαδημαϊκό, 
πόσο μάλλον αν αυτός είναι και Ευρωπαίος. 
Και όντως, ο συγγραφέας είναι ένας ουρου- 
γουανός αυτοδίδακτος διανοούμενος, αγω¬ 
νιστής κάποτε στις παρυφές του κινήματος 
των Τουπαμάρος και νυν ενεργός συνεργά¬ 
της και συναγωνιστής σε πολλά νέα κοινωνι¬ 
κά κινήματα της Λατινικής Αμερικής τις τε¬ 
λευταίες δύο δεκαετίες. Ο ΒαυΙ Ζίάθοάί πα¬ 
ρατηρεί, περιγράφει, μελετά και αναλύει 
από τα μέσα αυτά τα νέα κινήματα, τα οποία 
είναι εντελώς διαφορετικά από τα «παραδο¬ 
σιακά» κοινωνικά κινήματα (φοιτητών, νέων 
των προαστίων, μαύρων, γυναικών κ.λπ.) 
που μελετούν οι ευρωπαίοι πανεπιστημιακοί: 
πρόκειται για ολόκληρες κοινωνίες εν κινή¬ 
σει ή, μάλλον, για μεγάλα τμήματα κοινω¬ 
νιών. Πρόκειται, δηλαδή, για τους από κάτω 
της κοινωνίας πολλών λατινοαμερικανικών 
χωρών οι οποίοι, εκτός από το να εξεγείρο- 
νται και να συγκρούονται με το κράτος και το 


κεφάλαιο, αμφισβητώντας και υπερβαίνο- 
ντας κόμματα, συνδικάτα και κρατικούς θε¬ 
σμούς, μεριμνούν και οργανώνουν τις ανά¬ 
γκες τους: διατροφή, στέγαση, εκπαίδευση, 
υγεία, παραγωγή, διακίνηση προϊόντων, ενη¬ 
μέρωση, πολιτισμική έκφραση. Ο επιβεβλη¬ 
μένος από τις περιστάσεις αγώνας για επι¬ 
βίωση -αλλά και για ζωή- στην κοινωνική 
έρημο που γέννησε ο νεοφιλελευθερισμός 
οδηγεί τους κολασμένους αυτού του κό¬ 
σμου στην επινόηση ενός νέου κόσμου, κα¬ 
θημερινά. Αναφερόμαστε στους ζαπατίστας, 
το Κίνημα των χωρίς Γη της Βραζιλίας, το κί¬ 
νημα της βολιβιανών αγροτών κατά της ιδιω¬ 
τικοποίησης των υδάτινων πόρων, τους ιθα¬ 
γενείς Μαπούτσε που αγωνίζονται για την 
κοινοτική τους γη, τα ιθαγενικά κινήματα του 
Εκουαδόρ και του Περού, τα κινήματα αστέ¬ 
γων στη Χιλή και το Περού που καταλαμβά¬ 
νουν εκτάσεις στις παρυφές των μεγαλου- 
πόλεων και τις οικοδομούν, τα κινήματα των 
ανέργων και των καταληψιών επιχειρήσεων 
στην ερειπωμένη Αργεντινή του ΔΝΤ. Χωρίς 
να παραλείπονται και πιο απλά, εκ πρώτης 
όψεως, εγχειρήματα των από κάτω: οι κοι¬ 
νωνικές επιχειρήσεις και τα εκτεταμένα λαϊ¬ 
κά συσσίτια σε πολλές χώρες της Λατινικής 
Αμερικής, οι χώροι διαφύλαξης της υγείας 
και περίθαλψης, οργανωμένοι από τους 
ανέργους στο Μπουένος Άιρες και αλλού. 



Τα κινήματα στα οποία αναφέρεται το βι¬ 
βλίο είναι είτε ιθαγενικά είτε κινήματα φτω¬ 
χών (ή και νεόπτωχων) λαϊκών στρωμάτων 
των μεγαλουπόλεων είτε κινήματα φτωχών 
αγροτών που διεκδικούν τη γη και το νερό. 
Όλα έχουν αναδυθεί μέσα από τους αγώνες 
εναντίον του άτεγκτου νεοφιλελεύθερου μο¬ 
ντέλου που επέβαλε στη Λατινική Αμερική η 
Συναίνεση της Ουάσινκτον στις αρχές της 
δεκαετίας του ’90. Εναντίον των ιδιωτικοποι- 
ήσεων πιο παλιά, εναντίον της λεηλασίας 
των φυσικών πόρων σήμερα από τις πολυε¬ 
θνικές, με την ανοχή και τη συνενοχή και 
αριστερών κυβερνήσεων, που έχουν ενσω¬ 
ματώσει και κομμάτια αυτών των κινημάτων 
προσπαθώντας να τα μετατρέψουν σε «εξη¬ 
μερωμένες» ΜΚΟ. 

Ο συγγραφέας παρουσιάζει με γλαφυ- 
ρότητα τη δυναμική αυτών των κοινωνιών σε 
κίνηση, στις οποίες υπάρχουν εν σπέρματι 
τα γνωρίσματα μιας άλλης κοινωνίας, όπου 
ύψιστες αξίες δεν είναι το κέρδος και η ανά¬ 
πτυξη, αλλά η αυτονομία, η αυτοδιαχείριση, 
η δημιουργία μιας νέας πολιτικής κουλτού¬ 
ρας βασισμένης στην αλληλεγγύη, την ορι- 
ζοντιότητα, τη συλλογικότητα, τον ελάχιστο 
καταμερισμό εργασίας και την αξιοπρέπεια, 
ενώ οι αποφάσεις λαμβάνονται αμεσοδημο- 
κρατικά και συναινετικά. Δεν συγκαλύπτει 
τις αδυναμίες τους, ειδικότερα στις σχέσεις 






















τους με τις προοδευτικές κυβερνήσεις που 
τυγχάνουν της προβολής των δυτικών ΜΜΕ. 

Ο Ρ. Ζιμπέκι προσεγγίζει τα θέματά του 
σε αυτή τη συλλογή δοκιμίων, γραμμένων 
ανάμεσα στο 2003 και το 2008, χωρίς προ- 
κατασκευασμένα στερεότυπα και ιδεολογι¬ 
κές αγκυλώσεις της αριστερός κάθε από¬ 
χρωσης, αν και είναι βαθύς γνώστης πολλών 
θεωρητικών της Ευρώπης και της Λατινικής 
Αμερικής, παλαιότερων και νεότερων (0. 
Αςεπιάθη, Μ. ϋανίδ, Ρ. Βουτάίθυ, Μ. Ρου- 
οαυΙΙ, Ρ. ΟΙεείΓβ, Θ. ϋθίθυζβ & Ρ. ΘυεΗαιϊ, ϋ. 
Β. ΡβΓηεηάθζ, Α. ΘίΙΙγ, Β. Θυήα, ϋ. Ηεη/θγ, Η. 
Ιθίθόντβ, ϋ. ΗοΙΙονναγ, Ρ. Ναναιτο, I. \Λ/3ΐΙβΓ- 
$1θίη, αλλά και Κ. Μάης Ργ. ΕηςοΙε, Ρ. ϋ. 
ΡΓουάάοη); αναγνωρίζει το κοινό υπόβαθρο 
των κινημάτων στη σύγκλιση της Θεολογίας 
της Απελευθέρωσης, των ιθαγενικών εξε¬ 
γέρσεων και του γκεβαρισμού. Αλλά, πα¬ 
ράλληλα, επισημαίνει τον αναπάντεχα(;) 
πρωταγωνιστικό -ανατρεπτικό αλλά και 
εποικοδομητικό- ρόλο της γυναίκας και της 
διευρυμένης οικογένειας στην επιτυχία αυ¬ 
τών των κινημάτων σε κοινωνίες όπου ο νεο¬ 
φιλελευθερισμός έχει αποκλείσει μεγάλες 
μάζες του λαού στο περιθώριο της παραγω¬ 
γής και της κατανάλωσης. Τα ΜΜΕ ενορχη¬ 


στρώνουν τη φίμωση και την καταστολή αυ¬ 
τών των λαϊκών μαζών, παρουσιάζοντάς τες, 
ανά περίπτωση, είτε ως τους εγκληματίες 
των παραγκουπόλεων είτε ως τους ιθαγε¬ 
νείς αγρίους εχθρούς της ανάπτυξης και της 
προόδου, επειδή «ο αποκλεισμός τους άθ 
ί3θίο από την ιδιότητα του πολίτη τούς ωθεί 
προς την αναζήτηση και τη δημιουργία ενός 
άλλου κόσμου, στους χώρους που καταλαμ¬ 
βάνουν και οικειοποιούνται, χωρίς να απε¬ 
μπολούν τα ιδιαίτερό τους χαρακτηριστικά». 

Ο συγγραφέας παρατηρεί, συμμετέχει, 
παρουσιάζει και περιγράφει, αναλύει. Θεω¬ 
ρεί τη συμμετοχή εκ των ων ουκ άνευ: «Η 
σβούρα της κοινωνικής αλλαγής συνεχίζει 
να περιστρέφεται αυτόνομα... Ο πειρασμός 
να δώσουμε μια ώθηση για να επιταχύνουμε 
τον ρυθμό της μπορεί, παρά τις καλές προ¬ 
θέσεις, να τη σταματήσει. Πιθανότατα, ο κα¬ 
λύτερος τρόπος ενδυνάμωσής της είναι να 
φανταστούμε ότι αποτελούμε κι εμείς μέρος 
της κίνησης, στροφογυρίζοντας, χορεύο¬ 
ντας όλοι μαζί και ο καθένας χώρια. Με λίγα 
λόγια, να συμμετέχουμε, έστω κι αν δεν 
έχουμε τον έλεγχο του τελικού προορι¬ 
σμού». Και διαπιστώνει ότι αυτά τα νέα κινή¬ 
ματα έχουν τη δική τους γενεαλογία, που 


αγνοεί τις ευρωπαϊκές επαναστάσεις του 
19ου και του 20ού αιώνα. Πρόκειται για μια 
γενεαλογία βασισμένη στους φυσικούς χώ¬ 
ρους, αστικούς ή αγροτικούς, όπου δρουν 
και ριζώνουν τα κινήματα (εδαφοποίηση 
/Ιβπίίοπ 3 ΐίζ 3 θίοη). Καθώς και την προφορική 
ιστορία που απηχεί παλαιότερες εξεγέρσεις 
ή συγκρούσεις σε αυτόν, ξεκινώντας από τις 
εξεγέρσεις των ιθαγενών εναντίον της αποι¬ 
κιακής (ή και μεταποικιακής) τάξης πραγμά¬ 
των και των αξιών της, όπως το κίνημα του 
Τουπάκ Αμάρου. Δεν επιδιώκει να συνθέσει 
γιατί «σύνθεση σημαίνει θάνατος, ακρωτη¬ 
ριασμός πτυχών της ζωής, οριοθέτησή τους. 
Θα ήταν προτιμότερη η ενδυνάμωση, η πα¬ 
ραχώρηση χώρου σε όλους τους τρόπους 
σκέψης, όπως υποστηρίζουν οι ζαπατίστας, 
χωρίς καμιά να υπερισχύει έναντι των άλλων: 
ουράνια τόξα καμωμένα από σκέψεις». 

Τα συγγραφικά δικαιώματα παραχωρήθηκαν από τον συγγρα¬ 
φέα χωρίς αντίτιμο. Τα έσοδα από τη διακίνηση του βιβλίου θα 
διατεθούν για την ενίσχυση των Αυτόνομων Εξεγερμένων Ζα- 
πατιστικών Δήμων. 0 συγγραφέας του βιβλίου επισκέφτηκε 
την Ελλάδα, προσκεκλημένος της αλάνας, το δεύτερο δεκαή¬ 
μερο του Οκτωβρίου και μίλησε σε συναντήσεις αλλά και εκ¬ 
δηλώσεις για το ευρύτερο κοινό στην Αθήνα και τη Θεσσαλο¬ 
νίκη. Η αλάνα διαθέτει βίντεο της ομιλίας του στο Πολυτε¬ 
χνείο και προγραμματίζει παρουσιάσεις του βιβλίου σε αυτο- 
διαχειριζόμενους χώρους και στέκια, βιβλιοπωλεία και αλλού. 

Νίκος Πρατσίνης 


ΟβΓίΟδ ΙβηΙ(6Γ8(ΙθΓί 


Στις 23 Νοεμβρίου έφυγε από τη ζωή 
σε ηλικία 84 ετών ο μεξικανός ανθρω¬ 
πολόγος, φιλόσοφος και γλωσσολόγος 
καθηγητής του Εθνικού Αυτόνομου Πα¬ 
νεπιστημίου του Μεξικού (ίΙΝΑΜ) 
03 γΙο$ ίθπΚβΓεόοΓί. Γεννημένος στη 
Γερμανία, πήγε το 1957 στο Μεξικό, 
όπου σπούδασε Φιλοσοφία και αφοσιώ- 
θηκε στο διδακτικό έργο. Το 1973, με 
την προτροπή του Σαμουέλ Ρουίς, επισκόπου του Σαν Κριστόμπαλ ντε 
Λας Κάσας της Τσιάπας, υποστηρικτή του ΕΖΙΝ, έρχεται σε επαφή με 
την εθνότητα Τοχολαμπάλ-Μάγια στην πολιτεία Τσιάπας, η οποία αριθ¬ 
μεί σήμερα 50.000 με 80 χιλιάδες μέλη. Η συνάντηση αυτή τού άλλαξε 
τη ζωή και τη σκέψη: έμαθε τη γλώσσα τους και τον τρόπο σκέψης τους 
και πέρασε 30 περίπου χρόνια μαζί τους. Ο ΙβηΚβΓδάοιί εντυπωσιάστη¬ 
κε από τη γλώσσα των Τοχολαμπάλ, η οποία, μέσα από τη δομή της, 
μαρτυρεί πως αποδίδει ελάχιστη γνωσιακή αξία στις διακρίσεις υποκεί- 
μενο-αντικείμενο, ενεργητικό-παθητικό. Για παράδειγμα, ο τρόπος για 
να αποδοθεί η πρόταση (μιας οποιοσδήποτε δυτικής γλώσσας) «ένας 
από εμάς διέπραξε το έγκλημα» στα τοχολαμπάλ δεν μπορεί να είναι 
παρά μόνο «ένας από εμάς διαπράξαμε το έγκλημα». Η γλώσσα τοχο¬ 
λαμπάλ χαρακτηρίζεται από μια διυποκειμενική γλωσσική δομή (οριζό¬ 
ντιες συντακτικές σχέσεις μεταξύ υποκειμένων) και εκφράζει μια κο¬ 



σμοθεώρηση βασιζόμενη στο εμείς (ηοεόΐηοό) και όχι στα εγώ, με έμ¬ 
φαση στο συλλογικό, στον ρόλο της κοινότητας. Μιας κοινότητας η 
οποία σχεδόν αγνοεί την κοινωνική διαστρωμάτωση -παρά την οριζό¬ 
ντια εργασιακή διαφοροποίηση- και της οποίας οι εκάστοτε ταγοί κυ¬ 
βερνούν υπακούοντας. Όπως έχει υπογραμμίσει σε συνέντευξή του ο 
ίδιος ο ίθηΚθΓδόοτί, η φράση των Αυτόνομων Ζαπατιστικών Δήμων «κυ¬ 
βερνάμε υπακούοντας», μεταφερόμενη στη γλώσσα των Τοχολαμπάλ, 
εκφράζει, με κάποιες μικροδιαφορές βέβαια, ό,τι σε μια δυτική γλώσσα 
θα δήλωνε ο όρος «οι αρχές». Ακριβώς αυτή τη σχέση ανάμεσα σε 
γλωσσική δομή, κοσμοθεώρηση, κοινωνική οργάνωση και πολιτική λει¬ 
τουργία (μέσα από τη συναινετική λήψη των αποφάσεων) μελέτησε ο 
Ι_θηΚθΓ5<άθ(Τ και αποτύπωσε σε διάφορα έργα του, μεταξύ των οποίων 
το εμβληματικό Τθεί/'/ποπ/οε όβ υηα οοινυηίόαό ΤορΙαόαΙ, δίγλωσσο έρ¬ 
γο, σε ισπανικά και τοχολαμπάλ, και με φωτογραφικό υλικό, που δημι¬ 
ούργησαν νέοι ενός χωριού των Τοχολομπάλ, τη συγγραφή του οποίου 
απλώς (παρ)ακολούθησε. Το έργο έχει τεράστια αξία: ανατρέπει πολλά 
στερεότυπα στη μέθοδο της ανθρωπολογικής έρευνας, αίρει ολοκλη¬ 
ρωτικά τη διάκριση υποκειμένου-αντικειμένου των δυτικών κοινωνικών 
επιστημόνων: οι νεαροί «μελετώμενοι» αποφασίζουν τα θέματα που 
χρησιμοποιούν για να γράψουν για αυτούς τους ίδιους, με τη συμμετο¬ 
χή, βεβαίως, και άλλων μελών της κοινότητας. Ο ανθρωπολόγος είναι 
στην ίδια μοίρα με αυτούς, δεν υποβάλλει ερωτήσεις αναζητώντας την 
αλήθεια με άξονα τη δική του κοσμοθεωρία, αφήνει τους συνομιλητές 

του να προβάλλουν αυτοί την κατ’ αυτούς αλήθεια σχετικά με αυτούς. Εν ολίγοις, 
πρόκειται για μια ανθρωπολογική μελέτη στην οποία ο «μελετώμενος» δεν αντι- 
κειμενοποιείται, μια μελέτη που είναι προϊόν ενός ισότιμου διυποκειμενικού δια¬ 
λόγου, για τον οποίο τους δεοντολογικούς κανόνες έχει ορίσει σε άλλα έργα του 

ο ίβηΚθΓδόΟΓί. 

Ο ίθπΚθΓδόοό είναι μια σημαντική μορφή στον χώρο του σύγχρονου ιθαγενι- 
σμού στο Μεξικό, τα τελευταία 30-40 χρόνια, κατά τα οποία οι ιθαγενείς λαοί του 
Μεξικού, για πρώτη φορά μετά την ευρωπαϊκή Κατάκτηση, απέκτησαν πολιτική 
φωνή (στην Τσιάπας αλλά και αλλού), ξανακέρδισαν κοινοτικά εδάφη μετά από αι¬ 
ώνες, διέσωσαν παραδόσεις, ήρθαν στο πολιτικό προσκήνιο της χώρας. Είναι επί¬ 
σης ένας εμβληματικός πολέμιος του φιλοσοφικού ευρωκεντρισμού παγκοσμίως, 
έχοντας καταδείξει τι έχει απολέσει η μονολογική δυτική σκέψη με την αλαζονική 
απόρριψη εξωευρωπαϊκών κοσμοαντιλήψεων και πόσο επιζήμια είναι αυτή η απώ¬ 
λεια στο σύγχρονο αξιακό σύστημα της Δύσης, το οποίο επιμένει να αγνοεί τη 
διαλογικότητα. Ενδιαφέρθηκε ιδιαίτερα για την αρχαία ελληνική γλώσσα και κοι¬ 
νωνία και υπήρξε από τους πρώτους συμβούλους των ζαπατίστας. 

Νίκος Πρατσίνης 

Απόσπασμα από τον ΙβηΚθΓδοΙΟΓί 

«Έχουμε πει πως οι κοσμοθεωρίες αντιστοιχούν σε “μηχανισμούς” οι οποίοι καθορί¬ 
ζουν ή, καλύτερα, προκαθορίζουν τον τρόπο με τον οποίο αντιλαμβανόμαστε την πραγ¬ 
ματικότητα, Με δυο λόγια, μας “θέτουν σε τροχιές” οι 
οποίες οδηγούν σε διαφορετικές αντιλήψεις. Για τον λό¬ 
γο αυτό, η πολλαπλότητα των κοσμοθεωριών μάς διδά¬ 
σκει πως κάθε τρόπος αντίληψης παράγει και διαμορφώ¬ 
νει κάποιες προσλαμβάνουσες για τον κόσμο, οι οποίες 
είναι σχετικές και όχι απόλυτες και οικουμενικές. Υπ’ 
αυτή την έννοια, η πολλαπλότητα των κοσμοθεωριών εί¬ 
ναι το αντίδοτο το οποίο απελευθερώνει κάθε επιμέρους 
κοσμοθεωρία από την αυτάρεσκη πεποίθηση ότι είναι η 
μοναδική και η αληθινή, η καλύτερη, η πιο προχωρημένη, 
η πιο επιστημονική κ.λπ. 

»0ι συνέπειες του σχετικού χαρακτήρα κάθε κοσμο¬ 
θεωρίας αφορούν τόσο τις επιστήμες όσο και τις κοινές, 
τις τρέχουσες αντιλήψεις περί κόσμου. Εντούτοις, η σχετικότητα αυτών των αντιλήψε¬ 
ων δεν καταλήγει σε σχετικισμό και σκεπτικισμό, αλλά σε μια πλουραλιστική αντίληψη 
χαρακτηριζόμενη από δύο προϋποθέσεις: από τη μία, την αναγνώριση των περιορισμών 
της ίδιας της αντίληψης, πράγμα που απαιτεί ταπεινοφροσύνη και ταπεινότητα, από την 
άλλη, τον σεβασμό και την ανοχή προς τις διαφορετικές κοσμοθεωρίες... Σε ό,τι αφο¬ 
ρά τώρα τη διυποκειμενική κοσμοθεωρία των ιθαγενών Τοχολαμπάλ και άλλων λαών, 
πολλές είναι οι πτυχές της που δεν θίγονται στο παρόν έργο, εν μέρει λόγω δικής μας 
άγνοιας και εν μέρει λόγω περιορισμών χώρου και χρόνου. Εν πάση περιπτώσει, προ¬ 
σωπικά πιστεύω πως ο πρώτος λόγος βαρύνει περισσότερο. Δεν μπορούμε, μέσα σε 
λίγα χρόνια, ούτε να ξεπεράσουμε ούτε να απαλλαγούμε από αιώνες διαπαιδαγώγησης 
εντός των πλαισίων της κοσμοθεωρίας στην οποία έχουμε συνηθίσει να ζούμε, η οποία 
χαρακτηρίζεται από μια οπτική γωνία που βασίζεται στη διάκριση μεταξύ υποκειμένου 
και αντικειμένου. Αυτή είναι η κοσμοθεωρία που μας έχει εμφυσηθεί από τη γέννησή 
μας και με τη χρήση όλων των διαθέσιμων μέσων της κυρίαρχης κοινωνίας. 

«Αντί να συνοψίσουμε τα πιο σημαντικά στοιχεία, στο παρόν δοκίμιο επιλέγουμε 
έναν άλλο δρόμο, θα δείξουμε, σχηματικά μόνο, κάποιους γενικούς κανόνες που χα¬ 
ρακτηρίζουν τις κατευθύνσεις προς τις οποίες, κατά την άποψή μας, θα πρέπει να κι¬ 
νούνται οι μελλοντικές έρευνες και ενέργειες: 

- θα πρέπει να αναγνωρίζουν τη σχετικότητα και τους περιορισμούς της κυρίαρ¬ 
χης κοσμοθεωρίας. 

- θα πρέπει να διδάσκονται και να μαθαίνουν από τους ιθαγενείς λαούς, στους 
οποίους πάντα ήθελαν να διδάξουν. Η μαθητεία αναφέρεται στις κοσμοθεωρίες τους, 



αλλά όχι αποκλειστικά. Έχουν πολλά να μας διδάξουν και να μας 
προσφέρουν σε ό,τι αφορά την κρίση της Δύσης. 

- θα πρέπει να λαμβάνουν υπόψη τις σχέσεις ανάμεσα σε 
κοσμοθεωρίες και κοσμοβιώματα. 

- Το σημείο εκκίνησης θα πρέπει να είναι το ΕΜΕΙΣ, το οποίο 
αντιπροσωπεύει την κοσμική κοινότητα, έναντι του ΕΓΩ ή του 
ΕΓΩ και ΕΣΥ, τα οποία αντιπροσωπεύουν τον ατομικισμό της δυ¬ 
τικής κοσμοθεωρίας, που βασίζεται στο υποκείμενο-αντικείμενο. 

- θα πρέπει να λαμβάνουν υπόψη τις επιπτώσεις των κο¬ 
σμοθεωριών στις βιοεπιστήμες, τις θετικές επιστήμες, τις επι¬ 
στήμες του ανθρώπου, αλλά και την πολιτική, την ιδεολογία, τις 
τέχνες, τις θρησκείες, την οικονομία κ.λπ. 

- θα πρέπει να αποδέχονται και να υποστηρίζουν την αφύ¬ 
πνιση των Τοχολαμπάλ και άλλων πολλών αυτοχθόνων λαών σε 
όλον τον κόσμο. Υψώνουν τη φωνή τους γιατί είναι υποκείμενα 
και, για τον λόγο αυτό, ικανοί να ρυθμίζουν τη ζωή τους σε όλα τα 
επίπεδα: πολιτικό, κοινωνικό, οικονομικό, πολιτιστικό κ.λπ. Στον 
βαθμό δε που είναι υποκείμενα, γνωρίζουν πως στα πλαίσια της 
διυποκειμενικότητας ανακύπτουν αμοιβαία δικαιώματα και υπο¬ 
χρεώσεις για όλα τα υποκείμενα. Για τον λόγο αυτό επιζητούν τον 
διάλογο, γνωρίζουν πώς να ζουν ως μέλη της κοσμικής κοινότη¬ 
τας και περιμένουν αμοιβαιότητα από μέρους της κυρίαρχης κοι¬ 
νωνίας, αμοιβαιότητα σαν αυτήν των άλλων υποκειμένων της 

σφαίρας των εμβίων όντων (βιόκο- 
σμου), της οποίας είναι αποδέκτες. 

- 0 ανιμισμός, ο οποίος γνωρίζει 
μια περίοδο αναβίωσης, ιδωμένος 
από τη δυτική οπτική γωνία, αποτελεί 
ενιαίο τμήμα της κοσμοθεωρίας των 
Τοχολαμπάλ και άλλων αυτοχθόνων 
λαών. Η παρουσία του αντιμάχεται 
την ηγεμονική κοινωνία στις σχέσεις 
με τους άλλους: ανθρώπους και ζώα, 
φυτά και πράγματα. Ο λόγος είναι ότι 
ο ανιμισμός, ως φορέας της διυπο- 
κειμενικής οπτικής, μεταβάλλει την 
πραγματικότητα. Μας επαναφέρει στη θέση μας ως ένα είδος 
μεταξύ άλλων στα πλαίσια της σφαίρας των εμβίων, καθώς και 
από μια επιστημολογική οπτική γωνία. 0 κόσμος εξακολουθεί να 
είναι ο ίδιος, όταν όμως τον αντιλαμβανόμαστε και τον ζούμε με 
άλλον τρόπο, αυτός ο κόσμος μας κάνει να δούμε πως είναι ένας 
ζωντανός οργανισμός και πως ο κάθε ένας από μας δεν είναι και 
τόσο μοναδικός και ενιαίος όσο φανταζόμαστε. 

- Η διυποκειμενική και βιοκοσμική κοσμοθεωρία δεν είναι 
μία ακόμα κατηγορία η οποία έρχεται να προστεθεί στην ταξινό¬ 
μηση κατηγοριών οικουμενικού χαρακτήρα, αλλά αμφισβητεί κά¬ 
θε είδους προσπάθεια ταξινόμησης επειδή την ανατρέπει, στον 
βαθμό που μεταμορφώνει όλα τα αντικείμενα σε υποκείμενα και 
ζωντανεύει όλα τα “πράγματα”. Για να το θέσουμε διαφορετικά, 
η κρίση που βιώνουμε στις μέρες μας ξεκίνησε με την εξέγερση 
όλων των αντικειμένων που είπαν: Με ποιο δικαίωμα μας μετέ¬ 
τρεψαν σε αντικείμενα; Φτάνει πια!». 

03γΙο$ ΕθηΚετεάοιΙ, 0θ5ίπονί5ίοπβ5, ΙΙηίνβΓ$ίύ3(] ΝσοίοπσΙ άβ Μέχίοο, 
Μέχίοο 1998, σελ. 34-36. Το βιβλίο το είχε υποδείξει και προσφέρει ο 
ίδιος στην αλάνα ως το πλέον χαρακτηριστικό για μια πρώτη προσέγγιση 
στην προβληματική τού συγγραφέα. 

επιλογή: Κρίστη Πετροπούλου 
μετάφραση: Νίκος Πρατσίνης 

Μια υπέροχη 
μια έκρηξη 


Δεν πιστεύω στον Θεό, πιστεύω όμως 
στο ανθρώπινο θαύμα της εξέγερ¬ 
σης. Ευλογημένοι ας είναι οι εξοργι¬ 
σμένοι και καταραμένοι οι αναξιοπρε¬ 
πείς. Καταραμένη η επιτυχημένη δι¬ 
κτατορία του φόβου, που μας ανα¬ 
γκάζει να πιστεύουμε ότι την πραγμα¬ 
τικότητα δεν μπορείς να την ακου- 
μπήσεις και ότι η αλληλεγγύη είναι 
μια θανατηφόρα αρρώστια, γιατί ο δι¬ 
πλανός είναι πάντα μια απειλή και πο¬ 
τέ μια υπόσχεση. Ευλογημένη ας εί¬ 
ναι η αγκαλιά, καταραμένη η αγκωνιά. 

Κάθε μέρα υπάρχουν περισσότε¬ 
ροι νέοι που αισθάνονται ότι ο φόβος 
είναι μια ταπεινωτική και βαρετή φυ¬ 
λακή και, ελεύθερα, τολμάνε να σκέ¬ 
φτονται με το δικό τους κεφάλι, να αι¬ 
σθάνονται με τη δική τους καρδιά και 
να περπατάνε με τα δικά τους πόδια. 

Το καλύτερο αυτής της υπόθε¬ 
σης, του να ζεις, είναι το στοιχείο της 
έκπληξης που έχει η ζωή. Ποιος θα 
μπορούσε να φανταστεί ότι οι αραβι¬ 
κές χώρες θα ζούσαν αυτόν τον τυ¬ 
φώνα ελευθερίας που ζουν σήμερα; 

Ποιος θα πίστευε ότι η πλατεία Τα- 
χρίρ θα έδινε στον κόσμο αυτό το 
μάθημα δημοκρατίας; Ποιος θα πί¬ 
στευε αυτό που τώρα μπορεί να πιστεύει αυτό το παιδάκι που έχει 
εγκατασταθεί στην πλατεία για μέρες και νύχτες όταν λέει: κανείς 
δεν θα μας ξαναπεί ποτέ ψέματα; 

Σε τελική ανάλυση, όταν η ιστορία λέει αντίο, ή αυτό φαίνεται να 
λέει, η έκπληξη μας λέει, ή τουλάχιστον μας μουρμουρίζει: στο επα- 

νιδείν, τα λέμε σύντομα, συ ντομάτα. „ , Τ _ , , 

Εδουαρδο Γκαλεανο 


















ΒαύΙ ΖϊΙ>6θΗϊ 

Αυτονομίες 
και χειραφετήσεις 


Η Λατινική Αμερική 
σε κίνηση 


Η συλλογή δοκιμίων που απαρτίζουν το βιβλίο Αυτονομίες και Χειραφετήσεις αποτελεί μια απόπειρα 
χαρτογράφησης των κινημάτων των «από κάτω» της Λατινικής Αμερικής. Από τις κατειλημμένες εκτάσεις 
στις παρυφές των μεγαλουπόλεων, μέχρι τις αυτόνομες ζαπατιστικές περιοχές στο νοτιοανατολικό 
Μεξικό και τα απαλλοτριωμένα από τους αγρότες εδάφη στη Βραζιλία,ο συγγραφέας ανιχνεύει 
τα πολιτικά όρια μεταξύ αυτονομίας και ηγεμονίας, αντιπαραθέτει στους κάθετους και παραδοσιακούς 
τρόπους άσκησης της πολιτικής τις οριζόντιες μορφές που επινοούν τα κοινωνικά κινήματα σε όλο 
το μήκος και πλάτος της ηπείρου. Μέσα από αυτή τη διαδρομή φωτίζονται οι αθέατες πλευρές 
και οι υπόγειεςδιεργασίες των κινημάτων, αυτές ακριβώς που τους επιτρέπουν να επιβιώνουν 
και να αναπτύσσουν μορφές οργάνωσης που κυοφορούν μιαν άλλη κοινωνία. 














